
LERI-IMPĂRAT 


Cică în vremea veche, veche de tot, a trăit prin păr- 
țile Răsăritului un împărat vestit, mare şi puternic, care 
se chema Leri-Împărat. Palatele şi curţile lui erau ale 
mai frumoase din lume și stăpînea cl peste multe ţări şi 
mări, ba chiar şi peste ţara noastră. 

Odată însă s-a întîmplat că au venit peste țara lui 
neamuri cumplite și puternice. Și s-au repezit și s-au 
războit vreme lungă, pînă ce au risipit împărăţia lui 
Leri-Împărat ; iar bietul de el a pierit, săracul, „ca leurda 
în ziua de Paşti“!! Palatele şi curţile cele mari i-au ră- 
mas pînă mai încoa. 

D-aia, vezi, zic eu, în descîntece, la unele boale : 

„Să vă duceți şi s-ajungeţi 
În loc depărtat, 

La curţile lui Leri-Împărat ! 
Că-acolo v-așteaptă 

Cu mese-ntinse, 

Cu făclii aprinse, 

Cu pahare pline...“ ? 


C. Rădulescu-Codin, Din trecutul nostru, p. 29—30. 


1 Expresie regională inexistentă în dicţionare; leurda este 
» plantă cu flori albe sau galbene care crește în conditii de umi- 
ditate și căldură deosebită (n. ed.). 

? Cea mai mare parte a materialelor legendare referitoare ln 
epoca romană provoacă adesea suspiciuni asupra autenticităţii lor, 
datorită exagerărilor latiniste care s-au manifestat si în dome- 
niul culegerii folclorului. 

În cazul concret al referirilor lui Leri-împărat, se pare că 
îndoielile pot fi măcar parţial înlăturate, unii cercetători (Silviu 
Dragomir, Scriitorii raguzani şi colindele noastre în Anuarul Ar- 
hivei de folclor, IV, Bucureşti, 1937) stabilind prezența mai multor 

BRAZDA LUI TRAIAN 


Apoi, era odată prin părțile astea un şearpe cu gapte 
capete. Şedea la un puț și pe cine se ducea să ia apă íl 
minca repede, repede. Şi era o secetă mare pe vremea aia 
şi numai puțul cu șearpele se afla prin împrejurimi. 

Prăpădise el multă lume, pînă venise rîndul şi unei 
biete femei sărace, sărace, să se ducă să iea apă. Dar ce 
credeţi, că ea s-a dus ? Ferească Dumnezeu ! 

A făcut femeia o turtă de mălai cu urină, în loc de 
apă, şi a potolit foamea copiilor, să nu piară şi d-ai ei, 
cum pieriseră aci în fiecare zi cîte un copil de la orice 
casă. 

Dar tocmai cînd miîncau copiii din turta cu urină, 
uite că nemereşte la casa femeii un voinic. Era Iorgovan. 

— Dă-mi și mie niţică turtă ! 

— Nu pot, că e spurcată. 

Şi-i spune cum a făcut-o. 

— Păi, de ce n-ai luat apă ? 

— Apoi, maică, nu știi ce foc e pe la noi? Din puț 
iese un şearpe fioros, nevoie mare, închină-te să nu-l 
visezi la noapte ! Şi șearpele ăsta mănîncă în fiecare zi 
cîte un cap de creștin. D-aia am făcut păcatu ăsta! 

— Hai de mi-l arată ! 

— Aoleo! Nu pot, păcatele mele! Mă ia frigurile 
numai cînd mă gindesc. 

— Hai, creştină, de-mi arată măcar locul ! 

Se duce femeia şi i-l arată. Da tocmai atunci, şearpelui 
i se adusese un copil din sat și s-așezase să-și înghiță 
prada. 

Iorgovan s-a dus încet, încet, de şi-a făcut în pămînt, 
la o mică depărtare de şearpe, o groapă. S-a ascuns apoi 
în năuntru și, ca să nu bănuiască șarpele, s-a acoperit cu 
blăni şi iarbă. 

Pe urmă, uitasem să spuiu, cl își luase d-acasă un 
iatagan și niște foarfeci mari, mari și lungi și, în fiecare 


elemente de tradiţie care atestă păstrarea memoriei lui Aurelian 
în tradiția romanităţii balcanice (n. ed.). 

Autorul culegerii dă următoarea notă: Despre Leri-Împărat 
— împăratul Galeriu — a se vedea studiile lui A.T. Dumitrescu, 
in Revista de istorie, arheologie şi filologie, an XIV... şi studiile 
asupra Colindelor. 


zi cînd şearpele înghiţea cîte un copil şi nu se putea apăra, 
voinicul făcea clanţ cu foarfecele ori harșt! cu iatagu- 
nul ! Tăia cîte un cap al şearpelui. 

Azi așa, miine aşa, pînă ce auzi odată pe şcarpe grăin- 
du-i : 

— Hei, hei, Iorgovane ! Socoteşzti c-ai făcut mare is- 
pravă ? Parcă m-ar fi pişcat un purece. 

S-a îndirjit atunci voinicul şi a dat mai cu foc de 
i-a tăiat șearpelui, rind pe rînd, cele gase capete, pînă 
i-a mai lăsat cu unul. 

Atunci, pe balaur l-au răzbit durerile şi a luat-o la 
fugă. Iorgovan însă, nu s-a lăsat. A încăiicat p-un cal 
năprasnic şi s-a luat după șearpe. Fugea nămetenia răs- 
turnînd pămîntul pe unde mergea și croind brazdă, fu- 
gea şi Iorgovan după el, să-l răpuie 

Se cunosc și azi urmele copitelor caiului lui Iorgovan. 
Le-am văzut pe niște pietre : copită mare, mare şi fru- 
moasă ! 

În fuga lui de mînca pămîntul, uite că — el știe cum 
a tăcut — s-a ascuns şearpele chiar în Dunăre, la satul 
Gura Văii. 

Şi, spre nenorocul lui și al nostru, Iorgovan, care se 
ţinea după șearpe, urmărindu-l pe brazdă, nu l-a mai pu- 
tut prinde. Odată intrat în Dunăre, mai iea-l dacă mai 
ai de unde! 

Doar cum sta el uluit și amărit, a ieșit şearpele din 
valuri și a grăit : 

— Hei, Iorgovanc, Iorgovane ! Mi-ai tăiat tu cele șase 
capete, băiete ! Dar mare păcat te paşte şi pe tine si pe 
tot neamul tău. Că mi-a rămas al șaptelea cap și, cu pu- 
terea lui, o să trimet, Iorgovane, curînd-curînd, o muscă 
care să omoare și calul tău și vitele celor cari nu m-au 
scăpat! 

Și aşa s-a întîmplat. Iorgovan a rămas fără cal și 
musca a prăpădit toate vitisşoarele din împrejurimi. Ba, 
ce zie eu ? D-atunci, în fiecare primăvară, cînd bate vîn-- 
tul, vine musca în timpul arăturii și, dacă nu se bagă 
de seamă, omoară multe vite d-ale creștinilor. 

Scapă doar acelea păzite bine, afumate cu fum făcut 
în cîmp şi unse cu păcură. 

De atunci a rămas brazda aceea care se vede prin 
satul nostru și merge mai departe. E brazda făcută de 
șearpe, în fuga lui spre Gura-Văii. Oamenii îi zic brazda 

lui Iorgovan ori brazda lui Novac ; dar de aele mai multe 
ori îi zic brazda lui Traian, că lui lorgovan i-au mai fost 
zicînd bătrinii şi Traian, de care mai credeau unii că a tras 
brazda cu sabia. 


Auzită de la d-l învăţător Ilie Dima din Almăjel, 
jud. Mehedinţi, 


C.  Rădulescu-Codin, Legende, trodiţii și amintiri 
istorice, p. 15—16. 


TRAIAN ȘI PODUL DE PESTE DUNARE 


impăratul Traian n-avea decit o soră frumoasă, fru- 
moasă de n-avea pereche. Și împăratului, Doamne fereşte, 
i-a alunecat ochii şi i-a picat tare dragă soru-sa. l-a zis 
el ba una, ba alta... pe urmă, nu şi nu, să păcătuiască cu 
el. 

Cînd a înteles biata fată de ce e vorba, parc-ar fi 
trăsnit-o Cel de sus. 

— Vai de mine, frate, unde s-a mai pomenit așa ru- 
şine ? 

A cercat, sărmana, să fugă încoa, încolo şi în alte 
teri. Dar cra chip? Că, de, Traian ăsta bătuse toate lim- 
bile de pe pămînt și o prindea, chiar în gaură de şearpe 
să se fi virit. 

Dacă a văzut aşa, sora împăratului s-a mai domolit 
şi s-a gîndit să-i dea împăratului lucrări peste puterea 
omenească. O da Dumnezeu să nu le poată săvîrşi și așa 
o scăpa fata de păcat. 

— Dacă vrei să te îndrăgesc şi eu, frate, fă pod peste 
Dunăre ! 

— Bine, fac! 

Și curînd, curînd, Traian a adus meşteri vestiți de 
a făcut un pod strajnic de frumos. Minune, moşicule ! Ai 
văzut că şi azi i-au rămas doar stilpii. Se zăresc la Turnu- 
Severin. 

Mirată și neștiind încotro să mai apuce, fata i-a zis : 

— Făcușşi podul ? 

— ÎL făcui. Îţi place ? 


— Îmi place. Hai acu să trecem amindoi dincolo, pes- 
te pod! 

— Hai! ? 

Şi au mers cît or fi mers, unul lingă altul. Dar cînd 
socotea Traian că-i e lumea mai dragă, tocma-n dreptul 
unde Dunărea era mai turburată, odată vede pe fată că dă 
un țipăt puternic, se smuncește de lingă el și... tilvie !... 
se aruncă-n Dunăre. 

Chiu și vai pe măria-sa ! Cheamă slugi, cheamă ostași, 
dă porunci s-o caute; ba sare şi împăratul, doar-doar o 
scăpa-o de moarte. De surda ! Parc-o înghiţise și pămîn- 
tul, nu numai valurile, 

Abia după trei zile i-au pescuit trupul şi l-au scos 
ia mal.! 


Povestită de Dumitru Ion Ciocanu, zis şi Bobocică, 
de 80 de ani, din comuna Vlădaia, jud. Mehedinţi. 
Povestitorul mai adaogă „chiar după ce a scos-o 
moartă din apă, împăratul tot a săvirșit păcatul“. 
Legenda aceasta am mai auzit-o şi de la Constantin 
Ispăşoiu, din Vlădaia, care, spre a mă încredința că 
ştie bine de cine vorbeste mai adaogă: „De la 
Traian am şi un bănuț de aur, găsit în gunoi“. De 
asemenea, am auzit-o și de la Ghiţă al lui Dinu 
Radului din Almăjel. Acesta, vorbindu-mi de sora lui 
Traian, sfîrșește : „ca să scape de foc, s-a aruncat în 
Dunăre !“ 


C. Rădulescu-Codin, Legende, tradiţii şi amintiri 
istorice.. p. 14. 


ÎNZESTRAREA NEAMURILOR 


După ce Dumnezeu a isprăvit pămîntul de lucrat și 
a aşezat neamurile de oameni care unde să trăiască, de-a 
zis românului să fie român ; turcului — turc; ţiganului 


1 Motivul incestului înlăturat prin stăruitoarea apărare a 
sorei este caracteristic baladei Soarele şi luna, de la care s-a 
ajuns aici la o ciudată naraţiune alegorică, unde Traian, cuceri- 
torul Daciei, este identificat cu cel ce siluieşte voințe (n. ed.). 


— ţigan, las-că ăsta n-are ţară, şi altor năţii, aşa după 
cum le este sîngele, cică, aşa am auzit şi noi, cîte unul 
din năţiile astea, adică un român, un ture şi-un ţigan, 
s-au unit şi au plecat la Dumnezeu ca să-i dăruiască cu 
ce le făgăduise. 

Acu, românul și cu ţiganul au încălecat pe cai, de, ca 
mai sprinteni, și fugi, băică !! Da turcul tot ture, a fn- 
călecat pe un măgar şi ciuş-ciuş, ciuş-ciuş, la drum. 

Mergind ei aşa, mult şi bine, li se face înainte un 
cimp, numai safi? cu mure. 

Rominul nostru și țiganul — le luase Dumnezeu sa- 
tul — au rămas să mănînce mure și cică de-atunci sunt 
lacomi, şi turcul, mai hoţ, a trecut pe lingă ei: ciun- 
ciuș, cu măgarul, şi a luat-o înainte... 

Aştelalţi tot nu credeau c-o să le facă așa turcul, că, 
își ziceau si ei, au caii și merg mai iute... 

Ajuns la Dumnezeu, turcul fu întrebat : 

— Tocmai pe-aici, tu, bre, Ali, ori cum i-o fi zis, 
ce-i mai căuta ?.., 

— Biiine, Doamne, răspunse turcul clipind des din 
ochi și bucurîndu-se. 

Da Dumnezeu : 

— Cu binele să rămîi ! 

Si i-a dat drumul. 

Și cică de-atunci tot bine se cam ţine de turci 

Acu, românul a văzut că nu e glumă cu turcul. S-a 
gindit că ce să facă, ce să dreagă, să scape barem de ti- 
gan. 

I-a spus : 

— Mă tigane! Pin-m-oi duce eu s-adăp calul si să 
beau și eu miţică apă, tu să mai măninci mure, că te 
mai aştept cu la fintînă... 

Cică de-atunci e tot înşelat tiganul. 

Şi-o ia la drum românul, tropo-tropo, tropo-tropo, pe 
calul lui. 

Mai tîrziu ajunge și el la Dumnezeu, că întîrziase la 
mure, el, lacomul. 


1 Bădică (n. ed.). 

2 Probabil, în expresia informatorului, verde — safir (dic- 
tionarele nu atestă cuvintul) (n. ed.). 

3 Povestea îşi are rostul ei din vremea mai veche pre cind 
prin faima vitejiei lor uimiseră lumea !... lar aici nu avem dect 
o rămăşiţă de adevăr! 


Şi Dumnezeu : 

— Apăi, tu ce-ai mai căuta pe-aici... aproape nevă- 
zut ce eşti ? 

— Biiine, răspunse și românul cam sfios şi după cum 
îl luase cu vorba... 

— Bine, bine dar „binele“ l-a luat turcul. 

— Daaar eu? adaogă, românul, mîngiindu-și barba, 
semn de căinţă tirzie... 

— Apoi tu, cu darul să rămii !... 

Şi cică de-atunci tot dăruieşte românul si binele tot 
nu-l mai ajunge. 

Heee... colo, mai într-un tîrzior, ajunge și ţiganul, cu 
părul vilvoi, la Dumnezeu, păcălit de român și sătul de 
mure, şi cică din vremea asta ţiganul este tot lacom şi 
păcălit, că n-a vrut să treacă peste mure, să ajungă mai 
întîi el la Dumnezeu. Dar mai bine a făcut, că dacă se 
întîmpla aşa, apăi cine ştie ce minune mai era...! 

Și Dumnezeu, din scaunu-i, *ce : 

— Aba, măi ţigane,. Apăi, tu pe-aici? Ce-ăi mai 
căuta ? 

— Biiine, Doamne, răspunse ţiganul. 

— Eu văd că e bine; dar binele l-a luat turcul. 

— Daaar eu ? 

— Și darul l-a luat românul. 

— Aoooleo ! 

— Tot cu aoleo să rămii, ţigane ! 

Si l-a dat afară. 

Și, cică de atunci se tot vaietă ţiganul și i-a rămas 
în gură vorba aoleo, că dacă i-ai zice ceva, ori de l-ai 
strimtora cu ceva, el numaidecit de colo : 

— Aoleo, mînca-te-aş ! 


Puvestire foarte cunoscută în satul meu, Boureni, jud. Doljiu. 


N.I. Dumitraşcu, Moşteniri. Povestiri, p. 10—12. 


DESPRE LUPTELE ÎMPOTRIVA 
COTROPITORILOR 


DIN VREMEA TĂTARILOR 


ROMÂNCA ȘI TĂTARII 


Năvăliseră odată tătarii în Moldova și veniseră pînă 
in părţile acestea. 

Au prădat ce-au prădat și, pe urmă, au plecat du- 
cînd cu ei în robie mulți creștini, vite și alte multe 
lucruri de-ale românilor. 

Între cei prinși era și o femeie din satul Stînca-Doam- 
nei.! 

Au dus-o în ţinutul Crîmului, și acolo, tătarii ăştia 
cari — uitasem să spui — erau foarte furioși la vedere 
și numai cu cîte un ochi în frunte, au pus-o la chinuri, 
doar-doar și-or mai scoate din focul ce-l aveau pe dom- 
nii Moldovei, că le mai dădeau uneori cîte o păruială. 
Pe urmă s-au hotărît s-o îngrașe și s-o mănînce... D-aia 
au ascuns-o într-un loc întunecos și, timp de trei luni, 
i-au dat să mănînce piine cu nuci. 

Cind au socotit că românca s-a îngrăşat, tătarii au 
scos-o de unde era ascunsă şi au lăsat-o în seama mamei 
lor, tătăroaica a bătrină, s-o frigă și să li-o gătească de 
masă ; iar ei au plecat iarăși după prăzi, cum le era meş- 
teșugul. 

Acu, în casa ăstor fiare era un cuptor în care aveau 
de gînd să coacă pe româncă, iar baba avea un inel în 
deget. 

Cînd i-au plecat feciorii, tătăroaica a dat foc la cup- 
tor, a pregătit lopata, punînd-o acolea, lingă jăratec, și 
a strigat : 


1 Stînca Doamnei este în comuna Ştefăneşti. jud. Botoşani 


— 'Țup, fată pe lopată! 

— Tup, babă, de-mi arată ! 

Tătăroaica se suie pe lopată să-i arate cum să sica: 
iar românca, voinică, n-o mai lasă să se scoale, ci o îm- 
pinge cu putere în cuptor, cu lopată cu tot. Avea joc 
căci cuptorul era strașnic de mare. 

Țipa baba şi se svîrcolea în cuptor şi tot da buzna 
să iasă așa friptă cum era ; iar românca noastră nu-i da 
răgaz, ci într-o clipă se repede în tindă, ia piatra de la 
rîșniță și o trîntește la uşa cuptorului, de o acopere bine, 

— Arzi, babă afurisită, că nici vie nu ești bună? 

Şi cu nădejdea în Dumnezeu, românca noastră, care 
cunoștea bine drumul pe unde fusese adusă, a tulit-o: 
la fugă și, numai într-un suflet a ajuns la Nistru. Acolo, 
norocul ci! A văzut pe nişte morari băsărăbeni. Cind 
au auzit-o ţipînd și cerîndu-le ajutor, li s-a făcut milă 
de româncă, au urcat-o într-o ciobacă şi au trecut-o apa 
dincoace, pe malul moldovenesc. Apoi, românii aceia 
i-au arătat drumul spre satul Braniștea, de lîngă Ștefă- 
nești, unde ajungînd a fost trecută Prutul la Stinca- 
Doamnei. 

Și așa a scăpat. 

În urma ei, tătarii întorcîndu-se de la prădăciuni, 
s-au mirat mult de lipsa tătăroaicei, căci ci socoteau că 
femeia cea friptă e românca de la Stînca-Doamnci. 

Tocmai cînd o mincaseră pe jumătate au dat de inel 
și au înţeles șiretenia. 

Au urlat, au alergat în sus și-n jos să mai prinză 
ceva, au trimes iscoade... Ţi-ai găsit! Românca trecuse 
de mult în Moldova. 


Legenda aceasta mi-a fost povestită de d-l Gheorghe 
Botez, plutonier în reg. Dragoș, no. 29 de infanterie. 
A auzit-o şi d-sa de la Maranda Cărădăneasa, din: 
com. Ștefănești, jud. Botosani. 

C. Rădulescu-Codin, Legende, tradiţii și amintiri is- 
torice, p. 35—36. 


TĂTARII ȘI HOLDELE DE GRÎU 


Cică, înainte vreme, demult, demult, mai tot românul 
avea holde de grîu ; iar paiul era încărcat cu boabe si 

cu spice, de jos de la pămînt și pină-n vîrf, nu numai 
în vîrf, cum e azi. 

Spre nenorocul nostru însă, au năvălit odată tătarii 
în ţară, după robi și după prăzi. Au cotelit încoa, au 
cotelit încolo, în sus, în jos... dar n-au găsit fiarele astea 
nici un pui de român. Fugiseră toţi, cu căţel, cu purcel, 
cu tot ce aveau şi se făcuseră băjenari prin păduri, pe 
dealuri şi pe la coade de vilcele, pînă s-o îndura Dum- 
nezeu să aducă vremuri mai bune. 

Ce să facă tătarii? Negăsind nici vite, nici bani ca 
să-i ducă în ţara lor, cum le era obiceiul, s-au hotărit 
să facă altă picişte pe capul ţărişoarei noastre. Ştiţi ce ? 

Văzuscră holdele cele minunate de grîu ale români: 
lor, aşa de mîndre şi de frumoase, că le luau ochii. Și, 
ca să nu mai aibă oamenii ce mînca atunci cînd s-or 
întoarce la căminurile lor, s-au pus din toate părţile pă- 
mîntului şi, cu toate puterile lor, au dat foe holdeiur. 

Au ars toate, toate, nenişorule, că n-avea cine să le 
scape. Să fi văzut atunci ! Era un pîrjol şi o pieiște, și o 
fumărie pe tot pămîntul, că te-ai fi smuls cu mîinile de 
păr ! 

Și a ţinut piîrjolul zile, săptămîni şi luni întregi. 

Acu, ce era să mai facă lumea fără grîu ? 

Era gata-gata să se facă toate holdele cenușă și să 
nu mai rămție nici de sămînţă, cînd vru bunul Dum- 
nezeu de ne ajută să avem şi azi pîine. 

Stiţi cum ? Uite că într-o curte a unui biet de român 
rămăsese, sub prispă, un cîine. 

Şi bietul dobitoc, cum a văzut că tătarii au fugit dar 
vîlvoarea îl ajunge, s-a repezit cum a putut prin flăcări, 
la un pai de grîu plin de boabe și, pînă a nu-l cuprinde 
flăcările, l-a îmbucat și, rupîndu-l, a luat în gură ce a 
putut. Pe urmă, chelălăind şi lătrind, a fugit cît a putut 
în pădure, departe, unde erau ascunsi românii. ȘSedean 
bieții oameni acolo, vedeau și ei prăpădul ce era pe pă- 
mînt și se tot văitau : 

— De unde să mai luăm noi, fraților, grîu, măcar 
de sămînţă ? 

Cum se tînguiau însă, norocul lor, văd cîinele; i sa 
pîrlise o parte din păr, sărmanului dobitoc! Îi mai iau 
seama şi odată încep toţi să salte de bucurie : 

— Uitaţi-vă, fraților ! Vedeţi ce ne aduce cîinele în 
gură ? 

Se uită toţi şi văd că sărmanul ciine, nici una, nici 
alta, se opreşte în mijlocul lor, pune boabele jos şi în- 
cepe să sară în sus şi să latre, spunîndu-le parcă îr 
limba lui, de isprava ce făcuse. 

Românii au pus boabele bine, iar în primăvară, cînd 
s-au încredințat că spurcăciunile de tătari au fugit de 
prin locurile astea, au pus cu sămînța adusă de cîine, 
un petecel de loc, la care se uitau toţi ca la soare. 

De-aci înainte, din griul ăla au tot intins mereu sc- 
mănăturile și s-au tăcut cu vremea iar la loc, cum sînt 
uzi. 

Dar neajuns tot alu] avut din focul ăla, că d-atunci 
paiul n-a mai fost încărcat cu boabe și cu spice pe 
d-a-ntregul, din pămînt piînă-n virf ci a tăcut și face 
spic numai în virf, pentru că numai atit a putut apuca 
cîinele în gură, 

Și uite, vezi ? D-atunci are griul spic. 

Iar cîinelui ce bine să-i dai piine cit de multă, de 
unde ai, de unde n-ai, că el, bietul, a scăpat griul de 
la pieire. 

Altminteri n-ai mai vedea azi pe nicăiri piine, că cică 
în vremea aia altă țară nu mai avea grîu decit a noas- 
tră ; iar griul nostru a fost scăpat de cîine. 


Auzită de Ilie N. Gogencea, de 27 ace ani, din Pri- 
bceni, jud. Muscel. 


C. Nădulescu-Codin, Legende, traditii și amintiri 
istorice, p. 45—47. 


IO UMBLAT TĂTARII P-AICIA]J 


De mult, am audzît c-o umblat tătarii p-aicia. S-apoi 
îi omorie pă oameni dipt! avere. O fost tare bîdzi, ca 
cînii la cap. Apoi oamenii o fugit în tătă lumea, $-o 
băgat banii-n pămînt. Ș-apoi tatarii o mărs cătă Sighet 
ș-acolo o fost un drum strimt peste deal, numa cit o fost 
cari. Pă marginea drumului o fost multă pădure. Ș-apoi 
oamenii o audzit ş-acolo c-amu vin tătarele. S-apoi s-o 


! Drept pentru. 


C-ila 183 coala 3 ui 


sfătuit că ce-or fa[ce], că și pe iei i-or omori. Da o gzis 
unu bătrîn : 

— Să merem acolo-n deal, unde-i drumu ăl strimt, 
să iasă tăt satu cu săcuri și să taie lemnele pă marginea 
drumului, și din colo, șî din colo. Da să nu le oboare de 
tătului gios, pînă cînd or vini ș-or fi acolea. Cînd or fi-n 
drum, să taie tăţ și să le oboare lemnele pă iei, să-i o- 
moare. Ş-așa o făcut, ş-acolo i-o omorît pă tăț. 


Ion Muşlea culege din Boinești, de la Petre Ţuran, 
6l ani. 


„Anuarul Arhivei de Folklor“, Cluj, I (1932), p. 66. 


NEGRU-VODĂ 


He, he!,.. Multă vreme s-au bătut Negru-vodă cu 
tătarii, cu gîndul că doar-doar i-o scoate din pămintu- 
ăsta al nostru. Da, geaba s-o trudit; că tătarii erau ca 
frunza și ca iarba și l-au spăriat sălbaticii ăștia pe Ne- 
gru-vodă. 

Atunci știți ce-a făcut el? 

S-a dus, de mare foc, şi s-a băgat herghelegiu la 
caii craiului de peste munţi. 

— Ei, Radule ! Ce simbrie îmi ceri? i-a zis craiul, 
cînd l-a văzut. 

— Urma alege, măria-ta ! Acum mă bag așa. 

Așa. Și Radu-Nepru a muncit în credință la craiul 
acela. Cînd s-a împlinit luna, l-a întrebat craiul: 

— Mai stai ? 

— Mai stau. 

— Îşi place la mine ? 

— Îmi place. 

Acu, în herghelie, Negru-vodă avea în pază și multe 
iepe și le păzea și pe elc, da și pe mînjii lor. 

Așa. A trecut toată toamna, iarna, și a sosit și pri- 
măvara. Negru-vodă, tot horghelegiu ; da, cu gîndul să- 
racul, tot la fraţii lui din ţara noastră. 

Într-o noapte însă, ce se întimplă ? Toate iepele au 
făcut minji şi... mare bucurie era pe herghelegiul cra- 
iului. 

Da a dat o ploaie şi minjii, fiind pe cîmp, au răcit. 
Pe unde să scoată atunci cămaşa, herghelegiul ? 

S-a sculat şi a încurat! mînjii pe cîmp, ca să se în- 
fierbinte. Acolo însă, minune, neicuţule! Un mînz era 
flotocos, flotocos şi alb ca oaia. 

A început să se mire, să se cruceuscă şi să-l ia la 
minajeală, ca să vază : ce chip de cal este ăla? 

l-a tot luat seama şi, tot stînd el şi mirindu-se, a 
văzut că au început mînjii să se joace; iar mînzul cel 
ca oaia, știți ce-a făcut ? 

Odată a scos haripile din păr şi a început să zboare pe 
sus. Minune, nu alta! 

Bucuria lui Negru-vodă : 

— Doamne, Doamne! a strigat el, ăsta e norocui 
meu ! 

Și l-a minajat așa pînă la trei ani. 

Atunci l-a încercat să vază, d-a minune: cu el 
zboară ? 

Aşa. Şi l-a dus departe, departe, pe cîmp. Acolo, cum 
a încălicat odată, neicuţule, a început calul să filfiie din 
aripi si a sburat cu Negru-vodă pînă în slava cerului. 

— Ţin-te bine, stăpiîne, să nu te prăpădesc! a strigat 
calul, uitîndu-i-se ţintă-n ochi. 

Apoi, după ce-a făcut citeva rotocoale prin înaltul 
cerului, calul a început să se lase încet-încet pe pămînt 
și să-și strîngă aripile. 

L-a adus în herghelie ; apoi s-a înfățișat înaintea cra- 
iului de peste munți. 

-— Acu te las, mărite crai! Mă duc în țara mea. 

— Bine, Radule, du-te! Da ce simbrie îmi ceri? 

— Ia! Să-mi dai, măria-ta, un cal din herghelic, pe 
care l-oi alege eu ! 

— Numai atit ? 

— Ba să-mi dai şi haiducii pe care îi ai închişi în 
temniţele măriei-tale. Îmi trebuie și mie oameni cu vi- 
tență?! 

Craiul unguresc i-a dat lui Negru-vodă calul cel sbu- 


1 A încura — a goni, a pune pe fugă (n. ed.). 
2 Vitejie (n. ed.). 

rător, fără să-l ştie că e năzdrăvan; şi i-a mai dat şi 
oamenii cei cu vitenţă, pe care-i ceruse. Ba, la tofi hai- 
ducii le-a dat cai şi Negru-vodă i-a potcovit cu potcoa.- 
vele d-a-ndăratelea, potcoavele avînd colții înainte. 

Apoi, Negru-vodă a pornit călare pe armăsarul cela 
năzdrăvan ; iar ceilalţi haiduci pe caii lor şi au tot venit 
in ţară aici, fugărind pe tătari şi ciopîrţindu-i pe unde-i 
nimereau. Pe urmă, s-au mai odihnit şi ei oleacă, de atita 
muncă şi alergătură, colo departe unde se scocioară Dim - 
boviţa dintr-un munte. 

Dar cînd s-au strîns iarăși tătarii, sumedenie, de nu-i 
mai răbda pămîntul, l-au afiat pe Negru-vodă unde e 
şi l-au tot fugărit. Odată chiar erau gata-guta să-l răpuie, 
mai cu seamă că-l brodise la Timpa, colo, ştii la Sări- 
toareu lui Negru-vodă. 

Atunci, minunea lui Dumnezeu, moșule ! A avut no- 
roc cu o coadă de vălcea. Odată a sărit-o Vodă cu ai lui. 
l-a mai ajutat apoi şi un codru de pădure, şi potcoavele 
intoarse ale cailor, şi aşa... tătarii iar le-au pierdut urma 


* 


Pe urmă, tătarii l-au tot căutat; în sus, în jos, în 
răsărit și la apus... mult şi bine; pînă s-au deschebăluit! 
ci că sunt potcoavele cailor întoarse. Au spus atunci mai- 
marelui lor tirișenia. 

— Ei! Acu, fiindcă aţi aflat cum stau lucrurile, prin- 
deţi-i ! a poruncit căpetenia. 

— Nu putem, stăpîne, oricît ne-am trudi noi. Că dom- 
nul ăsta zboară şi pe sus. 

— Nu cred. 

— De nu crezi, ia uită-te, în partea aia, spre apus! 

Căpetenia tătarilor și-aruncă ochii şi co să vază? 

Tocmai atunci Negru-vodă se înălța în slava cerului, 
cu calul cel năzdrăvan şi privegheu de deasupra toate 
mișcările liftelor străine ; apoi se întoarse lu ui săi si 
grăi cu glas puternic : 

— Pe ei, băieţi ! 

Și i-a bătut strajnie pe toţi tătarii, pe toţi, pe rudă 
— pe sămiînţă. 

Și tătarii, ca să scape de furia lui, s-au dus de s-au 
amestecat prin turci... 


1 A deschebălui — a-și scoate gluga. Aici, a se desmetici, 
a-și veni în fire (n. ed.). 

lar Vodă, rămînînd stăpîn pe ţară cu românii lui, cum 
să-i prăsească şi cum să-şi mărească moşia ? 

A făcut un tîrg de scule femeiești, dincoace de brazda 
Moldovei, ca să vie femei din Moldova, să cumpere scule 
— aşa zicea el — dar cu gîndul ca să aibă voinicii lui de 
unde să-și ia femei. 

Și așa. Cînd era tîrgul în toiul lui, s-au repezit ai lui 
Negru-vodă și şi-au luat neveste ; fiecare cîte o fată sau 
tămeie, ce le-a plăcut. Și au dat fuga cu ele în țară, aici. 

Au venit și s-au așezat făcîndu-și oamenii case și sate 
ca lumea. Şi au stat așa ce-or fi stat. 

Peste cîtăva vreme însă, au venit moldovenii cu răz- 
boi. Da, cînd erau oștile faţă-n faţă, gata să înceapă 
lupta aprigă, odată au sărit cu gura și s-au așezat între 
ei muierilo cele cu pricina : 

— Aici ne-am măritat ? Aici rămînem de-acu ! 

Cînd le-au auzit asa, părinţii și fraţii și soții dintii 
au pus armele jos și-au plecat de-unde-au venit, cu bu- 
zele umflate... 


De la Niţă Troneciu, din Uluba, 


C. Rnădulescu-Codin, Din trecutul nestru, p. 59—63. 


RADU-NEGRU 


Tara asta a fost o țară străină și au venit tătari să 
robească pe Radu-vodă. Gîrla a fost oprită de Radu și 
a făcut stăvilar. Cînd a văzut că vin tătarii, a ridicat 
stăvilarul și a dat drumul apei și apa a înecat pe tătari. 

Cînd au venit odată turcii, doamna lui Radu-vodă a 
trecut pe podul de piei care se întinde peste apa Dimbo- 
viții — Radu l-a făcut ca să poată trece la oștirea lui 
şi să vază dacă nu vin dușmanii. Doamna a văzut pe 
turci venind. Turcii voiau s-o prindă și ea s-a aruncat 
de-o stîncă, și-i zice pînă azi: Colțu-Doamnei. Şi Radu, 


ca să scape, a potcovit caii cu potcoava îndărăt şi a trecut 
dincolo, în Transilvania. 


Ovid Densusianu, Tradiţii și legende populare, p. 1. 


CUM A SCĂPAT NEGRU-VODĂ ȚARA DE TĂTARI 


Ca să se poată scăpa oricînd de tătari şi de alte nea- 
muri sălbatice, Negru-vodă și-a făcut pe Dimboviţa, la 
Cetăţuia, un loc de apărare, întărit straşnic, unde şedea 
cu doamna, cu boierii și cu o parte din oastea sa. Şedeau 
pe scaune de piatră şi mîncau pe masa care se vede şi azi. 

Apoi, cît a stat acolo, a făcut dintr-un mal al Dimbo- 
viței pînă în celălalt un zid puternic, în curmezișul văii, 
să nu-l poată răzbi apa ; iar la mijloc a lăsat o poartă, 
drept stăvilar, prin ajutorul căreia putea opri ori da dru- 
mul apei din Dimboviţa, cînd voia. 

Şi ştiţi la ce i-a folosit zidul ăsta ? Să vă spun: 

După ce a sfîrşit și podul de piei de bivol, făcut pe 
deasupra apei, se suia măria-sa pe pod, punea ochianul 
şi se uita pe dealuri şi pe văi, cît e întinsul ţării pînă la 
Dunăre, să vadă nu cumva o zări vrun picior de duşman ? 

Cît o fi stat acolo nu știu. Știu numa că într-o zi de 
toamnă, cînd privea cu ochianul, odată zăreşte măria-sa 
o urdie înaintînd în grabă din vale, chiar spre locul unde 
locuia Vodă cu ai săi. 

Erau tătarii, mulţi, mulţi, ca frunza şi ca iarba. Își 
așezaseră corturile pe valea Diîmboviţei, în josul zidului 
și se găteau de bătaie. Ba începuseră să urle şi să facă 
un haraiman! de se cutremura pămîntul. 

Nu le-a ţinut însă mult bucuria, că dacă i-a zărit Vodă, 
a dat porunci de s-a pus stăvilarul de la mijlocul zidului 
și s-a strins în susul Dimboviţei apă multă, muită, de 
mai-mai să treacă peste maluri. 

Pe urmă ? Cum a sosit noaptea, a ridicat stăvilarul 
şi a dat drumul apei devale. 


Să fi văzut, nenișorule ! Cînd s-au pornit valurile de 
apă, tocmai pe cînd tătarii erau în somnu ăl mai dulce, 


! Zarvă, gălăgie, tărăboi (n. ed.). 


a luat apa aproape toate corturile şi le-a dus cu sălba- 
tici cu tot ; le-a dus unde ? Nu se știe. 

Dintre cei scăpaţi cu viaţă, unii au rupt-o la fugă iar 
alţii au fost ciopîrțiţi de ostașii lui Vodă. 

Prin ajutorul zidului apoi, a scăpat Negru-vodă şi de 
alţi dușmani, înecîndu-i cu apă. Ba nu numai măria-sa, 
ci şi alți domni, în urmă-i, s-au folosit de zidul de la 
Cetățuia. 

Urmele zidului se văd și azi. 


Auzită de la Niţă Ungureanu, din mahalaua Mărcuş, 
Cimpulung. 


C. Rădulescu-Codin, Legende, tradiţii și amintiri is- 
terice, p. 48—49. 


NEGRU-VODĂ FUGIND ÎN ȚARA UNGUREASCĂ 


Năpădiseră odată tătari mulţi în țara asta, prădaseră 
în sus şi în jos și luaseră o mulţime de robi. 

Pe vremea aceea stăpînea în țară Negru-vodă. Vitea- 
zul acesta se luptase el mult si bine cu tătarii și abătuse 
de mîna morţii, socotind că doar-doar i-o izgoni din pă- 
mintul nostru. 

Dar a putut măria-sa? Că tătarii ăştia erau mulți, 
mulți, de nu ai fi putut să-i numcri ; iar el, biet, numai 
cu o mînă de români. 

Ce să facă Negru-vodă ? Ca să nu-l prinză a rupt-o 
la fugă spre Țara ungurească. Fugea pe un cal potcovit 
cu potcoave de argint întoarse, să nu-i cunoască păgînii 
urma. 

Cînd a ajuns la Dimboviţă, a făcut biserica ce se vede 
și azi și căreia îi zice Cetăţuia. Ba a si luat masa sus pe 
piatră, acolo unde-i zice masa lui Negru-vodă. 

Pînă aci Negru-vodă a venit alături de doamna pe 
care nu se îndurase s-o lase pradă păginilor. De la Dim- 
bovița însă, doamna, ostenită d-atita cale, i-a cerut lui 

Negru-vodă un loc de ascuns, că nu poate să-l mai înso- 
țească. 

Vodă, ce să facă? A trecut cu doamna Dimbovita și 
i-a arătat loc de ascuns după o stincă ce se vede şi azi, 
dincolo de apa asta, în dreptul bisericii, pe partea dreaptă. 

Pe urmă, Negru-vodă, socotind că doamna e scăpată, 
a dat pinteni calului și a fugit cît a putut, de a trecut 
munţii. 

Dar uite că, după cităva vreme, au dovedit tătarii 
cărarea pe care fugiseră Negru-vodă și cu doamna și au 
început să răcnească ducîndu-se postornolt spre Dimbo- 
vița, la locul unde socoteau că e ascuns Negru-vodă. 

Aici însă era numai doamna şi, ei știe ce-or fi făcut. 
i-au descoperit ascunzătoarea si s-au repezit ca fiarele, 
urlînd și sbierînd, spre stincă, să răpuie viaţa celei fugite. 

Atunci, ce să facă doamna ? Văzind că nu mai are 
nici o nădejde de scăpare, odată și-a făcut cruce şi.. 
grozăvie ! S-a aruncat de pe stîncă, din înălţimea aceea, 
tocmai jos, jos de tot, în albia Dîmboviţei ! 

A căzut biata de ea, jos pe pietre, în apă, și s-a făcut 
fărîme. Cînd a sărit de pe stincă, după ce şi-a făcut cruce, 
a strigat doamna cît i-a luat gura : 


„Decit eu roabă la tătari, 
Mai bine carne la croncani !“ 


Şi d-atunei stinca aceea de peste Dimboviţa, în par- 
tea dreaptă, se cheamă Piscul Deamnci. 


Legenda aceasta mi-a spus-o cunoscutul profesor de 
istorie din Cimpulung, d-l G. Șapcaliu. A auzit-o şi 
d-sa de la sătenii din Cetăţeni și Stoeneşti, jud. 
Muscel. 

D-l Șapcaliu mi-a spus că în cele mai multe sate 
din partea de miazănoapte a Muscelului se vorbește 
nu despre Negru-vodă venind de peste munţi, ci 
despre un Negru-vodă fugind în Ţara ungurească. 


C. Nădulescu-Codin, Legende, tradiții şi amintiri is- 
torice, p. 47—48. 


1 Grămadă, buzna (n. ed). 

ROMÂNII ȘI TĂTARII 


Cică la început, românii n-aveau domnitori şi stăpi- 
nitori ca-n ziua de azi, ci ci trăiau răzleţiţi prin deosebite 
ținuturi şi se cîrmuiau singuri de sine. Ei îşi alegeau 
din mijlocul lor, pe cîte trei ani de zile, trei bărbaţi din- 
tre cei mai deștepţi și mai înţelepţi, și bărbaţii aceia 
apoi, carii erau ca niște filozofi, se sfătuiau întreolaltă, 
puneau împreună toate trebile obşteşti la cale și toţi cei- 
lalți se supuneau și ascultau de sfaturile şi poruncile lor. 

Aşa o duseră ei un timp mai îndelungat, și mai bine 
și mai rău, după cum cra adică şi firea, năravurile și 
apucăturile feliuritelor popoare păgîne cu carile veniră 
în decursul acestui timp în atingere, și după cum o du- 
ceau şi alţi oameni în lume, carii trăiau și se cîrmuiau 
ca și dînşii, singuri de sine. 

De la un timp însă, văzînd tătarii, un popor păgîn, 
neastimpărat, prădător și foarte crud, că românii n-au 
pe nime stăpînitor și că ţinuturile în care locuiesc aceştia 
sint foarte întinse, frumoase și mănoase, se purtară cu 
gîndul ca să-i subjuge, să le ieie toate averile si moșiile, 
si după aceea să se facă ei stăpîni preste dinşii și preste 
tinuturile lor. 

Din minutul acela apoi, cînd li-a plesnit tătarilor un 
astfel de gînd drăcesc prin minte, românii nu avură mai 
nici o zi bună şi senină, căci nu era an în care tătarii 
să nu năvălească cel puţin o dată în ţinuturile lor, să 
prade, să omoare, să ardă și să nimicească tot ce le sta 
sau le venea în cale. 

Văzînd românii că tătarii nu suguiesc, ci, dincontră, 
că totuna-i bîntuiesc şi-i pradă şi multe alte neplăceri şi 
supărări le fac, iară pre cei ce au nenorocirea să cadă în 
mînile lor, parte-i ucid, parte-i ieu și-i duc cu sine în 
robie, prinseră dintr-un început a se aduna la un loc 
și a da piept cu dînşii. Mai pe urmă însă, văzînd ei că 
nu sînt în stare a ţinea piept cu un număr atît de mare 
de tătari, cîţi veneau de fiecare dată asupra lor, prinseră 
a se ascunde prin stufăriile iazurilor, lacurilor și ale 
bahnelor, cugetînd că poate în aceste locuri mlăștinoase 
vor putea scăpa de prigonirea și urgia păgînă. 

Dar, degeaba le-a fost lor toată ostincula și nădejdea, 
căci tătarii auzind acuma de la cine vor fi auzit, şi în- 

credințîindu-se mai pe urmă și ei singuri ce fac românii 
ca să scape de dinșii, nici în aceste locuri mlăștinoase 
şi pline de tot feliul de gîngănii, nu le deteră pace. Din 
contră, ei. cînd se porneau acuma asupra românilor, luau 
cu dinşii un feliu de păsări învăţate, ca şi capăii!, la 
vînat, numite nagiîţi sau ciîni tătărăști, şi pre paserile 
acestea apoi, cum ajungeau în apropierea vreunui lac 
sau 'iaz mai mare, le da drumul ca să adurmece şi să 
vadă de nu e cineva ascuns într-însul. 

Nagiîţii, cum se vedeau slobozi, deauna începeau a zbura 
încolo şi-ncoace pe deasupra stuhăriilor și, cum zăreau 
printr-însele pe vreun român ascuns, îndată prindeau a 
se roti pe deasupra lui, a țipa şi a ţivli2 de-ţi lua auzul. 

Tătarii, auzind nagiţii ţipînd și ţivlind, se duceau 
drept în partea aceea în care auzeau țipătul, încunjurau 
din toate părțile pre românii ascunși, îi scoteau cu ne- 
pusa-n masă de prin stuhării afară, şi după aceea: dă, 
Doamne, bine ! Schingiuirile, chinurile și muncile lor nu 
erau proaste. Și dacă ar fi rămas numai cu atîta, tot ar 
mai fi fost cum ar mai fi fost, dar cele mai de multe ori 
nici un suflet de român nu scăpa viu din minele acestor 
lifte sălbatice. 

Așa o păţiră bieții români în mai multe rînduri, cu 
toate că ei în fiecare an căutau să se ascundă cu mult 
mai bine decît în anii trecuți şi cu toate că uneori sta 
zile și nopţi întregi, cufundaţi pînă în grumaz în apă, 
cugetînd că dacă vor sta astfel, afurisiţii de nagiţi nu-i 
vor putea descoperi. 

Într-o vară însă, văzînd ei că numai degeaba se as- 
cund prin stuhării, că şi-n aceste locuri sunt descoperiţi, 
se adunară iarăși cu toţii la un loc şi se sfătuiră ca să 
facă si ei o dată tătarilor o moară de vint, adică, dacă 
nu-i pot învinge și fugări din țară, cel puțin să-și bată 
joc de dînșii. Căci așa-i românul, uneori chiar și la cea 
mai mare nevoie îi place să facă cîte-o șagă, doară-i mai 
trece din cel năcaz. Căutară vreo cîteva iazuri mai mari 
pe unde ştiau ei că trec mai adeseori tătarii, aşezară pe 
vîrfurile papurei și a trestiei de prin cozile şi marginile 
iazurilor acelora o mulțime de cușme, și, după accea, 
luîndu-și toată averea cea mișcătoare, se rotraseră cu 
toții de la şes spre munţi, cu hotărîrea ca, în caz cînd 


1 Copoii (n. ed.). 
2 A scoate strigăte lungi, ascuţite şi repetate (n. ed.). 

ar fi să-i urmărească tătarii şi-acolo, să le întindă o cursă 
din care, dacă vor cădea într-însa, să nu mai poată scăpa 
cu obraz curat. 

Nu mult după retragerea românilor spre munți, iată 
că iarăși năvălesc ca la vreo 80.000 de tătari, în ţinuturile 
lor, cu gîndul ca de astă dată să puie mîna și să stîr- 
pească pre toți românii de pe fața pămîntului. 

Dar bine-a zis cine-a zis, că-ulciorul merge la fîntină 
numai pînă atunci, pînă cînd i se frînge toarta. Făcut-au 
ei multe daune, neajunsuri şi neplăceri românilor. Mult 
sînge românesc au mai vărsat și multe lacrimi au mai 
stors din ochii părinţilor, fiilor, fraţilor și ai neamurilor 
acelora pre cari i-au ucis sau i-au dus în prinsoare, dar 
de astă dată o păţiră și ei. 

Nagiţii, carii şi de astă dată au fost sloboziţi cu scop 
ca să adurmice! pre români, zburînd pe deasupra stu- 
hăriilor și dînd de cușmele așezate pe virfurile papurei 
și a trestiei, începură ș-acum a se învirti și a tipa pe 
deasupra acestora, ca și mai înainte, cînd da de români. 
Iară tătarii, bucuria lor, cum îi văzură învîrtindu-se și-i 
auziră ţipînd, tăbărîră din toate părţile ca niște fiare 
sălbatice, asupra stuhăriilor unde se învirteau  nagiții 
şi-n care credeau că se află românii ascunși. Însă, cînd 
colo, ce să vadă ?... În loc de români cu trup și suflet, 
numai cuşmă lingă cusșmă, și alta nimică, căci românii 
erau acum de mult retraşi spre munţi și adăpostiți prin 
văgăunele și fundoaiele acestora. Ciuda și mînia tătarilor, 
cînd văzură aceasta !... Căci unde s-a mai pomenit să 
pățească ei o ruşine așa de mare!... Şi-n furia lor nu 
mai steteră pe gînduri: ce e de început și de făcut, ci 
presupunînd că românii se vor fi retras spre munţi, se 
luară şi ei în urma lor, și tot prădînd și nimicind orice 
le sta în cale, se tot duseră înainte pînă ce ajunseră 
aproape de locul unde se află satul de azi Vama, din 


munţii Bucovinei, și unde s-a fost retras o parte de 
români. 


O româncă, care tocmai atunci mergea cu un val îm- 
păturit de pînză pe cap, şi cu un copil de ţiţă în braţe, 
spre apa Moldovei, zărind din depărtare că vin tătarii, 
despături degrabă pînza, înfășă copilul într-însa și astfel 
îl duse și-l anină de cetina unui brad de sub poalele 


1 Să adulmace, să ia urma (n. ed.). 

Birnărelului, anume ca să steie acolo pină ce se va 
întoarce îndărăpt și-l va lua. Apoi alergă tot într-o fugă, 
în dreapta și-n stînga, dînd de știre românilor de prin 
apropiere, că, iacă, iară vin tătarii asupra lor. 

N-a apucat românca bine a anina copilul de cetina 
bradului și-a da de ştire cîtorva români ca să se adune 
la un loc şi să facă ce vor face, doară le pot veni prigo- 
nitorilor de hac, cînd iată că tătarii şi ajung lîngă Birnă- 
relul. 

Tătarii cei dinainte, cum zăriră o parte de pinză flu- 
turînd ca un steag pe la mijlocul bradului, şi cum au- 
ziră copilul care era ceva mai jos aninat, țipînd, cuge- 
tară că de bună samă acolo trebuie să fie românii as- 
cunși, şi deci se duseră țintă spre brad. Dar cînd sosiră 
mai aproape şi nu văzură alta nemică, fără numai pînza 
fluturînd și copilul legănîndu-se ca într-un leagăn în 
aer, un fior rece ca ghiața le trecu prin tot trupul și 
nici unul nu se încumetă să treacă mai departe, ci toţi 
se opriră deodată ca înlemniţi locului. 

Hanul, adică domnitorul şi conducătorul lor, care ase- 
menea venise cu diînșşii şi care se afla ceva mai în urmă, 
văzînd că înaintașii cetei s-au oprit deodată locului şi 
nu vor să meargă mai departe, se miră ce s-a întîm- 
plat. Deci se duse să vadă ce este. Şi cum a ajuns în frun- 
tea cetei, a început a striga şi a zice: 

— Ce staţi locului ?... De ce nu treceţi mai departe ? 
Ce s-a întîmplat ? 

— D-apoi nu vezi, măria-ta, de ce nu trecem! — 
răspunse unul din mijlocul tătarilor, care se vede că era 
vreun căpitan sau așa ceva, arătînd cu mîna spre pinza 
ce filfiia și copilul ce se legăna încolo și-ncoace. 

— Fi!... Şi-apoi ?,.. N-aţi mai văzut voi pînă acuma 
copii de ţiţă ?... Acuma vi-i întîia oară !... De-un copil 
să vă temeţi ! — strigă hanul, după ce se uită și el spre 
bradul de-a cărui cetină era copilul aninat. 

— Nu-i vorbă de temut din pricina unui copil, cări 
am mai văzut noi destui copii în viața noastră... Dar alta 
e la mijloc !... Pînza aceasta și copilul înfășat într-însa 
e un semn rău pentru noi... Prin urmare, eu sunt de 
părere să nu mergem mai departe, ca nu cumva să ni se 
întîmple vreo nenorocire... Românii, după cum vă este 
cunoscut, sunt prefăcuţi !... Acum cîteva săptămîni ne-au 
pus să le pescuim cușmele de prin stuhăriile lacurilor și 

ale iazurilor, iar de astă dată cine știe ce cursă ne-au 
mai întins şi ce au de gind să facă cu noi!... Mai bine 
să ne întoarcem înapoi ! 

— Ce-ai zis !... Noi să ne întoarcem înapoi !... Încă 
numai atita ni-ar trebui ca să ne ridă toate babele — 
strigă acuma hanul înfuriat. 

— Eu n-am zis să fugim, ci numai să ne întoarcem 
de unde am venit. Dar dacă e vorba de fugă, apoi bine 
ar fi chiar să și fugim pină ce e încă timp, căci fuga-i ru- 
şinoasă, dară-i sănătoasă, vorba românului. Și mie unu- 
ia, drept să-ţi spun, mi-i cu mult dragă și mai scumpă 
viața. noastră decit moartea românilor carii s-au virit, ca 
niste urşi, prin crierii acestor munţi ! 

— Închipuire !... Haideţi numai cu mine și veţi vedea 
că nimică n-o să vi se întimple ! 

— Dă Doamne să fie așa cum spui măria-ta şi nu 
cum presimţesc eu ! 

Nu apucară bine hanul şi căpitanul a schimba cuvin- 
tele acestea întreolaltă, cind iată că se şi treziră încun - 
jurați din toate părțile de românii carii se adunară de prin 
tundoaiele și sihlele munţilor, și carii luîndu-i cu nepu- 
să-n masă la răfuială, în vro cîteva oare îi și măcelăriră 
pe jumătate. 

Patruzeci de mii de tătari, adică partea cea co-a rămas 
în viață, văzind că românii nu glumesc, ci, din contră, 
că ei au de gind să-i nimicească pre toţi, nu stătură mai 
mult la luptă, ci o tuliră la fugă, de-a dreptul preste Biîr- 
nărelul, spre Valea caselor, iară de-aici apucară repede 
pe lîngă apa Moldovei în sus, pe locul unde se află astăzi 
Cîmpulungul, şi nu se opriră pînă ce nu ajunseră la 
strînttura dintre Măgura Pojoritei și Muncelul Sadovei. 
Aice, fiind foarte greu de trecut, o luară ceva mai pe înce- 
tul, se înșirară tot doi cîte doi şi aşa trecură pe plaiul 
ce ducea pe lîngă Piatra-Străjii și ieşiră pe locul unde 
se află astăzi satul Pojorita. 

Ajunşi dincolo de Măgura Pojoritei, stătură puţin locu- 
lui de se odihniră și se puseră în cale încotro să se ducă 
ca să poată ieși mai bine la capăt : s-apuce de-a dreptu: 
peste munți spre Ardeal, ori să se întoarcă îndărăpt de unde 
au venit? Și după multă chibzuire și cumpenire, aflară 
cu cale că ar fi mai bine să plece spre Ardeal şi de-acolo 
apoi să se întoarcă pe altă cale, îndărăpt spre țara lor. 

Și aşa şi făcură... Se porniră mai departe. Însă de-aice 

începînd nu mai merse pe atare vale, cum au venit pină 
într-acest loc, ci apucară de-a dreptul în sus, peste Run- 
cul-Pojoritei, iară după ce suiră şi trecură Runcul, o luară 
tot pe culmea munţilor, anume ca întîmpliîndu-se să-i ur- 
mărească românii, să nu fie așa de lesne și pe neaștep- 
tate surprinși, ca lîngă poalele Bîrnărelului. 

După ce au trecut Runcul-Pojoritei, o luară peste virvul 
Arsinesei și ieșiră în Opcina Arsinesei, iară după aceea, 
trecînd peste munţii Sterpariu, Colacul, Botoșul-mare, 
Senatorul și Dadul, se coborîră drept spre locul unde se 
află astăzi satul Cîrlibaba și de-aice se-ndreptară apoi, 
parte pe valea Bistriţei, parte peste alți munţi, spre satul 
Borşa din Maramureş. 

Ardelenii și moroșenii, sau ungurenii, după cum se 
mai numesc românii din Ardeal și Maramureș, prinzind 
de veste, acuma de la cine vor fi prins, că vine o ceată 
de tătari asupra lor, se adunară mai mulţi inși la un loc 
și prinseră a tăia o parte de pădure de pe munţii Opcioa- 
ra și Tătarca, pe unde presupuneau ei că vor trece tăta- 
rii, însă n-o deteră la pămînt, ci numai o înținară. lar 
cînd văzură că tătarii întru-adevăr se îndreaptă spre 
dînșii prin locurile acestea, tăiară şi cealaltă parte de 
pădure, pe care asemenea o lăsară înţinată. 

Cînd sosiră acuma tătarii și deteră să coboare spre 
Borșa ca să între în Maramureș, românii din Borşa, pre- 
cum şi cei de prin vecinătate, în frunte cu un moroşan 
înalt, spătos şi foarte tare, că te băgai în toate răcorile 
cînd numai te uitai la dînsul, le ieșiră înarmaţi înainte și 
începură pe neașteptate a-i respinge și a-i alunga înapoi, 
de unde au venit. 

Tătarii, surprinși, apucară repede spre Opcioara și 
Tătarca. Însă românii adunaţi în apropierea acestor doi 
munți, cum simţiră că tătarii se apropie de dinşii, înce- 
pură care dincotro a repezi copacii înţinaţi asupra lor. 

Copacii, cumpănindu-se şi răsturnîndu-se cu un poc- 
net și un huet îngrozitor, de se răsuna cine știe unde 
prin văile şi fundoaiele munţilor de prin apropiere, pre 
care tătar cum îl ajungea, deauna mi-l și culca la pă- 
mînt și-l făcea fărimi. 

Și aşa, unii fiind omoriţi de românii ardeleni și ma- 
ramureșeni, iară alţii de copacii cari se resturnau și pi- 
cau peste dînșii, în cîteva oare toți tătarii fură măci- 
lăriţi şi nimiciţi, afară de hanul care nu știu singur cum 

s-a-ntîmplat că a scăpat și s-a îndosit prin desimea şi 
întunecimea pădurilor. 

Dar ce folos că, mai pe urmă, rătăcind hanul încolo 
și-ncoace, prin munţii de prin apropiere, anume Dadul, 
Maraila, Orăţile, Senatorii și alții, fără ca să poată da 
de plaiul pe care a venit sau de vreun alt plai ca să se 
întoarcă în țara sa, fu în scurt timp și el prins şi dus 
înaintea moroșşanului celui voinic. 

Moroşanul despre care ni-i vorba avea o casă tocmai 
pe virful Tătarcei. Şi cînd a fost hanul tătărăsc prins, 
tocmai atunci se afla și el la casa sa de pe Tătarcă. 

Românii carii puseră mîna pe han şi-l duseră con- 
ducătorului lor, cum ajunseră la starea locului, ziseră : 

— Mai deunăzi, cînd am măcilărit pre tătarii carii 
veniseră asupra noastră, nu numai că ni-ai luat anume 
de rău, ci chiar ne-ai și batjocorit cum de-am putut fi 
așa de nebăgători de samă ca să nu punem mîna şi pre 
capul lor, pre han. Ei, bine! Iată că acuma ţi l-am adus 
şi pre dinsul! El ne-mbia pe drum cu bani, numai să-i 
dăm ceva de băut, că moare de sete. Se vede că multă 
carne de român trebuie să fi mîncat în viața sa, dacă e 
aşa de însetat !... Poate că dumneata vei fi avînd şi-i vei 


putea da ceva de băut, ca să nu piară — bietul om — 
de sete ! 
— D-apoi bine, ce să-i dau ? — întreabă moroșanul, 


măsurînd pre han cu ochii, din cap pînă-n picioare. N-am 
nemică alta dindămînă, fără numai un poloboc cu moare 
de curechi... Doară să-i dau moare să beie! Apoi întor- 
cîndu-se cătră han şi arătîndu-i polobocul cu moarea 
zise : 

— Oamenii iștea-mi spun c-ai fi foarte însetat. Şi 
eu încă văd că ești cam mahmur, deci... ia colo, în polo- 
bocul cela e moare! Dacă vrei, potolește-ți setea ! 

Hanul, ce era să facă, se-nvoi să beie și moare, numai 
să nu piară de sete. Dar cum se apropie de poloboc şi se 
plecă ca să beie moare dintr-însul, moroşanul deauna-l 
şi apucă de picioare, îl ridică în sus, îl cufundă cu capul 
în moare şi după ce îl tinu astfel vreo cîteva minute, 
răsturnă polobocul și-l slobozi apoi, cu han cu tot, la 
vale. 

Polobocul, rostogolindu-se și ducîndu-se ca o săgeată 
în jos, peste trunchiuri răsturnate de copaci și peste col- 


25 


țuri ascuţite de pietri, cît ai bate în pălmi, se făcu mii 
de bucățele, și dimpreună cu dînsul și hanul. 

De-atunci încoace, muntele pe care s-a aflat casa mo- 
roșanului şi de pe care a fost hanul tătărăse slobozit 
cu polobocul la vale, s-a numit Tătarca ; valea unde a 
ajuns polobocul cu diînsul, Apa sau Valea Tătarcii, iară 
locul unde au fost ceialalţi tătari măcilăriți de românii 
ardeleni si maramureșeni — Opcina Tătarcii. 

Și aşa au scăpat românii de tătari ! 


S. FI. Marian, Tradiţii poporane române din Buco- 
vina, p. 16—21. 


POIANA TĂTARILOR 


Se spune că în vremurile de demult, pe cînd trăia 
Stefan-vodă, năvăliseră tătarii în țară. 

Tot jăfuind în dreapta și în stînga, o parte a năvăl- 
torilor ajunse cu jaful pînă în valea Bicazului. Nişte 
plăieşi de-ai lui Ștefan le simțiră apropierea. Ei se fră- 
mîntară ca să găsească un mijloc spre a-i face să se 
întoarcă îndărăt. Planul le fu gata. Ciţiva se așezară în 
dosul unor copaci uriași, cu săgețile la arcuri, avînd cu 
ei și vreo trei buciumași, iar ceilalți trecură apa Bistri- 
tei pitulindu-se şi ei în dosul unor copaci. tot cam cu 
atiția buciumași. Cînd se apropiară tătarii de ascunzătoa- 
rea moldovenilor, o ploaie de săgeți porni asupra liftolor, 
iar buciumasii începură a răscoli măruntaiele codrilor 
cu huietul buciumilor. Tătarii, crezînd că au dat piept 
cu oastea lui Ștefan, se îngroziră. Cum nu vedeau pe 
nimeni, şi neîndrăznind să meargă înainte, o cotiră de 
fugă pe unde veniseră, urmăriţi de săgețile moldoveni- 
lor. Cum dădură [cu] ochii de grosul celorlalți tătari. Je 
spuseră că Ștefan e pe urmele lor și cu toţii o porniră, 
îngroziţi, înapoi spre ţara lor. 

Prăzile și robii luaţi au rămas în voia Domnului. Toţi 
se grăbeau să iasă mai degrabă din culcușul ghiaurului 
de Ștefan, despre a cărui vitejie mersese faima peste 
nouă ţări şi nouă mări. 

Aşa scăpă ţara de tătari. 


Locului unde s-a întîmplat ciocnirea între tătari şi 
săgețile moldoveneşti i-a rămas numele de Poiana Tā- 
tarilor. 


După I. Popescu-Băjenaru, Prin codrii Ceuhlăului, 
Bucureşti (f. a., I, p. 54). 


Tudor Pamfile, Mănunchi nou de povestiri, p. 34—35. 


CUM SCAPĂ ȘTEFAN-VODĂ DE TATARI, 
PRINTR-O MINUNE 


Odată năpustise tătarii iar în țară. Ștefan-vodă, auzind 
de treaba asta, le-a ieșit în cale cu ostașii lui viteji si, 
cum s-a-ntilnit cu păgînii, s-a şi iscat o bătălie cum- 
plită. Ce-au făcut, ce n-au făcut ostașii lui Ştefan, dar 
de la o vreme, văzînd că nu pot izbuti în potriva mul- 
țimei tătarilor, apucară la sănătoasa. 

Nu mult după asta, ceriul se-ntunecă și Ștelan-vodă. 
care iera în fruntea oștirei, văzu nourul care întunecuse 
lumina soarelui și, temîndu-se de o primejdie mare, în- 
dată a dat poruncă la oaste ca să ieie cîte un snop de 
paie de pe miriștea care iera în apropiere și să-l împlînte 
în vîrful sulițelor, și atunci cînd s-a apropia nourul de 
dînșii, să deie foc la snopi. 

Cînd s-a apropiet nourul de oaste, toți au dat foc 
la snopi. 

Nourul nu iera nour de ploaie, ci nour de furnici, şi 
partea accea de nour care se lăsase pe oastea lui Ștefan 
au ars toate furnicile, iar celelalte care s-au lăsut în 
tabăra tătarilor i-au pișcat şi i-au mușcat aşa de tare, 
încît i-au prăpădit cu totul. 


Și aşa au scăput Ștefan-vodă de urgiea tătarilor. 


După cele ce a auzit d. Ilie Veslovschi din Cimpu- 
lungul Moldovenesc. 


S. T. Kirileanu, Stefan cel Mare şi Sfint, p. 186—187. 

C-da 183 coala 4 


BĂTĂLIA CU TĂTARII, DE PE VALEA BERHECIULUI 


Mai în sus de satul Vultureni, pe valea Berhceciului, 
ținutul Tecuciului, în nişte riîpi, să aşăzasă acolo tătarii, 
ca la dînşii acasă şi nu să dădeau duşi, căpcinii ; gîndeau 
c-au dat peste țară fără stăpin. 

Ștefan-vodă tocma-n vremea accea nu prea avea de 
unde să strîngă atita oaste ca să alunge tătarii, cu nepus 
în masă ; ori să vede că nici nu ş-a bătut capul să mai 
stîrnească atita lume pentru nişte tatari. 

Și ce-a făcut Ștefan-vodă? I-a hăituit cu meşteşug. 
Ș-a luat Ștefan v-o cîţiva ostaşi vrednici şi buni de gură, 
şi toți călări. Cu dînşii a strîns o gireadă! de boi, la un 
loc cu vaci, cu viței, cum s-a-ntîmplat şi a pus mai pe 
toate vitele : clopote, tălănci, clopoței şi le-a luat la goană, 
cît ci puteau fugi, înspre vetrele tătărăşti. 

Tătarii, cînd au auzit huitul clopotelor, tropotul vi- 
telor, mugetul lor, holca? ostaşilor, nu ştiau ce urgie şi 
mînie a lui Dumnezeu vine peste dînşii, ca să-i prăpă- 
dească. Și n-au mai aşteptat să vadă ce-i şi cum, au 
luat-o la picior, care cum a putut, lăsînd toate-n pămînt, 
numai ca să scape macar cu sufletul. 

Și i-a fugărit Ştefan într-o părere, pîn-ce-a socotit că 
nu le-a mai fi poftă altă dată să mai poposcască tatarii 
prin țara Moldovei. 

Astăzi încă se mai găsesc, pe valea Berheciului, oale 
pline cu oase, tocmai din vremea tatarilor acelora. 


După spusele d-lui M. Zamfir din satul Vultureni, 
țin. Tecuci. 


S.T. Kirileanu, Ștefan cel Mare și Sfînt, p. 187—188. 


[MIHAI-VITEAZUL ȘI TĂTARII) 
Venise odată Mihai-Viteazul cu oastea lui pînă-n păr- 
tile noastre şi se înşirase oastea pe coastă. Iar Mihai în- 


1 Cireadă (n. ed.). 
2 Larmă, zgomot, gălăgie (n. ed.). 

tinsese o masă mîndră cu mai marii oştirii şi acolo gră- 
iau căpitanii lui, tot ridicînd şi ciocnind paharele : 

— Să trăieşti, măria ta și să stăpinești de-acu țara 
numa-n pace şi noroc! Că iată, pe turci i-am bătut şi 
pe tătari p-aşişderea ; iar aici, la munte, chiar duşmanii 
să vie, iute-iute le luăm piuitul. 

Mihai le mulţumi, îi lăudă pentru isprăvile lor și 
le spuse să aibă totdeauna nădejde-n Dumnezeu, că el 
e mare şi puternic. Apoi îi rugă frumos să puie oastea-n 
rinduială, de pază, că el vrea să aromească puţin. 

Zis şi făcut. 

N-apucă însă să adoarmă domnul, ca de cînd m-apu- 
cai să vă spun, şi iată, din vale venea în goana mare o 
oaste de tătari. Erau mulţi ca frunza și veneau în grabă, 
chiar spre muntele Pleașă. 


Apoi, cum zăriră oastea lui Mihai, tătarii sloboziră 
un tun. Căpetenia tătarilor însă, cu mai marele lor, se 
afla mult mai devale, în Priboiu. Și d-aia Mihai, cînd 
pricepu ce și cum şi văzu atîta liotă 1 de lifte păgîne, ce 
se gîndi ? 

— Mare ești, Doamne! Da eu numai cu mîna asta 
de oameni ai mei n-o să-i pot răzbi repede. Să văz, oare 
n-oi găsi vrun mijloc ? 

Și tot socotindu-se Mihai, odată cheamă pe un ostas 
d-ai lui și-i poruncește : 

— Du-te repede colo, devale, în lagărul tătărăsc, la 
Priboi ! Acolo să dai hîrtia asta, în mîna căpeteniei tă- 
tarilor. Ai înţeles ? 

— Înțeles, măria-ta ! zice ostașul și se duce ca vîn- 
tul; iar Vodă se întoarce către boieri şi le spune: 

— Știţi ce-am scris în hîrtie ? 

— Ce? 

— Le-am scris să nu vie la luptă acum, ci mîine, să 
ne încercăm puterile. 

— Păi, o să fie aşa de proşti ? 

— Să-i vedeți. 

Așa. Ostașul s-a dus în tabăra tătărască şi a dat 
hîrtia cu pricina. 

Iar tătarii, cînd au văzut, nu-și găseau locul de bu- 
curie. 


1 Mulţime, droaie, grămadă (n. ed.). 

— O să ne mai odihnim o noapte şi o să albă vreme 
şi ajutoarele să vie ! 


* 


În vremea asta, Mihai punea de închidea muntele şi 
oprea Dimboviţa, punind şi stăvilar. Așa, apa venea în 
susul Dimboviţei, dincolo de stăvilar, mare-mare, să 
poată umbla o mie de mori. 

Cînd văzu asta, Mihai, care era cu toţi ai lui pe mun- 
te, se odihni în pace și dormi fără grijă. 

Aşa. Cum se ivi ziua următoare, tătarii, care se ín- 
mulţiseră și erau ca frunza și ca iarba, plecară pe Dim- 
boviţa în sus, să se bată cu oastea lui Mihai, cum le fu- 
sese vorba. 

Dar au cercetat ei încoa, încolo, în sus și-n jos, fără 
să-i dea de urmă ; că oastea românească era sus pe mun- 
te şi nimeni nu le putea arăta cărarea pe unde să urce 
păginii acolo. 

Și au tot cercetat. Acu, aproape de Cetăţenii din vale, 
cra un cîrciumar care se chema Baciu. Au început tă- 
tarii să-l strîngă-n chingi și să-l cerceteze. 

— Unde este, măi, Mihai! Că hiîrtia i-am primit-o dar 
oastea nu i-am văzut-o | 

— Este — zice baciul cînd văzu că nu mai scapă — 
este sus pe Piatră, cu toată oastea, strinsă buluc, ca o 
ceată. Dacă vă luaţi acum la luptă, măi tătarilor, n-ăţi 
cîştiga nimic. Dar, ascultaţi-mă pe mine | 

— Cum ? 

— Opriţi oștirea! La noapte! Că le ciîștigaţi pe 
toate. 

Tătarii, şi acu proști de dau în gropi, ascultară de po- 
vaţa lui Baciu și se opriră în Cetăţenii din vale, fără 
să-și dea cu socoteala de planu lui Baciu. 

Le spusese așa, ca să fie timp și mai îndelungat, să 
se stringă şi mai multă apă în susul stăvilarului. 

Așa. Iar Baciu se urcă sus pe Pleașă, la Mihai care 
își făcuse divan, chiar pe valea lui Coman. 

— Doamne, măria-ta ! Fii pe pace de-acu! Pe tătari 
i-am mai oprit o toană. 

Și atunci, cînd Mihai socotea că tătarii-s toți tăbă- 
rîţi î, odată a ridicat stăvilarul şi a dat drumul apelor. 


 Orînduiţi în tabără, poposiţi (n. ed.). 


Pe urmă ? 

Ca pe muște mi-i ducea la vale, Dimboviţa, pe toți 
tătarii. li luase tocmai pe cînd ei dormeau fără grijă. 
Pînă la ziuă nu s-a mai aflat niciun picior de tătar prin 
împrejurimi. Ba să nu mint: ieșea cîte unu la mal, 
umflat și bumben ', pentru totdeauna. 

Și iacă... aşa s-o cotorisit Mihai Viteazu și de tătari. 


De la Niculae G. Zavrogiu. 

Aceasta nu c — după cît se pare — decît legenda 
prin care se spune că Negru-vodă a scăpat țara 

de tătari, înccîndu-i cu apa Dimboviţei. 

C. Rădulescu-Codin, Legende, tradiţii şi amintiri 
istorice..., p. 109—112. 


PREDA BUZESCU 


În timpul domniei lui Radu Șerban, ctitorul mînăs- 
tirii Comana, veni o năvală cumplită în țară, a tătarilor. 

Comandantul oastei româneşti trimisă împotriva 
năvălitorilor era Preda Buzescu. Oastea românească se 
întîlni cu cea tătărască, la Teișani, pe Neajlov. 

Ca să nu se piardă ostași în luptă, căci domnului îi 
trebuiau ostași în lupta ce începuse cu turcii, Preda Bu- 
zoscu, ca să cruțe o vărsare de sînge, ieși în fruntea ar- 
matei sale și zise căpeteniei tătarilor : 

— O, tătare! De nu ţi-e frică și ai milă de ostașii 
tăi, vino și te luptă cu mine și cine va învinge, acela să 
fie biruitor ! 

Comandantul tătarilor primi propunerea și se încin- 
sc atunci o luptă în doi, de scăpărau săbiile încovoindu-se, 
pînă se făcură fărîmi, fără ca lupta să se decidă. 

S-au învoit atunci să se ia la luptă dreaptă, voini- 
cească, 

Se încordară amîndoi bărbătește, strîngîndu-se unul 
pe altul în braţe, aruncîndu-se peste cap, fără ca lupta, 
și de data aceasta, să se decidă. 


t Galben (n. ed.). 

Tătarul, simțind că-i slăbesc puterile şi că românul 
este mai vînjos în luptă, vroi să întrebuinţeze o vielenie, 
lovind pe Buzescu cu o secure ce o avea la şold. 

Românul, văzînd aceasta, se înfurie, apucă repede 
buzduganul, şi-l lovi cu toată puterea pe tătar, în frunte, 
încît i-a despicat-o în două, lăsindu-l mort pe loc. 

Oastea tătărască, văzîndu-se fără comandant, o luă 
la fugă. Românii se luară după ei şi-i vînară pină la 
unul. 

În felul acesta îşi făceau datoria față de ţară și domn, 
comandanții români. 

După luptă, nici Preda Buzescu n-a mai trăit mult 
şi din cauza rănilor se sfîrşi și el, iar domnul a pus să-l 
înmormînteze cu mare cinste, luînd şi el parte la înmor- 
mîntare şi deasupra mormîntului a poruncit să se pună 
o piatră pe care se pomeneşte, în litere de aur, vitejia 
lui Preda Buzescu. 


M. Popescu, Legende istorice ale românilor, p. 55—57 

DIN. VREMEA TURCILOR VRÂJMASI 


si 


ROMÂNAȘŞ 


Pe vremea cînd se băteau nemții cu turcii și cu tă- 
tarii, iar românii ajutau pe nemți, strașnic s-a mai lup- 
tat si Românașş cu turcii şi cu tătarii! 

— Daţi-vă la o parte, fraţilor! a strigat el celor doi 
frați ai săi: 

„Că de-or fi tătari o mie, 
Abia mi-or ajunge mie !“ 


Iar d-or fi mai mulţi, tăiați şi voi marginile ! 

Și s-a luptat Românaş, s-a luptat singur cu ur- 
dia-ntreagă, de a răpus şi pe grozavul, feciorul lui Ciu- 
păgeț, cu o mînă de oţel și cu un picior de lemn. 

Da fraţii lui, socotiți că au cunoscut ? 

De unde? Dimpotrivă, au prins ciudă pe Românaş 
şi cînd le-a venit bine l-au tăiat făcîndu-l ciopărţi-cio- 
părți ; tot le mai era teamă că o mai învia. 

Pe urmă s-au dus să petreacă tot la movilița aceea 
unde mai petrecuseră înainte cu cele trei fete de îm- 
părat, aduse de Românaș din Țarigrad. 

— Neică Dine şi neică Constantine — au întrebat 
cle — unde este Românaş ? 

— Unde? zic ei. Trebuie să fie şi el la luptă crincenă, 
că și noi ne-am luptat de a dat inima din noi, da de 
surda. 

— Aşa? 

— Așa. 

Pe fete însă le-a ars la inimă că frații i-or fi făcut 
lui Românaş de petrecanie şi au şters-o cîte trele spre 
locul cu lupta cea crîncenă. 

Acolo însă ce să vază ? 

„Nu era porumb, nici griu, 
Numai sînge pină-n briu ; 
Și nici porumb, nici secară, 
Numai oase de catană !* 


lar mai la o parte, aproape de izvor, zăcea fără su- 
flare Românaș, tăiat și ciopirţit. Doar fața îi se mai cu- 
noştea. 

Cînd l-au văzut așa, fetele au început să-l jelească 
şi să-l sărute cu foc; iar pe urmă, cea mai mică si mai 
mindră a dat fuga-fuga la rîul lui Iordan de a luat 
d-acolo apă moartă şi apă vie. 

Sosind la cel mort, au strîns ciolanele la loc si au 
turnat peste ele apă moartă; apoi a turnat apă vie si 
atunci, odată Românaș s-a întiripat iar în carne si oase, 
a început să miște și să se şteargă la ochi : 

— Mă, da greu somn mai dormii ! 

— Ai fi dormit tu mult și bine, dacă nu mai eram 
noi p-aici, zic fetele și-l iau cu ele la Țarigrad. ? 


A se vedea Copil român, în col. mea de legende, 
vol. I. 


C. Rădulescu-Codin, Din trecutul nostru, p. 144—145. 


MARCOȘ-PAȘA ÎN LUPTĂ CU CRIVĂȚUL 


Era odată mai mare peste oștile turcești un pașă ves- 
tit, voinic și tare meşter în războaie, care se chema 
Marcoş-pașa. 

Pe toate limbile le bătuse turcu ăsta și, nemaiavînd 
ce lucra, ce se plănui el într-o zi ? 

— Ia să mă duc să mă bat cu Crivăţul ! 

Și-a îmbrăcat deci ostașii cu cojoace multe și cu 
ipîngele 2, i-a încălțat cu cizme de capră stearpă, „să tie 
bine la apă“, și a plecat spre răsărit. 


t Legenda este singulară prin aceea că pe seama eroului, 
un viteaz exponent al năzuinţelor poporului român, nu au apă- 
rut multe variante. Elementele constitutive decurg în chip vizi- 
bil din arsenalul basmului tradiţional (n. ed.). 

2 Manta cu glugă (n. ed.). 

Dumnezeu însă, care stă împotriva celor făloşi, nu 
i-a ajutat. Cum a sosit Marcoş-paşa la Fîntina Gerului, 
a dat sfîntulețul puținel soare, să-i bucure pe turci ; pe 
urmă s-a pornit o ploaie de a udat pe păgini pînă la 
piele, chiar în corturi, unde se vîriseră. 

Nu mai puteau bicții turci să ducă cojoacele, aşa cum 
crau leoarcă de ploaie. Pe urmă, țin-te pînză! S-a pus 
un ger de crăpau lemnele şi pietrele. 

Ca să se dezmorţească soldaţii, Marcoş îi punea să 
spargă şeile cailor şi să ațîțe focurile cu ele. 

Zis şi făcut! Dar Dumnezeu trimite un viat care 
înalță focurile în slavă și păgînii rămîn tot încremeniţi 
de ger. 

Ce să facă atunci Marcoş? Îndemnă pe ostaşi, cari 
îl mustrau : 

— Omoriţi-vă caii, scoteți-le bordohanele si intraţi 
în cosurile ăstor dobitoace ! 

Ostașii fac si așa, dar e cu putinţă să scape cu viaţă ? 
Că Dumnezeu dă zăpadă straşnică şi oamenii lui Marcos 
pier pentru totdeauna, înnămețiți acolo, cu cai cu tot, 

Atunci, cum se plimba Marcoș, amărit şi aproape în- 
gheţat, iată că iese din fîntînă Crivăţul ; îl mustră și pe 
urmă îl ameninţă cu toiagul, de se face turcul Marcoş 
stană de piatră... 1 


Legenda aceasta am auzit-o la moş Gheorghe al Ba- 
dii din Igripceşti. Eram copil pe atunci și păzeam 
caprele cu moșul, pe Deal-lu-vale. 


C. Rădulescu-Codin, Legende, tradiții şi amintiri 
istorice, p. 92. 


1 Ca și în alte citeva cazuri (Traian și podul de peste Du- 
năre, Neyru-vodă şi Mircea Ciobănașul, Minăstirea Argeșului), 
legenda aceasta nu este decit o variantă în proză a unei cunos- 
cute balade, în legătură cu care unii cercetători (P. Caraman: 
Consideraţii critice asupra genezei și răspîndirii baladei Meşte- 
rului Manole în Buletinul Institutului de Filologie română — 
AL. Philippide, Iaşi, vol. I, 1934, p. 63—102) apreciază că pleacă 
de la unele fapte reale petrecute în veacul XV, cînd armatele 
turceşti ajunse în sudul Poloniei au fost decimate de geruri 
năprasnice (n. ed.). 

CONDEIELE LUI VODĂ t 


Mult au mai îndurat românii din Muntenia și Mol- 
dova din cauza năvălirilor tătărăşti şi turcești ! Cînd nici 
nu se gîndeau, năvăleau cînd tătarii de dincolo de Nis- 
tru, cînd turcii de dincolo de Dunăre și jefuiau, ardeau, 
omorau şi duceau oamenii în robie. Uneori încercau și 
ungurii şi polonii să cuprindă ţara. 

În vremile acelea nu era armată permanentă ca 
acum. Dacă intra dușmanul în țară, toţi trebuiau să 
iasă împotriva lui. Nu erau nici puști și tunuri; nici 
depozite de arme. Fiecare român trebuia să-și pregătească 
singur armele : sabie, lance, ghioage, arc, dar mai ales 
săgeți multe, pentru ca fiecare să-și aibă tolba plină. 
Cel ce nu avea toate armele, dar mai ales dacă-i lipseau 
săgețile, era pedepsit cu moarte. 

Cam pe la anul 1400, domn al Munteniei era Mircea- 
vodă. El bătuse zdravăn, în cîteva rînduri, pe turci; 
bătuse și pe unguri. Dar liniște nu era și românii tre- 
buiau să fie tot gata. De aceea, Mircea-vodă trecea uneori 
şi prin sate, ca să vadă ce mai fac oamenii și de sunt 
pregătiți. 

Într-o zi trecu printr-un sat din județul Argeș. Era 
zi de sărbătoare, oamenii îmbrăcaţi frumos stăteau pe la 
porți. În curtea judeciului (cneazului, primarului), lume 
multă. Mircea intră acolo şi întreabă : 

— Ce faceţi, oameni buni ? 

— Condeie, măria-ta. 

— Ce condeie, că voi nu știți scrie? Și cum de lu- 
crați în zi de sărbătoare ? 

— Noi facem altfel de condeie, nu de care scrii cu 
ele. Sunt de cele ascuţite bine, cu care să scriem pe 
pielea dujmanilor noştri o scrisoare care să nu se mai 
şteargă. 

Mircea-vodă s-a bucurat foarte, cînd a văzut că ro- 
mânii sînt bine pregătiți pentru luptă. De aceea a lăudat 
şi pe judeciu, şi pe oameni, apoi a plecat mai departe. 


V. A. Urechia, Legende române, p., 38—39 


CÎND A FUGIT ȚEPEȘ PESTE MUNŢI 


„.Și dacă s-a' văzut copleșit de numărul cel mare al 
turcilor, în care zadarnic secerase o noapte întreagă, cu 
gind că i-o răpune, a dat viteazul porunci să se ascundă 
în codri oastea ce bruma îi mai rămăsese. Apoi în frun- 
tea ei și pe poteci ascunse, a mers măria-sa în munţi la 
cetatea: ce-și clădise pentru vremuri grele şi care-i purta ' 
numele : Cetatea lui Tepeş. Acolo s-a închis între ziduri 
şi, stînd zile întregi, se ruga într-una lui Dumnezeu să 
aducă vremuri mai bune pentru neamul nostru și plîn- 
gea cu multă jale, gîndindu-se la vitejii căzuți în luptă 
cu păginii. 

Turcii însă s-au luat după el și, cercetînd, i-au aflat 
culcușul sus în munţi, pe valea Argeșului. Şi atunci 
s-au pornit cu toţii, cîtă frunză și iarbă; iar cînd s-au 
apropiat de culcușul lui Vodă, au tăbărit mai în vale. 
Apoi căpetenia lor şi-a ales cîțiva turci pe sprinceană şi 
i-a pornit pe dealuri, mai în apropierea stincii pe care 
era așezată cetatea, să cerceteze cam cîți voinici ar avea 
Vodă și în care loc anume or putea așeza tunurile, ca 
de acolo să poată bate păgînii cetatea mai cu folos. Căutau, 
vedeţi d-voastră, locul cu norocul, de unde să silească 
pe Ţepeş a ieși din ascunzătoare, ca să poată fi răpus. 

Dar nu le-a ajutat Cel-de-sus. 

Că... s-au dus ei, turcii, nu-i vorbă, și, cercetînd, au 
găsit tare bun dealul Pietrăria, mai în partea cealaltă 
de unde e stinca pe care se vede cetatea ; bun pentru tu- 
nuri, fiind mai înalt decit stînca de care ne fu vorba, 
şi bun pentru că dealul Pietrăria putea folosi și ca drum 
de căruțe. 

Dar între turcii trimiși ca iscoade era și un nepot al 
celui urmărit, nepot pe care Vlad-vodă îl ştia de mic 
între turci. 

Și „sîngele apă nu se face“, iar iubirea de neamul 
si de țara lui era mai tare decit iubirea ce-o fi avut-o 
de păginii cari-l crescuseră. Deci, știind că peste două 
zile turcii au să bată cu puteri mari cetatea în care erau 
nădejdile neamului său, ce și-a zis nepotul ? 

— O, doamne! Cum să-l scap de urgia turcească ? 


Oare n-ar fi bine să-i dau de veste chiar de-aici, de pe 
Pietrărie ? 


3? 


Și tot socotindu-se el, a luat o săgeată şi a scris pe 
ea, cu ce s-o fi priceput, numai cîteva vorbe : „Află un- 
chiule, că turcii sunt pe aproape. Peste două zile or sú 
bată cetatea cu tunurile şi or pune în primejdie şi viața 
măriei-tale. Fugi !“ 

A pus apoi săgeata în arc și, furişîindu-se de tova- 
răşi, colea pe înserate, a azvirlit-o cu putere în cetate. 
A avut grijă însă să pîndească vremea cînd Vodă şedea 
la masă și i se vedea faţa la lumina unui feșnic și a mai 
avut grijă ca, ochind în lumina feșnicului, să  îndrep- 
teze săgeata chiar prin fereastră, înăuntru. 

Și n-a greșit ţinta, căci săgeata a căzut chiar lingă 
picioarele lui Ţepeş. Cînd a intrat pe fereastră, s-a stins 
lumînarea și s-a speriat măria-sa. 

— Doamne, ce să mai fie și asta ? 

Dar desșumenindu-se 1, a aprins iar lumina, a dibuit 
pe jos unde auzise zgomotul și, găsind săgeata, a cetit 
răvașul nepotului. 

— Trebuie să plecăm, băieți! a grăit Vodă, sărind 
în sus ca ars. Și fiindcă nu cunoștea bine cărările si îm- 
prejurimile, mult s-a bucurat măria-su cînd a văzut că 
se găsesc în cetate și cîțiva români din satul vecin, as- 
tăzi satul Aref. Cu ei s-a sfătuit Țepeș: cum să plece, 
pe unde să plece şi cum să facă să nu-i afle turcii urma. 

— Eu, zice un român mai tînăr şi mai îndrăznet, 
după ce se înţeleseră pe unde să apuce, te sfătuiesc, mă 
ria-ta, să potcoveșşti toți caii cu potcoavele întoarse si 
apoi să fugiţi, că numai aşa ţi-or pierde păgînii urma! 

— Bine ai grăit, voinice! Așa o să fac, a glăsuit 
Vodă și, după ce au făcut cum au fost povăţuiţi, au dat 
pinteni cailor și au plecat pe muscele? în sus, peste 
munţi, în Ardeal, cu gîndul că doar-doar, acolo fiind tot 
creștini, or găsi oaste şi mai multă ca să izgonească pe 
turci de aici. 

Drept mulţumire către românii cu cari s-a sfătuit în 
acele zile grele, a avut Vodă grijă ca, înainte de a pleca, 
să lase o carte de danie, carte scrisă pe piele de iepure 
Prin ea dăruia acelor viteji toți munții din împrejurimi. 

Mare parte din acești munţi sunt stăpiîniţi și azi de 
locuitorii Arefului. 

14 se dessumeni — a se desluși, a se desmetici (n. ed). 
1 Muscel — deal (în Muntenia nord-vestică) (n. ed.). 

Acu, să nu uităm vorba. După două zile de la trimi- 
terea săgeţii scrise, au venit turcii de au aşezat pe Pietră- 
rie tunurile și au început să bată cu putere în cetate. 
Dar abia după multă vreme şi după multă caznă au dá- 
rimat-o, lăsînd-o cum e azi. Și mare le era bucuria că 
or pune mîna pe Vodă şi pe oastea lui. 

Cînd caută însă, ce să prindă ? Înăuntiu nici pui de 
domn, nici picior de om! 

— Căutați, mă, prin apropiere, că trebuie să fi fu- 
git! 

Cotelesc atunci în toate părțile, cu de-amănuntul, că 
i-ar fi găsit şi în gaură de şearpe să se fi ascuns. Care 
nu le fu însă mirarea cînd, cercetind urmele cailor, le-au 
văzut că merg toate în cetate, nu afară din ca? Pot- 
coavele întoarse fuseseră ele bune la ceva ! 

— Mare minune ! strigară turcii şi spuseră mai ma- 
relui lor tirișenia. 

— Căutaţi băieţi, tot prin cetate, că,.. cine știe un 
de-or fi ascunși ghiaurii ! ? 

Şi atunci iar răscolesc ăia tot, tot, prin pietre și pe 
sub pietre ; scofelesc 1 în sus și în jos, răcnesc și strigă 
numele aceluia de care tresăreau şi în somn. Dar zadur- 
NIC ; 

„Vodă nu răspunde, 
Că n-are de unde“. 


Dacă nu-l găsesc, vin de spun căpeteniei. 

— Bre, bre, bre! zice acela. Hai, bre, să ne cără- 
bănim de pe aici, că, după cite-mi dau cu părerea, 
ghiaurii ăștia trebuie să fi intrat în pămînt ! 


Povestită de d-l învăţător M. B. Preda, care a auzit-t 
de la sătenii din com. Șuici, jud. Arges și publicată 
întiia oară în Vremea neuă, an. II, no. 1. 

O variantă, tot de prin partea aceea, publicată în 
Prietenul nostru, an. I, no. 5, pag. 77, spune între 
altele : 

„Cînd turcii au venit împotriva domnului, viteazul, 
prinzind de veste, s-a scoborit repede din cetate 
prin deschizătura ei, iar la gura usii, ca să nu bage 


i A scofeli — a scetoci, a căuta stăruitor (n. ed.). 


de seamă duşmanii că domnul e ieșit, a aşezat ca- 
lul cu copitele înainte. Văzind turcii urmele pot- 
coavelor cu deschizătura înainte, au părăsit aceste 
locuri. Au prins însă pe portarul cetăţii şi l-au silit 
să-i călăuzească pînă la cetate şi să le arate averea 
domnului, căci numai astfel îi vor cruța viaţa. Por- 
tarul le-a arătat-o, dar păginii nu s-au ţinut de 
vorbă şi pe urmă l-au omorît. 


C. Rădulescu-Codin, Îngerul românului. Povestiri şi 
legende, p. 83—85. 


UN OSTAŞ DE-AL LUI ŢEPEŞ 


În timpul luptelor de hărţuială pe care le purta Ţe- 
peş cu turcii, conduși de însuși sultanul Mohamed, un 
soldat român căzu prizonier. Sultanul, poruncind să-l 
aducă înaintea sa, îl întrebă răstit : 

— Spune, ghiaure, pe unde se ascunde domnul vos- 
tru ? 

— Pretutindeni şi nicăieri, iar dacă vrei să-l găsești. 
du-te de-l caută ! 

Uimit de răspunsul şi îndrăzneala soldatului, îl în- 
trebă iarăşi : 

— Câţi soldaţi are el, cu toţii ? 

— Mai puţin cu unul... Și dacă vrei să știi cîți i-au 
mai rămas, du-te de-i numără ! 

Tulburat de mînie, sultanul strigă bătînd din picior : 

— Dacă nu vrei să spui, ghiaure, voi porunci să te 
spînzure. 

— Aceasta e pedeapsa care o merită orice soldat care 
se lasă a fi prins. 

Văzînd că n-o scoate la cale cu asprime, sultanul zise 
cu glas dulce : 

— Ascultă ghiaure, îți dăruiesc viaţa, îţi dau avere 
şi te fac paşă în țările mele, numai spune-mi ce te-am 
întrebat ! 

— Nici spînzurătoarea, nici comorile şi nici însuși 
tronul tău nu mă vor face să-mi vind ţara și pe dom- 
nul meu. 

— Toţi soldaţii lui Ţepeş sînt isteţi ca tine? 

— Din toţi, eu sînt cel mai prost, căci altfel eram 
și eu ca ceilalţi : mort ori liber. 

Văzind Mahomed atita curaj şi atita credinţă, ră- 
mase gînditor ; apoi, întorcîndu-se către pașalele din ju 
rul său, zise cu întristare : 

— Dacă Ţepeş ar avea o sută de mii de soldați ca 
acesta, de mult ne-ar fi gonit din Europa! 

Mahomed porunci apoi să scoată pe soldat din fiare, 
îi dărui o pungă cu bani de aur şi-l lăsă liber. 

Soldatul trecu mîndru printre şirurile musulmanilor 
şi se duse la ai săi. 


Petre Ispirescu, Poveşti despre.. p. 13—14. 


VLAD ȚEPEȘ ȘI SOLII TURCEȘTI 


Se spune că pe timpul domnici în Țara Românească 
a lui Vlad-vodă Țepeș, sultanul Mahomed al II-lea i-a 
trimis niște soli. 

Aceștia, după ce au intrat în sala de primire a dom- 
nului român și se închinară după obiceiul lor, nu-si 
scoase fesurile din cap. Atunci "Țepeș îi întrebă : 

— De ce vă purtaţi voi așa? Aţi venit înaintea mea 
şi-mi faceţi mare necinste. 

Iară solii turcești răspunseră într-un glas: 

— Așa este obiceiul la stăpînitorii ţării noastre. 

Țepeș vodă le spuse atunci : 

— Vreau și eu să întăresc obiceiul vostru, ca să-i 
ţineţi și mai tare. 

Porunci atunci la slujitorii săi să-i aducă cuie îndată, 
ca să întărească cu ele fesurile solilor, în cap. 

După ce făcu lucrul acesta, dete drumul solilor zi- 
cîndu-le : 

— Mergeţi de spuneţi stăpînului vostru că el este 
obișnuit să sufere asemenea necinste din partea voas- 
tră, noi însă nu sîntem învăţaţi. Altă dată să nu mai tri- 
mită la noi, ori în alte ţări și la alți stăpînitori, soli cu 
obiceiurile sale, căci noi nu vroim să i le primim. 


M. Popescu, Legende istorice, p. 15—-16. 

SCĂPAREA LUI VLAD ȚEPEȘ 


Vlad Țepeș era domnul Ţării Românești. El era tare 
aspru cu hoţii și boierii care i se răzvrăteau, căci pe toți 
aceştia îi trăgea în ţeapă. De aceea i-a rămas numele 
Ţepeş. 

Vlad a avut și multe lupte cu turcii cari năvăleau 
în Tara Românească. Uneori bătea el pe turci, ori îl bă- 
teau aceștia pe Vlad. Într-o luptă a fost biruit. Ca să 
scape de urmărirea turcilor, s-a refugiat în Munţii Ar- 
geșului unde avea, pe o stîncă înaltă, o cetate tare. Tur- 
cii s-au luat după el pînă în munți. Ei voiau să-l prindă 
şi să-l omoare, căci nimeni nu prăpădise atiţia turci ca 
Vlad. 

Ajungiînd pînă aproape de cetatea lui Ţepeş, au vă- 
zut că în faţa ei e un deal de pe care ar putea bate ce- 
tatea cu tunurile. Au trimis deci după cîteva tunuri cari 
aveau să sosească peste cîteva zile. 

Pe vremurile acelea, turcii răpeau copii creştini pe 
cari îi creșteau şi făceau din ei soldați turci numiţi ieni- 
ceri. Între ienicerii din faţa cetăţii lui Țepeș era chiar 
un nepot de-al lui Vlad. Nepotul acesta nu-și uitase de 
viţa lui, de aceea scrise pe un petec de hîrtie, ce vreau 
să facă turcii. Hîrtia a prins-o de o săgeată, pe care a 
aruncat-o în cetate. Îndată ce a citit Vlad scrisoarea, a 
plecat din cetate printr-o galerie care ducea pe sub pă- 
mînt și a luat-o peste munți, în țara Făgăraşului. Iar 
turcii, spărgînd după citeva zile cetatea cu tunurile, n-au 
mai aflat suflet de om în ca. 


V. A. Urechia, Legende române, p. 46—47 


VLAD ŢEPEŞ 


Hei, măre! Era rău din partea turcilor, pe vremea 
lui Vlad Ţepeş! 
Veneau biglirgii ! și luau oamenii în zălogire, ori să-i 


1 Biglirgiu — oştean turc (n. ed.). 


facă soldaţi de-ai lor ; ba luau și vitișoare d-ale noastre : 
tot din zece oi, una, 
Şi ce era mai bun și mai din belșug, pe vremea a- 
ceea, decît oaia ? Ea, săraca : 
„Vine vara, te-ndulceşte ; 
Vine iarna, te-ncălzește...“ 


Era, aşa de mult laptele, că, pe atunci, moșii neştri 
făceau mămăliga cu lapte, în loc de apă, că era mai 
ieftin laptele ! 

Și d-aia avea Vlad-vodă necaz pe turci. 

li căuta, pe rudă pe săminţă, şi cum îi prindea, îi 
trăgea în ţapă. 

Vlad-vodă pedepsea şi pe boierii care își dau de multe 
ori coatele cu turcii, ori nu se purtau cinstit cu oame- 
nii ca d-al de noi. 

Odată, ca să-i prinză mai lesne, a făcut un ospăț mare 
şi a chemat la el şi pe boierii pe cari avea pică. 

Cum au venit însă ăia, el i-a tras în ţapă!... 


De la Ghiţă a lui Dinu Radului din Almăjel, jud. 
Mehedinţi. 


C. Rădulescu-Codin, Legende, tradiții şi amintiri 
istorice..., p. 635. 


RĂZBOIUL DE LA PODUL-INALT 


Își puseră în gînd turcii ca să răpuie pe Ştefan cel 
Mare şi pe urmă să robească şi Tara Moldovei. S-au 
într-armat turcii și-au pornit la război cu oaste cîtă 
frunză şi iarbă, ca doară-doară l-a birui pe Ştefan, că 
altfel îi cam duceau frica. 

Ștefan-vodă s-a rădicat şi el oaste şi le-a iesit în 
cale numai c-o mînă de oameni dar cu credinţă în Dum- 
nezeul cel puternic, cu nădejde în braţele lor cele vîn- 
joase şi cu meșteșugul ostășesec moștenit din moşi-stră- 
moşi. 

Cînd a văzut Ștefan pozderia cea de turci, n-a fost 
de chip să se bată fățiș şi la loc larg, îndată a cotigit-o 

Ștefan cu oastea îndărăpt, pe ici, pe colea. Și tet i-a 
tras pe turci, încet-încet, drept pe unde știa năzdrăvanvl 
Moldovei că i-a face chisăliță pe dușmanii care yrau 
să-i închinăm ţara, cu voie ori fără voie. 

Cu şiriclic i-a băgat pe turci într-o vale încunjurată 
numai de codri mari și locuri fioroase, așa că te uitai 

numai în cer și-n pămînt, încolo nu vedeai decit codru 
sălbatic, văi mocirloase, rîpi prăpăstioase şi locuri în- 
tunecoase. 

Turcii, care se bizuiau pe ostașii lor cei mulți, tot îl 
urmăreau mereu pe Ştefan, gindind că și în borta şoare- 
cului dacă s-ar băga, tot ar să-l bată odată pe Ştefan, 
să spuie încaltea morților de patima lui. 

Oastea lui Ştefan cel Mare știa prea bine locurile din 
Valea Racovei și, ştiind ce-o aşteaptă, își făcuse în pripă 
cetățui de aparare, movili de priveghere și șanțuri de 
adăpost, de jur împrejurul Văii Racovei. 

Aşa, pe vîrful dealului Paiu a fost Cetățuie, pe Vale 
a fost silistrărie de praf de pușcă, prin satele Porcāãret, 
Păunești, Valea Ră și Poiana Cîrnului au fost tot movili 
şi șanțuri. 

Bătălia s-a început în Valea Similei, pe dealul care 
se cheamă Cetatea, unde să văd și astăzi două tabii (şan- 
turi); pe urmă la gura văii Racova și de-acolea s-a tot 
bătut în sus, pe apa Birladului, în Birzești, pe valea 
Rebricei şi pînă la tîrgul Scînteia, pe șleahul cel mare 
care merge spre Iaşi, tot o bataie a fost și-i omora pe 
turci ca și cum i-ar fi luat din oală. 

Pe unde-i satul Fundătura a fost bătălie amarnică. 
Stefan își așezase oștirea pe dealul Măgura, care-i cel 
mai înalt deal de pe acolo și trăgea-n turci de-i poto- 
pea. Şi astăzi sînt urmele de șanțuri și a unui beci care-i 
zic oamenii : Beciul lui Ștefan-vodă. Pe șăsul Birladului, 
unde-i astăzi satul Ştefan cel Mare, a fost iar o bătălie 
cu turcii. La Podu-Harapului de peste piriul Racova — 
aproape de satul Chiţocu — oastea lui Ștefan a ucis un 
pasă harap și de aceea se cheamă si podul: Podul-Ha- 
rapului. Podul acesta a fost făcut de $Ștefan-vodă. 

Și cîţi dușmani au pierit și câţi au rămas ciolnavi! 
pe cimpii, tot nu se lăsau, că parcă răsăreau din pămînt, 
așa de mulţi turci erau. 


1 Ciolnav — cu oasele rupte (n. ed.). 

Ștefan, dacă a văzut nevoia, a prins a se trage din ca- 
lea. lor, că-l urmăreau să-l prindă. 

Fiind strîmtorat de turci, s-a suit într-un stejar care 
venea pe locul unde se află astăzi biserica din Scînteia 
şi, cum sta în copac, Ștefan s-a rugat lui Dumnezeu. 

— Doamne! scapă-mă de focul în care mă găsesc 
astăzi şi în locul stejarului aistuia, voi zidi un lăcaș 
dumnezeiesc ! 

Turcii au trecut înainte fără ca să-l zărească și 
Ștefan a scăpat cu viaţă. 

După întîmplarea asta, Dumnezeu i-a ajutat și i-a 
bătut cu istovul! pe turci, la Podul-Înalt, care venea 
mai sus de satul Scînteia”; și pe urmă i-a alungat pe 
turci în jos, spre Dunărea. 

În ţinutul Tecuciului iar i-a bătut amarnic pe turci, 
la un vad care de-atunci i-a rămas numele: Vadul-Tur- 
cilor. 

Şi aşa a scăpat țara de robie și oastea moldovenească 
a făcut minuni de vitejie. 

Cum a sfîrșit războiul, Ștefan a poruncit să facă în 
Scînteia o biserică cu hramul sfinţilor Arhangheli Mihail 
și Gavril, și a mai făcut și un pod de piatră peste pîrăul 
Robricea. 

Morți, cîţi au căzut în vremea războiului cu turcii, 
i-a îngropat înspre miază-zi și răsărit de Pungeşti, în 
locul unde-i zic oamenii : Tintirimul lui Vodă. Iar celor 
care-au trăit şi s-au purtat vitejesște în cumpăna asta 
aşa de mare, Ștefan i-a răsplătit dăruindu-le pămînt, ca 
să aibă cu îndestulare, neam de neamul lor. 

Unora din căpitani le-a dăruit chiar locurile unde ș-au 
arătat ei faptele lor vitejești. Așa a fost la bătălia din 
satul Fundătura. 

Răzeșii din Bucătăria, Cănţălărești, Chetrești, Ciofeni, 
Coşești, Giîrceni, Mircești, Telejna de Sus și Tătărăni, toți 
sînt :împămînteniți din vremea războiului de la Racova, 
pentru c-au știut cum să-și apere : crucea, Vodă şi mo- 
sta. 


1 Pînă la sfirsit (n. ed.). 
2 Ceea ce nu-i adevărat, lupta s-a dat tot la Cănţălăreşti. 
N. lorga. 

Ș-aşa, cu ajutorul lui Dumnezeu și cu bărbăţia osta- 
şilor moldoveni, a scăpat Ștelun-vodă ţara de necaz și 
de închinare înaintea păgînului. 


După arătările răzlețe de C. Chiriţă, Dicţ. geogr. al 
jud. Vaslui, f. 33, 37, 39, 41, 43, 55, 67, 123, 124, 135, 
142, 150, 153, 154, 165, 172, 186, 189 şi. 'T. Ciuntu, 
dicţ. geogr. jud. Tecuci, f. 265. 


S.T. Kirileanu, Stefan cel Mare și sfint, p. 75—78. 


MINTEA MOLDOVEANULUI CEA DE PE URMĂ 


Stăpînca țara Moldovei, într-un rînd, un domn mare 
întru toate. Şi numele lui era Ștefan-vodă. Şi neamul 
nostru o ducea bine și de aceea sămînța pismei încoiţi 
în inima liftelor străine. Sculatu-s-au leşii şi tătarii şi la 
urmă au purces și turcii, mulţi ca frunza codrilor și pe 
atîta încă mai mulţi și au intrat în țară pustiind și pirjo- 
lind, iar mai apoi, prinzîndu-ne și oastea noastră cea 
mică și în grabă strînsă o sfărmară și-o împrăștiară. 

Și se făcea prin locurile acelea o pădure deasă si-n 
faţa pădurii o gîrlă lată și plină de stuhăriș. Ștefan-vodă 
își adună puținele rămășițe în dosul lor, făcu sfat și din 
sfat ieşi poruncă să meargă mai înainte cîţiva surlași 
și să deie bucium de strîngere. Surlașii începură chema - 
rea, iar Vodă Ștefan cu ostașii lui începură să chiuie a 
mărime. 

Turcii pe dată crezură că acolo-i gloata cea mare a 
norodului de oaste și dădură năvală peste gîrlă, unde 
rămaseră înnămolite o mulţime de tunuri și de rînduri. 

Moldovenii atîta așteptau. Repede sar ca niște lei- 
paralei peste capul păgînului, și-l strivesc, și-l buchisesc, 
şi pe urmă îl lasă să se întoarcă în ţara lui, pe drumuri 
scurte, cu ce mai rămăsese neatins. 

Turcii s-au întors cu nespusă mînie în suflet și mi- 
nioși au rămas împotriva noastră pînă astăzi și spun cei 
ce știu că, de cîte ori se închină turcii, în loc de amin 
zic : 

— Dă-mi, Doamne, mintea moldovanului cea de pe 
urmă ! 


T. Pamfile, Firişoare de aur..., p. 35—36. 


[ȘTEFAN-VODĂ CEL BUN] 


Ștefan-vodă cel Bun, bătindu-l turcii la Războieni, 
au mărsu să între în Cetatea Neamţului. Și fiind mumă-sa 
în cetate, nu l-au lăsat să între şi i-au dzis că pasirea 
în cuibul său nu piere. Ce să să ducă în sus, să stringă 
oaste, că izbînda va fi a lui. Şi așe, pe cuvîntul mîne-sa, 
s-au dus în sus şi au strînsu oaste. 

lară împăratul turcescu au vinit cu toată puterea lui 
la Cetatea Neamţului. Și au suit puşcile! deasupra unui 
munte pre despre Moldova. Şi au început a bate Cetatea 
Neamţului foarte tare. Iar pre acee vreme era un neamţu 
închis în cotate. Și vădzind că bat cetatea, au dzis pă- 
zitorilor să spuie mumei lui Ștefan-vodă să-l sloboadă 
de la închisoare, din temniţă, pre dinsul, că el va mîntui 
cetatea de acel greu. Deci, slobodzindu-l pre acel neamţu 
de la închisoare, s-au şi apucat acel ncamţu și au în- 
dreptat puşcile din cetate asupra turcilor, unde sta acolo 
în munte, de ave nevoie? cetatea. Și au și lovit în gura 
unii puşci turcești, de au sfărmat-o. Și au început a 
bate în corturile turcilor, cît şi boldul? de la cortul îm- 
păratului l-au sfărmat. Deci n-au mai putut sta turcii 
întru acel vîrvu de munte, de unde ave cetatea nevoie, 
ce numai le-au căutat? a să da în lături de la acel locu. 

Iară Ștefan-vodă, mergînd de la Cetatea Neamţului în 
sus pre Moldova, au mărsu pe la Voroneţ, unde trăie un 
părinte sihastru, pre anume Daniil. Şi bătînd Ștefan-vodă 
în ușa sihastrului, să-i descuie, au răspunsu sihastrul să 
astepte Ștefan-vodă afară, pănă ş-a istovi ruga. Și după 
ce s-au istovit sihastrul ruga, l-au chemat în chilie pre 
Ştetan-vodă. Și s-au ispovedit Ștefan-vodă la dînsul. Și 


1 Puşcă — tun. 

2 Nevoie — necaz. 

> Bold — virf ascuţit. 

4 A(-i) căuta (cuiva, ceva) — a impune. 

au întrebat Ştefan-vodă pre sihastru ce va mai face, că 
nu poate să să mai bată cu turcii: închina-va ţara la 
turci, au ba ? Iar sihastrul au dzis să nu o închine, că 
războiul este a lui, numai, după ce va izbîndi, să facă o 
mănăstire acolo, în numele Sfintului Gheorghie, să fie 
hramul bisericii. Deci au şi purces Ștefan-vodă în sus 
pe la Cernăuţi şi pre la Hotin şi au strînsu oaste, feliuri 
de feliuri de oameni. Și au purces în gios. Iar turcii, în- 
țălegind că va să vie Ştefan-vodă cu oaste în gios, au lă- 
sat şi ei Cetatea Neamţului de a o mai bate şi au început 
a fugi spre Dunăre. Iar Ştefan-vodă au început a-i goni 
în urmă şi a-i bate, pănă i-au trecut de Dunăre. Și în- 
torcîndu-s-înapoi Ștefan-vodă, s-au apucat de au făcut 
mănăstirea Voroneţul. Și au pus hramul bisericii Sfîntul 
Gheorghie. 


I. Neculce, O samă de cuvinte, p. 21—22. 


[VODĂ RAREŞ ÎN CETATEA CICEULUI) 


Petru-vodă Rareş, cînd era închis în cetatea Ciceului 
în Țara Ungurească, avè nevoie de! nemți şi de unguri. 
Iar fiind doamna lui sirboaică, de neamul Despoţilor, fată 
lui Despot-crai, au scris o carte? sirbască la împăratul 
turcescu şi la viziriul, cu rugăminte. Și au slobodzit car. 
tea pre o fereastră, gios din cetate. Și au învăţat pre v 
slugă a lor, sirbu, ce ave, să să ducă cu cartea la Poartă, la 
viziriul. Și mergind sluga acce la Poartă, a lui Petru- 
vodă, au scris viziriul la unguri să-l sloboadă pre Pe- 
tru-vodă. Şi după ce l-au slobodzit, s-au dus la Poartă. 

Iară după ce s-au dus Petru-vodă la Poartă, aşè vor- 
băscu oamenii, că au grăit viziriul împăratului să-l ierte 
și să-l puie iar domnu în Moldova. Iar împăratul au răs- 
punsu că-i giurat, pănă nu va trece cu calul preste dîn- 
sul, să nu-l lasă. Deci viziriul au dzis că-i : „prè lesne 
a plini măria-ta giurămîntul“. Şi l-au scos la cîmpu și 
l-au culcat la pămînt, învălit într-un harariu, și l-au 


1 A avea necaz din partea cuiva (n. ed.). 
2 Scrisoare (n. ed.). 
3 Ţesătură groasă şi rară, din păr de capră. 

sărit împăratul de trii ori cu calul. Iar alții azicu că au 
sedzut supt un pod, şi împăratul au trecut de trii ori pe 
pod. Deci l-au îmbrăcat cu caftan !, să fie iarăşi domnu 
în Moldova. Deci cum au slujit mai pre urmă turcilor, 
serie letopisăţul... 


I. Neculce, O samă de cuvinte, p. 27. 


MIHAI VITEAZUL 


Cînd s-a bătut Mihai Viteazu cu turcii, a venit aici cu 
oaste cu tot și au tăbărit pe vale, în satul nostru, ca să 
aștepte aici pe ceilalți români, de peste munţi și din 
Moldova. 

Ca să-și poată pune în rînduială ostile pentru bătaie 
și să poată pîndi venirea turcilor cari-i urmăreau si ve- 
niseră pe valea Dimboviţei, Mihai Viteazu s-a suit în 
Colţu-Albinei, colo unde se vede stinca aia de piatră, si 
a pus streajă. Acolo, ședeau uneori cstasi d-ai lui; iar al- 
teori, Mihai singur, capu’ lui. Aici au făcut înțelegere în- 
tre ei domnii românilor : cum să scape mai lesne de 
păgini, 

Se cunosc si azi treptele vechi pe care se urcau sus 
oamenii de pază. 

Aici în Stoeneşti, au fost și lupte. Pe Stoiencasca, 
unde înainte a fost biserică, s-au găsit oase grozav de 
mari și multe. 

Unii din bătrinii noștri povesteau că Mihai Viteazu 
ar fi avut la Rucăr, în dealul Sasului, un palat ale că- 
rui urme se văd şi azi. 


De la I. Răuţoiu din Stoenesti. 
C. Rădulescu-Codin, Din trecutul nostru... n. 108. 


1 A numi domn al uneia din cele două tări românesti (n. ed). 

POPA SĪRB DE LA PAJURĂ 


Apoi, nene, multe s-au mai întîmplat şi pe-aici, în 
timpul zaverei ! Cică a venit un popă sîrb cu vro sută de 
arvaţi, cărora popa le era mai mare și și-au ales loc bun 
de luptă, ca să poată bate bine pe turci, că-i goncuu de 
toc, păgânii, din urmă. 

Și popa mai trecu şi luă şi de peste munţi ceva oaste 
și se aşeză cu ca pe munţii Colţi, acolo unde-i zicea Va- 
lea Muierii; se întări straşnic și începu să se bată cu 
turcii cari și sosiseră în Rucăr. Și bătindu-se amarnic, 
a omorît popa peste o sută de turci și tot striga: „Îna- 
inte !“ la ai săi : 

— Nu vă lăsaţi, fraţilor ! 

Da pe urmă, văzînd că oastea i se împuţinează şi că 
e vorba ca turcii — cari veneau mereu ca frunza şi ca 
iarba — să-l ia pe la spate, se trase cu ai lui peste munți, 
unde era oastea neamţului. 

Păgînii însă, după el! Şi văzînd că nu-l poate prinde, 
cerură nemților să le dea pe popă cu oastea lui, ori nu- 
mai pe el singur. 

Da nemții se împotriviră. 

— Aşa? a strigat mai marele turcilor. Și a poruncit 
să intre oastea păgină în Brasov. 

Cînd au văzut, aşa, nemţii ziseră popii să iasă afară 
de unde-şi avea culcușul. 

Și ieși bietul popă. Da, tot cu curaj. Îşi ceru armele 
si calul. Aia însă, în loc să-i dea sabia cu care băgase pe 
turci în vidănii ! i-au dat altă sabie. 

Și au mai mers cu popa cîţiva tovarăşi și s-au repezit 
în turci, popa fiind cu sabia scoasă. 

Si prin stînci, şi prin văi, popa se lupta de foc. Chiar 
el, cu mîna lui, a mai doborit cîțiva păgîni. Și da îna- 
inte, de mîna morţii, şi nu se lăsa. 

Da, nenorocul lui !... alunecă de pe o stîncă și-și frîn- 
ge sabia. Și aşa au căzut cu toţii în mîinile turcilor. 
Pe tovarășii popii i-au tăiat, iar pe el l-au dus viu la 
Pașa, la Bucureşti. 

— Dulce e, măi popo, carnea de turc? îl întrebă 
încruntat mai marele turcilor. 


1 Vidanie — spaimă, nălucire (n. ed). 


— Dulce, dulce, jupine ! răspunse popa, Dar ce fo- 
los ? Cînd să-i simt gustul, mi s-a frînt sabia. 

Pe.urmă au poruncit să trimeată pe popă in ţara 
turceasă, ca să vază toți si să se minuneze de aşa viteaz. 


C. Rădulescu-Codin, Din trecutul nostru, p. 154—1559- 


NESTOR URECHE ȘI SIHASTRUL 


Nestor Ureche, marele logofăt al lui Aron-vodă, pri- 
mește știri de la domnitor, din Constantinopol, că întor- 
cîndu-se la lași are să ucidă pe boierii, dușmanii săi. 

Nevoind să ia parte la faptele cruntului domn, Nestor 
Ureche încălecă și fugi din capitală. 

Urmărit de aproape de oamenii lui Aron, Ureche apu- 
că de-a dreptul prin munţi, spre Tîrgul Neamţului. 

Pe o zi de vară foarte fierbinte, fugind în goana ca. 
lului, Ureche era însetosat ca şi calul său şi nici pică- 
tură de apă în ploscă, iar de seceta cea mare secaseră 
și izvoarele. Abea putu afla calul, mergînd pe matca unui 
șuvoi, pietre umede, pe care să-și poarte limba uscată, 
după ce le răsturnă cu copita. 

— Piviu sec, zice Ureche, dar unde duce albia ta us- 
cată ? Deodată, la o întorsătură de picior de deal, Ureche 
se găsi faţă în faţă cu o locuinţă omenească, lîngă o bise- 
ricuță de lemn. 

„Să intru? Să nu intru? Cine o fi locuind acest 
schit ?* așa se întreba boierul, cînd iată că iese din chi 
lie un călugăr cu barba lungă, albă ca zăpada. „Un că- 
lugăr, un schimnic, își zise Ureche, nu poate să fie un 
suflet rău.“ Şi se apropie cu calul de călugăr. 

Bătrînul ridică anevoie capul spre călăreț și-l privi 
printre lungi sprîncene care-l cădeau ca perdelele de 
borangic alb, peste ochi. 

— Un călător în codrii aceștia? zise călugărul. Fii 
binevenit, fiule ! 

— Dar unde sînt eu, părinte cuvioase, cum se chia- 
mă aici ? 

— Ce, nu știi? E schitul ce Dumnezeu a ajutat, pe o 
rudă a mea, Zosima, să-l facă. Sînt nepotul acestui schim- 
nic care odihnește acolo, lîngă altarul bisericii. 

Nestor Ureche și calul său își potoliră setea şi se 
odihniră în linişte. Atunci cunoscu Ureche locurile acelea 
frumoase şi pe atunci anevoioase de umblat, precum şi 
riul căruia îi rămase numele de Secul. Ospătat și bine 
îngrijit de bătrînul călugăr, cîteva zile, Nestor Ureche 
jură lui Dumnezeu că, dacă s-o întoarce cu sănătate în 
patrie, va ridica în locul bisericuţei lui Zosima, o mîndră 
și mare miînăstire. 

Se ştie că cl și-a împlinit jurămîntul și că mînăstirea 
Secului urmă schitul neștiut de lume, al lui Zosima. 

Pe zidul pridvorului mînăstirii se află portretul lui 
Nestor Ureche, iar amintirea sihastrului Zosima a rămas 
numai în documente şi în legendă. 


P. Ispirescu, Povești despre Vlad-vodă Țepeș, p. 39-41. 


MIRON COSTIN ȘI VIZIRUL 


În timpul domniei, în ţara Moldovei, a lui Petriceico- 
vodă, luînd vizirul turcesc cetatea Camenița, a trimis 
poruncă domnului moldovean să aleagă pe un boier, care-i 
mai de treabă, și să-l trimită la cortul său, să-l întrebe 
Ceva. 

Ales-a Petriceico-vodă, din toţi boierii ţării, mai de 
treabă la vorbă, pe Miron Costin, care a ajuns mai pe 
urmă și logofăt mare. Mergînd Miron Costin la cortul 
vizirului, de a șezut înaintea lui, i-a spus vizirul să-i 
spună drept : „Pare-le lor bine că au luat turcii cetatea 
Camenița, ori ba ?* 

Iară Miron a răspuns că se teme a spune drept. 

Vizirul a zîmbit cu rîs plăcut și i-a poruncit să gră- 
iască fără teamă. 


52 


Atunci Miron Costin a spus : 

— Suntem noi moldovenii bucuroşi să se lăţească 
împărăţia turcească, în toate părțile, cît de mult, iar 
peste ţara noastră nu ne pare bine să se lățească. 

Tar vizirul iară a rîs şi a răspuns: 

— Drept ai grăit. 

Ce bine cugetau strămoşii noştri cînd era vorba de 
țară ! i 


M. Popescu, Legende istorice, p. 74—75. 


JURÂĂMINTUL ROMÂNULUI 


L-a pus dracul pe-un român si... a furat de la un 
turc un ulei! plin cu miere. 

Asta a fost de cînd cu turcii. 

Turcul îl bănuieşte și-l cheamă să-l dea pe mîna 
agăi. 

Românul, văziîndu-se prins cu mîţa-n sac, ce era să 
mai facă? O ia cu gura înainte, și unde începu să se 
închine și să se blesteme, măi tată, făcînd şi nişte mătă- 
nii de-le cu coadă, zicînd : 

— Agă! Cine a furat mierea, s-o mănince cu muie- 
rea, cu ceara să-şi lumineze seara ; hodorogul să-l arză 
focul !... Dracii-n păgubaș că hoțul stă de față !... 

Atunci, turcul păgubaș, auzind atitea vorbe de bles- 
tem şi fiindu-i frică să nu cumva să se întoarcă asupra 
lui, și mai văzînd atîtea cruci făcute, îi luase românul 
mințile, i-a zis : 

— Destul, bre, destul !... că m-o bate Dumnezeu şi 
pe mine !... Acum te cred... Du-te acasă !... 

Și a scăpat românul ! 


Șt. Șt. Tuţescu și N. I. Dumitraşcu, Din Boureni pi- 
nă-n Cătane, p. 15—16. 


1 Stiubei (n. cd.). 


DE CÎND CU TURCII 


Ne-nvăţasem, măi taică, cu turcii, parc-am fi trăit de 
cînd lumea cu ei! Trăiam și noi cum puteam, ca pomul 
cu cuiul bătut în el! 

Și s-au dus! S-au dus de parcă n-ar fi fost vreoda- 
tă! S-au dus cum s-au dus și alte neamuri ce-au zălă- 
tuit? pe-aici. 

În Băilești să mergi, s-auzi povești de pe vremea lor ; 
băileștenii să spuie, că pe capul lor cădeau întotdeauna ! 

Ştiu c-acu, odată, era bătaie mare între turci și ruşi: 
iar turcii tăbăriseră în Băileşti și-i apucase aci taman 
Crăciunul lor... Bag-seamă, nu le era frică de ruși, că știți 
ce-au făcut ?... I-a pus dracu de s-au dezbrăcat, s-au des- 
călțat, au făcut focuri, au tăiat oi și s-au pus pe gătiri, 
ca pentru Crăciun... Nici nu știau ei ce-i aștepta dinspre 
Cioroiu, de la ruși !... 

Și să vedeţi, un băileştean, nu-mi aduc aminte cum 
îl chema, are și astăzi nepoți și trăiesc în Băilești, scapă 
din sat și fuga la Cioroiu, la ruși. Le-a spus toată tără- 
şenia, așa, așa, așa..., cum petrec turcii în sat, slezbrăcaţi. 
Rușilor, atît le-a trebuit! Năvală peste ei noaptea !... Și 
i-a luat ca din strachină ! Şi ucide, ucide, omoară, omoa- 
ră la ei, fără milă, că păn-a băga de seamă ei, îi cople- 
șiseră rușii... 

Atunci, ce să facă turcii? Să fugă? Nu puteau !... 
Să se bată? Nu mai aveau cum, că ţoghiileZ și puștile 
nu le-aveau la îndemiînă... Dezbrăcaţi crau. Ce să facă? 
Au fugit care încotro a văzut cu ochii, prin copcile? paie- 
lor oamenilor, de se ascundeau să scape de mîna rusu- 
lui... Și cum mai fiecare turc avea ogarul lui, că uitai 
să spun că fiecare turc nu pleca la drum fără ogar, zic, 
căuta și bietul ogar să-l însoțească pe stăpîn și se ducea 
si el la copcă... 

Ajunsese vremea în noaptea aia, ba și a doua zi, să 
nu mai rămînă un turc viu, în picioare... Și asta pînă a 
băga de seamă rușii... Că-i scoteau pe turci de prin paie, 
cu cîrligul de tras paiele !... Că rusul, unde vedea ogarul 
încolăcit la gura copcii, băga cîrligul și-l scotea pe bietul 


A zălături — a hălădui (n. ed.). 
Toghie — dispozitiv pentru aruncarea suliţelor (n. ed.). 
Copcă — gaură (n. ed.). 

turc cu maţele vărsate, ori cu pielea spintecată... Căci 
numai acolo îi mai putea afla, unde era ogarul încolăcit,.. 
Aşa era pe-atunci, pe cînd cu turcii ! 


Povestită de săteni, din comuna Boureni, jud. Dol- 
jiu. 


N. I. Dumitrașcu, Afoșteniri. Povestiri, p. 41—43. 


DE PE VREMEA MUSCALILOR 


Pc cînd se luptau turcii cu muscalii şi ăștia din urmă 
făcuseră biserici muscăleşti, cîte una în fiecare sat, luau 
muscalii de aici de la noi, care de podvoadă!. Şi le luau 
cu luna. 


A luat şi din Tigănești, pe mos Niculae Geabelea. 


Așa. 
Pe cînd mergeau ci cu carele cu zalhaneaua2 — vreo 
două sute de care — iată un baiarac3 de turci călări, 


veneau spre carele cu zalhanea. Da la carele alea erau 
numai doi muscali, cu doi cai ai lor. 

Cînd îi văd românii cari mînau boii, arătau pe turci 
muscalilor. 

— Iată jupine, vin turcii ! 

— A! Moldovan! Nicivo! răspund ci, arăţind prin 
semne că nu le pasă. 

Apoi le-au arătat românilor să aşeze carele pe două 
rînduri, unul lîngă altul, și să dejuge boii. 

Și atunci, unul din muscali a încălecat un cal, pe de- 
șelate, şi a ieşit înaintea turcilor. Celălalt muscal s-a 
culcat într-o căruţă încoviltirită — căruţa cea din fruntea 


șirului de care — şi s-a băgat sub coviltir şi a legat 
calul alături lingă căruţă. 
Aşa. 


Acu, cel care mergea cu calul în goană a avut grijă 
ca, apropiindu-se de baiaracul cu oaste păgină, să lase 
calul numai în jocuri, ca și cum i-ar necăji pe turci ; iar 


1 Prestaţie transport gratuit cu carul (n. ed.). 
2 Abator ; aici, provizie (n. ed.). 
3 Steag, drapel ; aici, unitate militară (n. ed.). 

cînd s-au apropiat mai bine păgînii de el, a întors calul 
înapoi: — ca să-i întărite pe turci — şi a luat-o cu calu 
În goană, spre care. 

Turcii, iute-iute, s-au repezit după el, să-l prinză 
El fugea însă înainte şi păgînii crau înșiruiți după el, 
în rînd, unul după altul. 

Iar cînd s-au înșiruit pe partea stingă a carelor, ca 
să prinză pe  muscalul care fugea înainte, ce să vezi 
dumneata ? 

Odată s-a sculat muscalul care era sub coviltir, s-a 
aruncat și el pe cal, pe deșelate și cu sabia trasă, s-u 
luat după turci, din urmă. Și zbura, nu mergea. 

Apoi ! Pe care îl sosea, îl și tăia. 

Așa. Cînd au sfîrșit turcii goana lor pe partea dreaptă 
— că pe acolo se întorsese muscalul de care am vorbit la 
început — pînă atunci, muscalul cestălult a iesit şi el 
cu toți turcii tăiaţi, pe rudă pe sămînţă 1. 

După ce i-au tăiat, ăi doi muscali i-au dezbrăcat de 
haine și le-au dus la un puț din apropiere, de le-au spă- 
lat de singe. 

Apoi, banii şi armele le-au luat muscalii, iar hainele 
le-au împărțit la oamenii cu carele. 

Chiar moș Geabelea a venit acasă cu o pereche de 
poturi ?. 


Povestită de preotul Dimitrie loan — ca amintire — 
şi ca să-mi arate îndrăzneala şi vitejia muscalilor. 


C. Rădulescu-Codin, Ingerul românului. Povestiri și 
legende p. 300—301. 


NAZAT 


Cind simţiră boierii craioveni că Grigore Ghica-vodă 
părăsise Bucureştii, temîndu-se de vreun iureș al turcilor, 
pe la începutul lui mai 1828, fugiră care încotro, spre 
munţi. Numai Solomon, Magheru și Ciupagea, cu cetele 


1 Tot neamul (n. ed.). 
2 Năcragi largi, garnisiți cu găitane și cusături, purtaţi de 
arnăuţi (n. ed.). 

loe de panduri, din cari mulţi fuseseră ai lui Tudor, nu 
părăsiră Oltenia. 

Pe dată ce plecă generalul maior cneaz-Gorceacov, 
care fu primul muscal sosit în Oltenia, cu oșteni, în că- 
ruţi de poștă, ca să ajungă la Craiova înainte de vreun 
iure$ turcesc, cei trei căpitani români se pun sub co- 
manda lui Gorceacov. Acesta este înlocuit însă la finele 
lui iunie 1828 prin generalul Gheismar, care înaintează 
cu oștirea rusească spre Dunăre, pentru a respinge pe 
turci, care deja înaintaseră în Oltenia. Solomon, Ma- 
gheru și Ciupagea, cu pandurii lor, făceau minuni de 
vitejie. 

Turcii vidinlăi 1, sub căpetenia lui Ceapanoglu, nu mai 
puţini de 15.000 și cu artilerie numeroasă și puternică, 
înaintaseră în Oltenia și îşi așezaseră puternica tabără, 
în sat la Băilești. Gheismar, avînd în cortul său pe Ciupa- 
gea cu ceata lui de panduri, se hotărăște să izgonească 
pe turci din Băilești, căci îi tăiau calea spre Calafat. 


În dimineaţa zilei se împarte votchi din belșug la 
oșteni ; se fac toate pregătirile obișnuite premergătoare 
bătăliei. Pandurii nu beau. Românul nu se bate cu capul 
amețit, el ţine să aibă deplină conștiință de făptuirile 
sale în luptă. Ciupagea e în mijlocul lor. 

— Mă băieţi, le zice el. Unde mă veţi vedea, într-a- 
colo să daţi iureș. Greu e că nu pricepem comanda pe 
rusește, dar ca să răzbești tot înainte pînă la dușman, 
trebuie mai multă vitejie decît comandă. Sînteți viteji, 
voi, si Dumnezeu nu vă părăsește. 


* 


Acum tiîmbiţele răsună, tunurile rusești așezate în 
baterii au deschis focul împotriva Băileştilor. Grenadirii 
muscali, pilcuri-pilcuri, înaintează prin cîmp, de-a drep- 
tul, fără drum, înspre sat. Ciupagea cu pandurii săi o- 
cupă flancul drept al oștirii rusești. Zgomotul armelor 
este asurzitor. Fumul tunurilor și al puștilor e luminat 
numai de focul fulgerător ce iese din arme. 

Dar turcii din Băileşti nu întîrzie de a răspunde și ei 
cu cele 30 de tunuri ce au, Sub protecţiunea acestora, 
așezate pe o culme de lîngă sat, doboară ca secera spice- 
le, sirurile muscălești. Din sat iese întru întimpinareu 


1 Din Vidin (n. ed.). 

muscalilor, oștirea turcească. Acum ei sînt faţă în faţă cu 
oștirea rusească ; încă cîteva sute de pași și puștile vor 
ajunge să bată, să împrăștie moartea în ambele oștiri. 

Deodată, din ambele flancuri, generalul Gheismar vede 
înaintîind în goana cailor cavaleria turcească. 

— Sintem înconjurați, strigă Gheismar către ofiţerii 
ruși de pe lingă el : sîntem pierduţi ! 

La moment, Gheismar opreşte calul şi dă comanda : 
nazat, nazat 1! 

De la general pînă la cel din urmă prapureic?, toţi 
strigă : nazat ! nazat ! 

Căpitan Ciupagea aude și dinsul comanda : nazat! 

— Auziţi, voinicilor, generalul ne strigă : La sat! La 
sat ! La sat, copii! 

Și tără a mai căta să deosebească prin nourii de praf 
cum oștirea rusească se pregătea să ia fuga îndărăt, Ciu- 
pagea cu pandurii săi, într-un avînt nerezistibil, cu pas 
de goană, apucă înainte spre Băileşti. Peste citeva minu- 
te. înainte de ce cavaleria turcească să fi putut învălui 
flancul drept  muscălesc, pandurii izbeau  pedestrimea 
turcă din fața satului. Comandantul turc e surprins de 
acest atac neaşteptat, crede că în loc de a înconjura el 
pe muscal, din contră aceştia au înconjurat oastea tur- 
cească. Deci, la rîndul său, dă comanda de fugă îndărăt. 

Gheismar, care a observat la timp mişcările panduri- 
lor, trimete în goana calului ordonanța, ca să strige lui 
Ciupagea : nazat ! 

— Da, la sat, strigă viteazul căpitan. 

Acum comandantul rus vede pe turci la rindul lor, 
dind îndărăt. El ordonă trîmbiţaşilor să sune semnalul 
de schimbare de front. Într-o clipă soarta bătăliei e în 
mîna muscalilor. Ciupagea ridică drapelul românesc în 
Băileşti, de unde turcii au fugit, iar muscalii îi urmă- 
resc dincolo de sat, pe cînd cavaleria turcească, care şi 
ea primise ordin de retrocedare, nu se opri din goana 
cailor decit pe ţărmii Dunării. 

Gheismar nu urmări departe pe turci, lipsit de ca- 
valerie. Întors în sat, el chiamă pe Ciupagea. 

— Cînd am ordonat nazat, zice generalul, n-ai în- 
țăles comanda? 


1 Înapoi (rus.) (n. ed.). 
2 Purtătorul drapelului în armata veche rusească (n. ed.). 

— Ba da, excelenţă și am iîmprăștiat-o şi pandurilor 
mei pe limbă românească, strigîndu-le ; la sat! la sat! 

Prin intervenţiunea unui ofițer care ştia româneşte, 
se explică lui Gheismar tălmăcirea dată de viteazul Ciu- 
pagea, la nazatul muscălesc. 

Gheismar rise și luînd după pieptul unui ofiţer cru- 
cea Vladimir, o puse pe pieptul lui Ciupagea zicind : 

— lată, pentru tălmăcirea românească a lui nazat ! 


V.A. Urechia, Legende române, p. 251—255. 


DIN 1877 


Parcă mă uit și-acum. Eram în dreptul Lomului, în 
vale, la Dunăre, la Rast, împrejurul unui singur tun. Ne 
uitam la el şi ne tot miram, dacă vom face vreo ispravă 
ori nu, numai cu el. 

Aveam de ofiţer pe domnul colonel Dumitrescu. Era 
pe la o vreme. Tunul îl aşezasem pe un mic parapet şi 
împrejuru-i făcusem niște șanțuri pentru adăpost, toate 
astea între niște sălcii, aşa fel ca de aici să se vadă din- 
colo, iar de dincolo aici, nu. 

După ce am încărcat tunul, domnul colonel se sui 
la el și pe mine mă mînă la roată. Se așează lu ochean 
să se uite dincolo și numai ce-l auzii ! 

—  Înviîrteşte înspre dreapta... 

Eu învîrtii. 

— Putin mai la stînga... Mai încet... Încetinel ! Des- 
tul ! 

Și-l lăsai. 

Ne uitarăm şi noi ăștelalți soldaţi într-acolo şi, de 
unde. ce să vezi? Nimic, mai ales noi cari eram infan- 
teristi nu vedeam nimic. 

Sărirăm în sanț. Și domnul colonel, el cu mina lui 
trase. Și repede sări şi el la noi. 

Ne temeam că vede turcul fumul tunului şi ne pră- 
pădea. 

Numai ce auzirăm dincolo o bubuitură de se cutre- 
mură pămîntul, şi niște schintei albe pe sus. 


C-da 183 coala 6 59 


— Bravo! Ura! Trăiască România! strigă domnul 
colonel din răsputeri. 

— Ura !... Ura !... îi răspunserăm şi noi... 

Ce se întîmplase ? Nemerise ghiuleaua drept în tu- 
nul turcesc. 

Şi ce să vezi? Turcii, crezind că cine ştie ce armată 
trebuie să fie dincoace, nici o clipă n-au mai întirziat, 
ci-au şi şters-o în altă parte, unde îi aştepta, poate, al- 
tele și mai şi. 

De-aici am luat-o spre Calafat ca să dăm de veste 
şi altora despre procopseala noastră. 


Povestită de veteranul sergent-major Ion Titirigă, din 
comuna Boureni, judeţul Doljiu. 


N. I. Dumitraşcu, Moșteniri, Povestiri, p. 70—72. 


DESPRE DOMNI DREPȚI, VITEJI APĂRĂTORI 
AI ŢĂRII ȘI POPORULUI 


NEGRU-VODĂ ȘI MIRCEA CIOBÂNAȘUL 


La obirşia Argeşului, la Găinaţu, a fost tîrg vreme 
multă, acolo unde chiar a judecat Negru-vodă pe Mir- 
cea ciobănaşul. 

Și uite cum s-a întîmplat asta ! 

Cînd se strinsese odată cu boierii la tîrg, hop că 
vine înaintea lui Negru-vodă un cioban şi începe să i 
se jeluie ; 

— Doamne, Măria Ta! Cum judeci în lume toate, 
să-mi faci şi mie dreptate, 

— Spune, că te-ascult. 

— Să vezi. De cînd eram mititel am rămas sărac si 
de taica, şi de maică, şi de fraţi, și de surori. Ce să fac? 
M-am băgat slugă la oi. Cînd mă făcui mai mare, colea 
dănac, stipiînii m-au trimes cu oile la Baltă. Acolo am 
dus-o cum am dus-o; da’ cînd a venit iarna, chiu şi 
vai ! A dat peste mine o zăpadă și o viforniță cari, amar 
de mine, mi-au nămeţit oile și m-au lăsat doar cu cîteva. 
Şi să vezi, măria-ta! Stăpinii, pesemne, doriseră să 
scape de mine; d-aia mă trimeseseră cu oile-n Baltă, 
că d-atunci nici pe la ele n-au mai venit. Da' eu nu mă 
lăsai aşa de nevoie și mă trudii cum putui de-mi făcui 
oile la loc; ba, cu ajutorul lui Dumnezeu, le-nzecii și 
însutii. Acu, că le-am înmulțit, spune, măria-ta, cîte oi 
să le dau stăpînilor ? 

Negru-vodă, care-l ascultase cu băgare de seamă, șopă- 
căi ce şopăcăi cu boierii lui, apoi grăi : 

— Dacă așa stă pricina, ascultă flăcăule ! Dreptatea 
mea e asta. Să faci toate oile în trei părţi și din ele una 
s-o oprești pentru tine, iar două să le dai stăpînilor tăi 

— Aşa? 

— Aşa! 

— Păi, să trăieşti, măria-ta. Așa oi face. 

A plecat la Baltă, și-a strîns oile şi a venit la munte, 
în preajma Cimpulungului. Aci şi-a chemat stăpinii și 
le-a dat oile hotărite de Vodă. 

Ei însă nu se învoiră, ci-l luară la bătaie: dă-i și 
dă-i. 

Atunci Mircea ciobănașul se face foc, scoate paloșul 
și le taie capetele. 

Le pune într-o jacă şi vine cu ele la Vodă, căruia, cu 
lacrămi de foc îi spune ce s-a întimplat şi-i arată tig- 
vele. 

Vodă însă, cînd vede, se încruntă, se face foc ṣi po- 
runcește : 

— Auzi, auzi îndrăzneală! Luaţi-l de-l spînzuraţi ! 

Și pun slujbașii mîna pe el. Dar Mircea ciobănașul, 
odată se uită urit la ci şi începe a vorbi către Negru- 
vodă : 

— Ia mai stai, măria-ta! Nu pripi cu sptazuratul, 
ci mai ascultă încoa, Măria-ta, tocmai acum te lapezi de 
frăţie ? 

— Ce spui tu, mă ? Ce vorbă-i asta ? 

— Apoi să vezi. Noi amindoi sîntem fraţi  dintr-u 
mumă, dintr-un tată, născuţi din două păcate. 

Şi-i arată pe şart, de unde pînă unde... 

— Mare minune! — grăieşte Vodă şi pune să-l 
dezbrace, ca să vadă dacă are semnele domniei pe el. 

Cînd îl dezbracă ăia şi-i iau seama, rămîn mirati: 
avea soarele-n piept, doi luceferi în umeri si luna în 
spate. 

Dacă a văzut așa, Negru-vodă a început să plingă, 
a aruncat cît colo ștreangul şi a poruncit să puie masă 
întinsă la care să șadă cu Mircea ciobănaşul. 

Așa. Apoi, pe cînd beau și chiuiau, ce zice Vodă? 

— Măi frăţioare! M-asculţi tu pe mine? Hai să-ți 
dau ţie domnia și să-mi dai mie ciobănia ta. 

— Ba nu — zice Mircea — 
Fii tu cu domnia ta, 

Eu cu ciobănia mea ! 

De cît în tîrg cu papuci, 
Mai bine-n crîng cu opinci ! 


Din Priboieni — Argeș. 


C. Rădulescu-Codin, Din trecutul nostru, p. 69—70. 


MIRCEA CEL MARE 


Mircea-vodă ăsta a fost cioban de oi și el. Unde făcea 
focu nu şedea jos ; făcea scaun de tufă, de ce era. 

Intrînd vitele odată, a mîncat o vie a unuia. 

A făcut stăpînul judecata ca să-i ia vitele pentru vie. 
Et a zis: 

— Nu este judecată dreaptă! Luați-mi rodul vitelor, 
că vitele au mîncat rodul viei! Luaţi-mi rodul vitelor... 
că la dumneata a rămas butuşinele îndărăt! Să rămiie 
şi la mine butuşinele (vitele) îndărăt ! 

Stăpînul s-a mulțumit de așa judecată, că așa vine 
drept. 

De aici înainte, de cite ori se făcea cîte o judecată, 
stăpinul chema acest cioban de răspundea acolo, pînă a 
ajuns domn. 


Din Ciorceni — Dolj. 


„Ghiluşul“, p. 14. 


IOAN CORVIN ȘI CORBUL 


În jumătatea a doua a secolului al XIV-lea trăiau 
în județul Hunedoarei, trei fraţi : Radu, Mogoş și Voicu, 
care erau cneji români. Dintre acestia, Voicu a plecat 
la curtea regelui unguresc din Buda, unde a intrat în 
garda regească. La plecare lăsase pe soția sa cu un co- 
pil mic în faşe și îi dete un inel, care să-l arate cînd 
va veni cu Ioan, căci aşa îl chema, la Buda. 

După ce se făcuse băiatul mai mare, plecară la Buda, 
ca să-l caute pe Voicu. Cu mama și cu Ioan, era și fra- 
tele ci. Mergînd pe drum și fiind cald, hotărîră să se o- 
dihnească sub umbra unui copac. Mama și unchiul ador- 
miră, iar băiatul rămase jucindu-se cu inelul. Un corb 
caro era pe copac se repezi la Ioan și-i smulse inelul 
sclipicios din mînă. Băiatul începu să ţipe, unchiul său 
se deșteptă, luă iute arcul și o săgeată şi trase în corb. 
Corbul căzu străpuns la pămînt, cu el împreună și inelul. 

Călătorii își continuară drumul și ajunseră la Buda, 
unde află pe tatăl lor. Regelui îi plăcu de Ioan și-l dete 
la școală, ca să înveţe carte. Cînd a fost mai mare, se 
făcu și el soldat și ajunse şi general. În războaiele cu 
turcii, loan s-a arătat foarte viteaz, așa că regele i-a dat 
drept răsplată, mai multe moșii și castelul Hunedoara. 
La început îi ziceau și lui, ca și tatălui său, loan Ro- 
mânul ; după castelul Hunedoara îi ziceau Ioan Hunedo- 
reanu (ungurește Huniadi) ; fiindcă bătuse într-un rînd 
pe turci lîngă Sibiu, îi mai ziceau şi Iancu Sibiancu. Re- 
gele i-a mai dat şi dreptul ca stema sau semnul fami- 
liei lui să fie un corb cu un inel în cioc, de aceea îi mai 
ziceau şi Ioan Corvinul, adecă Corbeanul. Mormîntul lui 
loan Corvinul e în Alba-lulia. 


V. A. Urechia, Legende române, p. 40—41. 


IOAN CORVIN 


În ajunul unei lupte cu turcii, Corvin fu întrebat de 
unul din ofițerii săi dacă armata turcească e mai mare 
decît cea creştină. Corvin răspunse : 

— Așa poate să mă întrebe numai unul care se teme 
de umbra sa. La mine a mai fost un ofițer. Acela însă n-a 
întrebat cît de mulţi sînt turcii, ci unde sînt turcii. 

Și cînd unii îl sfătuiau pe Corvin să nu ia lupta cu 
turcii, fiind aceştia prea mulţi, Corvin le zise: 

— Dacă vrem să învingem pe mulţi, trebuie să ne 
batem cu mulți. 

În urmă, fiind întrebat cîţi luptători are cl în ar- 
mată, Corvin răspunse : 

— Atiîţia cîți ne trebuie ca să învingem pe dusman. 


Ispirescu, Poveşti despre Vlad-vudă Țepeș, p. 14—15. 


VISTIERUL ȘERBAN 


Mircea-vodă Basarab, ca să cunoască bine toate ne- 
voile supușilor săi, pleca adesea travestit prin ţară, în- 

soţit numai de cîte un slujitor credincios şi intra în 
vorbă cu oricine. 

Pe cînd străbătea o livadă frumoasă udată de un 
rîuleț minunat, zări sub umbra unui nuc un păstoras 
cîntînd duios din caval, înconjurat de oiţele sale. 

Păstoraşul se numea Şerban. 

Vodă, intrînd în vorbă cu el, îl găsi atît de curat 
la suflet şi de isteț la minte, încît zise tovarăşului său : 

— Eu cred că băiețandrul acesta ar deveni folosi- 
toc țării, dacă i s-ar da o învățătură potrivită cu ageri- 
mea minţii lui. 

Vodă luă pe păstoraș cu sine și-l dete la învățătură. 
După ce ajunse în vîrstă, Mircea îl puse în cunoștință 
despre treburile ţării şi mai tîrziu îi încredinţă visteria 
țării, precum și toate obiectele de preț ale curții dom- 
nesti. 

În tot timpul domniei lui Mircea, Șerban s-a bucu- 
rat de iubirea și încrederea domnului, cu toate acestea 
el nu putea să uite viaţa liniștită din timpul păstorici 
sale : de aceea, cl își păstra într-o cameră secretă ghioaga, 
cavalul si îmbrăcămintea de păstor. 

La 37 de ani după moartea lui Mircea, nepotul său, 
Vlad Tepeș, îi ocupă tronul. Boierii, cari pismuiau pe 
Sorban, crezură că e timpul potrivit spre a scăpa de 
dînsul. Ei îl pirîră lui Țepeș că ar fi furat, de cînd e 
vistier, mulți bani și scule prețioase. 

Topeş, cunoscînd bine firea lui Şerban, voi să se în- 
credințeze dacă este sau nu vinovat. Astfel, de față cu 
toţi boierii, îi porunci să-i aducă sabia pe care o pur- 
tase moșul său Mircea. Șerban o aduse îndată, dar lip- 
sită de pietrele scumpe, cu cari fusese împodobită. Bå- 
nuiala lui Ţepeş crescu, dar Serban îi dovedi că pirtrele 
au fost scoase şi întrebuințate într-altă parte de fostul 
domn, înainte de a intra cl în slujba de la visterie. 

Pirîtorii, văzînd că nu şi-au atins scopul, se ruşi- 
nară, dar se înfuriară şi mai mult şi se hotărîră a pierde 
pe Șerban cu orice preț. 

Bi sfătuiră pe Vodă a-l îndatora să dea socoteală, în 
termen de șase zile, de toată averea ce i s-a încredințat 
îndată ce termenul se împlini, Vodă merse din cameră 
în cameră însoţit de boieri; cercetînd după listă, văzu 
că toate lucrurile sînt în bună regulă. 


Boierii însă nu se descurajară ; ei arătară lui Vedă, 
în fundul unei galerii, o ușă de fier închisă cu trei ză- 
voare. 

— Aceasta e camera — ziseră ci — în care am vă- 
zut pe Șerban că stă cite 2—3 ceasuri pe fiecare zi. Aci 
trebuie să fi ascuns tot ce el a furat. 

Vodă dete ordin lui Șerban să deschidă numaidecit. 
şi acea ușă. La început el nu voi, căci acolo fiind nu- 
mai lucrurile din timpul păstoriei sale, se temea să nu 
fie luat în ris de boieri ; dar Vodă îl sili să îndeplinească 
porunca ce-i dedese. Serban luă cheile și deschise. Atit 
Vodă, cît și boierii, rămaseră uimiţi, negăsind în came- 
ră decit ghioaga, cavalul și îmbrăcămintea de păstor, pe 
cari Şerban le păstra cu sfinţenie. 

Vodă, înfuriat pe boieri, pentru că-l minţiseră, îi o- 
sîndi să fie trași în țeapă, iar pe Șerban îl ridică la cel 
mai mare rang de boierie. 

Șerban îi mulțumi pentru această mare cinste, însă 
amărit de intrigile boierilor, rugă pe Vodă să-i dea voie 
a se reîntoarce la viața sa de păstor. 

După multe stăruințe, Vodă nu se mai împotrivi 
La plecare îl îmbrățișă călduros și îi zise : 

— Ferice de tine, Șerbane! De-acum înainte ai să 
fii liniștit! Și mie mi-ar plăcea viața de păstor, dacă 
n-aş fi îndatorat cu cîrmuirea ţării. 

Șerban, îndată ce ajunse (acasă) la căminul părin- 
tesc, își împărţi toată averea cu neamurile sale și cît 
trăi fu iubit și respectat de consătenii săi. 


Întîmplări din viaţa domnitorilor români, p. 8—9.. 


POVEȘTI DESPRE VLAD-ŢEPEŞ 


Povestea spune că pe vremea lui Vlad-vodă Tepes se 
înmulțise leneșii, nevoie mare. Ca să trăiască, trebuia 
să mănînce ; căci nemilostiva burtă cerea. Şi ca să mă- 
nînce umblau în prosteală. Cerșeau și cu cerșitul trăiau 
fără să muncească. Dacă vreun sghimboiaș! de om că- 


1 Zgiit, holbat, îndrăzneţ (n. ed.). 

ruia îi place să sghimboișească și să se amestece în toate 
alea ca pătrunjelul, dacă vrun om, cum zisci, întreba 
pe cite vreunul din acești cerșitori, de ce nu lucrează și 
ei eova, unii răspundeau : 

— Dară, nu umblu toată ziua ? Însă dacă nu găsesc 
de lucru, ce sunt cu de vină ? 

Unora ca acestora, sghimboiașul le da în nas cu zi- 
cătoarea : „Mă duc să mă bag la stăpîn, dar-ar Dum- 
nezeu să nu găsesc !“ Alţii, iarăși găseau nod în papură, 
că: cojocarul își scoate ochii toată ziua şi noaptea şi 
cînd colo nu se alege cu nimic: croitorul munceşte toată 
viața și agoniseala lui este cit o umbră de ac; pantofa- 
rul se cocoșează şi se gheboşeşte pînă îmbătrineste şi 
cînd moare tot cu talerul îl îngroapă... Și astfel potri- 
veau ei cîte vrun cusur, pentru toate meseriile. 

Ajungînd la urechile lui Vodă, şi văzînd şi însuși 
cu ochii mulțimea de calici, mai toţi oameni buni de 
muncă, se luă de ginduri: „Numai prin sudoarea feţei 
sale, spune la carte, că-și va agonisi omul cele spre hra- 
na sa“, îşi zise Vlad-vodă. „Acesti oameni trăiesc din 
sudoarea altora, prin urmare sînt nefolositori omeni- 
rii. Aceasta e un fel de tilhărie. Tilharul de codru, ce 
e drept, îţi cere punga. De ești mai iute de mînă şi ma: 
voinic, scapi de el. Aceştia însă îţi ia avutul cu încetine- 
lul şi cu milogire, dară îţi ia mereu. Aşadar sînt mai 
răi decît furii. Să se stirpească ăst soi de oameni din țara 
meä !* 

Și după ce se mai răzgîndi, porunci să se dea sfară 
în teară că la o zi anumită, să se adune toţi cersitorii 
laolaltă, că are să le împartă Vodă cîte un rînd de haine 
şi să le dea o masă înfricoșată. 

La ziua otărîtă gemea Tirgoviștea de mulţimea cali 
cilor ce venise. Slujitorii domneşti le împărţi cîte un 
rînd de haine noi ; apoi îi duse în niște case mari unde 
erau pregătite mesele : Se minunară cerşitorii de dărnicia 
lui Vodă și vorbeau între sine : 

— Adevărat milă domnească ! 

— Tot din spinarea poporenilor este şi astă pomană! 
Nu care cumva că dă Vodă ceva din punga lui ? 

— S-a schimbat Vodă, mă; nu mai este cum îl ştiţi 
voi! 

— Lupul părul îşi schimbă, dară năravul ba. 


5? 


Se puseră la masă. Aci, ce să vezi dumniata ? Bucate: 
ca la masa domnească. Vinuri tot d-alea bunele, ce te cul- 
că la pămînt. 

Traseră calicii un pui de chef, de se duse pomina. Mîn.- 
cară şi băură cu lăcomie. Cei mai mulţi se îmbătară de 
dedeau pe brînci. Tocmai cînd li se amestecă limbile, 
cum se zice, și nu se înțelegeau între dînşii, odată se 
pomeniră cu foc de patru părţi. Vodă poruncise slujito- 
rilor să puie foc casei. Dară năvală la porţi ca să iasă, 
însă porţile erau zăvorite. Focul înainta, vulvoarea se 
ridica în sus ca nişte smei înflăcăraţi. Țipete, chiote, 
vaicte ieșeau din gurile tuturor cerşitorilor închiși acolo. 
Dară unde vrea să știe văpaia ceva de plingerile oame- 
nilor ? Se aruncau unii asupra altora. Se îmbrăţisau. 
Cereau ajutor. Dară nu cra ureche omenească care să-i 
asculte. Începură a se svîrcoli în chinurile vulvoatei ce-i 
învăpăia. Fumul înăbuși pe unii, jăratecul făcu scrum 
pe alţii, flăcările pîrjoli[ră] pe cei mai multi. Cînd se po- 
toli focul nu mai era suflet de om viu, 

Şi credeţi că s-a stirpit neamul calicesc ? Fugiţi d-aco- 
lo ; nu mai credeți toate fleacurile ! Căutaţi în giuru-vă 
și vă încredințați! Astăzi chiar nu este vremea mai 
meg decît atunci. Cerşitorii se vor sfirși odată cu lu- 
mea. 


Ispirescu, Poveşti despre Vlad-vodă Tepes, p. 3—4 


DREPTATEA LUI TEPEŞ 


Pe timpul domniei lui Vlad Tepeș, un neguţător car 
se afla în călătorie pe la noi, spuse să se strige pe la 
răspîntii, că a pierdut o pungă cu o mie de lei. El fă- 
gădui o sută de lei acelui care o va găsi şi i-o va da 
Nu trecu mult și un creștin, om cu frica lui Dumnezeu, 


1 Mulțimea dezacordurilor dintre subiect şi predicat, prezen- 
tate de text, se explică prin folosirea abuzivă a construcţiilor 
gramaticale populare muntenești, la care autorul a recurs. Pdi- 
tarea postumă a acestor pagini, făcută de filologul Lecca Mo- 
rariu, le-a respectat cu fidelitate (n. ed.). 

cum se aflau mulți români pe vremea lui Ţepeş, se ară- 
tă păgubașului şi-i zise : 

— Jupine neguţător, mergînd pe cale, la cpiibura 
drumului de la răscrucile din dosul pescăriilor, am găsit 
punga aceasta. Eu socotesc că e a dumitale, deoarece 
am auzit strigînd că ai pierdut o pungă cu bani. 

— Într-adevăr, a mea este, şi-ţi foarte mulțumesc 
că mi-ai adus-o. 

Neguţătorul, începînd să numere banii, se frămînta 
cu mintea cum ar face să nu dea suta cea de lei făgă- 
duită. 

După ce numără toți banii, îi puse la loc în pungă, 
apoi zise celui ce i-o adusese : 

„— Am numărat, dragul meu, şi am văzut că dum- 
neata ţi-ai oprit făgăduiala. În loc de o mie de lei, am 
găsit nouă sute. Și bine ai făcut, căci era dreptul du- 
mitale. 

— Jupine neguţător, a răspuns creștinul, rău și fără 
cale zici dumniata că-ți lipseşte din pungă o sută de lei. 
Eu nici n-am dezlegat-o, să mă uit cîți bani sînt în- 
tr- -însa. Cum am găsit- o, aşa ţi-am adus-o! 

— Îţi spusei, zise neguțătorul cu glas scurt, că ani 
ianiai punga cu o mie de lei și mi-ai adus-o numai cu 
nouă sute. Asta e! Omul nu mai zise nimic, ci ieşi și 
se duse drept la Vedă, spre a se tîngui. 

— Măria-ta, zise el, nu mi-a dat suta de lei cea fă- 
găduită si nu mi-e ciudă atit pentru suta de lei, cît mi-e 
ciudă că mă bănuiește a nu fi fost om de omenie. Eu 
am fost curat ca argintul şi nici prin gînd nu mi-a tre- 
cut să mă ating de lucrul altuia. 

Vodă pricepu tertipuriie neguţătorului și porunci să 
i-l aducă. Ascultind și pe unul și pe altul și punînd vor- 
bele ambilor în cumpăra dreptăţii, văzu în care part? 
bate. Apoi, uitindu-se țintă în ochii neguţătorului, zise : 

— Dacă tu, jupîne neguţător, ai pierdut o pungă 
cu o mic de lei, iar acesta a găsit una cu nouă sute, este 
dovedit că această pungă nu este a ta. Tu, creștine, ia 
punga cu banii ce i-ai găsit şi s-o dai acelui care se va 
arăta că a pierdut o pungă cu nouă sute de lei; iar tu, 
jupîne neguţător, așteaptă pînă se va găsi punga cu cei 
o mie de lei, ce zici că ai pierdut-o! 

Aşa sc şi făcu, căci nu era chip să se facă într-altfel. 
Vlad-vodă Tepes judecase. 

Neguţătorul o păţi cît de bună și se căi în toată Viaţa 
de fapta neomenească ce săvirşise. 


Ispirescu, Poveşti despre Vlad-vodă Tepeş, p. 11—13. 


NEGUŢȚÂTORUL FLORENTIN 


Pe cînd domnea în Ţara Românească Vlad "Țepeș, tre- 
cu prin ţară venind din Transilvania, un mare negustor 
florentin ce avea cu el marfă și bani foarte mulţi. 

Cum ajunse la Tirgoviste, capitala ţării pe atunci, 
neguţătorul se duse îndată la palatul domnesc și ceru 
lui "Ţepeş slujitori, ca să-l păzească şi pe el şi marfa, si 
banii ce-i avea. 

Țepeș îi porunci atunci să lase marfa și banii în 
piaţă iar cl să vină să doarmă la palat. 

Neguţătorul, neavînd ce face, se supuse poruncii dom- 
neşti, dar peste noapte, cineva trecînd pe lingă căruța 
cu marfă, luă din bani 160 de galbeni. 

A doua zi, dis de dimineaţă, neguţătorul se duse 
la căruţă, găsi marfa cum o lăsase, din bani lipseau însă 
160 galbeni. Se duse la domn și-i spuse lipsa banilor. 
Domnul îi porunci să n-aibă nici o grijă căci se vor găsi 
îndată și banii si hoţul. Porunci să pună din visterie ba- 
nii la loc, însă cu unul mai mult. 

Oamenilor din capitală le porunci să caute îndată 
pe hoţ, că de nu-l vor găsi pe hoţ, va pierde toată ce- 
tatea. 

Negutătorul, mergînd din nou la căruță, numără banii, 
o dată, de două ori şi a treia oară si cu mirare găsi toți 
banii însă cu un galben mai mult. 

Atunci se înapoie la domn și îi spuse: 

— Stăpine, am aflat toţi banii însă cu un galben 
mai mult. 

În acel moment fu adus și hoţul. Atunci Țepeș spuse 
negustorului : 

— Du-te în pace! Dacă nu mi-ai fi mărturisit galbe- 
nul cel de prisos, aş fi poruncit să te puie şi pe tine, îrn- 
preună cu acest hoţ, în ţeapă. 

Asa se -purta Ţepeş cu supușii săi cei credincioşi şi 
cei necredincioși. 


M. Popescu, Legendele istorice ale românilor, p. 16—:8. 
ŞTEFAN CEL MARE ȘI SEÎN'T 


Ștefan cel Mare şi Sfînt zice că nu era mare la sta- 
tură, ci om mărunţăl, da-i vorba că era mare-n cap; 
mare la minte și cu chibzuiulă ; era mare în sfat şi în 
fapte, cum n-a mai fost altul ca el şi... poate nici n-a 
mai fi vodată. 1 

Deşi era mic la stat, da era iute amarnic încît se 
bătea cu 30 de oameni deodată, fără să se teamă c-a fi 
bătut.? Uncia spun că era de șapte palme-n frunte. 3 

Cînd l-a făcut mă-sa șursitorile l-au ursît că ar să 
fic om mare şi vestit în iată lumea, si multe fapte bune 
ar să facă şi pe mulți dusmani i-a prăpădi — după cum 
a şi fost și i-au pus numele Stefan. * 

De mic era frumos şi creştea iute, ca din apă. Încă 
de băiețel era ghiznovat și unde găsea băieţi voinici se 
juca cu dinşii de-a buzdugunul. *! 

La 15 ani impliniti a ucis un urs, fără să aibă ceva 
în mînă. 

Cind rătăcea prin păduri, că el umbla mult de-a vi- 
natului, zice că un înger i se arata si-l scotea la drum. 
Acela era îngerul lui, care ţinea la Ștefan și nici ca 
cum nu se dezlipea de dinsul. 

Odată, cînd s-a fost rătăcit prin păduri, a dat peste-o 
căsuţă unde erau doi îngeri prefăcuţi în moșnegi și aiști 
doi moşnegi l-au dăscălit cum să trăiască-n lume, cum 
să se poarte înțelepțeşte şi să facă fapte mari pentru 


1 După celca ce-a auzit d. Ioan Birna din com. Vaca (Tran- 
silvania), de la un bătrin de 80 ani care a fost în România, 
în tinerețile lui. 

2 După celea ce-a auzit d-l Const. Bultă de la un bătrin 
din Buhâlnita, ţinutul Neamţului. 

3 După celea ce-a auzit d-l N. Trofin de la Vasile Morariu 
din satul Glodeni, com. Parpaniţa (Vaslui). 

cinstea neamului și a ţării. Ş-aici a stat Ștefan în credin- 
ţa și frica lui Dumnezeu, mai mulți ani de-a rîndul, pînă 
ce-ntr-o vreme ducîndu-se el prin pădure, numai ce vede 
o pasăre măiastră, care nu era decit un înger prefăcut, 
și pasărea a prins a grăi lui Ştefan, ca să se-ntoarcă în 
țară. Ștefan se duce la moșnegi, le spune ce i-a zis pa- 
sărea şi bătrînii îl blagoslovesc dîndu-i drumul.‘ 

Cînd a ajuns domn în ţara Moldovei, după cum au 
ursit ursîtorile și așa a vrut Dumnezeu, apoi de-atunci 
a fost vai și amar de dușmanii ţării și de păgînătate ! Cîţi 
căpcîni și cîte lifte au venit prin ţară la noi, pe toți i-au 
făcut prav şi cenușă, că era viteaz în război şi ca dînsul 
erau toţi voinicii lui, viteji, tot unul și unul. 

Cind se lupta Ștefan-vodă în bătălie, totdeauna de-a 
dreapta lui cra un arhanghel cu o sabie de foc şi piereau 
vrăjmașii cîte zece paşi înaintea lui Vodă, fără ca cineva 
să-i fi pălit ori pușcat ; vezi că piereau de sabia cea de 
foc a arhanghelului. De aceea şi Stefan cel Mare și Sfînt 
făcea biserici și mănăstiri lui Dumnezeu și Dumnezeu 
era tot în ajutorul lui și nu-l părăsea. ? 

Orişicine îndrăznea şi se scula asupra lui, el îl în- 
vingea şi-l făcea să poarte frica un timp îndelungat, că 
cra omul lui Dumnezeu, smerit, îndurător, cu dreptate 
şi totdeauna de cîte ori avea să poarte război cu v-un 
duşman, nu se pornea de-acasă pînă nu însura 24.de flă- 
căi și mărita 24 de fete, dindu-le tuturor averi și fă- 
cindu-i pe toţi gospodari. 

Afară de asta, nu se pornea niciodată la război pînă 
nu alegea mai înainte un loc oareunde, de mănăstire, ca 
întoreîndu-se de la război, biruitori și deplin sănătoşi, 
să zidească mănăstire pe locul acela. ° 

El a alungat pe turci de pe aici și noi se cuvine să 
batem matane şi să rugăm pe Dumnezeu pentru hodina 
sufletului lui, că ne-a scăpat de duşmani... ‘ 

Pe cît era de vrăjmaş (amarnic) în vreme de război, 
pe atita era de bun şi blind și cu dreptate, în vreme de 
pace. Celor săraci le da bani și moșie; tot aşa și celor 


' După celea ce-a auzit d-l Th. A. Bogdan din Cimpia Ar- 
dealului. 

2 După celea ce-a auzit d-l I. Bîrna. 

3 S. FI. Marian. Tradiţii populare române din Bucovina, 
PRI 6 Ic 

% După celea ce-a auzit d-na El. Voronca, de la Petrea Beicu 
din Mihalcea, Bucovina. 

viteji şi cu credinţă cătră domn. Celor năpăstuiţi şi asu- 
priţi le făcea dreptate, aşa că-n ţara lui era numai belșug 
şi toate cele de mulțămită. 

Ștefan-vodă cununa, boteza şi petrecea la cumătrii 
alătureu cu țăranii, laolaltă, și striga ca sub cetatea 
Neamtului : 

„Gioacă nurcă | 
Lingă burcă 2 
Şi papuc lingă opincă“ 3 


Singur  Ștefan-vodă era gospodăros avînd podgorii 
vestite în Cotnari și la Ștefănești, şi pe lîngă toate curțile 
şi la moşiile lui erau gospodării ca acelea, că nu mai 
aveau păreche. 

Doamnele lui erau bărbătoase, şi gospodăroase, mă 
rog, erau vrednice de însușirile lui cele vitejești şi în- 
țelepţeşti. Ele îl întovărășau de obște, nu numai în vremi 
liniștite, dar şi în vremi grele, cum era în vreme de 
război ori în alte cumpeni și necazuri. Și cu vorba și 
cu fapta, îndemnau și alinau pe năzdrăvanul lor şoț, cît 
şi pe vitejii ostaşi ai nebiruitului domn. 

+ 


Lumea crede că Ștefan cel Mare și Sfint n-a murit, 
făr s-a-nălțat la cer, cu trup cu tot, ca să-și deie samă 
de faptele lui bune și creștinești. í 

Sufletul lui Ştefan cel Mare, după ce-a ieșit din cinsti- 
tul său trup, întăi era vînt şi pe urmă se prefăcu în chip 
de hulub, zburînd afară din curţile domnești şi s-a pus 
pe streşina casei celei mai frumoase din tîrgul acela. 

Acolo, sufletul lui cunoștea faptele cele bune a lui 
Ștefan, de aceea l-a vestit Dumnezeu ca să zboare către 
cer unde are locul de hodină. 

În rai, sufietul lui Ștefan stăpîneşte toate sufletele 
cîte-s acolo și în iad; și mai are puterea de a descoperi 
şi a omorî pe hoţii care fac moarte de om 


1 Blană scumpă purtată în vechime ca podoabă la hainele 
boieroaicelor (n. ed.). 

2 Strai, ca tundra; un fel de sarică, fără mineri, cu viţe 
pe marginea de jos. 

3 Gh. T. Kirileanu, Convorbiri literare, XLIV, f. 661. 

+ După celea ce-a auzit d-l Th. A. Bogdan din Cimpia Ar- 
dealului. 

5 După celca ce-a auzit d-l Const. Baltă de la un bătriîn 
din Buhalniţa (Neamţ). 

Cînd a murit Ştefan cel Mare, trei zile și trei nopți 
i-a ars o lumînare la mormînt, fără ca s-o fi pus cineva 
acolo și niminea nu o putea s-o stîngă.! 

După moartea lui Ștefan cel Mare, cînd mai aveau 
moldovenii bătălii, el ştia din mormînt şi începea să 
plingă. Şi cum începea cu plinsul, îndată încetau cu bă- 
tăliile și era pace.? 

Mormiîntul lui îi la mănăstirea Putna din Bucovina 
și cîtă vreme a sta el în mănăstirea asta, Bucovina n-ar 
să fie supusă altei naţii. ? 

Duhul lui Ștefan-vodă umblă cînd şi cînd pe pămînt, 
mai ales cînd naţia noastră-i în cumpănă mare. Aşa, zice 
că la 77, cînd a fost bătălia cu turcul — la Plevna — 
Ștefan, cînd a văzut că se strînge lume din munţi și dia 
cîmpii să pornească la război, el s-a sculat din mormînt 
şi duhul lui a cîrmuit și a povăţuit oștirea noastră, de-a 
făcut pe ture să mai simtă o dată trecînd printr-înşii 
spaima de altă dată. 

Ș-asa, dacă nu era duhul lui, te miera de biruiam pe 
turc, scăpînd ţara de sub stăpînirea păginului şi să ni-o 
facă iar slobodă ca înainte vreme. “ 

Peste care taberi zbura sufletul lui Ştefan, numai 
acelea învingeauu totdeauna pe duşmani. 


+ 


Ştefan cel Mare şi Sfint ar se-nvie înainte de în- 
vierea cea de obște, calare pe calul lui și cu sabia în 
mina dreaptă, ţiind-o drept în sus, dar atunci trebuie 
să fie mare necaz pe neamul nostru. Alţii zic că duhul 
lui are să se întrupeze în alt trup omenesc.” 


i După celea ce-a auzit d-l I. Biîrna. 

2? După celea ce-a auzit d-l Const. Baltă. 

2 După celea ce-a auzit d-l Const. Paulie din Volovăţ (Bu- 
covina). 

^ După celea ce-a auzit d-l Gr. A. Tabacariu de la Ştef. Pre- 
da din satul Hemeuși, com. Fintinele (Bacău). 

* După celca ce-a auzit d-l Const. Baltă de la un moșneag 
din Buhalnita (Neamţ). 

6 După celea ce-a auzit d-l Ilie Veslovschi din Cîmpuluna 
(Bucovina). I. A. Candrea, O. Densusianu, T. Sperantă, Graiul 
nostru, I, f. 542; „Calul lui Ștefan paşte de una prin păduri, 
dur cine-l poate prinde !*... 

* După celea ce-a auzit d-l Guţă V. Arghir normalist din 
Panciu, jud. Putna. 

Bucovina se va întrupa iarăși cu țara Moldovei, cînd 
Ștefan-vodă a scoate-afară din mormînt vîrful săbiei lui 
Amu nu vra să se iște război, dar cînd l-a răzbi mila 
de traiul nostru între străini, are să scoată virful săbiei 
de trei degete afară din mormînt și are să se încaiere la 
război toţi împărații de pe fața pămîntului, că atunci are 
să fie războiul cel mare. Locul războiului are să fie pe 
valea cea mare de pe apa Moldovei, la Şese băi și atita 
vărsare de sînge ce-ar să fie acolo, încît caii are să 
înoate pînă-n coame în sînge omenesc. 


Războiul aista va fi cel din urmă, și după aceea n-ar 
să mai fie hotar nemţesc între Bucovina și România! 


Atunci cînd a-nvia Ștefan-vodă, ar să vadă cum ne-am 
stăpinit și ne-am îngrijit  bucăţica noastră de pămînt, 
care ne-a lăsat-o mîndră și îmbelșugată și pentru care 
s-a bătut el de 40 de ori, cu vitejie și dragoste de moșie. 

Toţi banii și toate odoarele care sînt zidite în temelia 
mănăstirei Putna, la învierea lui  Ștefan-vodă are să-i 
scoată și are să-i împărțască celor care cred faptelor lui, 
în legea creștinească și în naţia românească? 


Norodul așteaptă ca altceva învierea lui Ștefan-vodă, 
doară a mai curâăți ţara [...] şi să deie pămînturi oame- 
nilor.ă 


Numele lui Ştefan cel Mare şi Sfînt se pomeneste 
pînă și în descîntece ca putere de alungat duhurile 
rele și felurite boli primejdioase. Se mai pomeneşte și-n 
strigături de joc, după cum se poate vedea în cîntecele 
acestea : 

„Pe vreme de secerat 
Ștefan calu-a încălicat 
Și la Baia a plecat, 

Pe unguri de i-a secat.“ 


1 După celea ce-a auzit d-l Gh. D. Manoliu, normalist de 1a 
V. Logigan din satul Calafindești, com. Sănăuţi, ţinutul Siretiului 
(Bucovina). Ştefan Georgescu-Sergent : „Lumea ilustrată, II, f. 86, 
găsim : „În vremea lui Ștefan cel Mare era tare bine în ţaru 
Moldovei. lar bătrînii spun că Stefan nu-i mort. El are să ma 
vie ș-atunci are să fie ferice de țara asta.“ 

2 După celea ce-a auzit d-l Ilie Veslovschi. 

3 După celea ce-a auzit d-l Victor Popovici de la un moş- 
neag din tirgul Pașcani (Suceava). 

Altul : 
„Ștefan, Ștefan pui de leu 
A mincat pe locul meu ; 
Miîncat carne de buhai, 
Și-a bătut pe șapte crai."! 


În Bucovina lui Ștefan-vodă cel Mare și Sfint, îi mai 
zic şi împăratul Ștefan.? 


S.T. Kirileanu, Ștefan cel Mare și Sfînt, p. 13—20. 


STEFAN CEL MARE ȘI LUPII 


Poate ușa vrea Dumnezeu ca pe unii oameni să-i 
învrednicească cu mai multe daruri ca pe alţii. Unii se 
trudesc o viaţă întreagă ca să facă un lucru, iar alţii, 
fără multă bătaie de cap, îl nimeresc îndată. Asa şi cu 
Ștetan-vodă [al] moldovenilor, domnul cel vestit. Cine 
a fost nu ştiu, că pe vremile acelea nici neam de neam 
de-al meu nu o trăit. E destul că a fost, că de nu era, 
nu s-ar povesti atîtea minunăţii despre el. 

Spunea moșul meu — Dumnezeu îl hodinească în 
pace, că e mai un veac de cînd a murit —, că acel îm- 
părat era mai sprinten decît orice om pe lume. Mic de 
statură, dar iute cum îi prisnelu ! 

Cînd era mic, poate așa de vreo 10—12 ani, mamă-sa, 
care era o femeie săracă și năcăjită, se zice că să-l fi 
trimes în pădure, după vreo două vreascuri, să aibă cu 
ce să-și fiarbă o biată de mămăliguţă. Îl trimese colea, 
cam în prînzișşor, ca pînă în amiaz să vină cu vreascu- 
rile. Astoptă pînă să sui soarele în crucea amiezii, dar 
copilu nu mai vinea, mai aşteptă pînă la ojina cea mare, 
dar nu mai înturna nici cu vreascuri, nici fără vreascuri. 
Mamă-sa, văzînd că nu mai vine, se spărie crezînd că 
l-or fi mîncat vreo fiară sălbatică ori că s-o fi rătăcit. 
Năcăjită cum era, luă drumu cătră pădure. Cînd era să 
între în pădure, mai mare îi fu spaima văzîndu-și copi- 


1 După celea ce-a auzit d-l Victor Popovici din Paşcani. 
2 După cele ce-a auzit d-na El. Voronca din com. Mihalcea 
(Bucuvina). 

łul între doi lupi mari cît doi urşi, cari uriau în minile 
lui. 

Mamă-sa, spăriată, strigă după ajutor, dar copilul îi 
zise : i 

— Nu-ţi fie frică, căci ăștia-s numai cît doi șoareci, 
miîhe-poimîne și mai mari o să prind! 


T. Bogdan, Ștefan cel Mare. Tradiţii, p. 10—11. 


ȘTEFAN VODĂ ESTE DE-AICI, DIN BORZESTI 


Se spune din bătrîni că în vremile acelea a trecut 
prin, meleagurile estea un voievod mindru, cu vaste mul- 
tă. Apucindu-l noaptea pe-acolea, s-a abătut el şi cu 
curtea lui în satul ista, Borzești, cu gîndul să mînă la 
vreu casă de creştin. Numai iacă, aude că în sat, nu tare 
demult, murise preotul și preoteasa rămăsese tînără si 
frumoasă. Voievodul a tras la preoteasă. În zori de zi, 
voievodul a purces la drum, spre casă, lăsînd preotesei, 
drept dar, un inel de aur, cu coroana ţării şi cu iscăli- 
tura lui pe el. 

I)e-acolea, a trecut o vreme îndelungată. Preoteasa 
făcu un băiet și-i puse numele de Ștefan, un băiet bă- 
lăior,.avalnic 1 și cu prube de om mare. Măsa, văzîndu-l 
că samănă cu tată-său, îl crescu cu mare băgare de samă, 
povestindu-i adesea că are să se facă împărat. 

Acu, Ștefan ajunse ca de 10 ani, voinic şi frumos cum 
rar se vede, și se juca pe tapșanul ista, unde-i biserica 
acu, în preajma stejarului. Era cu mai mulţi băieți, ma: 
mari si mai mititei, și se jucau de-a soldaţii. Luptîndu-se 
aşa, numai ce prind un vrăjmaș. Îl legă burduf, îl acăță 
de-o creangă a stejarului, şi-l spînzură. Lupta a mers 
inainte și, pînă să se întoarcă, băietul muri. Oamenii 
satului au bănuit că Ștefan l-a omorit, că doar el fusese 
împăratul soldaților, că el îl judecase. Numai că mi-l 
iau pe Ștefan, cu măsa cu tot, și cu oamenii din sat, şi 
Durced spre Suceava, să-l judece la domnie. 


1 Neastimpărat (n. ed.). 


Ajungînd acolo, se pun boierii să-l judece. Numai ce 
vine ștafeta de la Vodă, ca să se lase de judecat și pe 
oameni să-i trimeată pe la vetrele lor. Preoteasa arătase 
lui Vodă inelul, și Vodă văzînd pe fiu-său aşa de isteț 
încă de mic, l-a luat pe lîngă el de-a crescut mare, de-a 
ajuns și el Vodă, de-a bătut toate liftele, de-a făcut ati- 
tea biserici și mînăstiri.! 

Ștefan a fost fecior de ţăran de-ai noştri ; de aceea 
a fost aşa de cuminte și ne-a ajutat atit de mult. 


Legenda e auzită de la un locuitor din Bogdana, sat 
vecin cu Borzeștii, în ziua de 2 iulie 1904 și publicată 
de d-l Tabacaru în Școala (1908), p. 11—12. 


T. Pamfile, Mănunchi nou de povestiri, p. 6—7. 


DIN COPILĂRIA LUI ȘTEFAN CEL MARE 


Cind era de 10 ani, Ștefan se arăta isteț și plin de 
năzbitii : nu găseai în sat copil netrîntit de el. 

De la o vreme a fost luat din satul Borzești, ţinutui 
Bacăului și dus la Suceava, din Bucovina, unde tatăl 
său avea scaunul de domnie. Nici aici nu s-a domolit. 
Cînd era între copii nu ştia multe, și cum nu se dădeau 
biruiţi, jos cu ei la pămînt! Așa de meșter era la trintă, 
încît nu se găsea nimeni să-l întreacă sau să-l biruiască. 

Se dusese vestea în lume, că ficiorul măriei-sale e 
voinic și amarnic, iar adesea îi auzeai zicînd : „ce-a fi de 
el cînd va ajunge mare ?“ 

Se știe apoi că tatăl său Bogdan-voievod, a fost omo- 
rît la o petrecere de Aron, care ajunse în urmă vogă. 
Cum se văzu acesta pe scaunul domniei, căută valvîrtej 
să-l omoare pe Ștefan. Ostași scump plătiți erau puși să-i 
aducă capul. Ștefan aflase de una ca asta și se făcu ne- 
văzut. Și umblau trimișii peste tot locul. În cele din urmă 


1 C. F. Herodot, ed. N. Iorga, Vălenii de Munte, 1909, p. 
45—49. Și copilul Mandanii, fiica lui Astiag persanul, scăpat de 
la moarte de Arpag medul, crește între ciobani și bate la joacă 
pe fiul unui „om de folos, între Midi“. Dus la judecată, copilul 
Chiros este recunoscut de Astiag, bunicul său. 

aflară că Ștefan o pornise spre Țara de Jos și că nişte 
drumeți ar fi văzut un băiețandru ca de 12 ani, alergînd 
pe drumuri. Cum simți Ștefan că ostașii cu porunca dom- 
nească se apropie, pe nebăgate în seamă se ascunse în- 
tr-o căruță încărcată cu saci și acoperită cu paie. Cum 
ajunseră șirul de căruţi, trimișii începură să scormoneascâ 
prin căruțe, cu niște sulițe ascuţite. Văzînd că din căruțe 
nu iase nici un țipet de om, mai întrebară ce mai în- 
trebară pe drumeți și își căutară de drum. 

După o bucată bună de drum, numai ce vede un că- 
răuș că din căruţa lui tot picură necontenit sînge. Cînd 
caută, ce să vadă ? Un băiat împuns în șoldul piciorului, 
de unde sîngele curgea încă. Atunci cu toţii pricepură 
pricina și se minunau între ei: cum de n-a zis nici 
cîrc, atunci cînd l-au împuns. Și dîndu-i îngrijire l-au 
dus tot ascuns pînă la Galaţi. Aici le-a spus toată întîm- 
plarea și drumeții cu căruțele i-au spus de unde veneau. 

Cînd Ştefan ajunse voievod peste Moldova, a dat 
la toţi acei drumeți moșii din belșug și ranguri de boie- 
rie, căci zicea el: „Cu credință mi-aţi fost la mare cum- 
pănă și omul la nevoie se cunoaște ce fel e“. 


Vulturul, an. V, nr. 170 din 7 noiembrie 1910. 


S.T. Kirileanu, Ștefan cel Mare și Sfint, p. 20—232. 


N 
O MINUNE A LUI ȘTEFAN CEL MARE ȘI SFINT 


Cică Ștefan cel Mare și Sfînt, după bătălia de la 
Războieni, a intrat într-un sat tocmai cînd ducea popa un 
om la groapă. După năsălia mortului nu era lume de loc ; 
să vede că cel ce murise era sărac ori n-avea neamuri. 

Stefan-vodă, cînd a văzut așa, a cumpărat răpede 
niște testemele de-a pus la prapur și lumînări, iar colacii 
i-a pus într-un coș mare, împletit numai cu fire de aur. 
Coșu-l ducea în urma mortului, însuși Vodă și cu un 
general de-a lui. 

Oamenii, cînd au văzut colacii cei mari și frumoşi, 
au început a se strînge ca de pe loc și ei, mergînd după 
sicriu zmeriți și cu capetele plecate. 

Cind au ajuns la biserică şi după ce să sfirși: slujba, 
oamenii coboară sicriul în pămînt, preotul cîntă xveșnica 
pomenire şi tocmai cînd groparii vrau s-arunce întăiul 
hirleţ de ţărină, Ștefan-vodă s-apropie de sicriu, suflă 
o dată asupra mortului şi cînd a suflat întăi, mortul a 
mişcat din mîna dreaptă, cînd a suflat a doua-vară, a 
mişcat și mîna stingă, csd a suflat a treia oară, mortul 
deschide ochii, să uita improiur si iar îi închide pentru 
totdeauna. 

Ștefan-vocă incepu să plingă şi a se ruga pentru ho- 
dina sufletului lui ; de-acoiea a dat bani celui ce sapase 
groapa şi colacii îi împărţi preotului, dascălului 'şi gro- 
parilor, iar celorlalți oameni nu le-a dat nici o fărmă- 
tură de colac, pentru că n-au venit din capul locului 
după mort, ci numai de iragostea pomenelor. 


După cele auzite de Const. Baltă din com  Ruhbalnița, 
jud. Neamţ. 


S.T. Kirileanu, Ştefan cz! Mare şi Sfînt, p: 85—55. 


SABIA LUI ŞTEFAN-VODĂ 


Se povestește că Ştefan-vodă, cînd era aproape să 
moară, a luat ochiana şi s-a uitat înfjos peste drapa lui 
Moldovă, s-o vadă bine de tot si să moară măcar cu ea 
în gînd. 

Şi cum se uita Ștefan-vodă aşa, a zărit venind asupra 
lui, din şepte părţi, şepte neamuri pline de dusmănie 
Atunci bătrinul domn luă sabia lui şi-o-mplintă într-un 
părete, grăind cătră cei ce stăteau în preajma lui : 

— Dragii mei, de-a veni vrăjmaşul şi va cere să vă 
supuneţi lui, spuneţi-i că-ngenuncheați, numai şi el să-si 
arăt? puterea dacă-i vrednic să fie stăpîn. Și el va în- 
treba cum lar voi să-i răspundeţi : „să scoţi sabia asta 
împliîntată de Ștefan al nostru pe patul morții !“* 

Și Ştefan a murit. 


Duşmanii au sosit pe rînd şi au dat cu ochii de sabie 
şi-au aflat de istoria ei şi şi-au încercat puterile, dar c> 
s-o scoată, pace ! 

Şi de asta n-a fost Moldova în veacuri cotropită. 


S. T. Kirileanu, Amintiri ale poporului despre Stefan 
cel Mare, p. 91. 


PLOPUL LUI ȘTEFAN-VODĂ 


În satul Plopu, comuna Dărmănești, judeţul Bacău, 
era un plop bătrîn [care] a căzut astă-vară de bătrinețe 
[și] pe care se zice că l-a sădit Ștefan cel Mare, cu însăşi 
mîna sa. Despre acel falnic copaciu, de la care s-ar fi 
trăgînd și numele satului, se spun multe lucruri. Asa se 
zice că l-a fost blăstămat Ștefan-vodă, ca să nu-l taie 
nimeni ; nici topor ori beșchie să nu se atingă de cl. 

Într-un rînd, se zice, au încercat doi oameni din sat 
să-l răteze cu beschia, şi cum s-au apucat, au și rămas 
înlemniţi, morți. Jurămîntul venea de acolo că ar ti avut 
ascunsă sus o comoară. Se spune că era și o portiță care 
dădea-n scobitura cu aur. 

Acum nu se mai înălța falnic uncheşul care făcea 
cinstea [locurilor], purtînd peste 400 de ani povară în 
spate. Negura vremurilor l-a răpus. 


C. Vartolomei în lon Creangă, VI, p. 303; se adaugā : 
„Livada şi grădina în cari era plopul sunt ale gospo- 


darului Vasile Cojocaru“. 


T. Pamfile, Mănunchi nou... p 94—95 


CALUL LUI ȘTEFAN-VCDĂ 


He, he, he! Săracul Ștefan-vodă! Să-nvie el, altă 
făină s-ar măcina !! Și cînd a fi, la vremea vremii, crezi 
că n-are să-nvie ? 


! Altfel ar merge tocmirile dintre oameni. 

Calul lui îi cal, nu smiîrţoagă ca a mea. De una paşte 
prin pădure, da cine-l poate prinde !? 


După I.A. Candrea, Ov. Densusianu, T. Speranţă: 
„Graiul nostru“, I, p. 542. 


T. Pamfile, Mănunchi nou de povestiri, p. 93—94. 


SCĂRILE LUI VODĂ 


În mijlocul munţilor Vrancei, spre fundul apei Năruja, 
se află piscul cu numele : Scările lui Vodă. 

Povestea spune că, în timpurile vechi, Ștefan cel 
Mare rătăcind prin codri cu o ceată de ostași, au ajuns 
în golul Verdelui, într-o poiană mare și frumoasă, unde 
ceata marelui Voievod se puse de a se hodini. 

Dar Vodă, avind nevoie să cerceteze cît mai bine 
împrejurimile, pentru a ști în ce loc se află și a nu se 
trezi înconjurat fără veste de duşmani, se gîndi ca să se 
urce pe creasta muntelui Petrosul, cel mai înalt virf din 
apropiere și care se ridică chiar în fața poienei unde 
poposiseră. 

Si fiindcă muntele era stîncos și coasta din cale-afară 
de povîrnită și prăpăstioasă, oștenii au săpat niște trepte 
pe zarea piscului, pînă ce Vodă și ai săi s-au putut ridica 
în vîrf. 

De aici au pornit cu toţii încotro i-or fi îndreptat ochii 
și mintea. Poate spre o nouă biruinţă, pe care numai is- 
cusința și destoinicia fără margini a marelui Ștefan se 
învrednicea s-o cîştige, în acele vremuri, cu arcașii săi, 
puţini la număr, dar voinici și meșteri la luptă. 

De atunci, piscului acesta i-a rămas pînă în zilele 
noastre numele de : Scările lui Vodă, iar pe ici, pe colo, 
se mai observă și acum treptele săpate de ostașii lui 
Ștefan. 


Stefan-vodă și vrincenii, p. 19—29. 


CLOPOTUL LUI VODĂ-ŞTEFAN 


Mare era Moldova pe vremea celui Vodă, fără seamăn 
de mare, și crainici atît de mulţi, ca să vestească în tot 
cuprinsul ei ceasurile de primejdie, nu s-ar fi putut afla. 
De aceea, puse domnul meșteri în Țarigrad, să-i facă 
clopot mare, pe care mai de-apoi să-l atîrne în stincă de 
piatră, pe malul mării. 

Și l-au făcut meșterii şi l-au așezat la locul cuvenit. 

Acolo a stat toată viaţa lui Ștefan-vodă, trezind mul- 
țimea norodului cu glasul lui răsunător, de cîte ori sta 
nevoia grabnică să se strîngă oștile. 

Mult bine a prins Moldovei acel clopot sfințit de 
vlădica Ţarigradului, și limba lui pornea cu încredințare 
că era ascultată cu sfinţenie; dar după moartea stăpi- 
nitorului cel mare, cînd nimeni nu mai băga în seamă 
chemarea de pe malul mării, de jale adincă clopotul a 
crăpat și desprin[zîn]du-se de unde stătea atirnat, s-a 
prăbușit și s-a pierdut, în funduri ascunse de ape. 

De-acolo vuiește și azi amar, și cine voiește să-l audă 
îl poate asculta, din locul acela de pe malul mării. 


T. Pamfile, Firişoare de aur. Povestiri, p. 74—75. 


IAZUL DE LÎNGĂ SULIȚA 


Iazul sau lacul Dracșani de lingă Suliţa (jud[eţul) 
Botoșani) este domnesc. Ştefan-vodă l-a iezit cu lină și 
cu mare greutate a putut să-i oprească apele pentru 
multă vreme. Pînă mai dăunăzi se vedea talpa caicului 
în care Ştefan se plimba pe iaz în zile de sărbătoare, 
cînd mai răsufla și el de atitea războaie. Cît a năcăjit 
el și cu iezetura asta! Că era strășnicie mare cu apele 
prin părțile noastre ; și pînă n-a bătut toată iezetura cu 
lînă, și pînă n-a pus acolo, în gura apelor, un ţigan şi 
un cucoș, n-a fost chip! Lanţuri cît pumnul de groase 
țineau piept cu șuvoaiele. În miezul nopţii, cînd e bine 
şi frumos, ţiganul iesă și azi și scapără din cremene și 

din amnar, iar cucoşul cîntă de se răsună toată valea, 
pină departe, și bate din aripi la opusti. 

Tot Ştefan cel Mare a pus în iaz o știucă și un crap, 
cu cite un cercel de aur în urechi. Crapul s-a dus degrabă 
— semn rău pentru dînsul! — dar știuca s-a găsit nu 
demult, mare, mare, cu cercelul în urechi, așa cum o 
azvirlise-n apă Vodă, atunci cînd petrecea pe caie, cu 
lăutarii. Azi iezetura s-a rupt, pescarii au cutezat să 
sfirsească de zile și știuca domnească, semn de vremuri 
rele... Căci și iazul cînd se mînie, dar mai cu samă la 
Iordan, cînd preoţii sfințesc apele, face uuuu !... arătînd 
că cere om! 


În legătură cu sursa materialului, Tudor Pamfile 
trimite la D. Furtună, Cuvinte scumpe, București, 
1914, p. 33 (n. ed.). 


T. Pamfile, Mănunchi nou de povestiri, p. 90—91. 


ȘTEFAN-VODĂ ȘI UNGURII 


Ștefan-vodă umbla prin țară să vadă cum trăiesc oa- 
menii, cum se poartă bogaţii cu săracii, cum țin popii 
slujba la biserică, mai pe scurt, voia să știe tot ce se 
petrece în tară; şi pentru aceea îl iubea poporul, pen- 
tru că nu[-l) lăsa să fie jăfuit de boieri, după cum se 
întîmpla subt alți domnitori, înaintea lui și după el. Cînd 
năvăleau păgînii în ţară, toți săreau la luptă, fără să 
aștepte poruncă de la Vodă, că pentru țărani, Ștefan-vodă 
era al doilea după Dumnezeu, căci ca Dumnezeu era bun 
şi drept. 

Odată au năvălit ungurii în Țara de Sus, ca să prade 
și să jefuiască ţara, şi, după ce se vor încărca cu prăzi, 
să se întoarcă înapoi în țara lor. Tocmai în timpul acela, 
după cum am spus, Ștefan-vodă umbla prin țară, își 
schimbase hainele de domn în haine de ţăran și venise 
pe valea Bistriței în sus, să vadă cum trăiesc țăranii în 
părţile muntelui. A venit pînă în satul Cruci, pe-o zi 


1 Zăzaz (n. ed.). 

frumoasă de vară, cînd pe nimeni nu-l mai prinde vre- 
mea să mai steie în casă. 

Pe la amiazi, iacă vine un călăreț de pe vale în sus, 
cu calul numai spume, şi din capul satului începe a 
striga : 

— Vin ungurii ! 

Tot satul s-a spăriet ; fiecare căuta încotro să fugă, 
temîhdu-se de sabia tilharilor de unguri. Ștefan-vodă 
tocmai atunci era în casa unui gospodar pe care îl ruga 
să-i deie ceva de mîncare, că-i călător, dar auzind vestea 
că viii ungurii, a lăsat mîncarea, a ieșit afară, văzînd 
oamenii fugind în toate părţile. 

Inţelegînd frica oamenilor, aleargă repede în calea lor 
şi nu-i lasă să fugă, zicîndu-le `: 

—'Ce va zice Ştefan-vodă cînd va auzi că voi mun- 
tenii,'înalți ca brazii şi tari ca smeii, fugiţi de niște tîlhari 
unguri ?: | 

Atunci: oamenii s-au rușinat cînd au auzit vorbele 
astea din gura unui străin, și-au luat toţi cari ce-au putut: 
topoare, furci, coase, măciuci. și-au ieșit înaintea unguri- 
lor, pe muntele Rarăului. 

Cum s-au întîlnit cu ungurii au și început lupta, 
care cu ce avea în mînă. Și după o luptă crîncenă i-au 
învins, luîndu-le toate prăzile ce le aveau cu ei. 

După ce au învins pe unguri, Ștefan-vodă a spus că 
cine-i, şi totodată a pus de s-a făcut o bisericuţă în locul 
unde-a fost lupta cu ungurii și din bisericuţă s-a făcut 
mai ,pe urmă miînăstire, care e şi în ziua de astăzi: mî- 
năstirea Rarăului. 

Așa spun bătrînii. 


Teofil Bizom în Jon Creangă, VI, p. 14. În „tradi- 
tiile“ publicate „dintr-o condică ce se află la schit“, 
de d-l M. Lupescu, în Șezătoarea, XVI, p. 16—22, 
nu se spune nimic. 


T. Pamfile, Mănunchi nou de povestiri, p.30—31. 


BĂTĂLIA DE LA BAIA 


Cît a trăit Ștefan cel Mare și Sfînt, numai de dus- 
mani a avut parte : cînd intrau tureii în tară pe la mare; 

cînd veneau leşii prin pădurile şi dealurile dinspre mia- 
ză-noapte a Moldovei, cînd năvăleau tătarii de la răsărit 
ori ungurii din spre asfinţit. 

Aşa, intrase odată ungurul în țară, fără veste, și-l 
apucase pe Ștefan, fără să fie gata, cum se cuvine, de 
bătălie. 

Ungurii au dat buzna peste oastea moldovenească și-a 
fugărit-o pe la Rădășeni, ca doar a prinde pe Ştefan. 

Ștefan-vodă dacă a văzut că nu-i chip de scăpare, 
s-a tras în tirgul Baia și acolo, dacă a simţit nevoia, s-a 
suit într-un arin, ca să s-ascundă de vrajmaș. 

Ungurii au trecut şi pe dedesubt și mai pe de lături 
de arin, dar cui li-a trăsnit prin gînd că Vodă stă ascuns 
într-un arin? După ce-au ajuns ungurii în Baia, l-au 
căutat fel și chip, în toate părțile pe Ştefan-vodă, și dacă 
au văzut că n-au avut noroc să puie mîna pe dînsul, de 
ciudă, au pradat casele oamenilor și s-au dat pe băute 
şi la petrecanii ca acelea. 

Ștefan cel Mare, cînd s-a văzut scăpat de primejdie, 
s-a scoborit jos din arin, a mulțămit lui Dumnezeu, de-a- 
colea ș-a strîns oastea împrăștiată, a tăbăriît peste unguri 
în vreme de noapte și cum erau ei morți de beţi și nu 
mai știau pe ce lume sunt, le-a tras o bătaie de gîndeau 
ungurii că-i mînia lui Dumnezeu și nu nimereau pe 
unde să fugă mai degrabă. 

După ce-a alungat Ştefan-vodă pe dușmani din țară, 
în locul arinului în care a scăpat cu viaţă, a zidit o bise- 
rică, care se cheamă și astăzi : Biserica Albă, mulţămind 
lui Dumnezeu că nu ș-a primejduit viaţa în bătălie şi a 
scăpat ţara de dușmani. 

Ostașii care au murit în bătălia asta, a pus de i-a-ngro- 
pat în Movila Bortoasă, care se vede și în ziua de astăzi. 
Iar unia spun că s-a mai îngropat dintr-înșii pe hotarele 
Băei dinspre satul Oprişeni, unde este astăzi o mocirlă. 


După cele auzite de P. Gheorgheasa, satul Cotrigaş, 
com. Broşteni (Suceava) şi după Dicţionarul geogra- 
fic al jud. Suceava, p. 211 şi 223. 


Kirileanu: Ștefan cel Mare..., r 49—50. 

APRODUL PURICE 


Ungurii veniră în Moldova, să ne-o jefuiască și să ne-o 
coprindă. Ștefan strînse oaste în grabă și le ieși înainte. 
Se începu între români și unguri o luptă îngrozitoare. 
Pămiîntul se înroși de sîngele celor cari picau morţi. Pe 
cînd Ștefan s-arunca cu vitejie împotriva dușmanilor, îi 
căzu calul, străpuns de un glonte. Între călăreții domnu- 
lui se afla și aprodul Purice, un om mititel la trup, dar 
viteaz. Văzînd Purice primejdia în care se afla Ștefan, 
descălică repede și dete calul său domnului. Fiindcă 
și Ştefan era mic la statură şi nu putea să încalice sin- 
gur, aprodul Purice se făcu jos, la picioarele lui, ca a 
moviliţă, pe care domnul se urcă și încălică ușor. 

Zimbind, Ştefan se întoarce către Purice și îi zise: 

„Purice, băiete, de voi cîştiga, 
În Movilă-naltă eu te voi schimba !“ 


Viteazul domn se aruncă apoi din nou în luptă, cu 
mai multă furie. Ungurii fură coprinşi de spaimă. Româ- 
nii ieşiră învingători. După război, Ştefan dărui aprodu- 
lui Purice moșii, pentru fapta lui și dragostea ce-i 
purtase. Purice ajunse bogat și luă numele de Movilă. 


Din el se trage neamul boierilor Movilești, dintre care 
unii ajunseră și domni. 


T. Bogdan, Ştefan cel Mare. Tradiţii..., p. 8. 


VÎRFUL MÂNĂSTIRII 


Ștefan cel Mare se învrăjbise cu toți vecinii, din pri- 
cina că aceștia, de dragul jăfuitului, năvălit-au din vreme 
în vreme țărișoara lui, care pe cît era de mică, pe atita 
era de bogată. 

Veniră leșii și turcii, dar mîncară o bătaie strașnică. 
La un an după asta năvăliră și vecinii săcui, dar nici 
acestora nu le merse mai bine, căci sbiciul și buzduga- 
nele lui Ștefan erau sfințite de un sfînt călugăr și bine- 
cuvîntate de Dumnezeu. 

Matiaş craiul, văzînd vitejia lui Ştefan, şi-a strins e 
armadie de nouă ori aşa de mare și porni în contra lui, 
cu gîndul că unde-l va găsi, îl va șterge de pe fața pă- 
mintului. Dar omul gîndeşte şi Dumnezeu croieştii. 

Matiaş şi-a gîndit, și-a plănuit, dar Dumnezeu altcum 

a voit să se întîmple, iar nu după gîndul lui. Ștefan, 
auzind de la un drumar că armadie mare să prăbuseste 
asupra sa, şi-a strîns o mină de oameni voinici, sânătoşi 
și viteji. pînă la.unu și îi ieşi dușmanului înainte, căci 
gindea Ștefan că de îl.va lăsa să intre în ţară, numai 
cu greu il va mai putea scoate. 
-~ 'Trecînd muntele în ţara Ardealului, oamenii începură 
a i se îmbolnăvi. Ştefan oprindu-şi armadia, își făcu- cor- 
turi şi, să hodini, bine știind că pizmașul e departe. Apoi 
făcu jurămînt, că de îl va ajuta Dumnezeu să biruiuscă, 
în locul unde „va ieşi biruitor va face o mănăstire întru 
pomenirea vecinică. | 

După accea, scoboriînd ai lui Ștefan în ţară, se intil- 
niră cu un sfint călugăr, care stropindu-i cu ughiazmă 
sfințită, le binecuvîntă armele. 

Ştefan, încurajat de această întîmplare, nu merse 
mult şi să întilni cu dușmanii. Fără multă trăgănare, 
să aruncă asupra lor. Văzindu-i îndrăzneala, o luară la 
fugă şi nu se opriră pînă la cetatea Ciceului. Matias, cu 
o parte din armadie, să ascunse în cetate, cealaltă parte, 
care nu încăpea, fiind mulţi, rămase jos în vale. De cătră 
seară, Ștefan deschise foc contra dușmanului. Matias, în 
învălmășala cea mare, neștiind că unde e Ștefan, începu 
să puşte și el. 

Cei din cetate puşcau în vale, cugetînd că ucoio e 
Ștefan cu ai lui, iar cei din vale pușcau în cei din cetate, 
giîndind că numai Ștefan poate ca să puste în cătanele 
imi Matiaş. Ștefan însă, în vremea pe cînd armadia dus- 
mană se bătea ea între ea, stacuailuipe un virf de deal, 
uitîndu-se la ei cum se nimicesc unii pe alții. 

În revărsatul zorilor, cei din vale biruiră pe cei din 
cetate și sfărimînd porţile, intrară înăuntru, dar mai 
mare le-a fost spaima cînd văzură că ei pe ei s-au ni- 
micit. 

Pe vremea cînd să deschideau porţile intrară şi Şte- 
fan eu ai lui şi spunîndu-le că nu el i-a bătut, ci. puterea 
lui Dumneseu, le luă cetatea și în ea puse oaste moldo- 
veneaseă, iar pe dealul unde a stat noaptea și s-a uitat 

la bătaie a ridicat o frumoasă mănăstire, ale cărei urme 
şi astăzi să mai văd, iar dealul acela să zice „Vîrful Mă- 
năstiriie 


Din Mihăieşti — Suceava 


T. Bogdan, Ștefan cel Mare. Tradiţii... p. 27. 


ȘTEFAN CEI, MARE ȘI HATMANUL 


Să zvonise în țară că vin ungurii să ne prade și să 
jăcuiască biata ţară. Și vorba ceia : „vorba rea merge ca 
plumbul“, așa că a ajuns în pripă pînă la urechea lui 


Cînd a auzit el una ca asta, nu s-a încrincinat de loc, 
ci îndată a trimes pe hatmanul lui, Peștiovici, om cre- 
dincios și cu multă trecere, ca să iasă în pripă înaintea 
ungurilor, să le taie pofta de prădăciuni şi să-i alunge-na- 
poi pe unde-au venit. 

Peștiovici, îndata-ș mare, a pus pe cale oastea, a tre- 
cut degrabă Siretiu şi a apucat cu oștile cătră munți, 
gîndind că i-a strîmtori, cumva, și să le tragă ungurilor 
un pui de bate, de să le meargă peticile. 

Ș-au mers pînă ce-au ajuns la un boier mare, bogat 
şi înțelept, căruia îi dăduse Ștefan multe moșii, pentru 
slujbele ce făcuse ţărei și lui Vodă. 

Dar boierul acesta, de o bucată de vreme, nu să prea 
înțelegea cu Vodă, ci mai pe lesne să înțelegea cu dus- 
manii lui Vodă. 

Cum a ajuns Peştiovici aici, a poposit cu oastea. şi 
hatmanul a tras în gazdă la boier. 

Boierul se înţelesese din bună vreme cu ungurii, că 
de-a trămite Ștefan v-o oştire şi de-a veni pe la dînsul, 
el să facă ce-a face și să ungă ochii hatmanului, cu da- 
ruri şi cu plocoane, oricît ar fi de scumpe, numai să 
izbutească şi ungurii să bată pe neînvinsul Vedă al 
Moldovei, căci cu pușca și cu lupta fățiș, nu să bizuiau 
c-or fi viteji. 

Dar socoteala de acasă nu să potriveşte cu cea din 
tirg ! 

Lat s-a muncit boierul și cît s-a năcăjit ca să-l ce- 
luiască pe Peștiovici, da nici că-l putea; pînă nu i-a 
dat bani de aur, de s-a prea îndestulat. Că nu degea 
ba zice românul: „banu-i ochiu dracului“, ţ-a apucat a 
face cu ochiul, toate le-ai dat pe una și nici aceea nu-i 
bună. 

Și cum era pe vremea secerișului, Peștiovici a dat 
poruncă că toată oastea să lese puștile la o parte și să 
deie boierului o clacă de secerat căci cele ce s-au zvonit 
nu-s adevăruri. 

Ostaşii lui nu s-au pus pe pricină, ba încă le părea 
bine la o samă, că i-a păzit Domnul de prădăciuni şi 
cîte stricăciuni și, unde, măi tată, s-au dat flecăii noștri 
la secerat, că cum știau să poarte cu ghibăcie pușca, așa 
știau să poarte și secerea și coasa și plugul, căci acestea 
erau jucăria românului și uneltele de trai și vitejie. 

Boierul, pe de altă parte, a luat puștile și s-a apucat 
binişor de le-a descărcat pe toate, și hatmanul nici cu 
spatele nu știa de treaba asta. 

Hăt pe urmă, boierul s-a făcut a ieşi și el la clăcași, 
care se purtau și aici voinicește. 

Unii secerau de nu le zăreai mîinile, alţii legau snopi 
cît ai clipi din ochi, alții făceau clăi mari cît ai bate-n 
palme, alţii trăgeau cîte un cîntec de voinicie de te lua 
fiori, mă rog, era o treabă și un chef de-ţi curgea ochii 
la ei și nu te-ai mai fi deslipit de dînșii. 

Hatmanul, într-o vreme, își aruncă ochii în zarea dea- 
lului de cătră munţi, și, cînd colo, ce să vadă? Ungurii 
vencau cît puteau în goana cailor, asupra săcerătorilor. 

Ostașii noștri, fără zăbavă, iau puștile și fuga, înain- 
tea ungurilor, dar cînd să deie foc... pace! iar ungurii 
pătulcau la pămînt oastea moldovenească, de te lua 
groaza. 

Nu multă vreme au trecut la mijloc și ungurii au 
împrăștiet pe moldoveni și s-au dat la prădat și jăcuit, 
pînă cînd s-au săturat și pe urmă s-au dat cu toţii pe 
petrecut, făcînd chef și bucurie. 


Stefan cel Mare a auzit de scîrba asta și îndată a 
trimes alte oști și, cu ajutorul lui Dumnezeu, i-a bătut 
pe unguri, de numai hoituri de-a lor era pe unde săcerase 
oastea noastră, și cîţi au mai rămas teferi n-au știut pe 
unde au trecut munţii în ţara ior. 

Oblicind Ştefan că Peştiovici a fost nechibzuit şi la- 
com de aur, a poruncit ca, în fața lui, să-i toarne aur 
topit pe git ca să se sature în veci și pururea de aur, 
dacă n-a vrut să se sature de vitejie, după cum îi dat ro- 
mânului. 


După Nec. Trofin care a auzit-o de la Vasile Mora- 
riu din satul Glodeni, com. Parpaniţa, ţinutul Vas- 
luiului. 


S. Kirileanu, Ștefan cel Mare și Sfînt. istorisiri... 
p. 154—156. 


IZVORUL LUI ȘTEFAN CEL MARE 


Mai demult nu era atita pace în ţări, ca acuma 
Vrăjbile erau mai dese și bătăile erau lucru de toate 
zilele. Așa, în ţara moldoveanului, ca şi în alte tări, nu 
se potolea bine o vrajbă și se și începea alta. Cînd să 
băteau cu tătarii, cînd cu turcii, cînd cu ungurii, cînd cu 
alte limbi străine. 

Odată s-au bătut leşii şi cu Ștefan cel Mare care era 
împărat neastîmpărat, căci nu era an lăsat de Dumnezeu 
în care el să nu să hărțţuiască cu cineva. 

Din ce le-o venit vrajba, din ce nu, nu se știe. Destul 
că le-o venit şi atîta ! 

Fiecare împărat își strîngea armată, care de care mai 
multă și mai vitează. Cel leșesc și-o strîns leşi de ai lui, 
cel moldovenesc — români de ai lui. Ş-o făcut puști, 
cari de cari mai oțelite, și ș-o strîns iască de prin toți 
codrii. Astfel înarmaţi, s-o bătut azi, s-o bătut mine, însă 
fără să se dovedească care e mai biruitor. La urma ur- 
melor li se gătase iasca și li se rupse și cremenea puști- 
lor, dar tot de împăcat nu se împăcară. Poate că Ștefan, 
ca om mai creștin, s-ar fi împăcat, dar cel al leșilor nu 
se învoi, o dată cu capul; căci doar se lăudase la lume 
că el va fi voinicul care va bea sînge din sîngele lui 
Ștefan și va mînca carne din carnea lui. 

Gătîndu-li-se și mîncarea pentru ei și cătanele lor, 
se hotăriră că numai amindoi să să lupte, luptă dreaptă, 

luptă voinicească. Fără multă bătaie de cap se învoiră, 
căci doară nici unuia nu-i prea era frică de luptă, fiind 
colea voinici, nu cum sîntem noi, abunăoară. Suflecin- 
du-şi mînecile, se luară la trîntă și se zoliră pînă ce cra 
soarele în crucea amiezei, dar nu se biruiră. La ameazi 
beură cîte o înghiţitură de apă, căci li să uscase limba 
și cerul gurii de înfierbîntaţi ce erau, apoi se hărțuiră 
pină la ojina cea mică, cînd împăratul leșilor, mai slă- 
bind din picioare, căzu peste un bolovan de i s-au sucit 
grumazii și cu ei suciţi s-a întors acasă, rugîndu-se lui 
Ștefan de iertare. 

Ştefan, milostiv şi bun la inimă cum cra, l-a iertat 
și l-a lăsat să să întoarne în ţara lui, aducîndu-i aminte 
că nimic nu să poate face fără voia lui Dumnezeu. 

Izvorul din care au beut apă, s-o chemat apoi izvo- 
rul lui Ștefan cel Mare. Care e și unde c nu să stie, că 
de atunci e mult și oamenii au murit fără a ne lăsa 
vreun răvaș, ori vreo însemnătură. 

Să crede că cine ar bea din apa acelui izvor, oricît 
“le bolnav ar fi s-ar face sănătos... 


T. Bogdan, Ștefan cel Mare. Tradiții... p. 154—156. 


DEALUL LEAHULUI 


Dealul Leahului se află între comunele Iorodnicul de 
Jos, Horodnicul de Sus, Voitinel și Vicovul de Jos, din 
judeţul Rădăuți. 

Se zice că, după ce au fost învinși leşii la Codrul 
Cosminului, de către Ștefan cel Mare, puţini din ei, după 
ce au fost chinuiți grozav de tare, au scăpat în tara lor. 

Vestea despre înfrîingerea leşilor s-a lăţit în toată 
Polonia, afară de un mic ţinut, care se afla în Munţii 
Carpaţi, în partea de apus a Poloniei. 

Locuitorii din acel colț de ţară, neștiind ce-au păţit 
fraţii lor la Cosmin şi auzind ei de bogăţiile neîntrecute 
ale Moldovei, s-au hotărît să năvălească în Moldova, ca 
să guste și ei măcar ceva din acele bogății, căci țara lor 
era săracă şi n-aveau cu ce să trăiască bine în ca. 

Sărmanii leşi! De-ar fi știut ce pot moldovenii cînd 
e vorba ca să-și apere pămîntul care-i udat cu sîngele 
strămoşilor lor, atunci de bună seamă că s-ar fi mulţă- 
mit şi cu felul de viață pe care-l duceau în patria lor. 
Ei nu.stiau că în ţara Moldovei este ncadormitul Ște- 
tan-vodă, meșterul neîntrecut în războaie. 

Era într-o zi de primăvară, pe la sfîrşitul postului 
mare. Pămintul era zvîntat de vintul cald ce plutea prin 
aer. Soarele în acea zi, îngrozit de mulțimea leșilor cari 
se apropiau de hotarele Moldovei, s-a oprit din mersul 
lui, astfel ca prin aceasta să deie semn că se apropie un 
pericol asupra moldovenilor. 

Şi iată că pe la amiază vine la curtea lui Ștefan-vodă 
un om în fuga mare și-i spune că leşii au intrat în țară 
şi că pradă totul ce găsesc în calea lor. 

Ştefan, auzind aceasta, își stringe o ceată de voinici 
în jurul său şi pleacă cu ei din Suceava spre Putna, 
căci a auzit că leşii s-ar fi îndreptat de la Putna spre 
Suceava. 

Osştirile s-au ciocnit pe cîmpul dintre orăşelul Ră- 
dăuți și satul Horodnicul de Jos. Ştefan i-a pus pe fugă 
pe leşi de rupeau pămîntul. 

Văzind ei că Ştefan nu se dă cu una cu două, s-au 
hotărit să steie şi să se lupte, căci nu mai puteau fugi. 
Lupta s-a dat pe dealul dintre Horodnicul de Jos, Ho- 
rodnicul de Sus, Voitinel și Vicovul de Jos. Leşii cădeau 
grămadă ue săgețile moldovenilor, care întunecau văzdu- 
hul. Oastea leșilor scădea văzînd cu ochii, pe, cînd a 
moldovenilor se mărea, căci mulţi din ei erau la lucru în 
cîmp şi au fost înștiințaţi mai pe urmă de sosirea leşilor. 
Ei lăsau plugul în brazdă și plecau, fără îndărătnicie, 
înarmaţi cu coase, cu furci sau cu topoare, spre a-şi 
apăra pămîntul la care ci ţineau atît de mult. 

Lupta a ţinut pînă a doua zi dimineața, cînd aproape 
toți leşii erau uciși de vitejii moldoveni. 

Ştefan-vodă, întru amintirea acelei izbînzi, a numit 
dealul pe care s-a dat acea luptă „Dealul Leahului, 
apoi a poruncit ostașilor săi, ca toate cadavrele leşilor 
să fie adunate în cincisprezece mevile, pe coastele acelui 
deal, și să le acopere cu lut. 

Și în adevăr, s-au făcut cincisprezece movile, pe cari 
le-au numit „Uricele lui Ștefan-vodă“. 

Și astăzi cine merge prin părţile acelea vede pe coas- 
tele acelui deal cincisprezece movile. Atit dealul, cit şi 
movilele încă își păstrează numele. 

Astfel, leşii, cărora moldovenii le mai ziceau poloni 
sau poleci, n-au mai îndrăznit a călca în ţara lui Ştefan- 
vodă cel Mare și Sfînt. 


Din minăstirea Suceviţa. 


În revista „Frînaurele“, Șendriceni-Dorehoi, 193P 


ŞTEFAN-VODĂ ȘI TĂBĂCARUL 


Odată, Ştefan-vodă, cum mergea prin ţară cu boierii 
lui cei mari, ajunge la un vad de gîrlă și acolo găsește 
pe un om bătrîn care spăla niște piei, duminica. 

Pesemne, era tăbăcar. 

Vodă, cînd vede aşa, se face foc : 

— Bine, mă creștine. Nu-ţi ajung şase ? Acu lucrezi 
şi în a d-a șaptea ? 

— Nu, măria-ta ! Nici în a da opta. 

— De ce? 

— He! Uite de ce: că mi-a ars casa de două ori și 
are să-mi mai arză de nouă ori. 

— Așa, zise Vodă înțelegînd ce vrea să spuie un- 
chiașul ! 

— Așa! 

— Hei! Atunci să știi: pe unde-a ieșit graiul iese 
și sufletul. Ai înţeles ? 

— Înţeles. 

Și pe urmă, Vodă cu ai lui și-au văzut de cale. 

Așa. Pe drum, Ștefan-vodă s-a luat la ciocmăneală 
cu boierii. 

— Ce vorbă fu asta, măria-ta ? 

— Păi, nu știți ? N-auzirăţi ? 

— Auzirăm dar nu ne pricepem. 

— Așa ? Păi dar, cu ce judecaţi voi tara ? Așa sfetnici 
am eu? Zise măria-sa răstindu-se și uitîndu-se urit la 
boieri. Pe urmă mai adaogă: Cu mine, boieri, nu e nici 

de glumă, nici de pus în coporiie!! Vreau să știu şi să 
mă lămuriți voi : ce-a vrut să zică tăbăcarul cînd a spus 
că i-a ars casa de două ori ș-are să-i mai arză de nouă 
ori. Aţi înțeles ? 

—  Înţeles, zic ei tremurînd. 

— Şi, mai grăi Ștefan-vodă, dacă în trei zile d-acum 
înainte n-ăți ști să-mi dați răspunsul ce vă cer, e vai 
şi amar de voi: pui gealapii? să vă taie capetele ! 

* 


Sosiră acasă. Vodă, supărat foc, îi lasă și se duse în 
treaba lui; iar boierii, cît erau de boieri, o milciseră ?. 
Știau bine că nu o pot scoate orcum la capăt, cu dom- 
nul Ştefan-vodă. 

D-aia, cum pleacă acesta, începură să se tăinească *: 

— Măi, măi!... da ce-o fi vrut să zică hoţu ăla de 
tăbăcar ? 

Se-ntrebară, se-nvirtiră, se suciră, cercetară și nimic 
nu aflară... O luară apoi prin înţelepţi, prin babe, prin 
unchiași și prin tot telul de tălmaci... Socotiţi că a aflat 
ceva ? Aş! Unde era pomana aia ? 

Nu-i tăia capul, nu-i tăia. Și... pace! 

Aşa. Veni însă ziua sorocită și atunci se  întilniră 
boierii, toţi trei — că trei erau — la un loc şi iar se 
luară la doandă*: 

— Ei, ai aflat ceva ? 

— Nimic. Dar tu ? 

— Tot aşa. 

— Dar tu? 

— Ca și voi. 


— Atunci, grăi cel dintîi, ce e de făcut? Că deseară 
ne taie capetele ! 


— Iată ce, zice unul din ceilalți. Eu am trei sute de 
galbeni. 


— Am şieu! 


1 Coada de lemn a coasei; aici: a nu glumi, a nu face prie- 
tenia (n. ed.). 

2 Gealap — gîde, călău (n. ed.). 

3 A miîlci — a rămîne mut de uimire, a nu scoate o vorbă, 
(n. ed.). 

4 A sta de vorbă, a tăinui (n. ed.) 

5 Discuţie nesfirşită, şuşoteală,  pălăvrăgeală plictisitoare 
(n. ed.). 

—.Și eu ! 

— Hei !... Dacă aveţi, nu e mai bine să-i dăm: noi 
toți: banii ăștia  tăbăcarului, ca să ne tălmăcească el, 
decît să intrăm singuri în boloată 1? 

— Hai! Şi se duc acolo să cumpere vorbele. 

Încep să se milcoșească ? şi să-l tot roage, ca să le 
spuie. Dar tăbăcarul tot da cîte una de-alea ein ca 
să rîză.de ei și apoi mai zicea : 

— Păi, bine, boierilor ! N-aţi auzit vorba măzini Sate, 
că pe unde iese graiul, iese și sufletul? Cum să spun? 

— Am auzit. Da, ce? O să te deveghem 3 noi ? “Hai, 
nene !. Spune-ne, că doar n-o fi foc! > 

— Nu fac eu una ca asta. 

— Ba spune-ne! Uite, pentru binele ăsta iți: diny o 
sută de galbeni. 

— Nu! 

Puseră două sute de galbeni. ji 

— Nu. 

Puseră trei. 

— Nu. i 

Pînă puseră toți banii pe care-i aveau la ei. 

— Hei, dacă-i așa, v-oi spune. Da vă legați că nu 
iese grai ? 

— Ne legăm. Nu ţi-am făgăduit de la început: ? 

Aşa. A luat banii și a început să le tilcuie vorbele. 

— Ce-ai vrut să zici, nene, cînd ai spus că ţi-a ars 
casa de două ori şi are să-ți mai arză de nouă ori? 

— Ce-am vrut să zic! Iată, boierilor: am avut. 
unsprezece fete şi am măritat pînă acum două din ele.. 
Da, foc și amar! Că fata, cînd o măriți, îți ia și scaunul 
de su' tine şi te lasă jos. E ca și cînd îți arde casa. Şi, 
cum vedeţi, așa mi-a ars casa de două ori și are să-mi 
mai arză de nouă ori, că mai am nouă pietre-n casă. BE 
acu ați priceput ? 

— Priceput, că doar nu-i mare lucru. 

Și boierii erau gata să dea fuga la Vodă, cînd, ce 
să vadă ? Iată că intră şi măria-sa în casa tăbăcarului. Pînă 
aci fusese la uşă şi ascultase tot. Se uită urit pe ei şi 
începe : 


1 Incureătură, boală, situaţie neplăcută (n. ed.). 
2 A.se miicoși — a se milogi (n. ed.). 
3 A deveghea — a da pe faţă, a da la iveală (n. ed). 

— Frumos, frumos vă şade vouă, boieri ce vă aflaţi, 
să vă dea învățătură un tăbăcar? Cum văz eu, umblați 
cu mine numa-n gheobecuri !! Da o să vă arăt eu! Cum 
om ajunge acasă, pui gealapii să-și facă meșteșugul ! 

"Ce: să facă boierii ? Încep să tremure și apoi căzură 
în genunchi. 

— Iartă-ne, măria-ta ! Iartă-ne ! Nu l-am fi întrebat 
pe tăbăcar, dacă nu ne era de capetele noastre, de ju- 
pinese și de copii. 

Cînd auzi așa, Vodă, suflet bun, se mai potoli. Îi 
mustră ce-i mustră, cu fel de fel de cuvinte, grele, apoi 
îi iertă. 

Așa. Iar tăbăcarul a rămas cu galbenii și cu multă 
cinste de la Vodă. 


De la Niţă Troneciu, din Uluba. A se vedea colecţia 
Legende: Stefan-vodă și moşneagul. 


C. Rădulescu-Codin, Din trecutul nostru. Legende... 
p. 89—92. 


ŞTEFAN-VODĂ ŞI MOŞNEAGUL 


Cică a plecat odată Vodă Ştefan la plimbare, cu boie- 
rii lui cei mari, după cum îi era obiceiul în vremuri de 
pace, să cutreiere țara în lung şi-n lat, în drumul lui, 
să vadă sate d-astea d-ale noastre, să aleagă locuri pen- 
tru biserici și mînăstiri, să cerceteze păsurile creştinilor, 
să ajute pe cei nevoiaşi și să mai şeadă cînd şi cînd la 
pilde și la tîlcuri, cu uncheși ca d-alde mine. 

Acu, după trei zile de la plecare, numai uite că se 
opreste la un ogor. Acolo ara un uncheaș. Era bătrin- 
bătrin și n-avea pe nimeni să-i dea ajutor, decît p-un 
copilaș de vreo șapte ani. Unchiașul, bătrîin — copilul, 
copil. Ce ispravă erau să facă bieţii ? Se canuniau urit. 

Că uitasem să vă spui: unchiaşul avusese în tine- 
rețele lui o spuză de copii, dar cînd îi colea dănaci?, ve- 


! A umbla în gheobecuri — a călca în străchini (n. ed.). 
2 Dănac — băiat mare, flăcăiandru (n. ed.). 


nea moartea şi-i înghițea pămîntul care nu se mai sătura. 
Şi hăt tirziu, cînd îşi luase omul nădejde de la binele 
lumii acesteia păcătoase şi-şi aștepta sfîrşitul, mai dobîn- 
di o odraslă. Crește copilul, crește, pînă, vezi dumneata, 
altă năpastă la casa omului : moare mătuşa iar unchea- 
şul o duce şi mai greu. Să-și ia alta? Ferit-a sfintul! 
Ce e întîi nu e pe urmă. 

D-aia, măi taică, s-amăra rău creştinul. 

Acu, să nu uităm vorba! Vodă, cum zărește pe moş- 
neag, mai să-l cuprindă plinsul. Era milos, nevoie mare, 
măria-sa. A intrat în vorbă cu el. 

— Bună ziua, moșule ! 

— Mulţțămim măriei-tale, prea luminate doamne. 

— De ce te-ai sculat tirziu ? 

— Hei, măria-ta! Nu m-am sculat tirziu; m-am 
sculat de dimineaţă dar n-a vrut Dumnezeu cu mine. 

Lui Ștefan-vodă îi place răspunsul moșneagului, în- 
cepe să se mai gîndească și-și aruncă ochii spre holde. 

— S-or face bucatele, moșşule ? 

— Apoi de, măria-ta. Sunt trei galioane! pe mare; 
dac-or veni pline nu se fac bucate; dac-or veni goale, 
iar nu se fac. Dacă or veni însă pe jumătate, se fac. 

Vodă, mirat, se pune pe gînduri. 

— Mă, da isteț mai e moșneagul ăsta! Așa româ» 
mai zic şi cu. 

Pe urmă: 

— Moșule, am doisprezece berbeci. Cind le-o venă 
vremea, vii să mi-i tunzi ? 

— Viu, măria-ta, cum nu ? 

Atît a vorbit şi s-a depărtat Ștefan-vodă cu ai lur 
după ce a dat moşneagului cîțiva leișori acolea, să-și îm- 
pace nevoia şi un argat să-i ajute la arătură, pînă sara. 

Hei, după vro citeva zile, Vodă vine la divan. 

— Boieri dumneavoastră, zise el celor care îl în- 
tovărăşiseră, îți şti care să răspundeţi la întrebările ce 
v-oi pune ? 

— Apoi, cum nu? S-ar putea altfel, măria-ta ? răs- 
pund boierii. 

— Dacă-i asa, stiți că mie-mi plac oamenii iscusiți şă 
d-aia vă ţin pe lingă mine. V-aduceţi aminte cînd ne-am 
întîlnit dăunăzi cu unchiașul în țarina cutare ? 


1 Galion — corabie (n. ed.). 

— Ne aducem, răspunseră toţi într-un glas. 

— Ce am întrebat eu și ce a vrut să zică moșul cînd 
a răspuns că s-a sculat de dimineaţă dar n-a vrut Dum- 
nezeu cu el? 

Se gîndesc boierii dar ce să răspundă ? Că nu-i tăia 
capul. 

— Păi, de, măria-ta! Ştim noi ce s-o fi gîndit mo- 
şul ? Să ne ierţi dar n-am putea răspunde. 

— Dar cu bucatele? De ce galioane a vorbit un- 
cheașul și ce e cu ele ? 

— Nici la asta nu ne pricepem, măria-ta. Bătu-l-ar 
sfinţii de moşneag ! 

— Apoi, ce știți dumneavoastră, dacă nici la atît 
nu vă taie capul ? zice Vodă supărat, 

Pe urmă iar mai întreabă : 

— Dar despre ce berbeci e vorba ? 

Se gîndesc, se gîndesc dar... 

— Să ne ierți, măria-ta, nici p-asta n-o ştim. 

— N-o ştiţi ? zice Vodă încruntîndu-se și răstindu-su 
la ei. Păi, să știți, că așa vreau eu! Pină-n trei zile 
aștebt răspunsul la cîte trele întrebările, că altminteri în- 
tore cojocul pe dos. Unde vă stă capul v-or sta şi pi 
cioarele ! 

Hei, acu-i acu ! Boierii o sfecliră, măi taică! Cerce- 
tează ei încoa, cercetează încolo, în sus, în jos, cheamă 
babe şi tălmaci, fel și chip — degeaba! Nimeni nu le 
putea da răspunsurile cerute de Vodă. 

Dacă văd şi văd că li s-a apropiat veleatul, hotărăse 
să le dea toate pe una și să roage pe uncheaș. Așa string 
douăsprezece sute de lei și trimit pe unul mai guraliv 
să-l ispitească ce și cum. Vodă ştia tot că aflase prin 
oameni de şiretlicurile lor, dar tăcea să vază pînă un- 
de-or ajunge. 

Se duce boierul cu pricina și ispitește pe unchiaș, doar 
o afla ceva. Da, se vede, unchiașul i-a priceput gîndul. 
Nu se da omul cu una cu două. Dacă vede că n-o scoate 
la cale așa, îi spune că așteaptă boierii la divan și că 
mare bine o avea de la ei. 

— Aș veni dar nu pot să las plugul, boierule. 

— Hei, moșule, şi dumneata acum ! Ţine banii aiștia 
şi ți-i împăca nevoia. Numai, vino! 

Uncheașul, cînd vede banii, Doamne, Doamne! Bu- 
curia lui. 


Vine la divan să le facă pe plac. 


Acu, divanul ăla avea mai multe odăi. Boierii soco 
teau că Vodă-i dus departe, dar el, care le pricepuse 
gîndul, vine încet-încet și se furișează într-o odaie de 
alături, să le auză vorba și sfatul. 

Din una în alta, cum şedea uncheașul pe un jeţ d-alea, 
mirat şi el de cinstea ce-l găsise, numai încep să-l ispi- 
tească : 

— Ia spune-ne, moșule, ce-ai crezut că te întreabă 
măria-sa Vodă cînd te-a întrebat de ce te-ai sculat tîr- 
ziu ? Și ce ai vrut să zici cînd ai răspuns că te-ai sculat 
de dimineaţă dar n-a vrut Dumnezeu cu dumneata ? 

— Hei, mă miram ce-o să fie vorba! Apoi, măria-sa 
m-a întrebat de ce m-am însurat bătrîn și eu am răspuns 
că nu m-am însurat bătrîn, ci tînăr, că aș fi avut acum 
si nepoți de sapă, dar n-a vrut Dumnezeu să-mi trăiască 
copiii cei dintii şi d-aia mă amărăsc așa. 

Se miră boierii. 

— Da cu bucatele ce ai vrut să zici? mai întreabă 
ei. 

— Ei, ce? Am zis că sînt trei galioane pe mare. 
Dac-or veni încărcate nu se fac bucate ; d-or veni goale 
iar nu se fac; iar d-or veni pline numai pînă la jumă- 
tate, se fac. Adică, orice om pricepe. Dacă o ploua în 
lunile de vară totdeauna, nu se fac bucate ; dacă n-o ploua 
şi o fi secetă, iar nu se fac; iar d-o fi ploaie și soare po- 
trivit, aşa cît trebuie, s-or face bucatele. 

— Mă, mă, mă! Ce uncheaş isteţ, zic boierii care în- 
semnau pe hîrtie, ca să știe ce răspuns să dea lui Vodă. 

— Da, moșule, mai zic ei, ăi doisprezece berbeci ce 
sînt ? Și cînd te duci să-i tunzi? 1 

— Cine să fie? Zise uncheașul rizînd. Nu sînteți 
dumneavoastră ? Uite, să vă număr: unu, doi... tocmai 
doisprezece. Şi ce să vă mai tund? Nu v-am tuns cînd 
mi-aţi dat douăsprezece sute de lei ? 

Cînd aud așa, rămîn tare rușinați boierii, da odată 
intră și Vodă din odaia lui de alături. Vedeţi dumnea- 
voastră, nu mai putea răbda. Ei rămîn încremeniţi. 


1 Amintește vorbele călăului lui Tomşa-vodă, cu privire la 
boieri : „Doamne, s-au îngrăşat berbecii ; buni sunt de janghiat :* 
(Letopis. I, 263). 

— Frumos, frumos, boieri dumneavoastră ! Să va 
dea: învățătură un moşneag. De la moş v-am cerut eu 
să aflaţi răspunsul ? 

—  Tartă-ne, măria-ta, zic vei. Ne vom învăţa minte 
dc-acu. N-am fi chemat pe moşul, dar nu era de cape- 
tele noastre, de jupînese și de copii. 

Vodă, suflet bun, îi mustră ce-i mustră și-i iartă. Pe 
urmă încarcă pe uncheaș de bani şi de scumpeturi, că 
se mira și moşul de ce l-a găsit, şi-i spune să mai vie 
cînd si cînd pe la măria-sa, să se sfătuiască, că tare mult 
îi plăceau, măi taică, lui Ștefan-vodă, moșnegii isteţi. 


Autorul volumului trimite la C. Rădulescu-Codin, 
Legende, tradiții și amintiri istorice, Bucureştii 1919. 
p. 65—69, arătind că povestirea este culeasă d'n 
Muscel. Indică şi varianta din S. Fl. Marian, Tra- 
diții poporane române, p. 156 so. (n. ed.). 


T. Pamfiin, Mănuiucni nou Je povestiri., p. 15—79. 


SECETA DIN VREMEA LUI ȘTEFAN-VODĂ 


Pe vremea lui Stefan cel Mare veni, vreo doi ani de-a 
rindul, o secetă peste tara Moldovei, că se uscase toate 
holie, şi larba, şi tot... 

La trei ani, in prour! de primăvară, se deschise şi 
cerul si ploile începură, dară de arat cine să s-apuce? 
Nimeni, că nimeni n-avea un fir de sămînţă. 

Si Stefan-vodă dădu vestea-n țară că va masplati cu 
de töate pe cel ce-i va aduce sămînță bună. 

Tirziu de tot, se zvoni la curtea domnească anume, 
că nimeni nu are sămînţă, fără numai un mosneag,: dar 
nu o baniță, ci într-atîta de multă, c-ar putea 'sămăna 
cu dinsa, o jumătate din cuprinsul Moldovei. 

Vodă, cum auzi, îl chemă la dînsul și-i zise : 

— Dacă ai, vinde-mi-o mie ! i 

'— Ba de vîndut n-o vînd, ci mai bine trimete plu- 
gurile să are pe unde-oi samana eu ! 


' În ajun, înspre (n. ed.). 

Vodă i-a dat la-ndămînă toate plugurile curții, și-a 
poruncit tuturor celor mai mari peste sate și  tîrguri, 
să-njuge boii și să are pe unde-a sămăna unchiașul. 

S-au strîns cu toţii, şi după vorba moșneagului, au 
început să are numai drumurile, și noaptea numai sa- 
mana cl; ca să nu se dioache munca, iar brazdatul se 
făcea după ridicarea zorilor. 

Și treaba s-a sfîrșit, și grîu a răsărit des și frumos, 
iar toamna, cînd Ştefan-vodă a chemat la răsplată pe 
moșneag, i-a spus tot şireclicul pe care lesnc-l înțelegem 
şi noi. 

Răsărise adecă, sămînța scuturată în anii de sloate şi 
ascunsă în pratul drumurilor. 

Vodă, cică, s-a minunat mult de înţelepciunea bă- 
trînului. 

Pin-atunci, la curte, erau numai oșteni tineri, ceł 
care calcase hotarele dușmanilor şi primise-nlăuntrul ho- 
tarelor pe dușmani. 

De-atunci însă își alcătui un Divan de oameni bătrîni, 
de unde iese sfatul greu de aflat la cei tineri. 


Terteleţ din com. Țăpu Tecuciului. 
Auzită de d-l G. Pamifile de la moşneagul Ion. 


S. T. Kirileanu, Ștefan cel Mare și Sfînt. Istorisiri..., 
p. 127—128. 


ŞTEFAN CEL MARE ȘI PORCARIU 


Zice că Ştefan cel Mare era în tîrgul Roman și 
se-ntr-arma împotriva leşilor care veneau cu dușmănie 
asupra ţării. Tocmai atunci veni ștafetă că a murit mi- 
tropolitul de la Rădăuţi — că pe vremea aceea era mi- 
trovolit la Rădăuţi — și amu trebuia să aleagă pe altul 
în locul celui care murise. 

Boierii și toţi curtenii lui Vodă au pus vorbă pentru 
un preot văduvoi din satul Porcești, de lingă Roman. 
Vodă s-a înduplecat și l-a chemat să-l vadă și el ce fel 
de vlădică vrau boierii. Îndată i l-a adus pe popa din 
Porcești şi l-a înfăţoșet lui Vodă. 

Ștefan cel Mare, cînd l-a văzut, nu știu cum i s-a 
părut lui, că numai ce i-a zis: 

— Părinţele, să-mi dezlegi trei întrebări ca să te 
fac vlădică, iar dacă nu li-i da de capăt, să știi că te 
pun în țapă, să nu mai înșăli lumea. Uite la ce ai să-mi 
răspunzi : 1) În câtă vreme voi încunjura Moldova ? 2) Cît 
preţuiesc eu ca domn? şi 3) Ce gindesc eu? Hai, du-te, 
părințele, şi peste o săptămînă să vii cu răspuns ori pen- 
tru vlădică, ori la țapă ! 

Popa se închină cu smerenie înaintea lui Vodă și a 
cotigit-o înapoi, la Porcești ; iar Ştefan ș-a catat de 
treaba războiului. 

Trecu cinci zile din săptămînă şi popa nici că putea 
găsi v-o dezlegare, macar la un răspuns. Era vai și a- 
mar de capul lui ; nici hodină n-avea, nici mîncarea nu-i 
ticnea, nici zi bună nu petrecea. Gătise pămîntul !... 

Da el avea un argat care păștea porcii și cînd a venit 
cu porcii acasă, în sara celei din urmă zi din săptămîna 
sorocită de Vodă, nu a găsit mîncarea făcută și cum era 
rupt în coş de foame, l-a întrebat : 

— Ce ai taică, de esti scirbit și mîncare nu mi-ai 
tăcut ? 

Stăpînu-su, crămăluit cu necazul lui, tăcea. Dar pe 
porcari nu-l rabda foamea și iar l-o întrebat : 

— Taică, spune-mi ce ai de ești aşa de berghelit 1, 
că doară și eu, hîlbetem 2, om sînt, te-oi scapa de alean ! 

Popa, cum cra amărit, de voie, de nevoie, i-a spus 
porcearului de întrebările lui Vodă și ceea ce-l așteaptă : 
ori se face vlădică, ori să-nalţă în ţapă, că cu Ştefan-vo- 
dă nu era de șuguit. 

Cînd a văzut porcariu în ce cumpănă era stăpînu-su, 
i s-a făcut milă de dînsul și l-a sfătuit ; 

— Ascultă, taică : mîne dimineaţă, să facem schimb 
cu straiele, eu să mă-mbrac cu cele popești și tu, taică, 
să-mbraci pe-a mele, să te ungi pe obraz cu ceva, ca să 
nu te cunoască și să iei porcii de dinapoi că eu m-oi duce 
să mă puie-n țapă în locul tău, taică. 

Popa, cînd a auzit una ca asta, se împlu de bucuri 
că l-a scăpat porcariu din gura morții, fiindcă auzise 
de moartea lui Ştefan-vodă, dar amu era chiar s-o guste. 


1 Uriţit (n. ed.). 
2 Lasă pe mine. 

A doua zi de dimineaţă, popa porni cu porcii la cimp 
şi porcariu s-a îndreptat cătră tirgul Roman. l-a fost 
greu pînă a nimerit unde stă Vodă şi pînă ce-a răzbătut 
de-a intrat la el, iar cînd s-a văzut în fața lui Stefan, 
a strigat din toată inima : 

— Să trăieşti, măria-ta! Eu-s popa cu poruncile, 

— Ei, părințele, ia spune-mi amu, să văd unde te 
trimet, la Rădăuţi ori la călău ? 

— La întrebarea întăi, adică : în cită vreme ai încun- 
jura Moldova, ce să spun !? Soarele, că-i soare cure 
aleargă cu cai de foc și tot îi trebuie o zi si o noapte 
să-ncunjure Moldova și măria-ta nu ești soare, nici n-ai 
cai de foc, aşa că-ţi trebuie şapte zile bune să-ncunjuri 
Moldova, calare. 

— Brava, părinţele, ai brodit-o bine ! 

— M-ai mai întrebat: cît ai prețui măria-ta, iată cum 
m-o luminat mintea mea cea proastă! Domrul nostru 
lisus Hristos, împărat în cer și pe pămînt, a fost proţăluit 
de jidani cu 30 de lei, apoi măria-ta, ca domn pămîntean, 
preţuiesti numai 28 de lei. 

— Brava, părințele, zi-nainte c-ai nimerit-o și asta ! 

— Iaca și ce gindești, măriu-ta: măria-ta pindesti 
cum că vorbeşti cu popa Ion din Porcosti si vorbeşti cu 
Ghelasie, porcariu din Trifeşti. 

Vodă fiind mulțămit și de răspunsul acesta, i-a zis 
porcariului : j 

— Brava, Ghelasie, să trăieşti să-ți păstoreşti norodul 
cu înţelepciune, după cum te văd că ţi-i firca si să te 
duci de-amu la Rădăuţi. Și a spus logofătului să-l ducă 
la Mitropolitul cel mare ca să-l pomăzuiască mitropolit 
la Rădăuţi. 

Iaca așa, Ghelasie,! porcariu din Trifesti, s-o făcut 
mitropolit la Rădăuţi. 


Narcis Creţulescu a auzit-o de la gen. Gr. Ipătescu 
Lachelărescu din Iaşi. 


S.T. Kirileanu, Ştefan cel Mare și Sfint, Istorisiri, 
p. 151—154. 


1 Se zice că Ghelasie era rāzăş fruntaş si că din neamul 
lui se trage Inochentie, Vlădică la Huşi între anii 1752—1782. 
Cronica Românului, apendice, f. 229. 

MAI MARE DECIT VODA 


S-a fost războit Ștefan-vodă de-a valma cu oștenii, 
mai multe zile, numai să scape ţara de urgia păginului. 
Și nu i-a fost munca în zadar, căci dușmanul, răzbit de 
oastea moldovenească, şi-a luat tălpășiţa, şi pe-aici ţi-e 
drumul. Vorba ceea: tuga-i rușinoasă dar e sănătoasă. 

După atita trudă ar fi vrut şi Vodă să aibă o noapte 
de ticnă, sub un acoperemint creștinesc, și de aceea a 
chemat pe-un boier de credinţă şi l-a trimis într-un sat 
din apropiere, să-i caute gazdă. 

— Dar, vezi să fiu eu mai mare în casa aceea, a 
adăugat la urmă Ștefan-vodă, surizind pe sub mustaţa-i 
groasă. 

— Aşa voi face, măria-ta, zise boierul plecîndu-se cw 
umilinţă. 

Nu tirzie vreme, boierul porni în goana calului, aşa 
că îndată se pierdu în zare. Dar, cu cît se depărta de 
tabără, cu atît contenea din mers, pînă ce calu-i abia 
mai păsea pe cărărușa îngustă și cotită. 

Trebuia să îndeplinească porunca lui Vodă, și încă 
fără greş, căci cu măria-sa nu era de șăguit. Ferit-a 
sfîntul să-l fi mîniat, că apoi foc şi pară ! 

Și de aceca a contenit, lăsîndu-se în voia gîndurilor : 
„Gazdă mai bună ca la boierul de sat, nici că se mai 
poate... Dar, dă, știu eu !... Dacă el o fi umblind cu gin- 
duri ascunse asupra domniei ?... Si numai asta trebuie să 
fie, căci ce-a putut să înțeleagă măria-sa, cînd a zis: 
Să fiu eu mai mare !...% 

O întorcea în felurite chipuri, doar l-a tăia capul ce 
să facă, să fie bine. 

Calul, lăsat în voie, apuca din cînd în cînd cîte œ 
gură de iarbă, că se găsea, slavă Domnului, cu îmbiel- 
șugare, pe marginea drumului. 

A mers așa o bucată bună, cînd deodată, fața boic- 
rului se însenină, dovadă că-i venise în gînd ce avea 
de făcut. Struni calul dîndu-i pinteni și apucă în goană, 
să ajungă mai degrabă în sat, căci acum nu cera departe. 

Cît ai scăpăra a și fost la marginea satului. 

Soarele era pe la toacă. 

La cea dintii casă, boierul strigă la poartă. A iesit 
femeia. 

— Acasă ţi-e gospodarul, nevastă ? 

— Acasă ! răspunde femeia îngînînd vorba. 

— Spune-i să vie oleacă afară, că are să vorbească 
cu mine! 

În vremea asta, omul auzind că-l cheamă, n-a mai 
așteptat poftă și a ieşit. 

— Plecăciune, boierule ! Cum e porunca ? 

— Porunca e asta : să te pregătești, căci Ștefun-vodă, 
mîndrul nostru domn, vra să găzduiască în astă noapte la 
tine. 

— Se poate una ca asta? au zis deodată bărbatul și 
femeia, deoarece nu le venea a crede. 

— N-am venit să mă joc de-a picilitul. 

— Dar iar m-oi întoarce și-oi zice: se prea poate, 
bărbate ; ce, nu vezi că măria-sa Vodă Ștefan mai mult 
spre norod se abate ? Hai să ne pregătim, ce stai, parcă 
ești de piatră ! 

— Apoi, spune măriei-sale, să vie sănătos ! 

Boierul, după aceea, întoarse calul și porni înapoi 
spre tabără. 

Ce mai pregătire la casa omului ! Și n-avea dreptate? 
Doar stăpînul țării trebuia să vie la el. În scurt, toate 
erau orînduite : ograda măturată, iar de la uşă pînă la 
poartă, așternute lăicere nouă-nouţe, scoase atunci pen- 
tru întiia oară din clidul! de pe ladă. D-apoi în casă! 
Adevărat : sfîntă-i femeia și binecuvîntată-i mina ei! 
într-o minută de ceas schimbase totul, de nici să mai 
cunosti : scuturat, de să nu găsești un fir de colb, iar 
pe păreţi stau bătute scoarţe cu fel de fel de alesături, 
chimpoșăte2 de dînsa încă de cînd era fată mare. De jur 
împrejurul casei, păretarii3 în felurite fețe se întreceau 
cu lăicerile și pernișoarele de pe laiţă. 

După ce-au mîntuit cu dereticatul, gospodarii s-au 
apucat să înjghebe și de-ale gurii. 

Vestea că vine Vodă se răspîndi ca fulgerul în sat. 
Lumea a început a curge care încotro. Vedeai moșnegi și 
babe, gîrboviți de povara anilor ce-i purtau în spate, cu 
nepoței de mînă, grăbind pasul ca și cei mai tineri, ca. 
să fie şi ei de față la venirea măriei-sale. 


1 Teanc (n. ed.). 
2 Migălite (n. ed.). 
3 Păretar — covor mic de perete (n. ed.). 

Cei ce veneau de la muncă uitau de casă şi se opreau 
şi ci. Mai mare dragul să priveşti: mulțime multă de 
oameni, iar pe deasupra capetelor străluceau coasele în 
bătaia soarelui. 

Puteai să juri că e o oaste ce aşteaptă să-i vie că- 
pitanul. 

Soarele sta mai să scapete după dealuri, cînd iată 
că se arată în zare mare alai. Fiecare ar fi vrut să 
vadă mai bine ce-i ; copiii se înălțau în virful degetelor, 
bătrinii puneau mîna dreaptă streaşină la ochi. 

— E Vodă! 

— E Ştefan-vodă ! 

— Viteazul nostru domnitor ! 

— Vodă! 

Vodă! 

Sbuceni mulțimea. Pornese cu toţii înainte. 

Încct, încet, alaiul s-a apropiat. 

Odată, ca un singur glas, răsună : 

-— Ura, ura! Trăiască Ștefan, viteazul nostru dom- 
nitor! Ura! Ura! 

În depărtare, văile şi pădurile răspund: ura! ura!, 
de parcă şi firea se bucura de venirea domnului. 


+ 


Soarele asfinţise. Sătenii s-au împrăștiat pe la casele 
lor ; doar cîțiva copii mai stau cățăraţi pe gard, înălțîn- 
du-se să vadă pe Vodă. 

Oamenii din casă nu știau cum ar umbla mai repede, 
să pregătească cele trebuitoare pentru oaspeți. 

Vodă, în casă, sta de vorbă cu boierii, tot despre tre- 
buri de-ale ţării. 

Cînd vorba era mai în toiul ei, deodată se aude un 
tipet de copil mic... 

Tiji! Uitasem să vă spun că gazda avea un băiețel. 
Să fi fost de vreun an, dar arăta de doi, aşa era de răsă- 
rit, de grăsuț și rumăn. Mă-sa îl acioase mai de cu vreme 
în albiuţă, colo, pe cuptior. 

Plodanul, auzind vorbă, se trezise și o ţinea a lui 
înainte, țipa cît îi lua gura. 

Femeia, vrind să-l liniştească mai degrabă, i-a pus 
mîna la gură. 

— Ce faci, nevastă? zice Ștefan-vodă; lasă-l în 
pace ! 

— Mă iartă, măria-ta, dar din pricina lui nu te-ai 
putea stăvi! în casă. 

— Trebuie să-l sufăr, căci copilul e mai mare în casă! 
a adăugat Vodă, privind o clipă pe boierul ce-l trimisese 
să-i caute gazdă. Apoi, uitîndu-se cu drag la băiețel, 
adăugă : Viteaz oștean al ţării! 


D. V. Ștefănescu, În rev. Făt-Frumos, I (1904), p. 
120—3, cu însemnarea: „povestită de tata“. Variante 
cari nu cuprind numele voievodului, în Ion Creangă, 
I, p. 141—143; una din aceasta e reprodusă în Pamfile, 
Firişoare de aur, p. 9—11, şi Ion Creangă, VI, p. 176; 
D. Furtună, Vremuri înțelepte, p. 08—9. 


T. Pamfile, Mănunchi nou de povestiri, p. 14—17. 


ŞTEFAN-VODĂ ȘI FATA LUI CĂLIN 


Una din cele mai frumoase ape ale bătrinilor Carpaţi 
este Bistriţa. Această fată frumoasă a Carpaţilor noştri 
pletoşi nu samănă deloc cu celelalte surori ale ei. Cursul 
ei salbatec, mai cu samă după ce atinge granița între 
Bucovina și România, murmură ca un uriaş minios, blăs- 
tămînd pe cinc a despărțit acest pămînt în două părţi. 

Locul cel mai pitoresc de pe valea Bistriţei este de la 
cătunul Călinești — Bucovina şi pînă la Broșteni — 
România. Această fată frumoasă — căreia îi putem zice 
că-i cu părul de aur, a trebuit să aibă mult de luptat pînă 
ce și-a deschis drum prin livezile tatălui său Carpat. Tot 
a învins, nu i-a păsat, nici nu-i pasă de stîncile uriașe 
cari o păziseră pe de-amîndouă părţile, care se pare că 
vor gata să se arunce asupra ei. 

În acest loc unde sînt astăzi cătunele Călinești, Ciril 
şi Cojoci, trăia acum cîteva sute de ani un moldovan cu 
numele Călin. Ca toți muntenii, atît în timpurile de de- 
mult ca și în timpurile de acum, şi Călin trăia din tine- 
rea vitelor, dar mai cu samă oi și capre. El avea o fată 
și un fecior. El păzea oile și fecioru-său caprele, pentru 


1 A stări — a linişti (cuvîntul nu apare în dicţionar) (n. ed.). 

că era mai iute de picior. Fata şedea în tîrlă, spăla, mă- 
tura, mai pe scurt, ţinea îirla în rînduială. 

Într-o zi spre seară, iată că ies doi oameni tincri, 
călări pe cai, de credeai că-s niște crai, dar unul din ei 
avea un cal de nu-ţi puteai închipui de frumos ce era; 
era năzdrăvan, nu cal. După ce s-au apropiat de stină, 
s-au dat jos de pe cai, lăsîndu-i pe lingă nimăt! să pască. 
Tata sedea şi cosea la niște altiță cu ceiţă?, și cînd a pus 
ochii pe cei doi vinători, a tresărit, acul din mînă i-a 
sărit. Unul din cei doi tineri 

„De frumos ce era 
Minţile ţi le fura“; 


s-a oprit în pragul stînei şi a întrebat pe fată, dacă nu 
poate rămînea la ca, de mas. lata le-a spus să aștepte 
pînă ce va veni tată-său cu oile, şi poate i-a primi. 

A venit Călin cu oile, dar cînd a văzut cei doi cai pe 
lingă nimăt, păscînd, s-a cam speriat, gîndind că iară a 
mai venit cineva să-și ieie bir fără să-l întrebe pe dînsul. 
Acel bir era un berbec care era mai gras, caș și urdă 
cît puteau duce doi oameni în spate. 


A intrat în stînă şi cînd a dat cu ochii de cei doi vînă- 
tori, a văzut că nu-s nişte oameni de rînd. Unul din ci 
era frumos îmbrăcat, de credeai că-i în aur scăldat, dar 
de zece ori mai frumoasă îi cra faţa decît îmbrăcămintea. 
Cînd vorbea cu tovarășul său, acela îi zicea „măria-ta“. 

S-a primit Călin de mas, i-a ospătat cum a socotit el 
mai bine, ca să fie mulţămiți. A venit și feciorul lui Călin 
cu caprele, un fecior înalt și spătos, ca un brad carc-i 
mai frumos. 


A trecut noaptea. Cei doi tineri vînători s-au sculat 
dis-de-dimineaţă, au încălecat pe cai luîndu-se 
„Pe-o potec-aleasă 


Prin pădurea deasă“. 

Unul din cei doi vînători era Ștefan-vodă, iar celalt, 
unul din cei mai buni tovarăşi ai săi de arme. Vodă Ște- 
fan, în timp de pace, se ducea prin ţară ca s-o cunoască 
mai de-aproape ; dar vînătoarea era pentru el sufletul lui. 

După ce a pornit Ștefan din stîna lui Călin, i s-a 


1 Ocol (n. ed.). 
2 Găurele (n. ed.). 

părut că o parte din inimă a rămas acolo. A umblat 
dealuri şi munți, a vînat cerbi și căprioare, dar fata lui 
Călin nu-i ieşi din gînd. S-a hotărît atunci, cînd s-a 
înturna spre casă, să meargă pe la ea, s-o mai vadă. Așa 
a şi făcut. Încărcat do vînat, dimpreună cu tovarășul său, 
s-au luat pe apa Bistriţei în jos. Cînd a fost aproape de 
stîna lui Călin, a auzit pe cineva cîntînd. Fata şedea pe 
pragul stînii şi cînta un vers de dor: 


„Frunză verde de pe fag, 
De-a veni cine mi-i drag, 
Păr negruţ aș pieptăna, 
Faţă alb-aş desmierda, 
Ochi negruţi aş mingii.“ 


Ştefan-vodă, auzind fata cîntînd, a început şi el a 
cînta tot cu acelaşi vers : 


„Foiliţă de cicoare 

Al tău pui vine câlare, 

Cu ploscuţa la oblinc, 

Vin drăguță să te string ; 
Să te string la pieptul meu, 
Să m-ating de sînul tău“. 


După ce-a cîntat Ştefan-vodă acest cîntec, s-a dat 
jos de pe cal, a strîns pe fată în brațe, i-a dat un sărat 
mai dulce decit mierea şi mai fierbinte decit focul. 

Cînd a venit Călin seara cu oile de la păscut, iarâ 
a aflat pe cci doi vinători la stînă ; unul îi ţinea fata pe 
brațe și uru) cinta dintr-un fluier de văile răsunuu, 
codrii vechi îi dezmi»rda. 

Vînătorul cel tinăr yo care-l știm cine era, ar fi voit 
ziua aceea să nu se mai stirşească, dar ce-i folos că 
totdeauna ce-i dulce şi plăcut nu durează mult. 

Cei doi vînători iară au mas la stina lui Călin. S-au 
sculat iară de dimineaţă şi cînd au fost să plece, cel frumos 
ce-a ţinut fata în braţe, cînd a încălicat pe cal, a chemat 
fata la el şi i-a dat o pungă de galbeni. Fata a rămas 
înlemnită şi cei doi vinători s-au îndepărtat cîntînd, pe 
coasta muntelui Rarău. 

A trecut mult timp şi Ştelan-vodă n-a mai venit prin 
munți, la vinătoare, că nevoile ce veniseră peste ţară 
nu l-au lăsat. 

Avind odată o hărţuială cu ungurii care năvăliseră 
în ţară, Ștefan-vodă i-a bătut, şi bătindu-i i-a alungat 
pînă departe, în țara Ardealului, ca să le treacă pofta 
de a mai năvăli în Moldova. 

Înturnîndu-se Ştefan-vodă, după ce a bătut bine pe 
unguri, nu s-a dus pe drumul Cimpulungului, ci a luat 
apa Bistriţii în jos, însoţit numai de doi căpitani ai săi. 
Giîndul lui a fost să meargă pe la Călin şi să vadă dacă 
mai este frumoasa fată de odinioară. 

Timpul era cam În toamnă şi Călin nu şedea la stină 
cu oile ; îşi făcuse o casă bună, grajduri şi corle!, aşa că 
Stefun-vodă puțin mai cunoştea din aceea ce sștiuse. 

A intrat în casă. Călin cra mult mai bătrîn, fata lui 
Călin nu mai cra fată, ci cra mamă a doi copii. Un băie- 
tel frumos de vreo patru ani, frumusel ca un trandafir, 
şedea în brațe la moșu-său si se juca cu mînuța prin 
barba în doi peri a lui Călin. 

VUitîndu-se bătrinul Călin la Stetan-vodă şi la băie- 
țelul pe care îl ţinea în braţe, a zis: 

— Doamne, da cum îi samănă ! 

Și, într-adevăr, băietul, bucată-bucăţică era tot Ște- 
fan-vodă. 

Aceasta este toată povestirea rămasă din strămoşi la 
moși, şi din moș la tată, şi din tată la Liu, pînă ce a ajuns 
la mine care scriu. 


Teofil Bizon 


„lon Creangă", IlI (1910), p. 300—302. 


ȘTEFAN-VODĂ ŞI TOLPA 


Se zice că în vremea lui Ştefan-vodă era pe lingă 
curtea domnească un țigan, Tolpa, care era deștept, glu- 
meţ şi totodată foarte prefăcut. 

Intr-o zi, venind nişte oameni de la ţară ca să se 
jeluiască înaintea domniei pentru nedreptăţile din partea 


1 Corlă — tîrlă (n. ed). 


pîrcălabului lor, întimpinară tocmai cînd avea să intre 
în curte, pe tiganul 'Tolpa. 

— Ce vreţi voi, oameni buni? întrebă ţiganul. 

— Avem să vorbim oarece cu măriu-sa Vodă. Aca- 
să-i ? răspunseră românii veniţi, socotind că cine ştie 
ce domn mare îi acela cu care vorbesc. 

— Acasă! Dară ce aveţi voi să vorbiți cu măria-sa ? 
Nu puteţi să-mi descoperiţi și mie tainele voastre? Eu 
v-aș putea foarte mult ajuta, deoarece și eu sînt unul 
din cei mai mari sfetnici ai măriei-sale ! 

Românii veniţi, necunoscîndu-l cine-i şi văzindu-l asa 
de vorbăreţ, i se încrezură ţiganului, gîndind că ceea ce 
le spune îi adevărat, și-i istorisiră taina lor, adică cum 
că pircălabul îi asuprește din cale-afară, cum că li se ia 
bir peste măsură, ba încă pe lingă aceea mai în toate 
zilele îi batjocureşte, îi bate şi-i chinuieşte fără milă si 
fără vo pricină. Iaca de ce au venit ci să se jeluiască lui 
măria-sa Vodă ! 

— Oameni buni! zise Tolpa, nu purtați nici o grijă; 
întoarceţi-vă pe-acasă în voia cea mai bună, că cu vi-s 
omul !... Voi vorbi cu măria-sa. Lasă dacă, v-a mai asupri 
şi bate pircălabul vostru, de astăzi înainte ! 

românii îl ascultară și se întoarseră bucuroşi spre 
case. 

Tolpa, după depărtarea lor caută un prilej bun să 
intre la măria-sa în odaie. 

Într-o zi, Ștefan-vodă era voios. 

Stiindu-l atunci numai singur în divan, Tolpa întră 
deodată la dînsul înnuntru, plîngînd şi ţiindu-se cu mî- 
nele de cap. 

— Ce-ţi este ţie Tolpo? Ce plîngi ? îl întrebă Vodă, 
văzindu-l văietîndu-se ţiindu-se cu mînele de cap. 

— Mi-a tras popa o palmă, măria-ta ! 

— Pentru ce ? 

— Pentru că n-am știut pe Tatăl nostru. 

— Ei, tu păgînule ! îi zise Ştefan-vodă mînios, tu să 
nu știi Tatăl nostru? Păcat că n-am ştiut eu asta mai 
demult, că de-atuncea te-aș fi alungat de la curtea mea !... 
Mă, dar ce ești tu? Păgîn? Turc? Tatar? Ori ce liftă 
rea ? Să nu stii tu Tatăl nostru? Stăi numai!... 

— Ba îl știu, măria-ta, da-l greşesc într-un loc. 

— Spune-mi-l dar! | 

— Tatăl nostru carele eşti în ceriuri, sfinţească-se nu- 
mele tău, vie împărăţia ta... 

— Mai departe ! 

Aici am uitat o vorbă. 

— Fie-n voia ta... zi acuma mai departe ! 

— Fie în... 

— Fie în voia ta... Zi o dată de la început că iarăși 
ai uitat! 

— "Fatal nostru carele eşti în ceriuri, slințească-se 
numele tău, vie împărăția ta, fie în !... 

— Fie în voia ta!... Măi, da ce bătut cu leuca?... 
Un cuvint să nu-și poată însamna! Zi încă o dată de 
la început și ține bine minte : fie în voia ta! 

— Tatăl nostru carele esti în ceriuri, sfințască-se nu- 
mele tău, vie impărăţia ta, fie în... 

— Na, să mai ţie minte! Zi mai de multe ori: fie 
în voia ta. 

— Fie în voia mea, fie... 

— Nu aşa! ci fie în voia ta, adică a Celui de sus, 
a lui Dumnezeu si nu într-a ta, prostule şi năucule ! 

— Ei! Fie! D-apoi, dacă uit! 

— Apoi nu uita, că doară nu {i-i dogit capul! 

— Și ca să nu uit, măria-ta, serie-mi vorbele acelea 
pe-o hirtie și te iscăleşte, ca așa să-mi pori aduce aminte 
totdeauna, cînd oi lua hîrtia în mînă. 

Ștefan-vodă nici visîind de gindurile ţiganului, luă o 
hîrtie albă curată și scrise: fie în voia ta, apei se iscăli 
mai dedesupt : Stefan-vodă. şi i-o dete ţiganului, ca să 
nu-l mai supere... 

Tolpa, bucuria lui... la hirtia în mînă și iesind din 
divanul domnesc, îndată a şi pornit la ţară, anume cătră 
satul acela de unde erau românii ce au fost venit la dom- 
nie să se jeluiască pentru asuprirea peste măsură din 
partea pîrcălabului. 


Ajungînd el în satul acela, dete poruncă să se strîn- 
gă toți sătenii la un loc, dimpreună cu dînșii si pircălubul, 
căci vine de lu curtea domnească şi le aduce o vorbă mare 
de la măria-sa Vodă, pe care fiecine trebuie s-o asculte 
și s-a împlinească... 

După ce s-a strîns tot satul, dimpreună cu pircălubul 
la un loc, 'Tolpa, virindu-se în mijlocul oamenilor si pu- 
indu-se faţă în faţă cu piîrcălabul pe carele a început 
mai întîi a-l mustra înaintea satului întreg pentru nce- 

omenia lui cu sătenii şi cu toți românii de prinprejurul 
acela, apoi arătindu-i iscălitura lui Ștefan-vodă îi zise: 

— Vezi ce este scris aici ? 

— Văd: fie în voia ta, răspunse pircălabul, dar eu 
nu ştiu ce să însemneze aceasta. 

— Nu ştii ?... bine! Lasă că știu cu! strigă Telpa 
turios, şi atunci, pe loc, porunci oamenilor să-l întindă 
jos înaintea oamenilor şi să-i măsoare vo 50 bețe bune 
şi pipărate, zicînd : 

—- Iscălitura măriei-sale poruncește să pedepsim pe 
toţi aceia ce nu ştiu de omenie și asupresc pe fraţii lor 
din cale-afară şi fără v'o dreptate !... 

Pircălabul era nevoit să sufere bătaia, crezînd că 
asa a poruncit Vodă. 

El însă era unul din cei mai credincioşi, mai supuşi 
si mai plăcuţi domniei, și știind aceasta se mira foarte 
mult cum de-a făcut Ștofan-vodă să poruncească să-l 
bată tiganul 'Tolpa înaintea sătenilor, mai cu samă ne- 
tind cu nimic vinovat ! 

La vo citeva săptămîni însă după ce-a fost bătut, 
avînd treabă numaidecit să se ducă la curtea domnească, 
se duse şi ajungînd intră la măria-sa. 

Ștefan-vodă, bucuriîndu-se de sosirea lui, îl primi cu 
aceeaşi prietenie și inimă bună, ca și mai înainte. 

Pircălabul s-a mierat mult de primirea asta bună. 

Pricepînd atunci că nu poate să fie ceva rău la mijloc, 
că trebuie să-l fi pus cineva la cale și de aceea poruncise 
cu să-l pedepsească, îl întrebă pe Vodă : 

— De ce-ai poruncit, măria-ta, lui Tolpa ca să mă 
bată înaintea sătenilor mei, că doară n-am făcut nimănui 
nici un rău ? 

Ștefan-vodă, uitîndu-se lung la dinsul, mierîndu-se 
şi el de vorbele pîrcălabului, îi zise : 

— Ce spui ?... 

— Ce spun ?... d-apoi iaca cum şi iaca cum, şi începu 
a-i povesti toată istoria cum s-a întîmplat. 

— Fi, mişelul! zise Vodă mînios, de aceea mi-a spus 
el să mă iscălesc eu la cuvintele ce nu le știa din Tatăl 
nostru, cu să aibă cu acea iscălitură putere să te bută!... 
Aşa-i treaba ?... Lasă că mi ţi-l-oi învăţa cu !... 

Ștefan-vodă se făcu foc; porunci curtenilor să-l prin- 
dă pe Tolpa și să-l spînzure. 

Tolpa însă, cînd istorisea piîrcălabul lui Vodă şi cind 
Vodă porunci să-l prindă și să-l spînzure, stătea la usă 
si asculta toate, şi cum a auzit aceasta, îndată s-a făcut 
nevăzut, ascunzindu-se în grădina domnească care cra 
foarte mare, ştiind că acolo nu va da nimeni de dinsul, 
iar trecînd minia domnului, poate să scape cu viață. 

În zadar l-au căutat curtenii să-l prindă, că Tolpa 
nu era nicăieri. El, bietul, de spaimă si de frică c-a să-l 
spinzure, s-a fost ascuns în grădina aceea, asa că nici 
ziua mare cu lumina nu-l puteau afla, de l-ar fi tot 
căutat. 

Mai spre sară, fiind o zi frumoasă şi călduroasă, ieşi 
Ştefan-vodă singur din curte şi se duse la primblare prin 
grădina domnească, tocmai în partea aceea unde cra 
Tolpa ascuns. Țiganul, văzînd de departe că vine Vedă, 
se sui iute într-un măr şi se legă cu briul ce era încins 
peste mijloc, de un crac, lăsîndu-şi apoi picioarele să 
<pinzure în jos, jar o ațisoară ce-o avea asemenea pe 
lingă dinsul, o legă de altă creangă, deasupra capului 
său. 

Văzindu-l aşa, Vodă zise cu milă: 

—- Zău că-mi pare rău de sărmanul 'Tolpa. Bietul, de 
lună samă, auzind că am poruncit să-l omoare pentru 
că a bătut pe pîreălabul, s-a spînzurat el singur, nemai- 
asteptind pe alţii... 

Tolpa numai trăgea cu urechea. 

— Dacă ar fi viu, eu l-aş ierta... 

—- Lie în voia ta! strigă Tolpa sărind jos şi îmbră- 
țisind picioarele răriei-sale. 

— Fie în voia ta! Bine că măcar de frica spinzură- 
toarei ai învăţat Tatăl nostru ! zise zîmbind de rîs Ştefan- 
vodă. Atunci m-ai prins cu iscălitura, acum cu vorba, 
dur altădată nu mai scapi nici cu voia ta, nici fără de 
vcia ta |... 

Era şagaci Ștelan-vodă şi-i plăcea și şăgile altora, 
dar într-o şagă şi o altă şagă ţinea la mijloc cîte nouă 
fulgere si vai de acela pe care îl nimerea, printre săgi, 
săgeata miînici domneşti ! 


] 


După S FE M, f. 198 


S. T. KWirileanu, Stefan cel Mare și Sfint. Istorisiri..., 
p. 140—346. 

MATEI CORVINUL ȘI PRIMARUL DIN CLUJ 


Matei Corvinul era fiul lui Ioan Corvinul. Fiind foarte 
vrednic, ungurii l-au ales rege al lor. Matei era un rege 
iubitor de dreptate și ţinea ca toţi slujbașii să fie drepţi 
cu poporul. Ca să-i vadă cum să poartă, umbla adescuri 
travestit prin oraşe. 

Odată plecă spre Cluj, unde se născuse. Suita si-o 
lăsă însă în Huedin, iar el veni singur în oraş, îmbrăcat 
ca un om sărac, să vadă cum să poartă boierii și slujbaşii 
cu oamenii. Umblind pe stradă a fost înhăţat de un om 
al primarului și dus cu sila la acesta, să-i taie lemne. A 
tăiat cît a tăiat, apoi a spus că pleacă si şi-a cerut plata 
pentru lucrul făcut. Atunci primarul l-a înjurat, iar 
servitorul primarului i-a tras o bătaie bună, aşa că a 
trebuit să taic toate lemnele din grămadă. Pe cînd tăia 
si-a însemnat citeva bucăţi, scriindu-şi numele pe ele. 

A doua zi a venit şi suita la Cluj, iar Matei s-a îm- 
brăcat în hainele lui de rege. S-a dus apoi la primar și 
l-a întrebat cum merg lucrurile în oraş, dacă săracii gă- 
sesc dreptate şi nu sînt apăsaţi de cei mari. Primarul 
a început să se laude că el e ca un părinte cu ci și nimeni 
nu e năpăstuit. Atunci l-a întrebat regele : 

— Dar mie, ieri, de ce nu mi-ai plătit lucrul, ba m-ai 
si bătut ? 

Primarul a răspuns : 

— Așa ceva nu se poate! La mine nu a fost om 
muncitor pe care să nu-l fi omenit. 

Atunci a poruncit Matei să iasă cu toţii afară şi du- 
cîndu-i la grămada cu lemnele tăiate de el, a poruncii 
să o răscolească şi să caute bucăţile semnate de el. Acum 
nu a mai putut tăgădui primarul și căzind în genunchi 
s-a rugat de iertare. Dar Matei nu a vrut să-l ierte, ca 
să bage spaimă în toţi asupritorii. Pe primar l-a spînzurat 
în faţa porții, iar pe servitorul care l-a bătut, l-a tras 
în ţapă. 

De aceea toţi îi ziceau regelui: Matei cel drept. 


V. Lazăr, Legende istorice..., p. 42—44. 

REGELE MATEI ȘI VISTIERUL DE LA BAIA DE ARIEŞ 


Baia de Arieş e o comună în Munţii Apuseni. În 
dealurile ce înconjură această comună sînt mine bogate 
de plumb, fier, aur și pucioasă. Băile de aur de aici au 
fost înainte vreme foarte bogate în aur. 

În timpul acesta, se spune că aveau băile un vistier 
foarte bogat dar și foarte mîndru. Atît cra de mindru 
că nici la biserică nu voia să calce cu picioarele pe pă- 
mint, ci își făcuse nouă talere de aur şi servitorii i le 
puneau înainte, ca el să calce numai pe aur. 

li mersese vestea în toate părțile, ba a ajuns și la 
regele Matei. 

Acesta s-a dus să se convingă despre adevăr. 

După ce a văzut cum se preumbla vistierul, s-a dus 
și a scris pe uşa casei unde trăsese în gazdă : „Aici a fost 
regele Matei, a mîncat șase ouă şi a văzut vistierul pre- 
umblîndu-se pe talere de aur“. 

Cînd a aflat vistierul despre aceasta, s-a speriat și 
s-a ascuns dinaintea oamenilor. 


P. Ispirescu, Povestiri despre Vlad-vodă Tepes, p. 17-18. 


MATEI LA SĂPATUL VIEI 


Pe timpul lui Matei, ţăranii crau foarte asupriţi căci 
trebuiau să facă clacă la boieri, adecă să le lucreze pe 
nimic mai multe zile pe săptămînă, iar femeile lor tre- 
buiau să lucreze tot pe nimic, la curtea boierească. TŢă- 
ranii nu-și puteau vedea de puţinul pămînt ce-l aveau 
ei, aşa că rămîneau tot săraci. Ţăranii mai erau şi bă- 
tuți și altminteri chinuiţi, iar dacă unul voia să se mute 
în alt sat, unde era un boier mai cu frica lui Dumnezeu, 
cra oprit. Matei Corvinul nu-și uitase că și strămoșii lui 
au fost țărani români, de aceea simţea mare durere pen- 
tru năcazurile celor săraci. El a dat poruncă să fie lăsat 
fiecare ţăran să plece din satul unde erau boieri fără 
inimă. 

Regele cra odată la masă, cu mai mulţi boieri. Între 
altele veni vorba şi despre munca grea a ţăranilor. Unul 
dintre boieri zise : 

— Mā mir că se tot vorbeşte despre muncă grea 
la țărani ! Ce muncă fac ci de e aşa de greu ? Că ce sapă, 
sau seceră, sau cosesc ? 

Atunci zise Matei : 

— Să poltiţi cu mine la vie, că e tocmai săpatul vici! 

Boierii au trebuit să asculte. S-au dus la vic si fiecare 
a luat o sapă de la lucrători şi a început să sape. Era 
cald în după-amiaza aceea, dar fiindcă şi regele săpa cu 
ci, n-au avut încotro si au trebuit să sape pînă către 
scară. La toţi le curgeau sudorile şi îi dureau minile si 
mijlocul. 

Seara s-au adunat iară la masă cu regele si atunci i-a 
întrebat Matei : 

— Fi, ce ziceţi, e uşoară munca ţăranului ? 

— Bu ce tare grea, maiestate, răspunseră toţi boierii. 

— Atunci fiți cu mai multă milă faţă deci! 

Dar boierii totuşi urau pe Matei, pentru că avea milă 
de țăran şi pentru că era român de viţă. Pe ascuns îl 
batjocoreau zicîndu-i crăişor valah. După moartea lui, 
poporul zicea: „A murit Mutei, a pierit si dreptatea !“ 


V. Lazăr, Legende istorice... p. 44—45. 


MITTAL VITEAZUL 


Mihai Viteazul era fiu de domn dar, murindu-i pă- 
rinții, a rămas a nimărui, că neamurile lui vroia să i se 
piardă de urmă, pentru că aveau presimţire că din Mihai 
avea să jese un om mare. A rămas bictul băict pe la 
casele oamenilor, ca orişicare băiet orfan. Umbla toată 
ziua cu alţi băieţi, prin munți, cu oile şi caprele, [luie- 
rînd și fișciind. 

Într-o primăvară, pe la un Ispas, suia c-o turmă da 
oi pe un deal, numai ce vede într-un mijloc de poieniţă 
o mulţime de şerpi șezînd toţi cu capurile laolaltă, făcînd 
un biziîit înfioros, într-un mușunoi de spume. Acolo se 
strînsese douăzecișipatru de șerpi, să facă mărgea. Mihai 

Viteazul auzise de la moşnegii satelor că șerpii se string 
în fiecare an şi fac mărgea, şi dacă se întimplă om pe-n- 
dămină și ia mărgeaua, din coada şerpelui celui mai mare. 
pe ce gîndeşte, pe aceea are noroc. 

Mihai auzise de pe la oamenii de prin sate că el n-ar 
fi de neam prost, că din ura ce purtau părinții lui cu ce- 
lelalte neamuri, l-au dezmoştenit pe el ca să le rămiie 
averea lor şi să n-aibă teamă că făcîndu-se el mare, să 
le fie lor primejdios. 

Cind a văzut Mihai serpii făcînd mărgea, toate aceste 
i se oglindeau înaintea ochilor ; sta ca înlemnit în mar- 
ginea poieniţei şi se gîndea cum să puie mîna pe mărgea 
şi să-şi îndeplinească dorinţa de a răzbuna pe toţi făcă- 
torii de rele şi de-a curăți ţara de păgini, că pe-atunci 
tara era stăpînită de turci, 

Cum şedea băietul aşa ginditor, numai ce vine un 
corb şi se pune pe umărul lui și nimic mai mult, se re- 
pede în mijlocul serpilor, ia mărgeaua în cioc şi zboară 
în sus. Atunci Mihai, în buimăceala ceea, uită de şerpi 
şi se ia la fugă încotro zbura corbul. 

Mihai fugea necontenit, ca să nu piardă corbul din 
ochi, şi nu simțea că pe unde mergea, trecea prin 


„Păduri întunecoase 
Şi văi prăpăstioase, 
Prin tirguri și sate, 
Năiminind la spate 
Țara Muntenească, 
Cu viţă domnească.“ 


Si corbul nu s-a oprit pînă în oraş la Țarigrad. Şi, 
cînd a ajuns în marginea oraşului, corbul a lăsat măr- 
geaua jos, dinaintea lui Mihai. 

În momentul acela tocmai trecea pe colo împăratul 
turcesc, în butcă cu şase cai, și cunoscînd pe Mihai că 
e copil de român, l-a luat la el ca să-l crească și să-l 
treacă la legea turcească. Și aşa a și fost. Mihai, deși tre- 
cuse în legea turcească, că n-avuse încotro cîrni, dar el 
credința creștinească o păstră în inimă şi cu ea în inimă 
a si murit. 

Mihai slujea în curtea împăratului turcesc, creştea și 
se întărea pe fiecare zi, aşa că şi împăratul se mira de 
frumuseţea, înțelepciunea lui Mihai. 

Cînd a ajuns virsta de douăzeci de ani, era de trei 
palme între ochi, căciula pe cap din trei piei de urs și 
cojoc din treizeci de piei de berbece ; paloșul şi căme- 
șa de za cîntăreau trei măji. 

După ce a trecut de virsta de douăzeci de ani, pe 
Mihai l-a pălit dorul de ţară și doru de răzbunare și 
ştia că în grajdurile împăratului turcesc era un cal năz- 
drăvan. A mers şi l-a luat şi încălecînd pe el, a venit în 
Tara Muntenească, a curăţit-o de păgîni şi de tăcători de 
rele, de cei ce îl dezmoștenise și de toţi cei ce trăiau din 
munca altuia, iar în urmă a ajuns domn peste Țara 
Românească și a domnit șapte ani. Și, într-acei şapte ani, 
s-a luptat şi a biruit șapte crai și împărați, a zidit șapte 
biserici şi mînăstiri, ca să fie numele lui neuitat și po- 
menit în veci. 


Teofil Bizom în revista „lon Creangă“, nr. 8, p. 
235—237. 


MIHAI-VODĂ ȘI CĂLĂUL 


Pe cînd era bănişor la Mehedinţi și își îndeplinea sluj - 
ba cu multă grijă și cinste, fiind iubit de boieri și po- 
por, şi peste țară domnea un domn rău și viclean, ce se 
chema Alexandru cel Rău, ieșise vestea că el este fecior 
de domn și are dreptul la domnia ţării. 

Atunci Alexandru cel Rău trimise îndată o ceată de 
călăreți să-l prindă și să-l aducă la scaunul domniei, 
în București. Ostaşii merseră pe dată la Strehaia, unde 
Mihai își avea reședința banatului său, îl luară si por- 
niră cu el la scaunul domniei, la București, după cum 
li se poruncise. 

Mihai presimți că nu degeaba îl aduc la scaunul dom- 
niei, înaintea lui Vodă. De aceea, cum intră în Bucu- 
rești, Mihai ceru voie soldaţilor să-l lase să intre în bi- 
serica ce întîlni în cale, ca să se roage lui Dumnezeu. 
Ostașii îi îndepliniră cererea și Mihai intră în biserica ju- 
pînesei Caplea și se rugă lui sfîntul Nicolae, al cărui hram 
îl avea biserica, să-l ajute și să-l scape de urgia dom- 

nitorului, promiţind că dacă va scăpa, va înălța o bise- 
rică în cinstea sfîntului. 

După terminarea slujbei, Mihai ieşi din biserică cu su- 
fletul înbărbătat. Ostașii îl duseră înaintea lui Alexandru 
cel Rău care chemă boierii ţării în divan, ca să-l judece 
pe Mihai dacă este fecior de domn, cum se spunea. Ju- 
decata îl găsi vinovat și-l condamnă la moarte, pentru ca 
Alexandru cel Rău să nu aibă rival. 

Cînd îl duseră ca să fie omorit, călăul cu barda în 
mînă, privind figura măreaţă a lui Mihai, fu cuprins 
de tremur, se îngrozi, aruncă barda din mină și spuse 
în gura mare: „Nu pot omori un asemenea viteaz, e pă- 
cat de Dumnezeu să piară un asemenea om i“, şi plecă. 

Boierii țării şi poporul ce era de faţă, văzînd în a- 
ceastă întîmplare un semn dumnezeiesc, merseră la sca- 
unul domniei şi rugară într-un glas pe domn, să-l ierte 
pe Mihai, că-i nevinovat. 

Domnul, neputind rezista rugăminţii boierilor şi po- 
porului, l-a iertat și l-a făcut ban de Craiova, înălțîindu-l 
în rang. 

Mai tîrziu, Mihai ajungînd domn, n-a uitat această 
întîmplare şi a poruncit de s-a zidit o biserică măreață 
în cinstea sfîntului Nicolae, biserică ce trăiește și azi și 
se află pe un deal în București, deal ce se numește Dealul 
lui Mihai-Vodă, iar pe călău l-a luat la curtea dom- 
nească, făcîndu-l servitorul său credincios. 


M. Popescu: Legende istorice..., p. 44—46. 


MOȘŞNENII DIN PLOEŞTI ŞI MIHAI-VODĂ 


Mihai-vodă Viteazul hotărise să înfiinţeze oraș din 
satul moștenesc ! al Ploeştilor. Deci, chemă la sine pe pîr- 
călabul satului şi îi zise : 

— Piîrcălabe, vroi să-mi vindeţi satul, că am să fac 
tirg în calea Ardealului, la ieșirea Prahovei din munți. 

— Mărite doamne, zise pîrcălabul, ploeştenii sînt oa- 
meni slobozi, oșteni credincioși, ai măriei-tale, și, cum 


1 Răzăşesc, de moșneni. 

oşteni şi oameni slobozi vor să rămînă, ci sărută mina 
mărici-tale, dar ei nu-ţi vind moşia lor. 

— Îmi trebuie totuși moșia voastră, mă înţelegi, pir- 
călabe ? 

— Păi, nu ţi-om da-0, măria-ta! Mare şi puternic 
ești, mărite doamne, dar dreptatea este puterea măriei- 
tale. Și dreptatea este să ne laşi nouă ce este al nostru. 
Noi iobagi nu vrem să fim şi moşneanul ce se leapădă 
de ogorul său strămoșesc nu mai e om, ci rob. Noi vom 
rămîne oameni slobozi, cu voia măriei-tale ! 

Cit era el de strajnic, Mihai-vodă era însă şi om drept. 
Deci îşi înghiţi miînia că nu i se supuseră plocştenii şi 
se gîndi cum să-si poată ajunge cu de-al binele, scopul. 

O lună după aceea, Mihai-vodă chemă la sine iarăși 
pe jupîn pircălabul din Ploești și-i zise : 

— Vă dau pămînt îndoit pentru al vostru. lată, am 
cumpărat moşie mare, Băicoiul, la o fugă de cal de pe 
moșia voastră. Vă dau Băicoiul în schimb, pentru ocina 
voastră... şi rămîneți oameni slobozi și oșteni credincioși. 

— Să trăieşti, măria-ta, așa primim! Nu pentru că 
Băicoiul o fi mai mare, dar pentru că noi ne ţinem de 
moșneni slobozi și măria-ta căruiești Ţării Românesti 
un tîrg nou la pogoritul din plaiuri. 

— Dă mîna într-a mea, jupin pîrcălabe ! Batem tîrgul! 

Și tîrgul se făcu de atunci şi-şi păstrează numele de 
moşnenic, numele de Ploești. 


P. Ispirescu, Povestiri despre Vlad-vodă Tepes, p. 
41—42. 


HĂSPLATĂ DOMNEASCĂ 


Matei-vodă Pasarab avea obiceiul de a se plimba ade- 
sea prin mahalalele Bucureştilor, schimbat în haine pen- 
tru a nu-l recunoaste nimeni. 


Într-o zi întîlni o fetiţă palidă la faţă, cu ochii înecați 
în lacrămi. Oprind-o în cale, o întrebă : 

— Unde te duci, dragă copilă ? 

— În tirg, boierule, să vind hainele ce mai avem, iar 
cu banii ce voi prinde pe ele, să cumpărăm pîine. 

— Dar tatăl tău nu lucrează, ca să nu mai fiți nevoite 
a vinde lucrurile din casă ? 

— Eu n-am tată, căci a murit în războiul de la Finta. 
Dacă trăia el, noi nu ajungeam astăzi în aşa lipsă. 

Matei Basarab, pătruns de milă, adaose : 

— Cred că Vudă nu v-ar fi lăsat fără ajutor, dacă 
ur fi aflat despre nenorocirea voastră ; ba, chiar acum 
dacă ar afla, el n-ar putea suferi ca soția unui vrednic 
ostaş al său, care şi-a dat viaţa pentru ţară, să îndure 
sărăcia şi o copilă orfană să plingă pe drumuri. Nu, Vodă 
e om bun, iubeşte dreptatea şi răsplătește întotdeauna 
vitejia ostaşilor. Matei întrebă apoi pe fetiță cum l-a 
chemat pe tatăl său și unde şade. După aceea îi zise : 

— Să faceţi în grabă o jalbă în care să arătați îm- 
prejurarea voastră şi s-o daţi lui Vodă prin vreunul din 
boierii săi. 

— Ah, boierule ! Nu mai ţiu minte cîte jălbi a făcut 
biata mamă și pe cîți de-ai curţii domnesti i-a rugat ca 
să le dea lui Vodă. La început toți îi făgăduiau, dar mai 
tîrziu, unul spunea că nu a găsit timp potrivit spre a 
vorbi lui Vodă, altul că i-a vorbit dar măria-sa n-a ho- 
farit Nimic... 

— V-au mințit acci ticăloși, zise cu mînie Basarab. 
Sint sigur că nici una din jălbi nu i-au dat şi nici măcar 
o vorbă n-au pus pentru voi. Să mai faceţi încă o jalbă 
și mîine înainte de amiazi, s-o duci la palat, unde te 
voi aștepta negreşit | Deocamdată să nu vinzi aceste hai- 
ne. Du-te acasă şi fii încredințată că veți căpăta ajutor 
din partea măriei-sale, dacă va fi adevărat tot ce mi-ai 
spus. 

— Prea bine, zise fetita, dar pentru deseară n-avem 
nici o fărămitură de pîine. 

— Iată, vă împrumut cu cu această sumă ; și Vodă îi 
dete doi galbeni. Apoi se făcu nevăzut. 

Copila, plină de bucurie, puse banii în mîna mamei 
sale şi, spunindu-i întimplarea, amîndouă se mirau și se 
întrebau cine să fie binefăcătorul lor. 

Un vecin însă le spuse că acela trebuie să fie însuși 
Vodă, căci el a mai făcut asemenea fapte. 

Biata copilă, auzind cuvintele vecinului, începu să se 
îngrijoreze fiindcă îndrăznise să vorbească cu Vodă fără 
nici o sfială. A doua zi, cu multă greutate, mama sa vo 
hotări a merge la palat. 

Matei Basarab cercetase decuseară şi: aflase despre 
tatăl fetei, despre faptele lui vitejești și despre starea 
de sărăcie a celor două fiinţe nenorocite. 

Îndată ce el zări pe fetiță şi pe mama ci, porunci să 
le cheme în palat. Aci le dete în mînă un hrisov domnesc 
şi le zise : 

— Tineţi hrisovul acesta! El vă dă dreptul la 9 
pensie din visteria țării şi să știți că aşa răsplătește Vodă 
pe taţi aceia ai căror părinţi sau soți s-au jertfit pentru 
tară. 


Ispirescu, Povestiri despre Vlad-vodă Tepes, p. 42-45. 


MIHAI VITEAZUL, ȘI STROE BUZESCU 


Moșia Vlădaia rămăsese, cu vremea, a lui Mihai Vi- 
cazul. 

Odată, Mihai avea o luptă crincenă cu turcii, chiar 
aici în „Dealul Viilor“. 

Veniseră turcii pe „Drumul Oii“ și Mihai îi aştepta 
cu oastea aici. Şi-a început lupta și s-au bătut ei mult 
şi bine, zi de vară pînă-n scară, fără să se poată şti de 
partea cui e biruința. 

De surda se lupta Mihai și se sucea prin toţi și pră- 
vălea la pămînt cîte zece-douăzeci o dată, că nu era chip 
să isprăvească cu bine. Erau tare mulți dușmanii și Vi- 
teazul avea numai o mînă de români. 

Ba ce să vezi dumneata ? Mai sosiră și alți dușmani ; 
se îndirjiră așa de mult și-l împresurară pe domn, că 
erau mai-mai să-i răpuie capul. 

L-a slujit norocul însă că, tocmai cînd nu mai avea 
nici o nădejde de scăpare, i-a sărit în ajutor Stroe Bu- 
zescu. 

Dincotro o fi răsărit și viteazu ăsta cu un pile de 
oaste nu se știe. Se știe numai că a dat un iureş voini- 
ceşte în turci : a tăiat pe unii, a fugărit pe alții si așa 
a scăpat viaţa lui Mihai Viteazul. 

— Mi-ai scăpat viaţa și ţara, căpitane! Iată, ţi-o: 
face și eu un bine; îți dau să stăpînești cit îi fi tu st 
neamul tău, locurile astea pe unde ne-am luptat cu duş- 
mamii... 

Şi aşa, după ce au izgonit pe turci din țară, Mihai 
a dat Buzeştilor moşia Vlădaia, care acum se stăpîneşte 
de Vlădoieni, urmașii Buzeștilor. 

Iar casele astea tot Stroe Buzescu le-a făcut. 

Le-a lucrat cu meşteri aduşi din Turcia. Și uite cum 
s-au dărîmat! Pe „Drumul Oii“ treceau într-una turcii 
spre Strehaia ori Calafat şi jecmăneau tot ce găseau în 
drumul lor. 

De multe ori jefuiau şi p-aici, că le era în drum, iar 
cînd nu găseau ce jefui dădeau foc 

Şi așa, într-o zi, au dat foc și la casele Buzeștilor. 

N-au ars însă cu totul, căci prea puţin lemn era în 
ele ; chiar bolta de sus era de cărămidă. 

Buzeștii au avut şi vii pe moşia asta, vii cari au trăit. 
sute de ani, pînă mai acum optsprezece ani. 


Din Vlădaia Mehedinţi. 


C. Rădulescu-Codin, Legende, tradiții... p. TÖ. 


AMINTIRI DESPRE CUZA-VODAĂ 


Despre Alexandru loan Cuza, bătrinii din comuna: 
suburbană Colentina spun că a venit odată la zalhana. 
(abator de oi și berbeci), unde se prepară pastramă, un 
domn cu cioc şi mustăţi ca ale lui Napoleon al III-lea, 
însoțit de alţi trei boieri îmbrăcaţi civil, ca bonjuriștii, 
si au intrat în odaia de consumaţie a celei mai renumite 
crîșme de lîngă zalhana. Cei patru boieri au comandat 
pastramă și măruntaie la grătar. 

După ce s-au adus toate aceste bunătăţi au comandat 
nenumărate ocale de vin și au pus lăutarii să le cînte 
balade haiducești, romanțe și cîntece de alean, plătindu-i 
cu cinci galbeni. De bucurie, țiganii începură să cînte un 
cîntec popular : 

„Să trăiască Cuza, care 

A făcut ocaua mare 
Petrecind cu.mojicimea, 
Alături cu boierimea ! 
Băutura cu ocaua 

E mai mare ca daraua 

Și crişmarul, mare hoț, 

Dă acum din colt în colt. 
Pescarul și cu băcanul, 
Prutarul și măcelirul, 

Toţi se prăpădesc de frică 
Dacă-s prinşi cu-ocaua mică. 
Sfanțul c azi cît o roată 

Si-l cîştigă lumea toată. 
Cuza-al nostru să domnească 
Peste țara românească, 

Încă cincizeci ierni și-o vară 
Căci avem acum o ţară...“ 


Se spune că lăutarii care au cîntat acest cîntec au 
mai primit încă un galben bacşiş, dar boierul cu cioc a 
spart toate oalele din prăvălia crişmarului, pe motiv că 
nu aveau măsura unci oale mari şi l-a întrebat: 

— Cu ce să te pedepsesc? Cu amendă de două sute 
de sfanţi sau să te port legat prin toată comuna ? 

— Doar n-ai fi Vodă ca să ai puterea de a mă pe- 
depsi astfel, după ce mi-ai spart toate oalele din pră- 
vălie. 

În acel timp intră în odaie ua ofiţer de roșiori cu doi 
soldaţi care salutară milităreşte pe boierul cu cioc, luară 
poziţia de drepți şi anunţară : 

— Măria-voastră, caleuşca aşteaptă afară. 

Crismarul se îngălbeni, începu să i sc moaie picioa- 
vele şi bolborosi : 

— Iartă-mă, măria-ta ! 

Boierul cu cioc era Alexandru Ioan Cuza, iar însoți- 
torii săi : Vasile Alecsandri, lon Brătianu şi Mihail Ko- 
gălniceanu. 

Cuza-vodă iertă pe crișmar, dar îi pretinse ca la fie- 
care praznic de sărac mort din comună, să ofere gratuit 
cîte zece ocale de vin. 


G. A. Lăzăreanu în „Izvoraşul“, XXI, nr. 1, p. 20—22. 

[RADU LUI ANGHEL ȘI CUZA-VODĂ) 


Pe vremea lui Cuza-vodă, Radu lu’ Anghel era închis 
și sta voinicul la gros. D-acolo, ce-i vine într-o zi, că zice 
căpitanului temniţei : 

— Căpitane, luminate, îndură-te şi mai stoboade 
strejile ! 

— Bine, băiete, zice ăla care nu era cruce de inchi- 
nat, îţi dau drumu, da să faci și tu o ispravă. 

— Ce? 

Să-mi aduci o pereche de dăsagi, plină cu galbeni. 


Taci? 

— Fac. 

Aşa. Și a ieșit haiducul de la gros. Cum să facă însă 
rost de galbeni ? 

Auzise şi el de Vodă Cuza că era tare milos și că ținea 
la ăi săraci, tot cum ţinea și cl; că Radu lua de la bogat 
şi da la sărac. 

Se duse întins la palat. 

— Să trăieşti, măria-ta ! Scapă rob de la robie; dar 
milostiveşti-te şi dă-mi şi mie drumul de la închisoare ; 
să mult mi-e dor de codru, de ape şi de-ai mei din sat. 

— Păi, bine, Radule, pină aici cum ai venit? 

Îi spune tirișenia cu căpitanul. Atunci Vodă grăieşte : 

— Apoi, dacă te-ai legat, ține-te întîi de vorbă ; du-i 
gaibenii şi-apoi i-oi plăti cu lui, că îşi face slujba aşa. 

— Bine, măria-ta ; să-i duc. Dar cum să fac ? Că n-am 
de unde. 

— Du-te la Filer ovreiul, si ia-i d-acolo. Să te văz, 
cit eşti de priceput. 

— Mă duc, măria-ta ; da, ca să izbîndesc, dă-mi două 
plosci : una cu spirt şi alta cu ţuică bună. . 

Vodă, ca să-i vadă istețimea, i-a dat. Și Radu s-a dus 
la Filer cu gustare. 

— Am auzit, jupîne, că cești amator de băutură. 
Asac? 

— Aşa. 

— Apoi, uite ce! Eu am la capul Podului Mogoşoaii, 
atitea buti, cîte-o fi spus, cu spirt și atîtea cu ţuică. Am 
adus şi gustare. Uite proba ! 

— Ad-o-ncoa, s-o gust! 

— Ţine! 

Și Filer gustă : 

— Bun ! Cite parale vadra ? 

— Atit! Apoi, dintr-una-ntr-alta, s-a ajuns scumpu 
cu-nselătoru și pe urmă: 

— Nu știi una, jupîne Filere? — Că pe ovrei e bine 
să-l jupîneşti. — M-aș duce acum la capul Podului Mo- 
goşoaii ; dar mi-e frică de pungaşi. N-oi găsi să dorm 
undeva ? 

— Găseşti ? Cum nu ? Culcă-te aici ! 

— Bine. Acu, bea jupîne, ce vrei! 

Acu, Filer avea la poartă santinelă şi oştire. Cura să 
scape Radu d-acolo şi să fugă cu banii ? 

Odată trăznește pe ovrei cu plosca peste nas: 

— Unde-s banii, ludă ? 

„..Fremuriînd, i-a arătat cu mîna. 

Radu i-a luat, a ieşit busna prin streji și s-a dus la 
Cuza; apoi, la căpitan. Căpitanul însă, cum a apucat 
banii, l-a băgat iar la răcoare. 

— Aşa ţi-e vorba, căpitane ? a zis Radu şi a trimis 
ştafete lui Cuza-vodă. 

Atunci, măria-sa a venit, a mustrat ce-a mustrat pe 
căpitan că ia plocoane și l-a băgat și pe el la închisoare, 
după ce a dat îndărăt toţi banii lui Filer. Iar lui Radu 
i-a dat voie două luni, să se plimbe. 


De la Niţă Troneciu din Uluba. 


C. Rădulescu-Codin, Din trecutul nostru. Legende., 
p. 163—165. 


[CUZA LA SULTAN] 


Cînd s-a dus Cuza-vodă la împăratul turcesc, atunci 
cînd s-a mirat lumea d-acolo de isteţimea şi frumuseţea 
lui şi s-au dat drepturi mai mari țării noastre, știți ce 
lucru de samă s-a mai făcut ? 

Împăratul turcesc, de mare bucurie, a dat porunci să 
iasă din închisori și din robie toți românii cari, demult, 
demult, robeau în ţara turcească și nu mai știau, săracii, 

<le atita amar de vreme, nici de taică, nici de maică, nici 
de fraţi, nici de surori. Şi să plece oamenii acasă, o dată 
cu Vodă Cuza ! 

Şi aşa s-a întîmplat. 

Acu, între cei robiţi, era și un om de pe la noi, anume: 
Călin ! Era rob și el și nevasta. 

Cînd îl duseseră în ţara turcească, îl luase un turc, 
îi detese patru boi şi-un plug, și-l trimesese la amp, 
departe. 

Bietul Călin, ce să facă ? Ara ce ara acolo, iar dumi- 
nica venca la casa turcului, care — mirat de hărnicia lui 
— îl lua de-l cinstea şi zicea păgînul : 

— Bre, Călin! Harnic la tinc, rumâne, bre! 

Şi acolo a stat el doisprezece ani. Iar cînd a sosit 
Cuza-vodă în Țarigrad, au început să bată tobele și să 
sse strige pe uliţi : 

— Să iasă toţi robii şi să se ducă în ţară, că i-a dez- 
robit Cuza-vodă ! 

Și ieșeau toţi ; iar de nu ieșeau, îi tăiau turcii. 

Călin, săracu, era la plug, departe în cîmp și el nu 
“stia de minunea asta. A avut însă noroc cu nevasta care 
cra și ea tot în ţara turcească, cu copiii. Cînd se striga 
pe uliţi era cu vadra la apă și auzi și ea vestea cea bună. 
Se repede atunci înaintea lui Vodă Cuza și îi cade în 
genunchi : 

— Şi noi sîntem robi, măria-ta ! 

— Păi, unde staţi ? 

— La cutare turc. 

Și s-au dus trimișii lui Vodă, acolo la plug, de l-au 
adus pe Călin și au chemat și pe turc. 

— Să-i dai drumul acasă, jupîne ! 

Și şi-a strîns Călin tot ce avea; iar turcul, cînd l-a 
văzut că pleacă, a început să plingă. 

— E, bre, bre! Multă avere îmi făceai tu mie, dacă 
mai ședeai, bre! N-am știut eu de una ca asta, că nu 
‘mai plecai, bre ! 

Apoi i-a dat turcul o vacă și cîteva sute de franci 
“şi a venit Călin în Țara Românească, cu nevastă cu tot; 
ştiţi unde ? Chiar în Sămăila noastră. 


El a bătut paru-ntiiu. Și de la el, drumului de colo, 
de pe Frumuşelu, i-a rămas numele de drumul lui Călin 
robul. 


De la Maria N. Gogoncea, din Priboceni. 


C. Rădulescu-Codin, Din trecutul nostru. Legende... 
p. 165—267. 


ISULTANUL DE FRICĂ A ISCĂLIT] 


Cuza, îl strimtora Sultanu să-i dea birul. El s-apucă 
și face sfat cu boierii lui. Şi-a ales vreo douăzeci de oa- 
meni voinici de-ai lui, ş-a purces. Dar le-a zis: „de-oi 
muri, să-mi trimiteţi trupul să-l îngropați aici“. Şi s-a 
dus cu vaporaş iute, şi-a ajuns acolo, la Constantinopole. 
A luat cu el vreo zece oameni de-ai lui şi s-a dus la 
palatul sultanului. A vrut unul să-l oprească să descalțe 
cizmele ; dar el i-a dat brinci şi-a intrat la sultan, că 
era voinic ; că de era prost n-ar fi făcut o treabă ca asta. 
Sultanul tocmai ședea-n tronul lui şi bea cafea, și l-a 
găsit, a intrat la el şi i-a dat „bonjur“ și i-a pus cartea și 
condeiul pe masă : 

— Iscăleşte colea, ca să nu mai plătească țara bir. 
Iscăleşti ori te tai ? 

Și-a scos sabia. Și sultanul, de frică să nu-l taie, a 
iscălit. Și-a luat cartea şi mișcă, băiete! S-a suit în 
vapor si drumu-nainte, la Bucureşti. Cică să se fi luat 
după el, dar nu l-au putut ajunge. Și-așa a scăpat bietul 
Cuza ţara de bir. Să fi trăit Cuza, he, he ! Dumnezeu știe 
ce-ar mai fi făcut ! Oca lui Cuza era dreaptă. 


„Graiul nostru“, vol. I, 1906, p. 354. 


CUZA-VODĂ 


Strașnie domn a mai fost și Cuza-voaă ! 
El a făcut școalele, el ne-a dat pămînt și tot el a 
surpat și pătulele împărătești. Și bine a făcut! Că băga 

acolo fitece român treisprezece baniţe de porumb în tot 
anul şi, cind să-şi ia și el agonisita, tot ce răgăduise! a- 
colo, tocmai după trei ani, i se dădeau numai trei banite 
din ce pusese. 

Ziceau cirmuitorii că l-au mîncat soarecii şi porum- 
bul era mîncat de ciocoii satului. 

Tot el a silit pe ciocoi să plătească bir şi să asculte 
de legi. Ba ălor care n-ascultau, le da fum ! 

Cuza-vodă nu era fudul. Umbla aşa ca noi și, de 
multe ori, ca să prinză pe mulţi slujbaşi cu 'ocaua mică, 
își schimba fața si hainele, să nu-l cunoască nimeni. 

Unde pomeniai la el trăsuri și slugi puzderie şi bogă- 
ţii strînse grămadă, cum erau la Bibescu ? Ala se plimba 
prin țară cu mare alai; avea la calească şaisprezece cai 
albi, cu hamurile roşii și vizitii stîngaci. 


* 


Tot Cuza-vodă a unit țărişoarele noastre, pe Valafia 
eu Tara moldovenească, de a făcut ţara noastră straşsnic 
de mare şi puternică, cum e azi. 

Cînd s-a dus, cică, la împăratul turcesc, ca să-i ceară 
învoirea de a domni ncturburat peste amîndouă ţările, 
a făcut lucruri așa de minunate, că a pus pe gînduri pe 
turci ! 

Stiți ce ? 

Era obiceiul ca domnii ţării noastre, cînd intrau la 
împărat, se tirau de la poarta curții palatului pînă la 
picioarele împăratului, în genunchi. 

Cuza însă nu era omul să sufere rușinea asta! A 
mers la palat drept, cu fruntea sus și cu sabia zornăind 
ca un Făt-Frumos. 

— Îngenunche și mergi tiîrîndu-te, băiete, dacă vrei 
să fii primit ! i-au strigat paznicii de la poartă. 

— Asta n-oi face-o eu niciodată ! a strigat Cuza su- 
părat. Și dacă vă-i vorba aşa, mă duc de unde-am venit! 

Dacă l-au văzut plecînd, turcii au spus împăratului 
şi ăsta a dat porunca să-l primească așa. 

A intrat Cuza-vodă. 

— Bună ziua, înălțate împărate ! 

I-a mulțumit în limba lui și apoi, mirat că-l vede 
înainte-i drept, soldățeşte şi fără [s]fială, l-a întrebat: 


! A răgădui — a apuca, a pune mina pe ceva (n. cd). 

— De ce ai venit aşa ? 

— Aşa m-a trimes pe mine Tara! a răspuns Cuza 
cu aşa mândrie şi cu aşa curaj, că s-a mirat și împăratul. 

Și, el ştie cum o fi mai vorbit şi ce o mai fi vorbit, 
că a îmblinzit inima turcului şi a ascultat împăratul 
dorința lui Cuza. 

I-a pus pe urmă împăratul pe Cuza la masă cu el, 
au mai vorbit ei ba de una, ba de alta şi, cînd să plece, 
l-au adus turcii pe Vodă Cuza cu o cinste nemaipomenită, 
pină la Constanța. 

Se mirau turcii, se mirau cadinele, se mirau paşii ṣi 
boierii lor cînd îl vedeau si-l priveau ca pe un viteaz 
din poveşti : 

Bre, bre, bre! La noi n-am văzut asa om. 


De la moş Coţandră și C. Catană, din Priboeni. Îm 
Oltenia e păstrată mult mai vie amintirea lui Cuza. 
Cei trei uncheşi din Almăjel, cari mi-au spus cele 
mai multe legende, mi-au adăogat cînd i-am întrebat. 
de Cuza: „Nouă ne-a dat pămîntul ăla de l-am pus 
în pomelnic alaltăieri, să-i fie trupu aurit; că nu: 
mai puteam de greci şi de ovrei. Ni se suise în cap.“ 
lar Nică Burtea, bătrin de 90 ani, amintindu-și de 
vremile lui Cuza, începe să plîngă și zice: „Să nu 
trăiască omul cit mine; nici nu-l blestem. Că sint 
oameni acuma la patimă, nu la trai.“ 

Despre Cuza-Vodă sînt în satele României multe a- 
mintiri : se vorbește cu admiratie de frumusetea lui. 
de puterea lui, de obiceiul de a se schimba în haine 
spre a prinde pe cei cu ocaua mică, de chipul cum 
ajuta pe săraci ş.a. 


C. Nădulescu-Codin, Legende, tradiții şi amintiri is- 
torice, p. 105—106. 


CUZA-VODĂ SI TRIMISUL PATRIARHULUI 


Cînd a aflat patriarhul din Constantinopole de legiu- 
irea cea nouă prin care se luau averile mînăstirilor în- 
chinate, s-a scârbit amar. Fără zăbavă a şi adunat sfatut 


tuturor fruntașilor bisericii și aceştia l-au sfătuit să tri- 
mită oameni şi scrisori în toate părţile, unde a crede şi 
să stăruiască din toate puterile că doar or cădea legile lui 
Cuza. 

Patriarhul (Sofronie) a trimis la Cuza pe un arhiman- 
drit (Eustațiu Cleobul ?), să se plingă împotriva luării 
averilor mînăstireşti. La început, domnitorul, sub cuvînt 
că are multe treburi, nu l-a primit pe arhimandrit, dar 
mai pe urmă şi-a făcut socoteală ca să-l asculte şi l-a 
chemat înaintea sa. L-a primit cu toată cinstea şi l-a as- 
cultat cu băgare de seamă. Călugărul, văzînd că domnul 
e paşnic şi prietenos, a început a se obrăznici, ca pe 
vremea cînd erau mai mari grecii în ţara noastră; se 
înroşea, răcnea, da din mîini şi arăta domnitorului că a 
fost nedrept cînd a luat pe seama statului pămînturile 
bisericilor închinate ; că aceste pămînturi sînt date de 
creştini bisericilor pentru pemenire şi că patriarhia are 
drept de stăpînire asupra lor, şi aşa mai departe. 

Domnitoruul Cuza, căruia nu-i plăcea să fie.umilit 
de streini, nici el, nici ţara, a oprit din vorbă pe călugăr 
şi i-a zis cu un glas din ce în ce mai aprins : 

— Nu te mai pot asculta, pentru că ai uitat că ai în 
faţa ta pe domnul românilor şi te obrăzniceşti peste må- 
sură. Din pricina asta, în loc să-ți dau mîna la plecare, 
ca la un om de omenie cum te-am socotit, îs nevoit să-ți 
dau un picior, ca la un obraznic ce ești. 

Și domnitorul, dîndu-i piciorul făgăduit, l-a dat afară 


Auzită de la d-l Stroe Beloescu, mare făcător de bine 
și ajutător al celor în nevoie din Birlad. 


L. Mrejeriu, S. T. Kirileanu și Gh. Popescu-Vinători, 
Cuza-Vodă. Istorisiri pentru popor, 1909, p. 60. 


CUZA ȘI CONSULAII 


Pe cînd se discuta cu furie chestia monastirelor zise 
închinate, intervenţiile călugărilor greci pe lîngă puteri 
erau foarte mari şi numeroase. 

Toţi consulii puterilor garante aflaţi în capitală au 
cerut audiență colectivă, ca să se poată înțelege verbal 

cu Vodă, în această chestie. Cuza era hotărit să facă secu- 
larizarea, nu voia să ţie cont de nimeni şi de nimic, dar 
a fixat o zi pentru primirea reprezentanţilor statelor stră- 
ine. Pe la orele trei după amiază, trăsuri după trăsuri so- 
seau la curtea palatului domnesc, iar salonul galben era 
plin de uniforme diplomatice de tot felul. Un aghiotant 
vesteşte pe Vodă că au sosit toţi consulii generali. Cuza, 
care era numai în halat și în papuci, răspunde: 

— Să mai astepte! 

După zece minute, aghiotantul vine iar: 

— Măria-ta, aşteaptă reprezentanţii puterilor. Bine- 
voiți de vă îmbrăcați ! 

— Să mai aştepte ! 

După un sfert de oră doi aghiotanţi intră șoptind : 

— Măria-ta ! Se impacientează consulii... Sunteţi as- 
teptat ! 

— Bine. 

Și stringind halatul în jurul corpului, ieși din jata- 
cul domnesc şi porni spre salonul galben unde se plic- 
tiseau diplomații ; deschise uşa încet, își scoase scufia de 
noapte din cap, salută strîingind și mai bine halatul la 
piept și zise consulilor, destul de tare ca să fie auzit: 

— Domnilor, aici sunt la mine acasă ! 

Apoi s-a retras. 

Puterile au înțeles atunci că faţă de un om așa ho- 
tărit, orice intervenție a lor era de prisos. 


D. Teleor, Anecdote..., p. li—I12. 


STEAUA LUI CUZA-VODĂ 


Stelele acestea ce cad de pe cer ne proorocesc că se 
naște sau că vine vrun mare stăpînitor peste neamuri. 
Asta doar n-o stiu din auzite, zice moş Neagu, dar am 
văzut-o cu ochii. 

Cine ţine minte, n-are decît să vă povestească de 
„Steaua lui Cuza“. Cit ti-i vara de mare, în toate nap- 
tile, vedeai o stea cu o coadă lungă, cum tăia cerul de 
la răsărit spre miază-noapte si lumina pămîntul ca ziua. 
Si cu adevărat, bine a proorocit steaua, că-n toamnă nu- 

mai ce auzirăm că s-a urcat pe tronul ţării domnul Cuza, 
cel mai mare şi mai bun dintre toţi domnitorii. 


Culeasă de S. Ureche în Embrionul, XXXII, Bucu- 
resti. 


L. Mrejeriu, S.T. Kirileanu și Gh. Popescu-Vinători, 
Cuza-Vodă. Istorisiri pentru popor, p. 32. 


INE POVESTEA TATAJ 


Ne povestea tata. 

— Eram la plug. Se suise soarele bine, încă bine de 
tot, pe la prînz, cînd mă pomenii c-un om că vine drept 
la mine. Era îmbrăcat ţărănește, atit că hainele le avea 
cam rupte. 

— Bun lucru și bună ziua, om bun! 

— Mulţumim dumitale şi bună ziua! Dar dincotro 
eşti şi unde te duci ? Îl întreb cu. 

— laca, dincoa de la vale și mă duc la deal, să mă 
bag la stăpin, c-am ostenit... 

— „Şi foame, poate, că e tocmai vremea prînzului. 

Si ne-am tras la căruţă, unde am așezat masa ; cu mă- 
măligă, cu ceapă şi vreo cîţiva ardei verzi, cu ce dă Dum- 
nezeu, ca la plug... Numai ce-l aud : 

— Tii ! Da’ asa mâncaţi pe-aici ? 

— Dacă n-avem ce... 

Mîncarăm. Cind să ne sculăm, văd că se descheie la 
piept şi scoate dintr-un sac de la şold o ploscă cu vin. 
Nu se desfăcuse binc, cînd văd atîrnate pe pieptu-i, pe 
hainele lui, nişte alea strălucitoare... Cînd să zic ceva, 
îmi taie vorba întinzîndu-mi plosca și zicînd : 

— Acum bea si niţel de acesta. de care beau eu la 
palat... 

— Atunci, noroc si sănătate, mărite doamne, zic eu, 
că acum îl cunoscusem. 

— Noroc să dea Dumnezeu, că norocul vostru o să 
vie în curînd. 

Mi-a dat mîna și m-am uitat după el pînă s-a pierdut 
în zare, printre plugurile oamenilor... 


A doua zi aflase toată lumea despre isprava asta. Și 
la vreo trei luni ne-a chemat stăpînirea pe la primării, 
să ne dea pămînt. 


N. I. Dumitrașcu. Povestită de un bătriîn. 


„lon Creangă“, IV (1911), nr. 9, p. 278—279. 


CUZA-VODĂ ÎN ŢARĂ 


Lingă satul Tereuja, hotar cu Obislav, în judeţul Vîl- 
cea, unde acum e pod peste un pirîiaș, lingă drum, — 
astăzi sosea județeană, dincoace de un ciopor de case ce 
tin de Obislav, — a fost cîrciuma lui boier Răduţ, acum 
nu mai este. 

Era la un Paști ; mi-aduc aminte, parc-ar fi fost ieri... 
Eu eram flăcău, doar mă luase dorobanț cu schimbul la 
Rimnic si făcusem numai vreo două luni. 

Mă duc și eu la govia! ce era la circiuma asta a lui 
boier Răduţ. 

Cînd era petrecerea mai în toi, ne pomenim că vine 
dinspre Slăvești o căruță cu niște cai mici, c-un om în 
fund şi cu un băietan ce-i mîna caii.. Cum ajung în drep- 
tul cîrciumii, opresc; iar cel din fundul căruţii fluieră 
cailor : 

— Pfui-ui-ui... Ho-ho-hoooo ! 

Apoi se dă jos, intră în cîrciumă, cere o litră de vin, 
o bea și o plătește patru crăițari de-ăi de-atunci. Apoi 
iese afară și el, la govie. Oamenii, întinzîndu-i o ulcea cu 
vin, îl întrebă : 

— De unde ești, măi prietene ? 

— Sînt de la munte... 

— Şi und-te duci acum, în ziua de Paşti? 

— La cîmp, că am oi... Da' ce mai aveţi nou pe-aici ? 
Cum o mai duceţi ? 

— Bine... Mulţumim lui Dumnezeu !... răspundem. 

—  Mţţă !... Pe la noi nu prea merge. 


— Ei, de ce ? întrebăm. 


1 Govie — petrecere la care iau parte toate satele din îm- 
prejurimi. 

— De multe... Dumneavoastră plătiţi pe aici bir 
mare ? $ 

— Cam mare !... Vreo şapte sfanți... 

— Dar cu pătulele! ? ne descusea mereu. 

— Pătulele ni le-a fărîmat domnitorul... 

— Bine, da’ cînd vindeţi plătiți ceva ? 

Măi, ce să fie? Ce-o vrea omul ăsta de vrea să știe 
toate ? ne întrebam noi din ochi... 

— Nu plătim nimica... zicem; da' prea ne-a făcut 
domniterul ăsta, ăl de-acuşi, ocoalele mici... Erau mai bune 
ale lui Știrbei, că erau mai mari... Astea, prea de tot, 
zău |... 

— Mai bine, cred eu, că-n loc să bei una de-alea, bei 
două de-astea !... 

— Că bine zici... 

— Dg’ cu bucatele cum o duceţi ? 

— De bucate o ducem bine, bine de tot... 

— ...Da” că bun domnitor aveţi ! 


+ 


Trecu apoi ca o jumătate de an și nu-ș cum vine vorba 
şi mă dau în taină cu unul despre govie, și-i spun și des- 
pre omul ăsta... Și mă pomenesc că mă întreabă : 

— Avea barbă, măi Ioane ? 

Eu îi răspund ; 

— Avea 1... Avea o aia parcă-i era lipită de bărbie... 

Şi-mi spune : 

— Tiu-u-u ! Bată-vă-n cap prostia !... Da’ voi să nu-l 
cunoaşteţi L.. Ala a fost Cuza, mă !... 

— Ce vorbeşti ?... Cuza să umble așa ?... 

— Aşa, să ştii tu... 

— M-a bătut Dumnezeu... că urit i-am vorbit... 

— Cum i-ai vorbit urit ? 

— I-am spus că crau mai buune ocalele lui Știrber 
decît ale lui... Ai văzut greșală ?... 

— Nu e nimic; nu se supără Cuza pentru atita lucru. 


Povestită de mos Ilon Coconoiu, din comuna Obislav- 
Grădiştea, jud. Vilcea, în 1909, dată cînd eram ca 
învăţător în acel sat. 


N. I. Dumitrașcu, Moșteniri, p. 67—70. 


1 Cosarele (n. ed.). 


OCA LUI CUZA 


Multe și frumoase lucruri se povestesc la Galaţi des- 
pre domnitorul Cuza. 

De te cobori la vale spre Dunăre şi-n cale te abati 
pe la prăvălia vreunui negustor bătrîn gălățean, îndată 
ce deschizi vorba de timpurile trecute moşneagul porun- 
ceşte cafele şi, într-un ușor oftat, începe să-ţi istorisească 
amintirile trecutului, în care nu uită, Doamne fereste, 
să-ţi pomenească pe Cuza. De urci în partea tirgului ce 
duce cătră Vadul Ungurului, ori pe calea Tecuciului ce 
trece pe la curtea răposatului Ion Soare, vechi şi bine 
cunoscut de-ai domnitorului Cuza, iarăși întilnești în cale 
casele Clucerului ori ale altui boier bătrîn ori negustor 
care-i gata să-ţi spuie cîte-o-ntimplare a lui, ori numai 
auzită, despre domnitorul Cuza. 

Numai cică într-o seară, ce-i vine lui Cuza, fiind în 
Galaţi, hai să vadă singur dacă negustorii vînd cu oca 
iui (Cuza). 

Ş-a tras o sarică miţoasă deasupra hainelor strălu- 
citoare militărești, luă o căciulă ciobănească pe cap, înde- 
sînd-o pînă peste urechi. și cum era şi întuneric și ningea 
de nu se vedea om cu om, o luă ruzna, tocmai spre tirgul 
cel nou. 

— Bună vremea, jupîn negustor ! 

— Bună să-ţi fie inima, voinice ! socotincdu-l a fi vreun 
taran venit la tîrg. 

— Ger și ninge-n una, hai? Îi mai spuse negustorul. 

— Frig şi-aș vrea să mă-ncălzesc. Ia-n adă o oca de-a 
lui Cuza ! 

După puţintel timp, domnitorul se trezește c-o ulcică 
de lut ca de-o jumătate oca. 

— D-apoi bine, jupîne negustor, asta-i oca lui Cuza ? 

— Vezi bine că pentru voi ţăranii, aiasta-i ! 

Domnitorul se grăbi să plătească şi porni. 

A doua zi, negustorul se pomeni chemat de pîrcălab, 
care poronci de-i legă de git, negustorului, ulceiele de 
lut în care vindea vinul drept oca lui Cuza; ş-a fost 
purtat așa prin tirgul cel nou, și rușinat. Din ziua aceea 
nu s-a mai găsit nici un negustor care să nu vindă cu 
oca cea dreaptă a lui Cuza, una şi pentru boieri şi pen- 
tru ţărani. 

Aşa ştia domnitorul Cuza să afle şi să facă dreptate 
poporului. 


Revista Vulturul. 


L. Mrejeriu, S. T. Kirileanu, Gh. Popescu-Vinători, 
Cuza-vodă. Istorisiri..., p. 106—107. 


CUZA $I JUDECĂTORUL 


Pe lingă multe nedreptăţi făcute de slujbașii ţării, 
mai intrase în urechea domnitorului Cuza că judecătorii 
de prin țară s-au cam deprins să împartă dreptatea şi 
după zimţii galbenilor. 

Şi cum el era deprins să se-ncredinţeze întotdeauna 
singur, o ia iar la drum, hai, hai, hai, hai cu toiag și 
cojoc şi căciulă mocănească în cap. 

Şi așa ajunge el într-un tîrg nu ştiu care, și ca orice 
creștin se vîră într-o criîşmă, să ia o gustare. 

Acolo, într-o odaie mai din fund, la o masă, după 
obicei, cinsteau mai mulţi țărani care se uitară cam mi- 
raţi la noul oaspete. 

Cu cojocul între umere, cînd Cuza trecu pe lingă masă, 
atinse într-adins cu poala cojocului sticlele şi paharele, 
cari se făcură țăndări jos. 

De aici gilceavă şi sfadă, mai ales că țăranii cei de 
masă erau puțin ameţiţi de băutură. Cuza ieşi afară și 
ţăranii droaie după el, să le plătească paguba. 

În sfirsit, în fața negustorului de după teșghe şi de 
faţă fiind şi un sergent de uliţă care cinstea și el mai 
de-o parte, la o masă, Cuza dă o palmă celui mai clonţos 
dintre țarani. 

Sergentul de uliţă se puse la mijloc şi se sfirşi cu 
hotărîrea ca țăranii, pentru pagubă și lovire, să-l deie 
în judecată pe mocanul nostru. 

Zis şi făcut. 

După două-trei zile se găseau toți în fața judecăto- 
rului din acel tîrg, cum și sergentul şi negustorul, ca 
martori. 


— Cum îi pricina, moșule ? întrebă judecătorul. 


C-da 183 coala 11 139 


Cuza s-apropie de masă şi cum pe sub colțul mesei 
slobozi judecătorului cîțiva galbeni, apoi povesti întîm- 
plarea petrecută la crișmă. 

A-ntrebat judecătorul și pe tinguitori și pe martori şi 
la urma toată dreptatea s-a dat mocanului nostru. 

Tot într-acel ceas, tot în judecătorie fiind, Cuza si-a 
dezvelit pieptul, arătîndu-și și îndreptările de domn. 

Judecătorul, văzînd, se-mpletici şi căzu jos. 

Cuza, pe taranul lovit cu palma, îl sărută pe obraz, 
să-i spele pata, cît pentru pagubă, îl răsplăti bănește. 

Cum s-a aflat nu se știe, dar într-o clipă, la faţa lo- 
eului fu ispravnicul de ţinut şi toți slujbaşii mari din 
tirg. 

Cuza dădu poruncă ca judecătorul să fie rădicat și dus 
în tîrgul leșului la domnie. Ce i s-o fi întîmplat acolo, 
nu se ştie, dar cald nu i-o fi fost. 


Auzită de G. Popescu de la V. T. Birliba, Vinători. 


L. Mrejeriu, S. T. Kirileanu şi Gh. Popescu-Vinători. 
Cuza-vodă. Istorisiri..., p. 146—147. 


CUZA-VODĂ ȘI SURUGIUL 


Cuza-vodă în vremea cît a domnit, avea obiceiul să 
îmble schimbat în alte straie și să cutreiere prin ţară, ca 
să afle hoţiile şi puncășiile ce se făceau. 

Așa, într-o zi porni cu tot alaiul domnesc, să meargă, 
de pildă, de la București la Iaşi. Îndată să și vesti de 
aceasta în toată ţara. Merge el aşa pînă la un tîrg aproa- 
pe de Iași, poate la Roman. Acolo — cum cra el iscusit 
— se îndosi pe sub ascuns, își schimbă straiele, s-a dus 
la poştă și zise citră căpitanul poștii : 

— Domnule, te rog tare mult, dă-mi o trăsură să 
mă duc pînă la lași, că am treabă grabnică acolo. 

— D-apoi, boierule, grăi căpitanul poștelor, cum să-ţi 
Jau ? N-ai auzit că vine măria-sa Vodă și trebuie să-l du- 
cem cu toate trăsurile și caii unde-a pofti ? 

— Bine, bine! Înţeleg cu ; da mă rog tare mult să-mi 
dai. Gindesc că crezi la nevoie și... iaca, să fie vorba În- 

tre noi, te cinstesc şi eu cu-atita... Şi-i dădu un napoleon. 

— De, boierule, îţi fac ; da... cu mare frică. Și strigă 
degrabă la un surugiu (poștaș) : Vasile, Gheorghe, cum 
l-a fi chemat, pune caii cutare la trăsura cutare și fugi 
în grabă cu boierii la Iași! 

— Eeeei ! Doamne ! se căină surugiul, tocmai pe mine 
mă trimeţi ? Eu-s surugiu vechi și aveam să mîn caii la 
radvanul cu care merge măria-sa Vodă, şi mi-ar fi ieșit 
un bacșis bun. 

—- Haide, fă ce-ţi spun; nu mai lungi vorba! 

Surugiul a pus caii, s-a suit boierul în trăsură ș-au 
pornit la drum. Da pe drum, cela mîna, nu prea mina; 
mergea alene de tot. Îi era și lui a mîna caii, ca cînelui a 
linge sare. 

Da Cuza, văzîndu-l așa, îi zise: 

— Măi, cutare, de ce mergi așa cu trăsura ? 

— Apoi, nu-i unsă osia, boierule ! 

— Ce spui măi? Rupe-o mai pe românește că nu 
te înțeleg. 

— Apoi, iaca cum boierule ! Nu-mi vine a mîna caii, 
pentru că nu m-a lăsat să mă duc cu radvanul lui Vodă, 
că avea să-mi deie un bacșiş bun. 

— Şi cam cît bacșiș avea să-ţi deie el ? întrebă Cuza. 

— Eei! Cît bacșiș avea să-mi deie ? Ia, îmi da, acolo, 
un napoleon. 

— Iaca, mă, zise Vodă, eu îţi dau trei napoleoni, nu 
unul. Numai să mii repede. 

— De-amu, boierule, grăi surugiul... aşa şi pe din- 
colo... de Cuza-vodă.. Ține-te, că mîn !... 


N. Matecscu-Movilă, rev. Satul, I. Teișani (Dimboviţa). 


L. Mrejeriu, S. T. Kirileanu şi Gh. Popescu-Vinători, 
Cuza-vodă. Istorisiri..., p. 154—155. 


AGHIOTANTUL DOMNESC AL LUI CUZA-VODĂ 


Cuza-vodă avea o mare slăbiciune pentru prieteni. 
Nu se știe dacă prietenii săi îi purtau atita grije cit ie 
purta cl lor. Firea lui vioaie și felul de a răspunde prin 

glume tuturora îl făcea plăcut. Pină a nu se face domn 
avea mulți prieteni. După ce se făcu domn, numărul lor 
crescu, căci toți îl căutau pentru trebuinţele lor. 

Pînă și cei care învățaseră cu el la școala primară și 
pe care nu-i văzuse de multă vreme, veniră la palat ca 
să-i ceară slujbe. Cuza le împlinea la toți trebuințele și 
cra prea mulțămit cînd putea să facă bine. 

Într-o toamnă, pe cînd Cuza erea în București, so- 
sește la palat un om potrivit ca vîrstă ; să fi avut el cam 
tot anii domnitorului. Nu arăta mai bătrîn. 

A cerut voie și Cuza l-a primit, cum primea de altfel 
pe toată lumea. 

— De unde ești ? îl întrebă domnitorul. 

— Din Galaţi, măria-ta... 

— Cum te cheamă ? 

— Mă cheamă așa şi aşa... Am învățat amindoi la 
școală. 

— Da... răspunde Cuza, îmi aduc aminte de numele 
ăsta... Dar nu știu cum se face că nu ne-am văzut de 
mult. 

— Ba eu v-am văzut de multe ori și v-am salutat 
totdeauna, dar n-am îndrăznit ca să vă vorbesc. 

— Şi nici eu, îmi pare, n-am vrut să-ți vorbesc, zise 
Cuza rizînd. 

— Dacă nu mă mai cunoșteați, cum era să... 


— Ai dreptate, prietine, e adevărat. Că noi eștia mai 
mari nu prea avem plăcere de cei mici ca tine; de aia, 
fiindcă n-am vrut să-ți verbesc cînd ne întilneam pe 
stradă, acum cade să vorbim mai mult. Cu ce te-aş pu- 
tea ajuta ? 

— Cu o slujbuliță... Am venit pe jos de la Galaţi, 
numai cu gîndul la măria-voastră. 

— Bine că ai ajuns sănătos. Dar cam ce slujbă ceri ? 

— Orice slujbuliță, dacă s-ar putea pe aici pe la pa- 
lat, aș fi aşa de mulțămit!... 

— Am înţeles. Armata ai făcut-o ? 

— Da. Am făcut-o la Galaţi. 

— La Galaţi... Îmi pare bine. Și Cuza pare că își 
trimetea gîndul la orașul său și la mama sa care încă ṣe- 
dea acolo. 

După cîteva momente îi spune : 

— Domnul meu! De azi înainte vei fi aghiotantul 
meu. Cer numai ca să fii cinstit cum erai în copilărie... 
E adevărat, erai bun băiat pe vremea aceea. 


+ 


Odată, Cuza vine din oraş și observă  numaidecit 
lipsa aghiotantului său. 

Era iarna, cu vreo două zile înainte de sfintul Ni- 
colae. 

Domnitorul, care știa cinstea aghiotantului, bănui nu- 
maidecit ceva. La ceasul acesta, aghiotantul era totdea- 
una aici. Ce cauză l-o fi oprind acum! ? Nu vru să mai 
întrebe pe nimeni și el singur se repezi în odaia aghio- 
tantului, care nu era departe. 

Acum înţelese totul. Găsi pe aghiotant dormind, iar 
pe masa lui se vedea o scrisoare neisprăvită care începea 
așa : 

„Sărut mâna, buna mea mamă, 


Rog pe Dumnezeu să te ţie sănătoasă si să-ți dăruiască 
ani mulți, fericiţi. 

Mamă dragă, eu astăzi am primit leafa şi de aia aşa 
de tîrziu îți trimit şi dumitale 50 de sfanți de cheltuială. 
Te rog să mă îierţi, mamă, dacă n-am putut să-ți trimit 
mai mult, căci vezi cum merg lucrurile, leafa e mică şi 
se cer şi la noi multe...“ 

Cuza citește totul și așa rău ce i-a părut cînd vedea 
că aghiotantul nu era mulțămit de leafa lui. Ce să facă ?! 

Lasă scrisoarea pe masă și se întoarse repede în o- 
daia lui ; descuie și luă dintr-o lădiță o sută de galbini 
frumoși, de aur, îi puse într-un fișic de hîrtie și cu ei 
veni iarăși în odaia aghiotantului care dormea înainte. 
fără nici o grije. 

Umblind ușor, ca îngerul care păzeşte pe cei drepţi, 
desfăcu buzunarul hăinii ce aghiotantul aruncase pe 
masă, bagă fișşicul acolo și se trase repede îndărăt. 

Se duse apoi în odaie și își începu alte lucrări. Aghio- 
tantul s-a sculat mai tîrziu, a isprăvit scrisoarea ce în- 
cepuse şi, după ce a lipit-o cu ceară, a trimis-o la poștă, 
împreună cu banii ce dăruia mamei lui. Puțin mai în 
urmă, scotocind prin buzunare, găsi fișicul cu cei o sută 
de galbeni. Întîmplarea asta supără mult pe aghiotant, 

căci toate socotelile lui nu-l ajutară la nimic, ca să dez- 
lege ghicitoarea : cine i-a aruncat lui acolo pumnul ăsta 
de aur. Și nu erau mai puţini bani, Doamne, o sută de 
galbeni !... E lucru mare. El începu a se posomori, ca 
oamenii fricoși, ca aceia care se gîndesc mult la un lucru 
mare. Banii ăia, poate nu erau curaţi, își făcea el în- 
chipuire. De aceea se întrista aghiotantul, pe -fiece zi 
mai mult. Cuza îl priveghea de aproape. Într-o zi, el în- 
trebă cu curaj : 


— Ce ai, prietene, de eşti tot trist ? 

— Să trăieşti, măria-ta, n-am nimic ! 

— Te rog să nu mă minţi, spune-mi totul, altfel îmi 
schimb părerile. 

Și cu atîta putere îi spuse vorbele din urmă încît a- 
ghiotantul fu cuprins de frică și se hotărî în sfîrşit: 

— Măria-ta : Un lucru care mi se pare necurat mă 
întristează. Alaltieri am găsit în buzunarul hăinii mele 
o sută de galbini. 

— Şi de asta te-ai fisticit așa ? Poate sfîntul Nicolae 
de alaltăieri ţi-o fi făcut vreo poznă... Mai știi? Sfîntul 
Nicolae cam umblă noaptea. Ia seama ! 

Cuza plecă rizînd de lîngă aghiotant. 

Ce ţi-e cu oamenii ăștia mari, frate! Ţie îţi vine le- 
şinul și ei rid de sc topesc... Aghiotantul, săracu, de cînd 
spusese domnitorului istoria cu galbenii de aur, tînjia si 
mai rău și se căina că i-a spus această dandana ciudată. 
Nu știa că domnitorul îl va lua în ris. 


+ 


După cîteva zile, domnitorul îl chemă iar la sine, 
pesemne ca să-și mai bată joc de el: 


— Ei!... Te văd abătut. Îmi pare că ești bolnav. 

— N-am nimic, măria-ta. 

— Nu te cred. Spune-mi ce ai mai aflat despre gal- 
binii ceia ? Nimic? 

— Nimic, măria-ta ! Îmi pare a fi un lucru “necurat. 

— Nu avea grije, prietene, căci banii ţi i-am pus eu, 
ca să ai ce trimite mamei tale, la Galaţi. Ai înțeles ? 

— Am înţeles, măria-ta ! 


Aghiotantul a rămas în picioare trăsnit. Fapta dom- 
nitorului i-a mișcat inima lui de om cinstit şi două la- 

crămi s-au văzut în ochi-i. Cuza, care-l obosise cu jo- 
cul său, s-a apropiat şi mai mult de aghiotant şi i-a zis: 
— Să mă ierţi, prietene !... 


Pevestită de Mihail Mavrodin, de 46 ani, din Craiova. 


P. Danilescu, Alexandru I. Cuza în tradiția populară... 
p. 56—61. 


CUZA-VODĂ ÎNTRE OCNAŞI 


Dcritor de a vedea şi cerceta însuși toate instituţiunile 
țării, Cuza-vodă, puţin timp după alegerea sa ca domn, 
călătorind prin ţară, merse şi la castelul în care sînt de- 
ţinuţi criminalii, din marginea Tirgului-Ocnei. 

lotrînd înăuntru cu suita sa, i se înlățișară puşi pe 
două rînduri, toţi osîndiţii la munca silnică ce populau 
atuncea acel penitenciar. 

Cuza începu a cerceta pe toţi, cu deamănuntul. 

— Ce vină ai făcut tu de ai ajuns aicea? întrebă 
Vodă pe un osîndit. 

— Nimica, măria-ta ! Numai pe un presupus am fost 
condamnat pe viaţă și stau aici de douăzeci de ani... 

— Dar tu ? întrebă Vodă pe un altul. 

— Eu, mărite doamne, pe sfînta dreptate m-au osîn- 
dit, fără a fi visat măcar să fac ceva rău. 

— Dar tu? Dar tu ?... întrebă Vodă, pe rînd, pe mai 
mulți alţi osîndiţi. 

Fiecăre se gribea să răspundă că e nevinovat, că e 
condamnat pe nedrept, că a fost luat drept altul, că nici 
nu ştie nimic de crimele ce i se impută etc. 

Ajungînd la urmă, Cuza mai întrebă încă pe unul din 
ocnașşi : 

— Ei, mă omule, ia spune-mi și tu, tot pe sfinta 
dreptate te-au osîndit judecătorii ? N-ai făcut nici tu 
nimica care să-ți fi atras pedenpsa ce suferi ? 

— Ba cu, să mă icuţi, măria-ta, am păcătuit, ce-i 
dreptul. Eram în lipsă mare, iarna era grea şi m-am dus 
să fur de la un român, un vițel... Românul m-a oblicit? 


1 A oblici — a afla, a observa, a descoperi (n. ed.). 

și mi-a tras vreo două prăjini peste spate; eu am pus 
mîna pe un par și l-am lovit drept în numele tatălui, 
încît bietul a căzut la pămînt... după care — zice-se — 
că a și murit. Și judecata m-a trimis la ocnă pe viață! 

— Cum, ai făcut tu asemenea tilhărie și omor? 

— Da, măria-ta, am făcut cum o spun! 

— Așa e, domnule director ? întrebă Vodă pe direc- 
torul penitenciarului, ce era lingă el. 

— Așa e, întocmai, măria-ta ! 

— Ei, bine, începu Vodă răstit către director, ce fel 
de om ești dumneata, să ţii aicea, în mijlocul atîtor oa- 
meni de treabă și nevinovaţi, un asemenea răufăcător şi 
ucigaș ! ? 

Directorul rămase înmărmurit, neștiind ce să răspundă. 
Atunci Cuza adăogi : 

— Acum, să-mi daţi afară fără milă pe păcătosul a- 
cesta! Afară pe poartă, ticălosule, să nu mai aud de 
numele tău !... Locul tău nu este aici, între atiția oa- 
meni cinstiți care n-au făcut nici o vină! 

Și Vodă scoase în același timp vreo zece galbeni din 
buzunar, îi întinse ucigașului și-i zise încă : 

— Na, să ai de drum, ca să te duci cît mai departe 
de locurile acestea şi nici să mai audă tovarășii tăi de 
pînă acuma de numele tău. 


Porţile castelului se deschiseră repede și ucigașul fu 
dat afară singur, dintre toți cei ce nu... erau acolo decit 
din greșeală sau pe presupusuri. 


Din revista Lupta pentru viaţă, nr. 2, an. 1905 


P. Danilescu, Alexandru I. Cuza în tradiţia popu- 
lară..., p. 62—64. 


CUZA-VEDĂ ȘI SANTINELA 


Se ştie că domnitorul Cuza obișnuia să umble noaptea 
schimbat prin oraș şi intra în vorbă cu cine se nimerea, 
întrebind şi iscodind să afle cari sînt nevoile oamenilor, 
cum se poartă cu ei slujbașii și dacă poporul vorbește 
de bine sau de rău despre domnitor. 

Într-o sară, trecînd pe lîngă o santinelă ce era la un 
post oarecare, vede pe soldat că stă rezămat de gheretă, 
cu arma proptită de braț, iar într-o mînă ţinînd un co- 
dru de mămăligă și într-alta o ridiche din cari îmbuca 
cu poftă. 

Domnitorului îi veni să rîdă cînd îl văzu şi-l întrebă 
pe un ton glumet : 

— Ce mănînci acolo, măi camarade ? 

Soldatul care nu-l cunoștea, zise : 

— Ia, ghici! 

Atunci, domnitorul, prefăcîndu-se că nu știe ce mă- 
nîncă soldatul, începu să-l întrebe : 

— Îi fi mîncînd mămăligă cu slănină ? 

— N-ai ghicit. 

— Îi fi mîncînd mămăligă cu praz ? 

— N-ai ghicit. 

— Îi fi mîncînd mămăligă cu ceapă ? 

— N-ai ghicit. 

— Îi fi mîncînd mămăligă cu ridiche, leat ? 

— Vezi că ghiciși ? 

Domnitorul rîse de soldat, dar acesta nu-i dădu pas 
și-l întrebă : 

— Dar tu cine ești de mă întrebi ? 

— Ia ghici, răspunse Cuza, în felul soldatului. 

— Îi fi don” caprar cutare ? 

— N-ai ghicit. 

— Îi fi don” sergent cutare ? 

— N-ai ghicit. 

— Îi fi don’ căpitan cutare ? 

— N-ai ghicit. 

Soldatul, atunci scos din sărite, zise cam răstit, cam 
cu sfială : 

— Că doar n-ăi fi măria-sa Vodă Cuza ! 

— Ei, vezi că ghiciși. 

— Aoleo, strigă soldatul fisticit, ţine tu ridichea și 
mămăliga, să prezent eu arma ! 


A doua zi dimineață sosi la regiment un ordin al mă- 
riei-sale domnitorului, ca soldatul care a fost de santi- 
nelă la cutare ceas în postul cutare să fie trimis numai- 
decît la palat, cu arma. 

Soldatul, cînd auzi despre ce e vorba, i se făcu inima 
cît un purice, de frică, văzînd că omul din seara trecută 

era chiar Vodă Cuza, dar știind că măria-sa e om bun 
la suflet, își luă curajul și se duse fără teamă. 

Ce se întîmplase ? 

Domnitorul, întorcîndu-se în seara trecută la palat, 
povestise doamnei toată întimplarea cu santinela şi doam- 
nei îi plăcu atit de mult, încît ceru să vadă şi măria-sa 
pe soldatul cu pricina. De aceea, cînd sosi omul nostru 
ia palat, domnitorul îl puse să repete scena din ajun, 
spre marea veselie a doamnei, care rise din toată inima. 

Măria-sa doamna întrebă apoi pe soldat de unde e 
cum îl cheamă, dacă e însurat şi ce meserie învîrteşte 
și aflînd că era plugar însurat și că n-avea stare mai de 
loc, îi dete o sumă de bani și stărui pe lingă domnitor 
a-l elibera din oştire, și-l trimise la vatra lui. 


Comunicat de d-l C. Anastasian, Cimpina. 


L. Mrejeriu, S. T. Kirileanu şi Gh. Popescu-Vinători, 
Cuza-vodă. Istorisiri..., p. 161—162. 


CUZA ȘI SOLDATUL 


Cuza voi să se încredințeze odată ce fel de armată 
are el. De aceea, își schimbă straiele domnești şi se îm- 
brăcă în straie soldăţești, ș-o porni prin mahalalele Bu- 
cureșştilor, trăgînd cu ochii prin cele crîșme să vadă, nu 
cumva dă peste vrun soldat. 

Umblă cl ce umblă și numai ce zări un calaraş, cîn- 
tînd într-o crîșmă. 

Intră și el acolo. 

— Bună ziua, camarade ! 

— Mulţămesc, camarade ! 

— Dar ce faci aici ? 

— Cinstesc un pahar de vin. 

— Apoi, de asta am venit și eu. Şi unde mi se pun 
amîndoi pe chef şi dă-i, şi dă-i, pînă noaptea tîrziu. 

— Măi, eu am gătit paralele, îi dă Cuza într-o vre- 
me. Tu maiai? 

— Ba și eu le-am gătit. 

— Apoi, atunci ce bem ? 

— Ştii ce? Am să-mi lăs sabia zălog la crîșmar, pînă 
dimineaţă, pe-o ocă de vin. Aşa fac toţi de la noi, cînd 
gătesc paralele. 

Zis şi făcut. 

Băură și oca aceea de vin și porniră. 

A doua zi, Cuza, cu noaptea-n cap, veni la cazarma 
calaraşilor să-i inspecteze. 

Soldaţii au fost scoși în ogradă și aşezaţi pe două rîn- 
duri. 

Cuza se primblă pe dinaintea lor de vo două ori, apoi 
se opri scurt, puse mîna pe un soldat, îl scoase din rînd 
şi glăsui tare: 

— Acestui ostaş va trebui să i se taie capul. Asa 
vrau eu! 

Soldatul îngălbeni ca turta de ceară și începu să tre- 
mure. Îl cuprinse fiorii morții. Toţi cei de faţă rămaseră 
înmărmuriți, neștiind ce-i aceasta. 

— Porunca mea s-o îndeplinească soldatul cutare! 

Cuza numi pe soldatul cu care băuse noaptea. 

Cela ieși foarte liniștit din rînd, se opri scurt în fața 
camaradului osîndit, puse mîna pe sabie, își ridică ochii 
cătră cer grăind : 


— Doamne ! Multe minuni ai făcut în lumea aceasta 
cu cei nevinovaţi... Rogu-te, fă, dacă acest soldat e nevi- 
novat, ca sabia mea să se prefacă în sabie de lemn! Și 
odată și trage sabia din teacă. 

Şi, o minune! sabia soldatului era de lemn... 


Toţi au crezut că-i o minune, afară de Cuza şi tova- 
răşul său de petrecere. 

Această păcăleală plăcu lui Cuza-vodă și de aceea îl 
făcu pe soldat, caporal, dar îl sfătui să nu-și mai lese 
niciodată arma zălog pe la crîşme, că e tot ce poate fi 
mai de ruşine pentru un apărător al țării. 


Culeasă de P. - Gheorgheasa, înv. Broșteni (Suceava). 


L. Mrejeriu, S. T. Kirileanu şi Gh. Popescu-Vinători, 
Cuza-vodă. Istorisiri..., p. 42—43. 


149 


SANTINELA 


Cică într-o zi, Cuza-vodă, îmbrăcat în haine de tirgo- 
văț, ca să nu-l cunoască nimeni, mergea prin București, 
pe unde-i cazarma care poartă astăzi numele lui Cuza- 
vodă. 

Văzind soldatul de santinelă, să-ndreptă cătră el: 

— Bine, soldat, de ce nu prezinți arma? întreabă 
Cuza. 

Ostaşul, măsurîndu-l din cap pînă-n picioare şi necu- 
noscîndu-l, răspunse scurt să-și caute de drum. 

— Să-mi caut de drum ? Lasă că te-oi învăţa eu cum 
trebuie să te porți cu cela care-ţi dă pîne ! 

— E, hei? Tu ești pitarul care ne dai pîinea crudă și 
mititică și încă mai cei să-ți prezint arma?  Șterge-o 
de-aici că te fac una cu pămîntul ! 

Cuza-vodă tăcu şi porni. 

Cum a ajuns la palat luă măsuri aspre ca să se deie 
soldaților pîne coaptă şi grea de-o ocă. 

Sfîntă a fost zisa lui Vodă ! De atunci, ferit-a Dumne- 
zeu să mai fie pînea crudă ori lipsă la cîntar. 


Revista Vulturul. 


L. Mrejeriu, S. T. Kirileanu, Gh. Popescu-Vinători, 
Cuza-vodă. Istorisiri.... p. 43—44. 


CUZA-VODĂ ȘI STAREȚUL MĂNĂSTIRII NEAMȚULUI 


Îi stiută că Cuza-vodă nu sta numai acolo în Bucu- 
rești, ci avea de grijă să se ducă prin sate și prin tîirguri, 
schimbat fel şi chip, ca să cerce slujbașii, să vadă cum 
îi lumea de sub mîna lui și care cum se poartă. 

Aşa, odată mergea pe drumul Neamţului într-o căru- 
cioară cu două roate, c-un cal; cine nu trăgea bine de 
samă ar fi gîndit că-i un calic. 


Cum a trecut podul Timișeștilor, pe la pădurea Co- 
verca, iaca-l ajunge o trăsură cu patru cai. În trăsură 
era starețul mănăstirii Neamţului. 

Da' Cuza, cu trăsurica lui, nu s-a ferit într-o parte, 
ci a ţinut tot mijlocul drumului. 

Vizitiul de la trăsura starețului striga ca să se deie 
într-o parte. Da' Cuza, nu. 

Atunci stareţul zice către vizitiu : 

— Ia du-te şi-i dă cîteva calicului celuia, ca să știe 
de altă dată cum să se ferească din calea oamenilor. 

Îndataș mare, vizitiul a sărit din trăsură și a prins 
a-l bate pe Cuza şi i-a tras căruţa înlături. 

Trăsura starețului a trecut înainte ; da’ Cuza a dat 
vînt calului și a ajuns mai înainte în Tirgul Neamţului. 

Ș-a spus celui de la rohatcă! că de-a veni o trăsură 
cu patru cai şi-ntrînsa a fi un călugăr, s-o oprească și 
s-o aducă la poliție : 

— Că cu-s Cuza, ş-am să mă răfui o leacă cu el. 

Cuza s-a dus la poliţie, a lepadat straiele cele calicești 
cu care era îmbrăcat și a rămas în straiele lui adevărate, 
cele domnești. 

Nu a trecut mult și iaca-l aduce pe stareţ înaintea lui 
Cuza. 

— Sfinţia-ta eşti acela care ai poruncit să mă bată ? 

— Eu, măria-ta, iertaţi greşala mea ! 

— Vra să zică voi sînteţi boieri, nu sînteţi călugări 
evlavioși și cu milă de cei slabi și sarmani, după cum s-ar 
cuveni să fiţi. Voi în loc să miluiți pe un sarac, cînd îl 
întîlniți, porunciţi să-l bată... Apoi, ca să nu mai fiți bo- 
ieri și să fiți numai călugări, am să vă iau moşiile cele 
multe care vă aduc atita belșug de vă îmbuibaţi ca niște 
trîntori. 

Și oricît s-a rugat starețul ca să-l ierte de fapta lui 
cea ră, nici că ș-a schimbat Vodă gîndul, aşa că a şi venit 
vremea de li-a luat moșiile mănăstirilor. 


Auzită de la Gh. a Sofiei din Sodomeni, com. Paş- 
cani (Suceava). 


L. Mrejeriu, S. T. Kirileanu, Gh. Popescu-Vinători, 
Cuza-vodă. Istorisiri..., p. 54—55. 


1 Barieră (n. ed.). 

ALEXANDRU CUZA ȘI CĂLUGĂRII 


Cuza, îmbrăcîndu-se odată în haine de fecior boreresc, 
veni în satul Vînătorii-Neamţ și trase drept la casa unui 
sătean sărac. După ce a mai stat puțin, ceru săteanului 
ca să-i dea ceva de mîncare. Omul i-aduse îndată ceva 
brînză şi mămăligă, rugînd pe fecior ca să-l ierte dacă 
n-a fost mai din vreme preparat cu de-ale mesii. Cuza, 
fără să fie cunoscut de cineva, mîncă și tăcu. 

Dar în acest timp, călugării de la monastire făceau 
larmă multă prin sat și sileau pe oameni, ca să iese mai 
repede la lucru. 

Domnitorul le făcu semn și vorbi cu mai mulţi săteni, 
rugîndu-i ca să mai întîrzie puţin. Gîndul său era ca să 
vază ce vor face călugării. Urmarea îndărătniciei însă a 
fost că toţi aceia care au întirziat puţin au primit ca 
răsplată lovituri de bici. 

Săteanul care găzduise pe Cuza, deşi s-a apărat puţin 
spunînd că are un om în gazdă, ce trebuia îngrijit, tot 
n-a scăpat de ocări şi de lovituri. 

Bunul domnitor totul văzu, dar tăcu și plecă necu- 
noscut, lăsînd sub velnița săteanului cîţiva bani de argint. 


* 


Pe drum către Neamţu a dat poruncă cărăușului, 
să dea drumul cailor ca să pască prin livezile monastirești. 
Călugării păzitori văzînd această necuviinţă, s-au necăjit 
îndată și au tăbărit cu bicele pe căruța domnitorului, de- 
părtîndu-se în urmă cu sfială. Văzuseră ei că au de a face 
cu un fecior boieresc. 


+ 


Tot Cuza, ajungînd la monastire, se îmbrăcă îndată 
în haine de cerşetor şi apoi rupt, ca vai de lume, intră 
cu sfială în curtea monastirei, cu gîndul ca să ceară de 
milă înaintea sfinților părinți. 

Pe atunci, monastirea Neamţu era un cuib fericit pen- 
tru călugării greci și pentru alte odrasle de ale lor. 

Domnitorul vroia cu tot 'nadinsul să se încredințeze 
de sfințenia acestor fățarnici. 

Întîi, el intră într-un etac unde ştia mai de dinainte, 
că șade căpetenia călugărilor. Într-adevăr, nemeri bine ; 

stareţul era la masă înconjurat de toată ceata apostoleas- 
că. Toți mîncară în liniște, bolborosind ceva pe grecește, 
şi nimeni nu se uita la cerșetorul care cerea umilit la use. 

În cele din urmă, un călugăr burtos îi aruncă o bucată 
de piine, poruncindu-i încruntat ca să se care mai de- 
grabă afară. 

Domnitorul ieși lăsînd ușa deschisă. Un călugăr îl 
petrecu pînă jos la scară. Un moment, călugărul șezu 
lingă cerşetorul zdrențuit care se căznea să-și bage pîinea 
în traistă. Fără să se aștepte însă, călugărul zări sub 
zdrențe cordonul strălucit de domnitor. Înlemnit de frică, 
tremurînd de rușine, de abia sui treptele părintelui stareţ 
care, vesel, spunea ceva cetei călugărești, sătulă de toate. 

Vroi să spuie cu curaj vestea dar se înecă. Dete să 
se apropie dar nu-l mai țineau picioarele. Lăsă capul în 
jos și de abia ridică mîna dreaptă în sus. 

— Ce ai?! întrebă stareţul care observase nevoia 
călugărului ușer. 

— Cuza... mormăi călugărul... 

— Vine Cuza ?... Domnitorul ?! 

— Nu, a fost aici. 

Toți încremeniră, se sculară și rămaseră tapeni în 
picioare. Călugărul ușer amuţise de-a binelea. Cei din 
jur îi ridicară capul și-l smuciră de haină : 

— Dar, spune, unde e Cuza ? Ce îţi e? 

— A fost aici și ceru de milă. Am văzut că i-aţi dat 
un codru de pîine... 

— Şi cu l-am înjurat, nenorocitul de mine, zise cel 
care îi aruncase bucata de pîine. Într-un moment, toți 
se împrăștiară. Căutau pe mizerabilul de cerșetor căruia 
trebuia să-i despartă capul de trunchi. Dar tot nenorocul 
îi păştea. Cuza, la poarta monastirii, sărise în căruţă și 
fuga, la vale, către apa Siretului. 

Și de aici, domnitorul ajuns în grabă la Iași, își însem- 
nă bine purtarea sfinților călugări pe care trebuia să-i 
radă de la monastire. 


+ 


Călugării, văzîndu-se prinși cu ocaua mică și știind 
cu cine au de a face, au format și ei o delegaţie din cei 
mai buni de gură și au pornit-o spre Iași. 

Tare se temeau ei de mînia domnească ! Cu chiu, cu 
vai, ajunseră la palatul din Iași şi cerură smeriţi, ca să 

vorbească cu Vodă. Cuza îi primi binevoitor, în timp ce 
călugării începură să-l roage frumos ca să aibe milă şi 
să nu le schimbe așezămintele lor sfinte și foarte cin- 
stite... 

— Bine, a zis Cuza, voi ține socoteală de cele ce-mi 
reclamaţi, dar, mai înainte, aş dori să văd şi eu acele 
sfinte aşezăminte de la Neamţ. Voi veni odată pe acolo 
și atunci ne vom înțelege pentru totdeauna... 

Și într-adevăr, făgăduiala domnească s-a împlinit. 
Călugării au plecat trişti şi abătuţi. Pricepeau ei gîndul 
domnitorului. tiau prea bine că el fusese săptămînă 
trecută pe la monastire, aflase totul şi acum se prefăcea 
că nu știe nimic, dorind, după cum le spunea, să-i vază 
mai de aproape. De abia ajunseră înapoi la Neamț și 
primiră vestea că Vodă Cuza va veni peste două zile la 
monastire. Grozavă veste !... 

La o săptămînă de la plecarea călugărilor din Iași, 
domnitorul, însoțit de mulți călăreţi, plecă spre monastire. 
Pînă a nu ajunge aici, o roată de dorobanţi trimiși din 
vreme strînsese hîrcile și oasele copiilor născuţi fără lege 
de fete, cu călugării. 

Erau pline văile și împrejurimile monastirii și la orice 
pas, țăranii din jur îți arătau cu scîrbă rămășițele păca- 
telor călugărești. 

La monastire, ca să nu uităm povestea, domnitorul 
a fost bine primit ; ce e drept, curăţenie și ordine pretu- 
tindeni, respect și smerenie pe faţa tuturora. 

Cuza, acum era militar. Frumos şi rece la înfăţişare, 
în haine strălucite, înconjurat de o gardă aleasă, el insufla 
tuturora duhul maiestăţii. Călugărilor, mai ales, li se 
părea că au înainte pe Arhanghelul Mihai care ridieă 
sufletele celor chemați. 

După ce domnitorul văzu cîteva încăperi mai ascunse, 
ieşi în curtea monastirii, roti ochii în jur și după ce cu- 
prinse sub privire toată ceata călugărească, zise cu pu- 
tere : 

— Am să vă mătur de aici !... 

— E păcat, măria-ta, îngînă starețul; așezămintele 
noastre sunt cinstite şi, mai presus de toate, sfinte... 

— Cinstite ?! întrebă Cuza, pentru că mîncaţi tot ce 
e bun şi huiduiți pe săraci; sfinte ?!... De unde vorba 
asta ? Și arătînd căruţa plină de oase şi hărci omeneşti, 
le spuse : 

— Iată faptele voastre ! 

— E prea păcat, măria-ta, fie-ţi milă !... 

— Scurt. Am să vă mătur și de voi fi vinovat, să fie 
păcatul meu ! 

Sentința a fost grozavă. Călugării se uitau la cer îm- 
pietriţi iar alții, prin chilii, suspinau cu amărăciune. 

Cînd ieşi la poarta monastirii, Cuza, întilnind mulțime 
de săteni, vorbi cu toţi, strînse mîna la mulţi și le ascultă 
nevoile. 

— Măria-ta, zise unul. Pe călugări îi făcuși să plîngă, 
pe noi ne faci să cîntăm ; să ne ierți dacă te supărăm 
cu vorba. Nouă ce ne dai ? 

— Vouă vă dau libertate !... 

— Dumnezeu să te ţie sănătos, libertate oamenilor și 
libertate vitelor că nu mai au ce mînca, sărmanele ! Live- 
zile sunt ale călugărilor. 

— Nu e adevărat, adaogă domnitorul. De azi înainte 
livezile sunt numai ale voastre... 

— Bun domnitor, ziseră sătenii încîntați... 

— Bun ca și Dumnezeu, răspunseră alţii. 


* 


Cuza, ajungînd la Iaşi, după două zile a dat ordin să 
se facă inventarul monastirilor. Mai în urmă, mulți călu- 
gări văzînd că li se vînd lucrurile la mezat, au luat calea 
pribegiei... 


Și s-au dus, s-au dus pe alte drumuri... 
Alexandru Cuza şi călugării mi-a povestit-o Ion 


Condrea, fost învățător în Mangalia, jud. Constanţa, 
la 5 septembrie 1904. 


P. Danilescu, În drumul păcatelor, p. 31—39. 


DIN VIAȚA LUI VODĂ-CUZA 


Bun suflet precum a fost Cuza n-a mai fost și poate 
nu va mai fi, cît ne va sta capul în nevoi, fie-i oasele 
drepte şi sfinte! Cu suman ca al nostru și cu cojocul, 
iaca, aşa umbla ! Vezi că el era Craiu ales între mai ma- 
rii Crailor și de traiul nostru nu se rușina. Punea căciulă 

mocănească pe cap, era cu cămeșoaie de in ori de cînepă 
şi o lua prin ţară să-și vadă stăpiniţii, așa cum a venit 
şi-n vara aceea... C-apoi, mult n-a mai stat... Haide, om 
bun, ce să vezi? Era pe la sfiîntul Ilie, și plouase înce- 
tişor şi bine, cum e obiceiul ploilor înaintea Probajilor, 
cind se probozește vara cu iarna. Cuza o luase prin țară 
şi numai iaca se-ntilneşte c-un biet om nevoieș, așa 
într-amurg. 

— Bună cale, om bun! — face domnitorul. 

— Vă mulţumesc, cumetre! — răspunde bietul om. 

Și, ba una, ba alta, ajung ei în vorbă şi-i zice Cuza: 

— Ce, mă rog, ai dumneata, că tare arăţi supărat și 
necăjit ? 

— Hei, om bun, iaca ce am păţit! M-a pus naiba să 
trec pe drumușorul acesta, că-mi venea mai de-a dreptul 
şi mă temeam de ploaie. Zic, să ajung mai degrabă acasă. 
Și-au dat nu știu cum hărămurile de cai mai hăisa olea- 
că, prin niște cînepă... că moşia e a minăstirei aceștia, a 
Neamţului. Și, iaca, au venit trei călugări, mi-au dat 
bătaie cum ai bate un sac de păpuşoi, mi-au luat căruţa 
cu totul și caii mi i-a oprit stareţul... Zice că să-i dau o 
sută de galbeni drept ispaşă pentru cînepă — altfel n-am 
ce căuta pe aicea !... 

— Apoi, mă omule, zice Cuza, face căruţa ta şi caii 
la un loc o sută de galbeni ? 

— D-apoi, face !... răspunde omul, plingînd. 

— Haidem înapoi de-acum... Lasă, nu mai plinge ca 
muicrile !... 

Și s-au dus ei, așa cum înserase, pînă la mînăstire. 
Bate-n poartă Cuza, iese un călugăr și, cu vai nevoie, i-a 
primit. Au trebuit să spuie în cele din urmă că vine omul 
să plătească suta de galbeni, altfel nu-i primea. Bun. 

Zice Cuza : 

— Mă rog sfinţiilor voastre, starețul tot doarme... Lă- 
saţi-ne pînă miine dimineaţă... să ne hodinim şi noi, vai 
de ciolanele noastre... Și miine i-om da seamă de toate... 
Da, iar mă rog, oleacă de mincare nu ni-ţi da ? 

— Pe parale, fiule, mîncare, că nu-ţi dă nimeni de- 
geaba ! — face un călugăraș. 

— Bine. Cit va fi, vom plăti, cinstite părinte, numai 
nu vă înduraţi a ne lăsa să murim de foame... 

Și, cu mare greu, au trimis călugării pe o slugă și le-a 
dat drumețţilor o strachină de fasole boambe fierte și rele 

la gust, dar un galben la preț... După ce a plătit Cuza 
binişor și cinstit galbenul, s-a luat prin mănăstire să mai 
vadă ce-i şi pe-acolo. Da nimeni nu-l cunoștea, nici tova- 
rășul lui. 

Multe va fi aflat, căci ce ochiu răzbătea mai bine 
decît ochiul lui! Din toate una ştiu că a ținut-o mai 
cu seamă la inimă: că lor le adusese de un galben o 
strachină de fasole boambe cu muşiţă, iar călugării mîn- 
cau numai fripturi tăvălite-n unturi. Și mănăstirea avea 
800 de claponi hrăniți anume pentru treaba asta. Pînă 
la miezul-nopții, atunci, zice că n-a dormit Cuza. Pe ur- 
mă s-a dus repede la bietul om cel necăjit, l-a trezit și 
i-a zis : 

— Haide, măi omule, degrabă, şi-om pune caii, că 
ne ducem !... 

Iese omul, da caii erau acum puși de Cuza, săracu! 
Se vede că pe cît umblase, dăduse de căruța omului, 
înhămase bine și acum zice : 

— Suie, măi omule! 

Omul se suie, Cuza trage zăvoarele porții, deschide 
și dă să iasă. Iaca sar îndată călugării, iaca se trezește 
stareţul. Și prind a striga : „Hoţii !“ 

— Nu-i nici un hoț, nimic, părinților... Nu vă temeţi .. 
Ne ducem cu dreptul nostru, răspunde liniștit Cuza, dîn- 
du-și sumanul la o parte, așa că-i strălucea pieptul de 
aur, ca soarele. Fiţi pe pace! În astă noapte nu vă su- 
pără nimeni, dar mîine dimineaţă vă voi trimete eu po- 
runcă, să se curețe mănăstirea de hoți. 

Toţi au căzut în genun-hi. Omul cel cu căruța tremura 
de bucurie și de cinste cë stătea cu domnitorul alături. 
Dar ce vor fi tremurat hoţii mănăstirilor a doua zi, dimi- 
neață ! Căci Cuza a dat biciu cailor, s-a dus împreună cu 
tovarășul lui cel necăjit, ba l-a și cinstit la un ratoș! și 
lui i-a dat cei 100 de galbeni pentru ispașă. Nu căutați că 
s-au luat cu cinstea, dar Craiul și-a ţinut vorba și a 
doua zi, cînd să iasă călugării la hrănit claponii și cînd 
soarele se deștepta din fundul văii, la sfînta mănăstire 
a Neamţului, ca și la alelalte, venea o mare poruncă pur- 
tată de zdraveni și chipeși oșteni : să se deschidă porţile 
cele zăvorite pentru drumeții lipsiţi și întîrziați şi să se 
ieie pe fugă hoţii mănăstirilor. 


1 Han (n. ed.). 


— Hei, hei ! Dulce om precum a fost Cuza nu va mai 
fi, poate, căci gindul lui așa era: să facă din cuconași 
— ţigani, din țărani — boieri şi din călugări — oameni 
de treabă ! Azi nici prin biserici nu-l pomeneşte. Petecele 
de ogoare de la dinsul le ţinem și, dacă nu-l prăpădeau 
devreme, el pe noi pe toți avea să ne scape de cei ce ne 
întunecă. 


Din Bozieni-Dorohoi. 


Dumitru Furtună, Firicele de iarbă, p. 16—20. 


[CUZA PUNE SĂ FIE RAS UN POPA] 


(Fragment) 


[. ă š : è r á a ; : $ J 

Cuza s-a dus sîngur să vadă ci bine să faci-n țară. 

O plecat îmbracat ca un saldat, cu șiapcă, saghie, dă 
nu-l cunoștea. Iacă un popă mergea la tîrg în căruță. 

Cuza iara călare și-i dzici : 

— Părinti, ia-mă o lecuţă în căruță; amu mă dor 
chicioarele că stau tot în scări. Iaca, plătesc. Şi vru să 
scoată din bozunar. 

S-o dat gios şi s-o suit în căruță; calu l-o legat la 
spate. Pi drum l-o-ntrebat : 

— Hai, părinti, cum vă mai lăudaţ cu domnul aista, 
Cuza ? 

— I, că tari-i şarlatan, dzici popa ! 

— Cum săracu, di ci? 

Da' popa avea necaz fiindcă Cuza nu-i lăsa să facă 
tăti întorsurile lor. Amu, ajungi cu popa la tîrg. Cuza 
merge la un bărghier. 

— Hai, părinti, să luăm un vin! 

Dar popa dzici : 

— Aici îi bărghierie, nu-i crîşmă. 

— Ş-apoi ? Trimăt io s-aducă o ocă di vin. 

Numai a vorghit cu bărghieru : „S-ascuţi ghine briciu 
că am să rad pi popa“. S-o-ntors în dughiană ș-o dat gios 
hainele di saldat : 

— Iacă Cuza, io sînt Alexandru Ioan Cuza ; altu nu 
mai ie! Şi l-o ras pi popa frumușşel şi i-o luat daru. 

Altădată, Cuza să duce la Mănăstirea Niamţ, într-o 
sară, ca saldat cu saghie. Acolo s-o rugat dă sluga călu- 
gărului al mai mare : 

— Mă rog dumniavoastră să mă lasaț să dorm aici, 
că sînt nevoieş ; batir într-o bucătărie cît dă ră. Pomană 
aț avea, că doar di aceea iaste mănăstire, să primască pi 
nevoieşi. 

S-o dus sluga înapoi la călugăru ceala şi i-o spus. Amu, 
l-o chiamat gios în băcătărie şi s-o culcat pi un ţuhal 
rău di tot. 

— Du-ti la stăpînu-tău, să-mi vîndă o ocă dă lapte, 
că sînt trudit. 

— Îi scump tare, o dzîs sluga, șaidzăci di bani. 

— Aşa-ţ dau. 

Numa-ndată o băgat mîna în bozunar şi o plătit. În 
noaptea ceea el n-o durmnit, o scris o scrisoare și dimi- 
neața o ieşit di s-o dus la Niamţ, şi acolo o lichit scri- 
soarea în mijlocu tirgului, dă un butuc. O trecut pi-acolo 
din cei ce ştiu ceti carte şi o cetit : „Alexandru Ioan Cuza 
o durmnit în cutare bucătărie pi un ţuhal plin dă glod, 
la mănăstirea Niamţ“. Tăt în scrisoare iara porunca să 
meargă la Niamţu mai-marii tîrgului, că el îi acolo. S-o 
adunat toț și Cuza o dziîs călugărului : 

— Io am durmnit ca porcii şi tu dormni în palat. Di 
ci-s mănăstiri, dacă nu ajută pi fimeile vădane, pi amărîț 
și prăpădiţ ? 

Şi li-o luat tăti moşiile. 


Roznov-Neamț, Ghiorghi Rusu, 71. 


„Graiul nostru“, II (1907) p. 440—442. 


DESPRE FAPTELE MEMORABILE 
ALE UNOR EROI 


NOVAC 


În vremea veche, veche de tot, de cînd abia se ţine 
minte, trăia prin țara asta un uriaș al cărui nume era 
Novac. Așa de puternic și de fioros era omul ăsta încit 
bătea într-una sate întregi, orașe şi cetăți de prin ţările 
vecine cu a noastră și multe oști împărătești. 

Și treaba asta o făcea singur, fără a avea împrejuruii 
măcar un singur ostaș. 

Harnic luptător, măi nepoate ! Dar și mîncău cum era 
el, nu mai găsești ! 

Minca și hărtăpănea halcate întregi şi nu se sătura 
uriașul ăsta cu fite-ce; nu-i ajungeau într-o săptămînă, 
două-trei cirezi de vaci și de-atunci, cică, a rămas zică- 
toarea : „A mîncat cît Novac !“, pentru unul care mă- 
nîncă mult. 

Cu toate astea, mare bine făcea el neamului nostru, 
că se lupta numai cu limbile care nu dădeau pace româ- 
nului. 

Și-apoi, nu era nici fudul. Se purta aşa ca noi. 

Novac a trăit și a hălăduit prin lume mult și bine... 
pînă într-o vreme cînd știți ce s-a întîmplat ? 

Au ieșit pe lume: pușca, praful de puşcă și gheata. 
Și ce şi-a zis Novac !? 

— O, Doamne! Pînă acu mi-a fost vitejia! De azi 
înainte însă, poate orice om şi oricît de nimic ar fi, să 
mă curețe de pe pămînt, fără să dau piept cu el. Și-apoi 
a venit şi snamenia asta de fudulie pe pămînt! Să mai 
trăieşti ? Știu dar ce-ọi face? Ca să nu mă poată răpune 
orce nătăfleaţă, mai bine mă omor singur! 

Și cum a grăit așa Novac, și-a luat plugul cu cei doi 
boi uriași și a tras o brazdă adîncă, brazda lui Novac, 

pe care a dus-o, a dus-o pînă unde nu se ştie. La capul 
brazdei, știți ce-a făcut ? 

S-a îngropat uriașul, cu boii și cu plugul; uite-așa 
ca să nu se mai ştie de el !! 


De la Ilie N. Gogoncea din Priboeni şi de la preotul 
Dumitru Ioan din Fureşti. 


C. Rădulescu-Codin, Din trecutul nostru..., p. 21—22. 


NEGRU-VODĂ ȘI MIRCEA CIOBĂNAŞUL 


La obirşia Argeșelului, la Găinaţu, a fost tîrg vreme 
multă, acolo unde chiar a judecat Negru-vodă pe Mircea 
Ciobănașul. 

Și, uite cum s-a întîmplat asta : 

Cînd se strinsese odată cu boierii la tîrg, hop că vine 
înaintea lui Negru-vodă un cioban şi începe să i se jeluie: 

-— Doamne măria-ta ! Cum judeci în lume toate, să-mi 
faci şi mie dreptate ! 

— Spune că te-ascult ! 


— Să vezi! Cind eram mititel am rămas sărac și de 
taică, și de maică, și de fraţi, și de surori. Ce să fac? 
M-am băgat slugă la oi. 

Cind mă făcui mai mare, colea — dănac?, stăpiînii 


1 Balcanic prin origine şi domiciliu (oricît de nomad va fi fost 
cl), Novac are în primul rînd caractere sîrbești, probate de ciclul 
ce i-a fost împlinit în eposul eroic al acestui popor. Sensul său 
antiotoman l-a încetățenit în galeria putină a luptătorilor în acti- 
vitatea cărora ideea a depășit obişnuitul nimb naţional al altora. 
lhomânii i-au acordat fără rezerve cetățenia, uitîndu-i provenienta 
și accepfîndu-i obiceiurile şi convingerile. Pentru că, în materialul 
prezentat, uimit şi deziluzionat de consecinţele ivirii prafului de 
pușcă, pentru lupta dreaptă şi vitejească, el nu face decit să 
spună ceea ce se pretinde a se fi auzit și în Serbia, din gura lui 
Marko Kralievici ; „De-acuma, bravura nu mai e bună de nimic, 
pentru că orice ticălos poate ucide pe cel mai viteaz erou“. (Au- 
guste Dozon, L'Epopâe serbe. Chants populaires heroiques, Paris, 
1888, p. 50). Mai mult decit atît, în Moldova, în veacul nostru 
chiar, Novac este unul din eroii principali ai teatrului haiducesc, 
militant pentru cauze și năzuinţe autohtone (n. ed.). 


2 Băiat mare, flăcăiandru (n. ed.). 

m-au trimes cu oile la baltă. Acolo, am dus-o cum am 
dus-o ; da cînd a venit iarna, chiu şi vai! A dat peste 
mine o zăpadă și o viforniță, cari, amar de mine, mi-au 
nămeţit oile și m-au lăsat doar cu cîteva. 

Și să vezi, măria-ta, stăpînii, pe semne, doriseră să 
scape de mine; d-aia mă trimiseseră cu oile-n baltă, că 
d-atunci nici pe la ele n-au mai venit. Da eu nu mă 
lăsai așa de nevoie și mă trudii cum putui de-mi făcui 
oile la loc; ba, cu ajutorul lui Dumnezeu, le-nzecii și le 
însutii. 

Acu, că le-am înmulţit, spune, măria-ta! Cite oi să 
le dau stăpînilor ? 

Negru-vodă care-l ascultase cu băgare de samă, șopo- 
căi ce șopocăi cu boierii lui, apoi grăi : 

— Dacă aşa stă pricina, ascultă, flăcăule! Dreptatea 
mea e asta: Să faci toate oile trei părţi şi din ele, una 
s-o oprești pentru tine iar două să le dai stăpinilor tăi! 

— Așa? 

— Aşa! 

— Păi, să trăieşti măria-ta ! Așa oi face. 

A plecat la baltă, şi-a strîns oile şi a venit la munte, 
în preajma Cîmpulungului. Aci şi-a chemat stăpînii și 
le-a dat oile hotărîte de Vodă. 

Ei însă nu se învoiră; ci-l luară la bătaie; că-i și 
dă-i ! 

Atunci Mircea Ciobănașul se face foc, scoate paloşul 
și le taie capetele. Le pune într-o jacă! și vine cu ele la 
Vodă, căruia, cu lacrimi de foc, îi spune ce s-a întîmplat 
şi-i arată tigvele. 

Vodă însă, cînd vede, se încruntă, se face foc și po- 
runceșşte : 

— Auzi, auzi, îndrăzneală ? Luaţi-l de-l spînzurațţi ! 

Şi pun slujbaşii mîna pe el. Dar Mircea Ciobănașul, 
odată se uită urit la ei și începe a vorbi către Negru-vodă: 

— Ia mai stai, măria-ta! Nu pripi cu spînzuratul, 
ci mai ascultă încoa ! Măria-ta, tocmai acum te lapezi de 
frăţie ? 

— Ce spui tu, mă, ce vorbă-i asta ? 

— Apoi, să vezi! Noi amîndoi suntem fraţi dintr-o 
mumă, dintr-un tată, născuţi din două păcate. Şi-i arată 
pe şart, de unde şi pînă unde... 


1 Săculeţ de piînză rară în care se scurge urda şi cașul (n. ed.). 

— Mare minune ! grăieşte Vodă şi pune să-l dezbrace 
ca să vadă dacă are semnele domniei pe el. 

Cînd îl dezbracă ăia şi-i iau seama, rămîn miraţi : avea 
soarele-n piept, doi luceferi în umeri şi luna în spate. 

Dacă a văzut aşa, Negru-vodă a început să plingă, a 
aruncat cît colo ştreangul şi a poruncit să puie masă 
întinsă la care să șadă cu Mircea Ciobănașul. 

Aşa ! Apoi pe cînd beau şi chiuiau, ce zice Vodă? 

— Măi frățioare ! M-asculţi tu pe mine? Hai să-ţi 
dau ţie domnia și să-mi dai mie ciobănia ta! 

— Ba nu, zice Mircea ; 


„Fii tu cu domnia ta, 

Eu cu ciobănia mea! 

Decit în tirg cu papuci, 

Mai bine-n crîng cu opinci 1“ 


De la moş Marin Coţandră din Priboicni. 


C. Rădulescu-Codin, Din trecutul nostru, p. 69—71. 


CUM A ADUS NEGRU-VODĂ PORUMBUL DIN ȚARA 
UNGUREASCĂ 


Pînă la Negru-vodă n-a fost porumb în Ţara Româ- 
nească. Ca să-l aducă aici, că lumea trăia rău pînă atunci, 
ştiţi ce-a făcut domnul ăsta ? 

Ştia că în Tara Ungurească era porumb mult; dar 
că nu avea nimeni voie să treacă în altă ţară, nici un 
bob. Ce să facă ? 


S-a dus odată acolo cu vreo cîteva care și a cum- 
părat pentru noi ăi d-aci, o sută de curcani. Da, înainte 
de a-i porni încoa, le-a dat de mîncare porumb mult, 
mult, boabe; cît au vrut şi cît n-au vrut, să mănînce, 
pînă i-a săturat bine. Apoi i-a încărcat pe curcani în 
căruţe şi a trecut munţii cu ei dincoace. 

Sosind în țară, Negru-vodă a tăiat curcanii, le-a scos 
gușili şi a luat din ele boabele de porumb de le-a sămănat. 

Și așa a prăsit porumbul în Țara Românească, tot 
Negru-vodă.! 


De la Niculae Diaconescu, din Vulturesti. 


C. Rădulescu-Codin, Din trecutul nostru, p. 66—67. 


MIRCEA CEL MARE 


Mircea-vodă ăsta a fost cioban de oi şi el. Unde făcea 
focu nu şedea jos ; făcea scaun de tufă, de ce era. 

Întrînd vitele odată, a mîncat o vie a unuia. 

A făcut stăpiînul judecata ca să-i ia vitele pentru vie. 
El a zis: 

— Nu este judecată dreaptă! Luaţi-mi rodu vitelor, 
că vitele au mîncat rodu viei! Luaţi-mi rodu vitelor... cå 
la dumneata a rămas butușinele îndărăt! Să rămiie si 
la mine butușinele (vitele) îndărăt ! 

Stăpînul s-a mulțumit de așa judecată, că aşa vine 
drept. 

De aci înainte, de cîte ori se făcea cîte o judecată, 
stăpînul chema acest cioban de răspundea acolo, pînă a 
ajuns el domn. 


Din Cioroeni — Dolj. 


„Ghilușul“, IL (1914), n. 1—2, p. 14—15. 


HORIA LA VIENA 


Cînd s-a dus Horia la Viena, ca să arate împăratului 
păsurile românilor transilvăneni, generalul adjutant, fiind 
şi împăratul de față, îl întrebă ironic : 


1 Legenda Cum a adus Negru-vodă porumbul din Tara Un- 
gurească, oferă un exemplu de tradiție istorică lipsită de cea mai 
elementară urmă de adevăr, pe seama căruia să se îi fabulat 
(n. ed.).: I 

— Spui că ești român ? În care parte a lumii trăiesc 
românii ăia ? 

— În Transilvania, Excelenţă ! 

— Aha! În ţara unde oamenii mănîncă numai carne 
de măgar ? 

Horia se aprinse. Împăratul zîmbi. 

— Da, Excelenţă, de acolo sunt. Dar de unde știi lu- 
crul pe care l-ai spus ? 

— Îl știu pentru că am fost și eu odată prin Tran- 
silvania. 

— Mare minune! Mă mir cum nu te-au mincat ro- 
mânii. ăia ! 

Generalul s-a roşit, iar împăratul a rîs cu hohot. 


A.A., Pățanii din viața oamenilor mari, p. 5. 


[HORIA] 


Horia o cătănit 5 ani de zile, cînd a trecut ș-o fost să 
vie acasă s-o dus la-mpăratul, la tata lui Franțig Iosif, 
să-i deie şi lui oarece. Zice : 

— Ce, ce doreşti, Hore ? 

— Ice-am cătănit 5 ani și ce, de noi, rumânii n-avem 
nici un dirept, tot ungurii au. Ice : 

— Cotați-vă direptul! I-o is cătă el împăratul — 
cotați-vă direptul. 

O venit acasă. El n-o-nştiințat, numa s-o apucat a 
omorî la domni, la boieri. Pînă-n Sibiu s-o dus, numa 
acolo l-o pîrît un popă, un nemeș de aceia de-acolo, l-o 
pîrît. $-apoi o fugit în munte acolo la Drăgoiasa. Ş-acolo 
dac-o fugit, l-o pîrît că unde-i, ș-apoi o umblat și l-o 
aflat și l-o... aici într-o casă — ș-amu trăieşte grinda care 
l-o băgat și l-o-nchis, i-o scris scrisoare pă foale. Ş-apoi 
o venit doi de-aici din Matișești, o plecat, cînd l-or şi 
prins, o plecat pînă-n Viena, pe jos, o plecat. Și numa 
cu o zi ei n-or fost venind, o fost adus ei biletul să nu-l 
omoare. Păi l-o omorit, l-o tăiat pe roată. Şase săptămîni 
o zăbovit pin-o mers în Viena, ș-o venit. 


Ovidiu Birlea şi loan Şerb, Horea şi Iancu în tradiţii..., 
p: 16—17. 

j A > 
că s-o dus, ca să ceară dreptate. Ş-apoi o strîns acolo, mai 
mult treburi de-a lui, s-o tot înțeles cu unul și cu altul, 
mai din Avram Iancu, mai din Vidra, mai de pe la Căr- 
piniş, ca să aibă legătură. Ş-poi cînd a fost odată, n-o acu- 
ma-i gata cu pornirea, cu revoluția. Şi după ce-o făcut 
revoluție, atuncea el o fugit co’ la munţii ăia de cătră Be- 
liş, la Drăgoiasa, acolo o stat el la un brad mare. Acolo o 
stat mult timp. Ş-apoi nişte oameni de-acolo, vecini de-a 
lui, l-or vîndut. L-o știut că unde-i, un pădurar care a- 
colo aproape un vecin de-a lui, o ştiut că unde stă, ļ-a- 
poi s-o dus şi, cu jandarmii, cum era atuncea, și l-o prins. 

Ş-apoi zice că atuncea aia care l-o vîndut, o căpătat 
bani mulţi pentru că l-or vîndut. Și i-o scos statul de 
atuncea că ei n-or mai plăti la nimeni nimica — c-atun - 
cea era impozit mare — n-o mai plăti la nimeni nimica 
și or trăi aşa-n libertate. 

Ș-apoi din banii aceia — zice că atuncea era rău de 
bani şi de bucate —, mînca oamenii mai mult numa mă- 
lai, — o cumpărat grîu ş-o făcut pîne, se spunea. Ș-apoi 
ice că dintr-un coc de ăla, cum se zice, aicea or luat o 
tîr, l-o rupt în două să mănînce şi era numa sînge-n el. 
Atuncea ice c-o zis femeile acelea : 

— No — ice — v-o bătut Dumnezău, că aţi vîndut 
sînge nevinovat ! = 


Ovidiu Birlea şi loan Şerb, Horia și Iancu în tradiția 
şi cîntecele poporului, p. 18-19. 

DIN COPILĂRIA LUI TUDOR VLADIMIRESCU ! 


Doamne, Doamne, ce vremuri au mai apucat și bă- 
trînii noștri! Ce oameni au putut să trăiască pe-atunci, 
să putem fi și noi astăzi, cunoscuți de-o lume !... 

Și cum să nu fie, cînd gîndurile nu le aveau împăr- 
tite cum le au cei de astăzi ?... 

Unde se pomeneau pe-atunci atîtea blestemăţii, cari 
ni le-au adus pe cap lumea nouă ?... C-atunci ce știa ro- 
mânul să facă decît plugăria lui cu boii mici și iuți ; ba 
mai știa și de crescutul vitelor pe fînețe și păduri, unde-şi 
tăurea visurile pentru vremuri mui bune... Una însă îl 
apăsa din greu și asta era șleahta caţaonilor ce împiînzeau 
ţărișoara de la un cap la altul... Că pătrunseseră pănă și 
în satele din munți, fără sinchiseală de dealuri. 

Că de-aia, bag-seamă, Tudor din Vladimir a prins pis- 
mă pe ei, de mic, că vedea băiatul că numai a bine nu era 
cu ei, de le-a fost de hac mai tirziu... 

Așa, odată, Tudorică al nostru păștea vitele pe-o gură 
de vale care se lăsa dintr-un drum şi toată ziua şi-o 
pierdea scriind pe frunze uscate, el știa ce, cu cărbune... 
C-așa era obiceiul lui, scria cît era ziulica de mare și ci- 
tea pe ele; băiat deștept !... Și cum zic, şi-aruncă ochii 
pe drum, şi ce credeţi că vede ?... Un caţaon de grec, în 
trăsură, se ducea, el știe unde... N-a avut răbdare și a 
început să strige : 

„= Ul. 
Caţaoane, 
Caţțaoane, 
Destulă vlagă ne-aţi supt, 
La români gîtul de-aţi rupt, 
Caţaoane, grecotei...“ 


Și ce și-a pus în gînd, păn-n-a murit, nu s-a lăsat! 
Ala domn ! C-a fost os din osul nostru, şi-a știut să ne 
scape de lifte ! 

Auzită de la un Vladimirean, în 1910. 


N. I. Dumitraşcu, Moșteniri. Povestiri, p. 50—51. 


1 Cetită pentru prima oară la o societate de lectură, în 1910, 
la Craiova. 

POPA ȘĂRBAN 


Cam acum un veac și cova, trăia în cuprinsul Vrancei 
un preot bun și înţelept, cu numele de părintele Şărban. 

El păstorea cu multă vrednicie parohia din satul Nă- 
ruja și de sfaturile și îndemnurile lui nu ascultau numai 
poporănii săi, ci toţi locuitorii ținutului, că vorba-i era 
blîndă, dulce și sfîntă, ca slova din Evanghelie. 

Pe atunci se abătuse asupra Vrancei vremuri tulburi, 
căci un boier moldovan hrăpăreț de averi străine, punînd 
ochii pe plaiurile acestea, bogate în păduri străvechi, pă- 
suni cu ierburi grase, cu turme nesfîrșite de vite mari 
și mici, căuta cu multă rîvnă ca prin vicleșuguri să pună 
stăpinire pe ele și ceruse vrincenilor ca de bună voie să 
se recunoască supușii săi, ca trăind pe moșie boierească. 

Dar vrincenii, care din vechime crau deprinși să tră- 
iască în libertate, prin poienile singuratice, numai sub 
oblăduirea propriilor lor cîrmaci, după obiceiurile vechi 
ale pămîntului, moștenite din ră-strămoși, nu voiră cu 
nici un chip ca să primească stăpiînire străină și să ajungă 
robi boierești. a 

Popa Şărban a avut mare rol în această pricină ce se 
iscase în Vrancea, căci el fu acela care, împreună cu cei- 
lalţi conducători ai ținutului, hotărîră să se opună cu 
toată îndîrjirea planurilor urîte ale boierului moldovan. 


Cu glasul foarte ridicat, ca niciodată pînă atunci, popa 
Șărban susținuse în sfatul vrîncenilor, cu multă strășni- 
cie, că nimeni nu trebuie să primească jugul rușinos al 
sclaviei, pe care strămoșii lor niciodată nu l-au cunoscut. 

Roseti Roznovanu, căci așa se chema boierul cel hap- 
sin, auzind de hotărîrea vrincenilor și aducînd acte vi- 
clene înaintea stăpiînirii, a cerut sprijin domnese pentru 
a intra în stăpînirea drepturilor pretinse de dînsul. 

Pentru ca să pedepsească pe răzvrătitori .și să linis- 
tească lucrurile de aici, se hotărî trimeterea unei patrule 
de arnăuțţi, căci pe acele vremuri ţara Moldovei se afla 
sub stăpînirea fanariotă. 


Așa, într-o bună duminică, slintă zi de sărbătoare, 
cînd tot creștinul, uitind pentr-un moment de grijile vie- 
ţii pămiîntești, merge în fața altarului... potera de arnă- 
uţi pătrunde în hotarele ținutului Vrancei, îndreptîndu-se 

cu multă ură înspre satul Năruja, unde se bănuia că e 
focarul răzmeriței, în frunte cu popa Șărban. 

În satul acesta, biserica era tixită de credincioși și 
părintele Șărban citea cu multă smerenie din cărţile sfinte, 
cînd un moșneag voinic dă buzna pe uşă, strigînd: 

— Vin arnăuţii! 

El, făcîndu-și cu grabă loc printre norod, se apropie 
de altar, și, pentru a lămuri mai bine pe părintele Şăr- 
ban, urmă : 

— I-am văzut în zarea dealului, taică părinte ! Cobor 
acum zoriți, prin sat... 

Un moment de uluială se petrecu în toată biserica, la 
auzul acestei vești. 

Se știa că de obicei, cînd veneau trimișii stăpînirii pen- 
tru ridicarea dărilor sau alte angarale, vesteau mai di- 
nainte pe locuitori ca să se pregătească, dar acum ve- 
nirea lor fără de veste era cam prea ciudată, mai ales 
în împrejurările de ceartă în care se găseau cu boierul 
Roznovanu. Şi de aceea, bărbații începuseră să murmure 
între ei, îngrămădindu-se spre cel ce adusese știrea, dor- 
nici a afla mai multe, iar femeile zăvîrneau ! spre uşa 
de ieșire. 

Presimţea și părintele Șărban, poate mai mult decît 
ceilalți săteni, la ce se poate aștepta prin venirea pan- 
tirilor în sat, dar nu-și pierdu cumpătul și se grăbi să 
mai potolească lucrurile. 

— Liniştiţi-vă, oameni buni, și staţi cu toţii pe loc, 
le strigă el cu glasul răspicat, din ușa altarului. Gîndi- 
ți-vă că ne aflăm în casa Domnului, unde nu se încape 
cîrtire, ură sau dezbinare. Trebuie să urmăm cu sfinta 
slujbă întru Domnul, pînă la sfîrșit, fără nici un murmur, 
căci nu se poate să o lăsăm neterminată. Aici să ne gă- 
sească armia străină. Și dacă va fi venind cu gînd rău 
asupra noastră, Tatăl Ceresc nu le va îngădui să-și îm- 
plinească vrerea, căci el iubește numai duhul dreptății. 

La aceste vorbe adînc pătrunzătoare, toţi se liniștiră 
fără a mai scoate un cuvînt de împotrivire și duhovnicul 
începu din nou cetania, urmat de strana cîntăreţilor. 

Cuvintele Evangheliei, prin glasul părintelui Șărban, 
răsunau sonor în biserică și pătrundeau, de astă dată, mult 
mai tainic în inimele fiecăruia. 


1 A zăviîrni — a tăbări, a se îndrepta precipitat (n. ed.). 

Ascultau cu toții în cea mai cucernică evlavie slujba 
liturghiei, sorbind cu mult nesaț cîntările sfinte care le 
întărea credința în puterea dumnezeirii.. 

Slujba era pe sfirșite, cînd un alt sătean veni în- 
tr-un suflet, vestind : 

— Au sosit arnăuţii, părinte, și umblă întrebînd de 
sfinţia-ta. În curînd vor fi aici. 

De astă dată zurbava fu mult mai mare, căci toţi în- 
țeloseră deplin acum rostul venirii poterei în sat. 

Ciţiva săteni începură să strige : 

— Vin să ni-l ieie, cîinii ! 

— Nu-l dăm nici morţi, măcar de o fi să luptăm pînă 
la unul, se auziră alte glasuri. 

Și lumea toată începu să strige : 

— Da, să luptăm ! 

Popa Șărban făcu semn norodului să se liniștească, le 
zise apoi : 

— Nu vreau vărsare de sînge în pragul bisericii. Dacă 
pentru mine au venit arnăuţii, atunci mă voi preda sin- 
gur. 

— Nu se poate, izbucniră glasurile tuturor celor din 
biserică. Niciodată nu vei pleca din mijlocul nostru. 

Tulburarea era mare. Toţi vorbeau cu tonul ridicat și 
plin de ură împotriva stăpînirii şi nu se mai putea des- 
luși din zgomot decît gesturi înfuriate de răzbunare. 

Văzînd încurcătura şi neastîimpărul oamenilor, vor- 
nicul satului, un bătrîn gospodar cu părul albit de ani, 
dar om cu judecată și cumpănit în toate, se gîndi să do- 
molească lucrurile, și, izbind de cîteva ori în tablaua de 


fier în care se păstra anafora, în semn de linişte, ceru 
mirenilor ascultare. 


Cind zarva se mai domoli puțin, bătriînul vornic, pe 
al cărui cuvînt oricine se putea bizui cu încredere, începu 
să vorbească cu glasul răspicat, așa : 

— Oameni buni! Pe părintele Șărban nu vom lăsa 
cu nici un chip să-l ridice potera cu sila din sat. Aista-i 
lucru hotărît. Dar gîndiţi-vă că și aceştia care au venit 
sunt trimişii stăpînirii, iar noi ne aflăm în sfinta biserică, 
locaș de închinare, iar nu de răzbunări sau omoruri. Sol- 
daţii se apropie și, după chibzuința mea, lucru cel mai 
nimerit de făcut este să ieşim cu toţi liniștiți din biserică 
și să ne îndreptăm în pace pe la casele noastre, iar bu- 
nul părinte să se ascunză din faţa lor și noi îl vom apăra, 

să nu-l găsească cu nici un chip. Eu m-oi duce să-i primesc 
după obicei, cu vorbe bune, și dacă se vor supăra că nu 
pot da de părintele, întimplă-se orice, vom răspunde cu 
toţii pentru el, dar nu-l vor avea cu nici un chip, mă- 
car de ne-ar lua și viața, căci mai bine să piară unii din- 
tre noi decit bunul nostru părinte sufletesc, care va ști 
să ne apere drepturile noastre înaintea stăpinirii. 

Statul vornicului a fost primit cu bucurie de toți, iar 
popa Șărban, ca să liniștească deplin norodul, fu nevoit 
să asculte și el îndemnul de a se feri de urmăritorii săi. 

În urma acestei înţelegeri, credincioșii se pregătiră 
de ieșire şi fiecare, spre sfîrșit, îndreptîndu-și gîndul că- 
tre Tatăl Ceresc, își făceau cu smerenie cruce, cerînd în 
șoaptă sau în gînd, sprijinul Atotputernicului, cînd un 
glas dinspre ușă strigă înspăimîntat : 

— Ne-a cuprins vrăjmașul ! 

Într-adevăr, arnăuţii ajunseră la poarta bisericii. 

Vornicul cel sfătos nu-şi pierdu cumpătul și, smul- 
gînd în grabă un ștergar de la o femeie, iar de la alta 
o sarică lungă, le aduse în altar și ajută mai mult cu sila 
părintelui să se îmbrace, punîndu-i ștergarul femeiesc 
în cap. 

Și aşa, cu portul schimbat, părintele Șărban se stre- 
cură printre mulțime afară, în timp ce arnăuțţii încon- 
jurase biserica şi așteptau la ușă, să pună mîna pe el. 

Fiindcă nu-l zăriră, unii s-au năpustit în biserică să 
caute, în timp ce popa Șărban o luase razna spre Dealul 
Nărujei și se afundă în pădure. 

Pe atunci erau păduri multe cari curpindeau toate 
dealurile, pînă în marginea satului, nu ca acuma, așa că 
a putut să se ascundă ușor în codrul întunecos, singurul 
tovarăș de credinţă al străbunilor noștri. 

Vrednicul preot și-a făcut un bîrlog ascuns sub o 
stîincă din Coasta Primejdiei, unde a stat o lună de zile 
încheiată ; acolo i se aducea hrana pe furiș şi vești de la 
săteni și tot de acolo le da sfaturile ce trebuiau de făcut, 
în timp ce arnăuţii se căzniră în zadar să pună mîna pe 
dînsul, cum și ceilalți fruntași ai Vrancei, cari prinzînd 
de veste fugiseră cu toţii prin păduri. 

După sfatul părintelui ȘŞărban, au fost trimiși pe sub 
ascuns, cu jalobă la Iași, unde s-au plins Domnului de 
pacostea căzută pe capul vrîncenilor, cerîndu-i dreptate 

Și dreptate li s-au dat, că arnăuţii au fost ridicaţi de prin 
satele Vrancei. 

De atunci vrîncenii au pornit proces cu boierul Roz- 
novanu, proces greu de la care strămoșii nu s-au dat în 
lături și au umblat mult, făcînd drumuri lungi si fără 
număr, pînă la scaunul domnesc din Iași. Au cheltuit bani 
mulți, strînși cu mare trudă de prin sate, pînă ce a dat 
Dumnezeu și au rămas pe Roznovanu, iar munții Vran- 
cei, cu toată întinderea ținutului, au rămas tot ai vrîn- 
cenilor, să-i stăpinească în veci, așa cum apucase din 
moși strămoși și cum fuseseră dați lor zestre de viteazul 
voievod Ştefan cel Mare. 

Părintele Şărban a rămas ca un mucenic al Vrancei 
și hrisoavele vorbesc că după ciștigarea procesului cel 
mare, plăieşii au venit rînd pe rînd, de prin toate satele 
ținutului, în casa vrednicului preot, de i-au dat lui zapis 
de recunoștință prin care vrîncenii se legau cu jurămînt 
înfricoșat că nu-l vor uita în veci, neam de neamul lor. 


S. Hirnea, Popa Șărban şi alte legende, p. 5—13. 


KISELEF ȘI MEHEDINȚEANU 


În vara anului 1831, izbucnise holera în Bucureşti şi 
se închiseseră toate barierele cu un cordon militar. 


Kiselef, puternicul stăpînitor al Munteniei, ieşise în- 
tr-o zi să se plimbe cu droașca. A umblat pe la Herăs- 
trău, pe la Floreasca și se întoarse pe altă cale, spre Bucu- 
rești. La barieră, santinela, un mehedinţean, se puse cu 
pușca în drumul lui Kiselef. 


— Nazat, că dau foc! 
Riselef se ridică în droașcă. 
— Eu sînt generalul Kiselef. 


— Poţi să fii ! Du-te la căprarul cbetornihui și adu-mi 
hîrtie că poți trece ! 


Generalul se cobori jos, scoase un napoleon și Sl în- 
tinse soldatului : 


— Iacă, frate, bacșiș! Lasă-mă să trec! 
Mehedinţeanul plecă pușca și zise blînd : 

— Dacă vrei să mă cinsteşti, aruncă-mi-l, căci din 
mînă n-am voie să-l iau. 

Kiselef aruncă napoleonul. Soldatul puse piciorul pe 
napoleon ca să-l ia în stăpînire, apoi întinse pusca. 

—  Îndărăt, generale, că trag foc ! 

— Dar, bine bre, ţi-am dat bacsis. 

— Îndărăt, generale ! 

Şi soldatul a tras cocoşul și a pus arma la ochi. 

Generalul a trebuit să se întoarcă. Ajuns pe altă cale 
la Bucureşti, Kiselef a poruncit să se afle numele sol- 
datului, căruia i-a mai dat doi napoleoni şi l-a făcut că. 
prar, pentru farsa ce i-a jucat-o. 


A.A., Păţanii din viața oamenilor mari, p. T—-9. 


(LA 1848) 


La 1848 s-au făcut din sat d-aici doisprezece volintiri 
cu Magheru, că el a făcut să se taie ciocoii și să ierte 
claca, era rumân adevărat. Umbla și strîngea volintiri 
de prin toate satele. La care se trecea volintiri de voie, 
îi făgăduia 12 pogoane. M-am brodit cînd venea Magheru 
cu oștiri din jos. Tocmai atunci se duceau muntenii la 
cosit. 

— Mă băieţi, Je zicea el, vă plătesc ziua un icosar, 
să mergem la ciocoi să ierte claca ! 

— Să mergem ! 

Si au făcut oamenii coasele ca sabia şi au plecat cu 
Magheru. Pe urmă ? Magheru trimetea hirtie la ciocoi: 

— Primiţi Constituţia ? 

— Nu! 

— Aşa? Pari și pietroaie, băieți ! 

Și ca prafu nu s-alegea de casele ălor cari se împo- 
triveau. 

Aşa nu i-a primit la Craiova și atunci n-a rămas o 
baracă. 

La cazarmă însă s-au predat milițienii şi atunci Ma- 
gheru le-a plătit şi le-a dat drumul. 

Marghiloman și cu Popa Șapcă erau spătarii lui Ma- 
gheru. Ăștia cîte trei, ăluia care ierta claca nu-i făceau 
nimic. Îi puneau doar pajără?! ca să știe să fie iertat, să 
nu-l taie. 

Pe care nu, îl tăia. 

Era un călugăr la Crisantie, la Rimnic. Ăla n-a vrut 
să ierte claca. Atunci Magheru i-a ținut pe toţi pandurii 
la averea călugărului, trei săptămîni în şir, de-au mincat 
şi au băut. 

lar d-acolo trimetea în toată ţara porunci peste po- 
runci : 

— O să fim frati toţi d-aici înainte! Äl de la munte 
o să prinză pește în Dunăre, iar ăl de jos să taie lemne 
la munte. Boierii să facă streajă. 


Material din Almăjel. Povestită de badea Asproiu. 


C. Rădulescu-Codin, Legende, tradiții şi amintiri is- 
orice, p. 103—104. 


IANCU 


Apoi cu Iancu tot aşa o fost cu iobăgia de pe atuncea, 
tot aşa Ș-poi Iancu-i mai încoacea, nu-i așa demult, o 
nepoată a lui o fost aci măritată, acuma-s 50 de ani cînd 
m-am căsătorit. Ea o fost moaşă de sat aicea. El ice c-o 
fost la o școală cu-mpăratul de pe vremea aceca, o fost 
colegi. Ș-apoi o văzut atîta nedreptate şi prigonirea po- 
porului, ș-apoi s-o dus, o vorbit cu-mpăratul : 

— Iacătă cum și iacătă cum! Oamenii nu mai pot 
să trăiască de asuprirea ce-i acolo, iobăgia și să lucre 
atitea zile la oameni fără nici o plată. 

Apoi ice că i-ar fi dată drept ca să facă o răscoală, să 
facă o revoluţie. Apoi, după ce o făcut-o, atuncea el o zis 
că atuncea el are să fie ministru și-mpăratul împărat 


1 Stemă, pajura Munteniei (n. ed.). 

numa. Atunci el nu l-o mai lăsat ca să fie ministru. Iancu 
atita s-o făcut nebun, făcut așa c-o pierdut mintea și ice că 
zicea tot într-un fluier pe-aicea. Apoiice că o venit împă- 
ratu pe-aicea și o vrut să steie cu e! de vorbă. Zice c-o zis 
Iancu că „un prost și un mincinos nu stau de vorbă“. 
Ș-apoi o luat, o strîns armată, după ce s-o dus la 

Blaj ș-o ţinut acolo sfătuirea aia că cum să fie, Iancu 
cu Bărnel din Sibiu. Este așa o vorbă că 

Strigă Bărnel din Sibiu 

Că Ardealul nu-i pustiu 

Și Iancu din Fintinele, 

C-aicea-s armele mele, 

Vitejeşte lupt cu ele! 


Ş-apoi atunci o venit ş-o strîns armată — de pe aicea, 
oameni. Atunci n-aveau arme, cu coase, cu furci, cu 
săcuri. Apoi s-o dus aicea la Beliș, unde-i zice la Fîn- 
tînele, că pe-acolea venea ungurii din Ungaria, pe la 
Huedin să vie acolo. Ş-apoi acolo i-un cîmp așa, un şes 
între păduri. Și-atuncea ungurii dac-o venit acolo, venit 
cu armată multă, și cu muniţie, și cu esta și cică s-o 
pus o negură peste cîmpul acela, peste pădure şi nu se 
mai vedea nicăieri. Ei acolo or tot puşcat, or avut arme, 
ş-o tot pușcat, ș-o stat acolo. A noști, a Iancului era prin 
pădure, oamenii lui de-aicea, cu moții ăștia. Ș-poi zice 
că o auzit vorbind — mai știa ș-a noști cîte unul așa 
puțin ungurește — o auzit vorbind ei acolo că ce să facă. 

— C-amu ice, am gătat muniţia și ce să facem? Ne 
ducem în-colo — ice — ne-or prăpădi — zise —. Hai 
ne-ntoarcem înapoie ! 

Atuncea, eștia, rumânii dincoace s-o dus înainte ș-o 
tăiat la pădure peste drum. -apoi cînd o plecat ei, n-o 
mai putut să treacă nici cu vite, nici cu ei. Ş-apoi ahi 
după ei, apoi pe toţi i-o prăpădit pînă-n Beliș — la Beliș 
este-o apă mare, nu așa mare ca rîu-aiesta — o fost un pod 
acolo, s-o dus ş-o tras podul jos ș-apoi n-o mai avut pe 
unde trece. Apoi, care cum trecea pe subt oile acelea, 
aieștia dincoaci cu pietri-n cap și-i țipa jos. 


Ovidiu Birlea şi loan Șerb, Horea şi Iancu în tradiția 
și cîntecele poporului, p. 113-1i4. 

HORA VERBUCULUI 


„Cin' se prinde in horă 
Trebuie să joace" (Vorbă vech») 


Pînă a nu veni domnitor Barbu Ştirbei, feciorii care 
trebuiau să facă slujbă ostăşească se prindeau cu arcanul 

Nu era greu să prinzi un om cu funia sau cu arcanul, 
era însă mai greu ca să-l ţii prins pînă îl virai în oştire. 
Cei mai mulţi, chiar dacă se lăsau prinşi, scăpau în urmă 
prin fugă și scăpaţi rămineau pentru toată viaţa. Obiceiul 
acesta de a-ţi inchelba ostași prea se învechise si poate 
nu era nici românesc. Nu plăcea de loc românilor, pentru 
asemenea timpuri, care, oricum, se mai schimbaseră de 
la suirea lui Ştirbei pe tron. 

Trebuia căutat un alt mijloc, mai potrivit cu.vremea 
şi cu legiuirile ei. Şi despre acest lucru vom înşira o 
poveste. 


+ 


Cunoașteţi obiceiul care e şi acum la ţară, de a umbia 
cu plosca pe la rude şi prieteni, cu gîndul ca să-i aduci 
la nunta unui tînăr. 

Pleacă vornicelul și cu un alt om al nunţii prin sat, 
însoțiți de un lăutar și intrînd prin casele vecinilor, îi 
cheamă la nuntă. Cine bea vin din ploscă, trebuie să vie 
la nuntă ; cine nu vrea să vie la petrecere nu primeste 
nici să bea din ploscă. Așa e tocmeala. 

Dacă pricepeţi vorbele astea, atunci e uşor de pri- 
ceput povestea ce urmează. 

Avea — se zice — Vodă Stirbei, un om de încredere 
la curtea lui domnească, un om ca toți oamenii care se 
chema Verbucu. Nu se ştie cîtă carte va fi învățat, nici 
din ce neam mare va fi fost, dar să ştie că era om meșter 
și cu lipie la vorbă. Odată, cînd i-a venit bine, a stricat 
şi el o vorbă cu Știrbei şi i-a spus că rău se face, dacă 
soldații se prind cu funia. 

— Ar fi mai bine, zicea el, ca ostaşii să se cheme cu 
vorbe bune la oştire; să li se tîimăcească bine rostul 
oștirii, ca omui să capete dragoste și de șefi, şi de lucru. 
Hei, măria-ta, vrabia se prinde cu grăunțe si omul cu 
vorba bune ! 

Se zice că Vodă l-a înţeles pe de-a întregul și l-a în- 
sărcinat chiar cu o asemenea lucrare. Verbucu a căpătat 
la mînă pitac domnesc și oameni de muncă și apoi a plecat 
prin sate, ca să strîngă ostași pentru țară. 

Toţi tovarășii săi purtau cîte o ploscă românească în 
mîni. Ajunși într-un sat, își umpleau toţi ploştile cu vin 
negru şi, răspîndindu-se pe uliţe cîte doi-trei, chemau pe 
toţi flăcăii la horă. Cine bea din plosca lor trebuia să in- 
tre și să joace. Astfel se închelba în mijlocul satului o 
horă frumoasă de voinici. Verbucu aici făcea cunoștință 
cu toți, bea şi ciocnea cu toţi, ca la masa mare. Apoi, 
cînd hora se spărgea, el aducea vorba despre ţară şi des- 
pre ostașii ci care sunt datori să o apere. Le arăta la toți 
că e prea urît obiceiul ca să prindă pe tineri cu arcastul, 
ca pe vitele sălbatece, pentru a-i aduce la oaste. Lucrul 
ar fi frumos ca ei să vie singuri, căci așa dorește Vodă... 

Cînd isprăvea el vorba, hora iar începea, ploștile iurăși 
se preumblau de colo, colo, şi chiotile nu mai conteneau. 
Oamenii lui Verbucu, îmbrăcați în haine domnești, se prin- 
deau frați de cruce cu flăcăii satului, pe care îi prindea 
dorul de ducă. 

— Aţi beut din plosca noastră... Țineţi minte, flă- 
căilor, că trebuie să intraţi în horă. Așa a fost înțelegerea 
de la început. Și cine s-a prins în horă trebuie să joace. 
așa e legea noastră. Fiţi oameni de treabă și acum să 
mergeţi sănătoşi cu noi, ca să vă vadă şi Vodă. N-aveţi 
frică cu mine! Eu răspund de voi. Și-acum să-mi spu- 
neţi pe șleau, flăcăilor, cine merge cu noi? Miine o să 
petrecem în satul vecin ; acolo noi nu cunoastem pe 
nimeni; știu că aveţi rude şi cunoscuţi, e adovărat? 
De-aia și noi pretindem ca să ne însoțiți ca pe nişte prie- 
teni și fraţi. Haide, ce mai staţi la gînduri ? Ajutoru meu 
trebuie să vă scrie acum chiar; mîine plecăm. 

— Să ne mai gîndim pînă mîine. cocoane Verbucu- 
le !... răspundea unul de la spate. 


— Bine, aveţi timp şi voie pînă mîine în zori. 
* 


Ceata și ajutoarele lui Verbucu se răspîndeau apoi 
în sat pe la casele cu feciori. Ei aveau ordin ca să îndu 
plece pe feciori şi să-i facă să-i urmeze. 

Verbucu întreba de cel mai bătrîn om al satului și 
acolo cerea gazdă. 


Aci, cina Verbucu și odihnea peste noapte: 

Miine, dis-de-dimineaţă, oamenii din roata lui trebuia 
să vie la el şi să-i arate cum stau lucrurile. Mai toți îi 
arătau că flăcăii vorbesc bine și au bune făgăduieli. Apoi 
se întorceau iarăși pe la casele de gazdă şi după puţin 
timp se stringeau din nou înaintea lui Verbucu, toți, cu 
flăcăii satului. Verbucu, strîngîndu-le mîna, îi încredința 
din nou că Vodă simte mare plăcere ca să-i vadă voioși. 

Toţi porneau acum în satul vecin ; care pe jos, călare 
ori cu căruţa. În urma lor rămîneau acasă încă destui. 

Nevestele, mamele. şi surorile! plingeau de frică ade- 
vărată, că o să le tundă părul la cazarmă. 

“În satul de alături, odată ajunși, se începea iarăși cu 
plosca prin case, se închelba iarăși horă pentru toți flăcăii 
buni pentru oştire. Asta era hora Verbucului. Astăzi nu 
se mai joacă. 


Povestită , de, Mihail Mavrodin, funcţionar C.F. B., 
născut în Stănești, județul Mușcel. 


P. Danilescu, Barbu-vodă Știrbei în tradiția popularâ, 
p. 51—56. 


PAVEL CHINE U 


Pe timpul cînd românii din 1 'ansilvania, Banat şi 
Crișana, își aveau voivozii lor, în fruntea satelor și a 
tinuturilor mai mici .steteau judecii sau cnejii români. 
În timp de pace, aceștia erau judecători, iar în timp ds 
război, căpitani. Ei erau boierii români, dar nu de cei 
care asupreau pe țărani. Cu timpul, regii Ungariei au 
început să asuprească pe cnejii români, silindu-i să-și 
părăsească legea strămoșească, iar cei care nu se supu- 
neau își pierdeau drepturile de cneji și ajungeau țărari 
simpli. Mulţi se ridicau, prin vitejie în războaie, iară la 
rangul de mai nainte. Unul dintre aceștia a fost şi Pave! 
Chinezu. 

Pavel Chinezu a trăit pe timpul lui Mateiu Corvinul. 
Era din neam de cneaz român, de aceea îi și rămăsese 
numele cum îl scriau și ungurii. Familia lui Pavel îşi 

pierduse drepturile de cneaz, așa că el ajunsese ficior de 
morar la moara.din Ciucea, lingă Criş. 


Pavel:era atît de tare încîtiridica) butoiul cu apă și 
bea din el ca.dintr-un pahar. Piatra de moară o ţinea 
în mîni ca și cum ar fi numai un cîrpător de lemn. Odată 
au trecut pe lîngă moara din Ciucea: niște boieri mari. 
Fiindu-le sete, au cerut apă. Pavel a umplut o ulcică 
cu apă și, punînd-o: pe o piatră de moară, le-a dus-o 
boierilor. Aceștia s-au mirat mult de tăria lui și unul 
din ei i-a zis: 

— Pagubă, să stea un voinic ca tine la moară! Intră 
în armată şi luptă contra turcilor ! 

Pavel a primit bucuros și a intrat în armată. În lup- 
tele cu turcii s-a dovedit atît de viteaz încît în curînd 
a ajuns căpetenie de oaste și mai tîrziu chiar ban de 
Timişoara, adecă voevod al Banatului. 

Odată a fost o luptă mare între turci și creștini, pe 
Cîmpul Pînii, în judeţul Hunedoarii. Armata transilvă- 
neană era p-aci să fie bătută cînd sosi Pavel Chinezu în 
ajutor, cu armata lui de români bănăţeni. În amîndouă 
mînile cu cîte o sabie, el secera pe turci cum se seceră 
grîul. Îngroziţi, turcii rămași în viaţă fugiră în munţi, 
unde partea cea mai mare din ei fură omoriîţi de români. 
Iar după luptă, s-a încins între soldaţii creștini un ospăț 
mare, la care Pavel a jucat bătuta, ținînd cîte un turc 
în dinţi, subsuoară și într-o mînă.! 


V. Lazăr, Legende istorice, p. 45—4ô. 


LOGOFĂTUL TĂUT 


Cînd a așazat pace Ștefan-vodă cel Bun cu leșii, fiind 
Ioan Tăutul logofăt mare, l-a trimes sol la leși, și a dăruit 
craiul leşesc Tăutului aceste sate la marginea ţării : Cîm- 
pul-Lung Rusesc, Putila, Răstoacele, Vijniţa, Ispasul, Mi- 


1 Pavel Chinezu este de fapt Pavel Cneazul; cunoscut lup- 
tător antiotoman, român transilvănean de la jumătatea veacului 
al XV-lea. Numele de Chinezu provine dintr-o calchiere fonetică 
a termenului corespondent din limba maghiară, echivocul ! fiind 
consecința omonimiei (n. ed.). 


lica, Vilavcea, Carapciul, Zămostia, Văscăuţi şi Voloca. 
Toate acestea le-a dăruit craiul leşesc logofătului Tăutu, 
şi a pus hotar apa Cirimușului, într-o duminică dimineaţa. 

Biserica din Balineşti, comuna Zamostea, ţinutul Do- 
rohoi, este zidită de logofătul Tăut, şi se spune că s-ar fi 
găsit o pungă de matasă albă, putredă, pusă de Tăut la 
zidire. 

Punga ar fi fost din cele date de sultan, logofătului 
Tăut ; dar banii ar fi fost luaţi de zidari. 

Sub biserică ar fi o tainiță mare, boltită, cuprinzînd 
feliurite odoare. 

Ion Tăut și cu alți răzeși au întemeiat mănăstirea 
Corăbnita din Bucovina. 


I. Neculce, Letopiseţ, vol. II, ed. II, f. 181; loan C.C. 
Ciocoiu, Note la monografia bisericilor purohiilor şi 
filialelor din jud. Dorohoi. 


S.T. Kirileanu, Ștefan cel Mare și Sfînt. Istorisiri..., 
p 142; 


SOBIESCHI ŞI PLĂIEȘII 


Odată, un rege polon cu numele Sobieschi se în: 
torcea în fruntea unei oştiri, prin Moldova, spre ţara lui. 
Sobieschi era trist căci fusese bătut de turci. Drumul lui 
era pe lîngă Cetatea Neamţului. Cînd o zări, Sobieschi 
zise : 

— Aceasta trebuie să fie vreun cuib al tilharilor de 
moldoveni ! Să mergem să-l luăm, ca să nu ne întoarcem 
acasă fără nici o ispravă. 

Un ofițer de alături îi răspunse : 

— Eu aş zice, mărirea-ta, să lăsăm cetatea în pace și 
să ne urmăm drumul înainte, căci n-avem tunuri de 
cetate ! 

— Te îngrijeşti că n-avem tunuri ? îi răspunde mirat 
Sobieschi. O vom lua cu mîinile. 

Și dete poruncă să aducă oastea înspre cetate. 

În cetate nu erau decît optsprezece păzitori, tot unul 
si unul, oameni voinici de munte, adică plăieși. Aceștia, 
văzînd că o oştire vine să intre în cetate, închid porțile 

și se gătesc de apărare. Se începe lupta. Tunurile polone- 
zilor trag necontenit, dar nici plăieșii nu se lasă mai 
pe jos. Ei răspund cu gloanţe. Fiecare împuşcătură a lor 
doboară cîte un dușman și mai ales din ofițeri, în care 
ochiau mai mult. Cinci zile ţinu lupta. Mulţime de poloni 
picară morţi. Sobieschi credea că se bate c-o armată nu- 
meroasă. Dintre plăieşi picară numai zece insi. Ei însă 
isprăviseră merindele şi gloanţele. Bieţii oameni fură siliţi 
să închine cetatea, cu tocmeala însă, ca Sobieschi să-i 
lase liberi, să meargă oriunde or voi. 

Cind porţile cetăţii fură deschise, Sobieschi veni să 
vază armata cea numeroasă cu care s-a luptat atitea 
zile. În loc de oştire multă, el văzu numai opt plăieşi 
dintre care patru duceau pe umerii lor pe alți patru, cari 
erau răniţi. 

;— Unde sunt ceilalţi ? întrebă Subieschi mirat. 

— Optsprezece eram cu toţi, luminate rege! — răs- 
punse un plăieș. Zece au murit în luptă, iar ceilalţi opt 
suntem aici ! 

— Cum, voi aţi îndrăznit să vă împoiriviţi mic si 
să-mi omorîţi atîţia viteji? strigă Sobieschi turbat de 
minie. Nici nu meritați să muriţi de sabie, ci de ștreang ! 
Spînzuraţi-i ! 

Pe loc, polonii înconjurură pe plăiesi, care, punind 
jos pe răniţi, își făcură semnul crucii și priviră cu ne- 
păsare la pregătirile ce se făceau pentru moartea lor. 

_Un ofiţer polon se apropie cu respect de Sobieschi 
care şedea minios şi îi spuse că oamenii nu şi-au făcut 
decit datoria, şi-au apărat vitejește pămîntul lor şi că, 
în loc de ştreang, ei sunt vrednici de laudă. 

Regele fu coprins de milă. El îi iertă, zicindu-le : 

— Voinicilor, sunteţi liberi! Mergeţi si spuneţi co- 
piilor și fraţilor voştri. că aţi avut cinstea să vă împo- 
triviţi cinci zile regelui Poloniei ! 


A. R. Budacov, Legende..., p. 10—12} 


DESPRE DOMNI ȘI BOIERI RĂI, 
HRĂPĂREȚI, ÎNGIMFAȚI ȘI PROŞTI, 
LIPSIŢI DE ÎNSEMNĂTATE 


CIUBUCUL LUI VODĂ 


Era odată, în țara aceasta a lui Vodă, acel obicei ca 
de cite ori mai marele staroste al unui isnaf sau breaslă 
mergea la domnie și-l primea domnitorul, avea drept la 
„cahvea! și la ciubuct, ca și boierii veliți?. Hei, nu tot- 
deauna numai cei pogoriîţi cu hîrzobul din cer erau în 
bună-cătare în fața scaunului domnesc, ci mai avea grai 
cu Vodă, fără cătușe, și obrazul neguţătoresc ! 

Păi, cică Alexandru-vodă dete odată hrisov unui baş- 
boieră, de ăia cu fundul ișliculuit alb, ca al gugiumanu- 
lui5 domnesc și cu drept de barbă pînă la rîndul ţiţelor 
Apucatu-s-a acel boier-bașa să facă în ţară lucru ce n-a 
mai fost : fabrică de șaluri. Şi dete măria-sa-vodă acelei 
fabrici privilegiu cu hrisov domnesc, scris pe piele și cu 
pecete mare, agăţată. Și iată că la hrisovul domnesc, ăi: 
mîndru împodobit cu slove roșii și poleite de dascălul 
Florea de la școala Sfîntul Gheorghe, scria că numai 
la fabrica baș-boierului să meargă de acum norodul, ca 
să-și vopsească lîna de velinţe şi de haine... 

D-apoi cu aşa nizam € se lua pîinea de la gură întreg 
rufetului ? boiangiilor... 

Atunci merseră boiangiii și calfele lor la mai-măria 
lor şi așa îi grăiră : 

— Meştere Ifrime, bine te-am găsit !... Ştii ori nu ştii 
că de cînd Vodă a dat la mîna lui baş-boier carte cu pe- 


1 Cafea (n. ed.). 

2 Velit — boier de frunte (n. ed.). 

3 Boier de seamă (n. ed.), 

4 Ișlic — căciulă în patru colţuri, blănită, purtată de boieri. 
5 Gugiuman — căciulă de samur cu fundul alb (n. ed). 

4 Orinduială (n. ed.). 


Rufet — breaslă (n. ed.). 


cetluitură roşie, noi boiangiii nu mai cîştigăm para chioa- 
ră ?... Nu mai sfîrîie cioric de slănină în varza noastră 
si fundul de lemn nu se mai încălzește de mămăliga caldă 
răsturnată de două ori pe zi... Bucuroși dacă ne mai dă 
Dumnezeu vreun agă cu suflet creștinesc, să dea iama 
în pita ce nu iese la cîntar, ca să prindem și noi, cu co- 
piii noștri, vrun codru de pită azvîrlită... 

Jupîn mai-mare scoate din scrinul breslei condica cu 
hirțoage și du-te cu ele la Vodă, și-i spune dezgheţat și 
verde ca să ne dea dreptate și să spargă hrisovul baş-bo- 
ierului, că-i împilător breslei noastre !... 

— Mă duc, fraților, dacă zice lonja! să mă duc.. 
Cum de nu ? Ba încă cu toţi bătrînii breslei !... 


+ 


Era pe vremea aceea ușa domnului ușă deschisă no- 
rodului, necum pentru mai-măriile rufeturilor !... 

Cît sosi mai-marele peste boiangii la benictașul? curţii 
gospodar, călare pe calul cel de-mbuiestru, ciohoda- 
rii 3 îl duseră cu cinste la vel cămărașul$, și calul fu dat 
în privegherea unui comișel 5. 

— Ce veste, jupin mai-marele, întrebă vel cămă- 
rașul ? 

— Ce să fie, jupîne vel cămărașe, vreau să văd cin- 
stita și slăvita față a măriei-sale lui Vodă... 

Și-l duse cămărașul, nici una, nici două, pînă la di- 
anti unde măria-sa-vodă ţine sfatul cel mic cu boierii 

alia... 


+ 


— Ce pofteşti, mai-marele Ifrime ? întrebă Vodă. Hai, 
Ciubucci-Başa, ciubuc şi cahvea pentru jupîn Ifrim !... 
Şi cît ai clipi din ochi, ciubucciul al doilea aduse un 
ciubuc de lemn de cireș, lung de doi coţi și cu imamele? 
de chihlibar, bătute cu rubine şi cu cîlăf$ de mărgele, 
cusut de fetele din haremul doamnei, de-ți lua ochii de 


Adunare (n. ed.). 

Locul de încălecat, scara, pragul (n. ed.). 

Ciohodar — slugă domnească (n. ed.). 

Cămăraș — slujitor la camera domnitorului (n. ed.). 
Slujbaș la grajdurile domnești (n. ed.). 

Boier halia — boier cu funcţie (n. ed.). 

Imamă — căpătii al ciubucului (n. ed.). 

Toc de ciubuc (n. ed.). 


aaa mam 


ga n 

mindrețe... Şi al doilea cahfegiu sosi și el cu feligeanul ! 
də băutură mirositoare şi cu zarafu? ca horbota, lucrat 
de argintarul curții... 

— Ei, cum e habarul:, mai-marele ? întrebă Vodă. 

Și jupîn Ifrim, pufnind simandicos din ciubuc, spuse 
toată pricina lui Vodă și scoase din briu zeci de hrisoave, 
de la moși și strămoși, pline de dreptăţile breslei. 

— Ei, numai asta nu se poate, mai-marule, zice Vodă 
cu mînie, gata de a izbucni... Abia sînt șapte zile de cînd 
mi-am pus iscălitura domnească pe hrisovul lui baş-boier: 
cum am să sparg eu astăzi asemenea hrisov ? 

— Tot așa, măria-ta, cum ai spart pre ale noastre, ale 
breslei, în ziua cînd ai iscălit pe al jupînului baş- boier E. 

— Nu se poate !... 

— Ba trebuie să se poată, măria-ta! Că dreptatea se 
poate la domniile drepte. Nedreptate vrei să faci ? 

Vodă, mîniat de cutezarea meșterului, strigă : 

— Ciubucciu Baga !... Luaţi ciubucul domnesc de la 
gura acestui obraznic |... 

— Ciubucul mi-l poţi lua, măria-ta, zice cu cumpătat 
glas mai-marele, că-i ciubuc domnesc, iar dreptatea nu-i 
lua-o măria-ta, că este a breslei și a lui Dumnezeu !... 

Bine grăi meșterul Ifrim. 

Ciubucul i l-a luat ciubucciul, dar Vodă se văzu silit 
a doua zi a da dreptate după jalba boiangiilor adunaţi cu 
toţii în curtea domnească. 


V. A. Urechia, Legende române, p. 231—235. 


MOARTEA CA ARAP 


Nenorocirea cea grozavă a princepelui Andrei Bathori 
s-a anunţat prin felurite prevestiri. Între alte semne, cînd 
el vroia să urce, făcînd drumul în sus, ca să-și așeze la- 
gărul la Reussmarct, pentru a sta noaptea acolo, i s-a 
arătat ziua în ameaza mare, printre poporeni, și un lun- 
gan de arap ce trecea purtînd pe umărul lui o coasă. Iar 


f Ceașcă fără toartă (n. etd.). 
7 Suportul de metal al feligeanului (n. ed.). 
3 Vestea, grija, necazul (n. ed.). 

cl, cînd întrebă pe domnii ce erau în jurul lui, că al cui 
este arapul cel hîd, nimeni n-a ştiut să-i dea deslușire, 
deoarece nimeni nu-l mai văzuse. Chiar singur Andrei 
Bathori n-a mai putut să-l arate. Acest spectru a sperint 
îndată pe Andrei, că este o prevestire a morţii înfioră- 
toare. 


Friedrich Müller, Basme din Transilvania, p. 52—53. 


(CUM A AJUNS GHICA-VODĂ DOMN AL MOLDOVEI] 


Ghica-vodă de neamul lui fiind arbănași, copil tînăr 
au purces de la casa lui la Țarigrad, să-și găsască un 
stăpin, să slujească. Și cu dînsul s-au mai luat un copil 
de turcu, iar sărac, din ostrovul Chiprului?. Și mergînd 
amîndoi dempreună la Țarigrad, multe vorbe bune au 
vorbit : de vor găsi pită, să să caute unul pre altul. Și 
au dzis Ghica-vodă : „Tu ești turcu, poţi să agiungi să 
fii om mare, și ce mi-i face pre mine atunce ?* Jar tur- 
cul au dzis atunce: „De voi fi eu om mare, te voi face 
de vii fi mai mare în Chipru, giudecătoriut. Și mergînd 
în “Țarigrad, s-au despărțit unul de altul, să-s caute stă- 
pîni. 

Deci copilul cel de turcu au nemerit la un agă3 ce 
era de curtea împărătească. Și au slujit ase din stăpîn 
în stăpîn, pănă au agiunsu de era pase. Și fiind pase 
sărac, ave un priietin musaip? împărătesc. Și merge 
totdeauna la vorbă la acel musaip împărătescu. $i pre 
acee vreme să tîmplasă de era multe zorhale * în Țarigrad, 
de nu să mai pute aședza€ Poarta. Deci Chiupruliolul au 


1 Albanez (n. ed). 

2 Insula Cipru. Este o greşsală a cronicarului, sau, poate, a 
copistulili, care lăsîndu-se ademenit de asemănarea fonetică din- 
tre numele insulei și acela al satului albanez, Küprüli, de unde 
au pornit în lume băietani săraci, a crezut că este vorba de 
bine-cunoscuta insulă din Marea Mediterană. Kogălniceanu a co- 
rectat această greşeală în ediţia sa, punînd „satul Chiupri“, în 
loc de „ostrovul Chiprului“. (Nota lui Iorgu Iordan.) 

3 Ofiţer turc (n. ed.). 

4 Om de încredere al împăratului (n. ed.). 

» Zorba — răscoală, revoltă (n. ed.). 

8 A se aranja, a se stabiliza (n. ed.). 

dzis cătră acel priietin musaip de casa împărătească: „De 
m-ar pune pre mine viziriu, aș potoli eu zorbalele aceste“. 
lar împăratului i să supărasă! cu zorbaleli, și să miera 
ce va face, și întreba sfat, și pre unul și pre altul. Și 
aflind vreme acel musaip împărătescu, au spus împă- 
ratului că „este un paşe sărac, și el dzice să-l pui măria 
ta vizir, că a potoli toate gilcevile aceste, pre careli îl 
cheamă Chiupruliolul“. Deci împăratul îndată l-au adus 
și l-au pus viziriu. Şi cum l-au pus viziriu, îndată au şi 
pus și au strigat oastea, și pre de altă parte au început 
a tăie capetili celor vicleni, pănă i-au spăriiat, de au așed- 
zat toate zorbaleli. Şi au rămas viziriu lăudat la turci, 
precum s-au vădzut şi să vede și pînă astădzi neamul lui. 


Iar Ghica-vodă, întrînd în Țarigrad, au nemerit la 
capichehăile 2 moldovenești de au slujit, apoi au vinit la 
Moldova cu neguţitorie, apoi la Vasilie-vodă lipsindu-să 
de curte, fiind și Vasilie-vodă tot de un neam, arbănaș. 
Și vrînd şi Dumnedzeu, au agiunsu de au fost capichihaie 
la Țarigrad şi vornic mare aici în Moldova. Deci tîmplîn- 
du-să atunce, la vremea lui Gheorghii Ștefan-vodă, de 
au fost la Poartă cu alţi boieri, viziriul văzîndu-l, l-au și 
cunoscut cine este. Iar Ghica-vodă nu-l cunoște pre vi- 
ziriul. Deci viziriul Chipruliolul au și chemat pre hazna- 
tariul * lui și i-au dzis în taină: „Vedzi cel boieriu bă- 
trîn moldovan ce este la Divan ? Să-l iei şi să-l duci la 
odaia ta, pănă s-a rădica Divan, și apoi să-l aduci la mine 
în taină, cum trebuiește !“ Iar Ghica-vodă, după ce îl 
luasă dintre ceilalţi boieri, să spăriiasă tare, că nu știe 
povestea ce este. Şi după ce s-au rădicat Divanul și l-au 
adus la viziriul, l-au întrebat viziriul ce om este şi de 
unde este, şi au dzis: „Cunoști-mă pre mine, au ba ?% 
Iar Ghica-vodă s-au pus de unde este de locul lui. iar a 
cunoaște pre viziriul nu-l cunoaște. Atunce viziriul Chiu- 
pruliolul s-au spus și au dzis: „Ții minte ce am vorbit 
cînd viniiam amîndoi pre cale ?“ Și au dzis: „De ai ui- 
tat tu, dar eu n-am uitat, și iată că te voi face domnu 
în Moldova ; numai să taci mîlcom“. Iar Ghica-vodă au 
și mărsu de i-au sărutat mîna și s-au rugat atunce pentru 


1 A se supăra — a se sătura, a,se plictisi, a-i fi lehamite 
(n. ed.). 
2 Capichehaie — reprezentant. al domnilor. români la poarta 


otomană (n. ed.). 
3 Haznătar — vistier (n. ed.). 

stăpinu-său, să-l lasă să fie domnu, să nu-l mazilească. 
Iar viziriul au răspunsu: „Acmu deodată îl las să fie, 
iar mai pre urmă cuvintul mieu gios nu l-oi lăsa, ce te 
voi face pre tine“. Şi pre urmă, chemînd la Poartă pre 
Gheorghii Ştefan-vodă, şi nevrind Gheorghii Ștefan-vodă 
să margă, au pus pre Ghica-vodă domnu în Moldova, 
după cum scrie letopisăţul. Așe au fost povestea ieșirii 
acestor doi oameni, Chiupruliului viziriului și Ghicăi-vodă, 
că unde este voia lui Dumnedzeu să biruiescu toate firili 
omenesti. 


I. Neculce, O samă de cuvinte, p. 38—41. 


VASILE-VODĂ ȘI IUGA 


Pe timpul lui Vasile Lupu-vodă cîmpulungenii au 
ales ca deputat pe mai mulți ani de-a rindul pe un 
ţăran foarte înțelept și avut, anume Iuga, de loc din 
Cîmpulung, şi l-au trimis la sfatul domnesc din Iași. 

Vasile Lupu-vodă cunoștea pe Iuga foarte bine şi-l 
avea foarte drag pentru că acesta era un om foarte deș- 
tept, înţelept, deschis la inimă, cu dreptate, de omenie și 
plăcut tuturor oamenilor. 

Iuga a umblat pe la Iași în mai multe rînduri. De 
la un timp încoace însă nu mai mersese acolo, din pricină 
că mai multe nenorociri dăduseră peste capul lui. Apoi, 
Iuga îmbătrînise și slăbise cu totul. Nu se prea interesa 
de cele ce se petreceau în ţară. Trăia mai mult pentru 
sine. Și românii din ținutul Cimpulungului de mult ale- 
seră pe alţi români din mijlocul lor, de-i trimiteau la 
Iaşi. 

Iată însă că într-un an, tocmai pe cînd era adunat di- 
vanul întreg, Vasile-vodă își aduse aminte de Iuga și în- 
trebă pe unul dintre deputații cîmpulungeni : 


— Mai trăiește Iuga ? 

— Care Iuga? 

— Deputatul vostru cel vechi. 
— Trăiește, stăpîne. 

— Şi oaie, cum se mai laudă? Ce mai face? Şi care 
să fie pricina că de un timp încoace nu se arată de fel 
pe la lași ? 

— Apoi, dă, măria-ta, ce să-ți spun? răspunse de- 
putatul cîmpulungean, Iuga, deși e acum bătriîn, totuși 
e sănătos, numai atîta că de un timp încoace a cam de- 
căzut, sărmanul. l-a murit nevasta cea dintii și s-a în- 
surat cu alta mai tînără cu care o duce cam greu. De 
altmintrelea, ar merge cum ar mai merge ! 

Lui Vasile-vodă, la această veste i se făcu milă de 
Iuga, știindu-l om avut, cu îndurare către toți și brațele 
deschise. Deci, chibzuind el puţin cum ar putea face 
ca să-l scoată pe bietul om din călușele nevoii, să nu 
aibă acum la bătrîneţe a se lupta cu cîte neajunsuri cu 
toate, zise către deputat : 

— Cînd te vei întoarce acasă, să te duci pînă la 
Juga și să-i spui că eu am zis să se repeadă numaidecît 
pînă la Iași, că am să-i spun niște lucruri pe care trebuie 
să le ştie numaideciît. M-ai auzit ? Nu cumva să uiţi a-i 
spune ! 

-— N-oi uita, măria-ta ! N-avea teamă ! La vreo cîteva 
zile după această vorbire, desfăcîindu-se sfatul domnesc, 
se întoarse deputatul Cîmpulungului acasă. Aici se duse 
îndată la Iuga şi-i zise : 

— Iacă cum și iacă cum, moșule Iuga! A poruncit 
măria-sa Vodă să te gătești și să mergi cît mai degrabă 
pînă la dînsul, la Iași. 

Lui Iuga nu-i venca a crede urechilor sale. Insă după 
ce deputatul îi întări prin jurămînt că ceea ce-i spune 
nu-i alta decît adevăr limpede, zise : 

— Și oare ce vrea măria-sa de la mine, de m-a chemat 
acum la bătrîneţe să mă duc pînă la Iași ? Oare ce voiește 
să-mi spună ? 

— Nu știu, moşule! Atît știu numai că mi-a spus să 
mergi cît mai degrabă, alta nimic. 

— Dacă e așa treaba, ce-a da tîrgul şi norocul! M-oi 
duce, măcar că acum la bătrînețe nu-mi prea vine doru 
de-a colinda potecile munţilor. 

— Eu unul, mi-am împlinit datoria. Dumneata fă 
acum cum te ajută mintea. 


După aceste cuvinte, deputatul se depărtă. 
A doua zi, în revărsatul zorilor, Iuga se porni de-a 
dreptul peste munţi, spre Iași. Cît timp va fi mers el 

nu ştiu, dar cînd a ajuns la Iași nu s-a mai oprit într-un 
loc sau. într-altul, cum e treaba multora, ci se duse de-a 
dreptul la Vodă, să vadă de ce l-a chemat. 

Vasile-vodă, tocmai atunci se afla pe divan cu cei doi- 
sprezece sfeinici ai săi. 

Deci, intrînd Iuga în divan, singur va ști cum, și în- 
chinîndu-se pînă la pămînt cum e datina ţăranului cînd 
se află dinaintea unuia mai mare, îi zise : 

— Bună ziua, stăpîne ! 

— Bună să-ţi fie inima, precum fi-i căutătura, răs- 
pag Vodă zîmbind. 

— Și măriei-tale fapta precum ți-i și vorba. 

— Da cum te mai afli Iugo ? 

— Cum vrei stăpîne... şi mai bine și mai rău! 

— Cum ți-i dealul ? 

—. Alb și slab. 

— Da lunca ? 

— Verde și înfrunzită. 

— Da munţii ? 

— Încărcaţi de brazi şi flori frumoase. 

— Da șesul ? 

— Despoiat şi uscat. 

— Primi-vei doisprezece berbeci de-ai mei la dealul 
tău, la păscătoare ? 

— De ce nu? Primi, stăpîne, însă cu plată. 

— Mergi dară sănătos ! 

— Iaca, m-am dus, stăpîne ! 

Şi cum zise cuvintele acestea făcu iarăşi un plocon 1 
și se întoarse să iasă. Însă Vodă strigă degrabă ușariul ? 
înlăuntru și îi zise :. 

— Să duci pe bătrinul acesta undeva la o ospătărie, 
pe seama mea ! 

Uşierul se plecă în semn de ascultare și apoi ieși cu 
Juga afară şi-l duse la ospătărie. Juga, intrînd în 
odăiţă, se dezbrăcă de cojocul său cel mițos, îşi puse cușma 
pe un scaun și porunci ospătăriței să-i aducă o ulcică cu 
vin, apoi se puse la masă și trase vreo cîteva guri bune 
de vin. 

În timpul acesta, cei doisprezece sfetnici, pe cînd vor- 
bea Vasile-vodă cu Iuga, nu prea luară seamă ce vorbesc, 


A face un plocen — aici: a se înclina (n. ed.). 
Usar — uşier (n. ed.). 


î 

ci se uitară numai plini de curiozitate la Iuga, cum el, 
un țăran îmbrăcat cu cojoc și încălțat cu opinci, a în- 
drăznit să intre de-a dreptul în divan, cum de nu l-a 
oprit uşierul la uşă și cum vine că Vodă vorbește aşa de 
prietenește cu dînsul. 

Nu știau ei că nu văzură pe Iuga nicicînd pînă atunci, 
dar nici Vodă nu le spuse nimic. Și, după ce a ieşit Iuga 
din divan, tăcură cu toţii și-și căutară fiecare de lucru- 
rile lor. Cînd însă s-a încheiat sesia 1 și se ridicară toţi 
sfetnicii ca să se ducă acasă, îi întrebă Vodă : 

— Boierilor, știți dumneavoastră ce am vorbit eu cu 
bătrînul care a fost mai înainte aici ? 

— Nu, răspunseră sfetnicii. 

— Dacă e așa, pînă mîine dimineaţă, înainte de ce 
ne-am aduna iarăși la sfat, să-mi aducă fiecare din dum- 
neavoastră răspunsul în scris despre ceea ce am vorbit eu 
cu dinsul, iar cel ce nu mi-l va aduce, să știe că are să 
fie depărtat din slujbă ! 

— Bine, răspunseră sfetnicii şi se depărtară ducîn- 
du-se fiecare acasă. 

Sfetnicilor, după ce icşiră din palatul domnesc, li se 
părea dintru început lucru de șagă ceca ce le spusese 
Vodă, însă mai pe urmă, după ce mai cugetară puţin, își 
luară sama și văzură că nu va fi bine de dînșii dacă 
nu vor aduce a doua zi, măriei-sale, răspunsul cerut. 

Deci, unul dintre dînșii, care era mai bătrîn, mai sta- 
tornic și cunoștea prea bine pe Vasile-vodă cine-i și ce 
poate, nu stete mult acasă, ci se duse pe la ceilalţi sfet- 
nici și îi făcu luători de seamă, zicîndu-le : 

— Fraţilor, să nu să pară lucru de șagă !! De nu vom 
duce măriei-sale răspunsul cerut pe mîne dimineaţă, are 
să fie rău de noi, pe toţi are să ne alunge din slujbă! 
Să mergem să căutăm pe moșneagul acela și să-l rugăm 
ca el să ne tîlcuiască vorba ce a avut-o cu Vodă! 

— Ce-ai zis, frate ? Nişte boieri ca noi, noi sfetnicii 
și cîrmuitorii ţării, de care ar tremura toată Moldova de 
frică cînd am voi, pînă într-atita să ne înjosim, ca să ne 
rugăm unui țăran, unui mojic, să ne tîlcuiască ceea ce a 
vorbit el cu Vodă ? zice unul dintre sfetnici. Asta nicio- 
dată n-aș fi așteptat-o de la dumneata ! 


1 Sesie — sfat (n. ed.). 

— Am cugetat şi eu la aceasta, urmă sfetnicul cel 
bătrin. Și eu m-am simţit destul de umilit, dar ce să 
facem ? Gîndiţi-vă şi explicați dumneavoastră vorba, dacă 
puteţi ! Eu destul mi-am bătut capul, dar nimic n-am 
putut scoate la capăt. 

Se puseră în urma aceasta toți sfetnicii pe gînduri, 
si gindiră, și gîndiră, dar degeaba! Nu putu gici nici 
unul. 

În urmă, văzînd și ceilalţi sfetnici că nu e lucru de 
şagă, își călcară pe inimă și deteră cu toţii să-l caute pe 
Iuga, ca el să tilcuiască vorba. Și-l căutară, şi-l căutară 
dar abia într-un tîrziu de noapte îl aflară în ospătăria 
cea tupilată, din mahala, unde-l înfundase uşicrul. Iuga 
încă nu s-a fost culcat. Pe semne cugeta și el la timpu- 
rile cele bune din tinereţe. 

— Bună seara, moșule! ziseră sfetnicii, după ce in- 
trară înlăuntru. 

— Nlulţumim dumneavoastră, boierilor ! răspunse Iuga 
uimit. 

— Te căutăm pe dumneata moșule, ziseră ei mai de- 
parte. ; 

— Şi ce poftiți de la mine ? întreabă Iuga. 

— Te-am pofti să ne tilcuiești vorba ce-ai avut-o cu 
măria-sa Vodă. 

— V-oi tîlcui-o bucuros, de ce nu ? Numai, drept să 
vă spun, trebuie să-mi plătiţi. 

— Îţi plătim, îți plătim bucuros ! Dar cît va fi plata ? 

— Nu mult, ia, o pungă de bani, de cap! 

Sfetnicii cam încrețiră fruntea și strîmbară din nas, 
căci o pungă de bani, pe timpul acela, era atîta cît 500 
de lei. Dar ce avură să facă ? Trebuiră să se învoiască şi 
să-i plătească cît le-a cerut, dacă voiau să nu fie alun- 
gați din slujbă. Deci îi dete fiecare cîte o pungă de bani 
cu acel adaos ca să nu mai spună nimănui nici un cu- 
vînt.. Care n-a avut bani la sine a alergat de grabă şi a 
împrumutat. 

Apoi l-au întrebat zicînd : 

— Ce însemnează cuvintele „bună să-ți fie inima 
cum ti-i și căutătura“ ? 

— Apoi, dă — răspunse moșneagul — sînt mulți oa- 
meni în lumea aceasta, a căror căutătură e blindă, plă- 
cută şi prietenească, după care ţi s-ar părea că suflete 
mai bune decît dînșii nu se află în toată lumea, pe cînd 

în inima lor e încuibată cea mai mare viclenie şi răutate 
ce-și poate închipui cineva. Deci cum e căutătura omului, 
așa să-i fie și inima, să nu caute la alţii cu blinduţe și 
dragoste în faţă, iar pe din dos să-și reverse tot veninui 
asupra lor, ci dacă caută bine, bine să-i şi facă. 

-— De aceea, cum ţi-i vorba, ușa şi fapta A 

-— Asta e așa că dacă omul se laudă că va face cum- 
va vreun bine, să-l și facă, să nu se luude numai, pre- 
cum îndătinează foarte mulţi dintre domnii cei mari, iar 
cînd è la adecă, atunci nu fac nimic. 

— Dar dealul A 

— Dealul e capul meu. E alb precum mă vedeţi, căci 
am Pinih E slab căci acuma sint bătrîn și slăbânog. 

— Dar lunca cea verde şi înfrunzită ? 

— Nu v-aţi priceput ? Mi-a murit soţia cea dintii si 
și acuma mi-am luat una tînără și frumoasă ca o luncă 
verde și înfrunzită, iar eu sînt bătrîn și slab. 

— Dar muntele ? 

=- Muntele înseamnă,  scumpilor mei boieri, ro- 
mâni de prin ţinutul nostru, care sînt voinici ca niște 
brazi și rumeni ca florile, pentru că, mila Domnului, pînă 
acuma le merge bine. 

— Dar șesul ? 

— Șesul însemnează românii de la ţară, care supuși 
fiind boierilor și altor oameni fără inimă, sînt chinutţi și 
scurși de avere și putere, sînt ca un finat despuiat de 
iarbă şi uscat. 

— Dar cei doisprezece berbeci ? 

— Aceia, să nu fie cu supărare, sînteţi dumneavoas- 
tră, boierilor ! Aţi venit la păscătoria mea si eu v-am 
păscut acuma. 

— Atita-i moșule ? 

Atita. 

— Noapte bună ! 

— Mergeţi sănătoși ! 

Sfetnicii ieșiră afară, mînioși pară de foc, şi numai 
ei singuri știură cîte sudalme și blăstămuri trimiseră a- 
supra bătrînului. Dar lui Iuga nici că-i păsa. Strînse bine 
cele douăsprezece pungi, le puse în curea și apoi, cul- 
cîndu-se, dormi dus pînă a doua zi dimineaţa. 

A doua zi după ce se adunară sfetnicii la divan și se 
așezară fiecare la locul său, iată că intră și Iuga înlăun- 
tru. : 

Vasile-vodă, cum îl văzu, îl întreabă : 

— Cum ai mas, lugo? 

— Bine, stăpîne ! 

— Dar primit-ai berbecii mei la dealul tău, la păscă- 
torie ? Și cum arată ? 

— l-am tuns bine și le-am luat lîna. 

— Esti îndestulat cu atîta ? 

— Cu berbecii sînt îndestulat. 

— Prea bine lugo! zise Vodă. M-am bucurat foarte 
mult că m-ai ascultat și ai venit pînă la mine. De acum 
poţi merge sănătos. Și Dumnezeu să te întărească și să 
te susție încă lung timp în viaţă! 


Textul este fidel variantei pe care S. Fl. Marian o dă 
în Tradiţii poporane române din Bucovina, Bucureşti 
1895 (n. ed.). 


Întîmplări din viața domnitorilor români, p. 49—5:. 


[NECULAI MILESCU SPĂTARIUL] 


Era un boier, anume Neculai Milescu Spătariul, de la 
Vaslui de moșia lui, pre învăţat și cărturar, și știe multe 
limbi : elinește, slovenește, grecește și turcește. Şi era 
mîndru și bogat, și umbla cu povodnici 1 înainte, dom. 
nești, cu buzdugane și cu paloșe, cu soltare2 tot sirmă ° 
la cai. Și lui Ștefăniță-vodă îi era pre drag, și-l ţine 
pre bine, şi tot la masă îl pune, și se giuca în cărți cu 
dînsu!, şi la sfaturi, că era atunce grammaticâ la dîn- 
sul. Iər cînd au fost odată, nu s-au săturat de bine și de 
cinstea ce ave la Ștefăniță-vodă, ce au ședzut și au scris 
niște cărți viclene și le-au pus într-un băţu sfredelit și 
le-au trimis la Constantin-vodă cel Bătrîn Băsărab în 
Tara Leșească, ca să să rădice de acolo cu oști, să vie să 
scoată pe Ștefăniță-vodă din domnie. Iar Constantin-vodă 
n-au vrut să să apuce de acele lucruri ce-i scrie c[e s-]au 


1 Popodnic — cal purtat de căpăstru (n. ed.). 

* Soltar — cioltar, pătură de postav pentru pus sub şa (n. ed.) 
3 Fireturi (n. ed.). 

* Secretar, scriitor de cancelarie (n. ed.). 

sculat şi au trimis băţul acel sfredelit cu cărţi cu tot 
înapoi la Ştefăniță-vodă, de le-au dat. Deci Ștefăniță-vodă. 
cum au vădzut băţul cu cărţile, s-au pre mîniet și l-aw 
și adus pre acel Nicolai Milescul înaintea lui, în casa cè 
mică, și au pus pre calău de i-au tăiat nasul. Scoţind Ște- 
făniță-vodă în grabă hamgeriul lui din brîu, au dat de 
i-au tăiat calăul nasul. Și n-au vrut să-l lasă pe calău să-i 
taie nasul cu cuțitul lui [de] calău, ce cu hamegeriul lu 
Ştefăniță-vodă i-au tăiat nasul. După acee, Nicolai Cîr- 
nul au fugit în Tara Nemţească și au găsit acolo un 
doftor de-i tot slobodzie sîngeli din obraz și-l boţie! la 
nas, și aşe din dzi în dzi sîngele să închega, de i-au cres- 
cut nasul la locu, de s-au tămăduit. lar cînd au vinit aice 
în țară, la domnia lui Iliieș-vodă, numai de abie s-au fost 
cunoscut nasul că-i tăiat. Numai tot n-au ședzut în țară 
mult, de rușine, ce s-au dus la Moscu, la mareli împă- 
rat, la Alecsii Mihailovici, la tatăl marelui Petru împărat 
carele au vinit la noi aice în Moldova. Şi pentru învăţă 
tura lui au fost terziman? împăratului și învăța și pre 
fiul împăratului, pre Petru Alecsievici, carte. Şi era la 
mare cinste şi bogăţie. Şi l-au trimis împăratul Alecsii 
Mihailovici sol la mareli împărat al chitailor, de au ză- 
bovit la Chitai’ vreo doi, trii ani. Și au avut acolo multă 
cinste şi dar de la mareli împărat al chitailor, și multe 
lucruri de mirat au vădzut la ace împărăție a chitailor. 
Și i-au dăruit un blid plin de pietri scumpe și diiamant 
ca un ou de porumbu., Și întorcîndu-să pe drum înapoi, 
s-au tîmplat de au murit împăratul Moscului, pre anume 
Alecsii Mihailovici, iar senatorii, de la Moscu i-au ieşit 
întru întimpinare şi i-au;luat aceli, daruri și tot ce au 
avut și l-au făcut surgun la, Sibir. Şi au ședzut cîţiva ani 
surgun la Sibir. Iară mai pre urmă, rădicîndu-se Petru 
împărat, fiiul lui Alecsii Mihailovici, carele au vinit aice 
în ţară, în Moldova, de s-au, bătut cu turcii la Prut, la 
Stănilești, din gios de Huși, în ținutul Fălciiului, agiuns-au 
Cîrnul din, Sibir cu cărţi la, dînsul, la împăratul Petru 
Alecsievici, de i-au făcut ştire de toate, ce-au făcut si 
cum este surgun. 

Atunce Petru Alecsievici împărat, îndată au chemat 
senatorii și au întrebat dzicînd : „Unde este dascălul mie 


1 A boţi — a stringe, a îngrămădi (n. ed.). 
2 Interpret (n. ed.). 
2 Chinezi (n. ed.). 

cel ce m-au învățat carte? Acmu curund să-l aduceţi !“ 
Și îndată au răpedzit de olact şi l-au adus la Petru 
Aleesievici, împăratul Moscului, în stoliță?. Şi l-au în- 
trebat ce-au vădzut și ce au pățit și i-au plătit lucrurile 
toate acele de la senatori ce-i luasă, pănă la un cap de 
aţă, și diiamantul cel mare. Și împăratul, după ce l-au 
vădzut, s-au mirat şi l-au dat în haznaoa? ce împără- 
tească, iar Cîrnului i-au dat optdzăci de pungi de bani. 
Și l-au luat iară în dragoste și în milă și l-au pus iar 
sfetnic. 

Şi cînd au ras barbeli, împăratul, a moscalilor, atunce 
cînd s-au schimbat portul, atunce singur împăratul i-au 
ras barba cu mîna lui. Și au trăit Cîrnul pănă la a doua 
domnie a lui Mihai-vodă Raceviţă şi atunce au murit. 
Care mare cinste i-au făcut împăratul la moartea lui şi 
mare părere de rău au avut după dînsul, că era trebuitoriu 
la aceli vremi. 

Rămas-au acelui Cirnu ficiori și nepoți, și au agiunsu 
unii de au fost polcovnici * spre slujba oștirii. Că să în- 
surasă el acolo, de luasă moscală?. Și s-au mai dus 
după dinsul de aice din Moldova trii nepoți de frate, de 
să aşedzase și ei pe lîngă unchiu-său. Și aceie ave milă 
ze la împărăție, și acolo au murit. 


I. Neculce, O samă de cuvinte, p. 43—44, 


[ERAU ȘI DOMNITOR! MAI PUŢIN ISTEȚI] 


Un domnitor, în vechime, a vrut să știe numărul fie- 
cărei meserii din ţară, adică cîţi brutari, cîți măcelari, 
precupeţi, băcani, croitori, pantofari și așa mai încolo si 
a însărcinat pe ministrul său cel mai mare să-i facă lu- 
crarea asta și să i-o aducă în cel mai scurt timp. 

După trei luni de zile, vine ministrul la domnitor, cù 
un dosar cît toate zilele de mare, în care erau însemnate 


1 Repede, de grabă (n. ed.). 

2 Capitală (rusă) (n. ed.). 

3 Hazna — tezaur public (n. ed). 
Polcovnic — colonel (n. ed.). 

5 Rusoaică (n. ed.). 


toate meseriile, după cum le ceruse măria-sa. la domni- 
torul acest dosar și începe să întoarcă la foi pină dete 
de o foaie unde erau trecuţi toți coțcarii din ţară. 

— Ce meserie este aceasta? întrebă domnitorul pu 
ministrul său. 

— Măria-ta, răspunse ministrul, coțcari se numesc 
aceia care trăiesc înșelînd pe unii şi pe alții. 

— Și cum găsesc ei atît de mulți oameni, pentru ca 
să-i poată înșela ? Cum de se mai încrede cineva într-înşi, 
după ce au păţit o dată de la ei? 

— De asta te miri, măria-ta ? Dar nici că-ți poţi în- 
chipui cît de meșteri sunt ei la tras condeie! 

— Se vede că au a face tot cu oameni neghiobi, dacă 
se încred așa lesne într-înșii ! 

— Ba, te încredințez, prea înălțate doamne, că de 
multe ori ei știu să tragă condeie chiar la cei mai des: 
tepți și mai cu cap. Uite-ţi fură cloşca de pe ouă, iără 
ca să se audă măcar un cîrîit din partea cloștii ! 

— Voi să-mi aduci numaidecît pe cel mai istet din 
cîţi coțcari cunoşti, ca să vedem dacă va fi în stare să 
mă înșele pe mine ! 

— Pre bine, măria-ta ! zise ministrul ieșind pe ușă 
Nu trecu mult însă și se întoarse aducînd înaintea dom- 
nitorului pe cel mai mare coțcar pe care trimisese fn- 
tr-adins să-l cheme. 

Văzîndu-l, domnitoru-i zice : 

— Ce meserie ai? 

— Coţcar, să trăieşti, măria-ta ! 

— Înșeli lumea, ai ? 

— Ce să fac, pre înălțate doamne ; sînt sărac și am 
o spuză de copii acasă. Mijloace n-am ca să trăiesc ca om 
de omenie ; vreo altă meserie nu m-au învățat părintii. 
Sînt doar silit de nevoie să trag azi un condei, miine al- 
tul, ca să pot să-mi ţin casa cum dă Dumnezeu ; dacă nu 
am altă putere ? 

— Şi cum faci de-i înșeli așa lesne ? Cum găsești tot- 
deauna pe cine să înșeli ? 

— Apoi, dacă mi-e asta meseria şi numai cu ea an) 
trăit atîţia ani ! 

— Destul vorbă! zise domnitorul. Iată la ce te-am 
chemat ! Dacă vei fi în stare să mă înșeli și pe mine, vei 
avea o mare răsplătire. Te simți destul de iscusit ca să 
faci aceasta ? 

— Măria-ta ! Poate că vrei să rizi de mine; dar eu 
niciodată n[u m-a]m urcat aşa sus. Oamenii pe care i-am 
înşelat pînă acum n-au fost de treapta măriei-tale şi nici 
că am cutezat să-mi treacă prin minte vreodată una ca 
asta. 

— Dar n-are nimic a face; nu sînt și eu om ca toți 
oamenii ? Cum înșeli pe alții, cearcă-te să mă înșeli și 
pe mine ! Numai de vei putea ! 

— Cu neputinţă, măria-ta. 

— Dar o voiesc! 

— Tartă-mă, prea înalte doamne, dacă nu mă simt în 
stare să fac aceasta ! 

— Pentru ce ? a 

— Pentru că, bine știi, măria-ta, că orice meserie-yi 
are uneltele sale cu care lucrează cineva. Zidarul își 
are mistria, cîrpaciul — sula, dulgherul -— tesla și barda, 
așa şi meseria mea-și are uneltele ei. Şi pentru că pînă 
acum cu am înşelat oameni de rînd, de aceea şi uneltele 
mele era pentru nişte asemenea oameni. Dar cum să în- 
şel pe cineva care e de treapta măriei-tale, cînd n-am 
unelte trebuincioase pentru fețe înalte ? 

— Cumpără-ți uneltele de care ai trebuință!  Dară 
ţi-am spus. Voiesc ca negreşit să cerci a mă înşela !, . 

— Măria-ta, zise coţearul căzind în genunchi, dacă 
am greșit iartă-mă, dar scutește-mă de astă grea sarcină 
pentru care cu adevărat nu mă cunosc în stare a Q.în- 
deplini. Eu care abia trăiesc, cum aş putea găsi mijloace 
ca să cumpăr acele unelte cari sunt aşa de scumpe! Aibi 
îndurare de mine, măria-ta, şi nu mă pune la asemenca 
cercare ! 

— Stăi! zise domnitorul. Oare cîtă sumă ţi-ar trebui 
pentru ca să-ți cumperi acele unelte de care ai trebuin- 


tă? 
— Sunt pre scumpe, pre inălțate doamne şi ar fi 
mai bine, crede-mă, să te laşi de astă hotărîre ! 
— Răspunde la ce te întreb şi fără nici o întirziere ! 
— Apoi, dacă e aşa, mi-ar trebui o mie de galbeni, 
pentru ca să mă căpătuiesc de nişte asemenea unelte. 
— Să se numere în primirea acestui om o mie de 
galbeni ! zise domnitorul către ministrul său. Apoi în- 
torcîndu-se către coţcar : 
Și cînd vii ca să pui în lucrare fapta ta? îl în- 


trebă. 

— Peste trei zile, răspunse el. 

— Fie peste trei! 

Cele trei zile trecură şi încă trei după ele şi coțcaruł 
nu se văzu venind. Domnitorul întrebă pe ministrul său ; 

— Ce poate fi că astăzi sînt șase zile și nu se mas 
vede coţcarul ? 

— Măria-ta, răspunse ministrul, are să treacă multe 
zile și mulți ani şi coţcarul n-are să se mai întoarcă. 

— Cum așa ? zise domnitorul încreţindu-și sprincea- 
na supărat ; mi-a cerut o mie de galbeni. 

— Apoi, iată că te-a înșelat, măria-ta! Și de aceea 
nu mai vine. 

— Bre, al dracului neam al coțcarilor! Ai avut drep- 
tate, căci dacă pe mine m-a înșelat, apoi pe altii rău 
cată să-i pîrlească, vai de ei! 


Cronicea satelor sau culegere..., p. 31—35. 


PALMA BOIERULUI OLTEAN 


Un boier de peste Olt veni într-o zi în București și 
ceru să intre la Vodă, la Matei Basarab. Țara, pe atunci 
gemea de greci care jefuiau poporul fără milă. Însuşi ma- 
rele domn nu se putea scutura de ei. 

La uşa iatacului domnesc sta de pază un căpitan grec. 

— Vrei să intri la Vodă ? 

— Vreau. 

— Bine, dar numai așa te las să intri, dacă împarţi 
pe din două cu mine darurile ce vei primi de la Vodă. 

Boierul intră la Vodă. Cînd să iasă, el se rugă de 
domn să-i dea două palme. Domnul sta mirat, dar pen- 
tru că boierul stăruia, îi făcu pe voie. 

Afară, la ușă, grecul îl prinse de haină. 

— Ei, ce-i, împărate ? 

— Împărțim ? 

Atunci boierul trase o palmă zdravănă grecului, de se 
duse învirtindu-se și se izbi de un perete. 

S-a făcut zgomot mare, s-adunară soldaţii. Auzind 
scandalul care lua proporții, Vodă ieşi să vadă. 

— Ce-i aici ? 

— Măria-ta, boierul ăsta mi-a dat o palmă, așa din 
senin, mie, care păzesc viața măriei-tale. 

— Așa-i, măria-ta. Ne-a fost vorba să-mpărțim da- 
rul măriei-tale, căci altfel nu mă lăsa înăuntru. Măria-ta 
mi-a dat două palme și eu, pe bună dreptate, am dat una 
căpitanului. 

Vodă încreţi fruntea. 

— Dacă e vorba de împărțeală, eu nu mă amestec. 

Vodă se retrase, olteanul plecă, iar grecul rămase cu 
palma. 


A.A., Păţanii din viața oamenilor mari, p. 6—7. 


FECIORU SPĂTARULUI 1 


Aproape de un drum mare și pietruit era un iaz lat 
si adînc ; și veneau de sc scaldau toţi sătenii de prin pre- 
giur și se ușurau de căldură și arșița verii. . 

Și iaca într-o zi că vine la iaz să se scalde, Stănică, 
ficiorul lui Gavril Spatariu din sat ; că Gavril era meşter 
mare de făcut spate la războaie de țesut și toată lumea 
nu-i mai zicea pe altă poreclă decît Gavril Spatariu. Și 
nu era nimene la iaz decît numai Stănică. 

Se vîră el în iaz, se scaldă cît se scaldă, cînd deodată 
aude la celalt capăt a iazului niște pocnete de bici și 
chiuituri de surugii, și tropote, şi clopote, de te asurzea. 
Dă să se arunce înot voinicește, spre partea ceea, și cînd 
zărește mai bine ce-i, începe a-și prăpădi cumpătul și a 
nu mai pute înota, tocmai unde era mai adînc. 

Era tocmai rădvanul lui Vodă, care trecea cu multi 
boieri și ofițări mari, să se ducă în alte tîrguri. 

Atunci Stănică începe a chiui și striga cît îi lua gura : 

— Săriți că mă înec! Săriţi că mă înec! 

Vodă aude strigătul și întreabă că cine o fi strigînd 
așa, că se îneacă ! 

— Cine să fie, îi răspunde un ofițăr, ia vreun mojic 
s-a fi înecînd ! 


1 Spătar — făuritor de spete (instrumente la războiul de te- 
sut); rang boieresc (în grija acestuia stătea sabia domnului) 
(n. ed.). 

— Dacă-i aşa, mergeţi înainte ! 

Da Stănică văzind că nu-i dă nime ajutor, începu a 
striga : 

— Săriţi că se îneacă ficiorul Spatariului ! Săriţi că 
se îneacă ficiorul Spatariului ! 

Vodă auzi iar și iar întrebă pe ofițăr: 

— Da acu parcă strigă altă ceva ? Ia auzi ce strigă! 

— Acu strigă că se îneacă ficiorul Spatariuluii, mă- 
ria-ta | 

— Cum se poate! ? Ş-apoi tocmai asta-i moşia Spata- 
riului meu ! Degrabă să sărim cu toţii, să-l scăpăm! 

Și strigă la surugii și oprește caii, şi se scoboară cu 
toții, și-și leapădă Vodă straiele, și ofiţerii, şi boierii cu 
toţii tij! şi se arunc cu toţi în apă şi înot pînă ce ajung la 
Stănică, care începuse acu a înghiţi la apă, fără de sete. 

i cu nevoie mare îl scot pe Stănică la mal, şi-l in- 
grijesc, și-l învălesc în straie de-ale lor de-l usucă, şi-l 
aduc la cunoștință. 

Cînd Stănică își vine mai bine în fire, începe Vodă 
a-l întreba : 

— Ei, da ce mai face tătuca matale? Mămuca ma- 
tale? Cum de ai venit singur să te scalzi la iaz? 

— Apoi, să vezi fîrtate, îi răspunde Stănică : Tătuca 
s-o dus la iarmaroc să vîndă o scroafă cu opt purcei, mă- 
muca s-o dus la prășit popușoi și eu am lăsat cei zece 
porci ce ne-o mai rămas, să pască colo după deal și am 
tras o fugă pînă la iaz, să mă mai răcoresc. 

— Cum, da tu nu ești ficiorul Spatariului ? 

—- Ba-s ficiorul lui Gavril Spatariu care face cele 
mai tune spate de războaie din tot satul ! 

Cînd văzu Vodă cu cine are a face, cîrni din nas rău, 
zise ofițerilor să dezbrace 1ute pe mojic de straiele cu 
care-l învălise şi se sui în radvanu lui, și porni înainte 
pufnind și mornăind. 

Iar Stănică, privind în urma călătorilor, se miera gro- 
zav de strălucirea straielor lor s-a surugiilor, și zicea 
asu : 

— Mă! că mulţi şi mîndri nînași am mai avut și eu 
în ziua de az !... Numai că nu ni-o dat macar un teste- 
mel sau un piticel de cumătrie, calicii dracului ! 


N. A. Bogdan, Povești şi anecdote..., p. 37—38. 
1 De asemenea (n. ed.). 

CEL NEBĂGAT ÎN SEAMĂ... 


Într-un sat, demult, venise un om şi se pripăşise cu 
toată gospodărioara lui, cam la o margine, unde e mui 
puțin zgomot și mai multă linişte pentru un om străin ca 
dînsul. Aici stă el un an, stă doi — linişte! linişte! —, 
dar aşa fel de singurătate nu-i de loc bună. Căci străinul 
acesta nu esa băgat în seamă nici de fel de către oame- 
nii satului. Parcă ar fi fost o slugă a jitarului! Bu, 2 
zic eu ! Nici aşa !... Mă rog, nu-i dădea nimeni nici bună 
ziua. Se ducea doar și el adesea prin sat, pe Ju cea crism î. 
Degeaba ! Nu-i zicea nimeni nici mir. Cîince să fi fost ~ 
tot ar fi intrat cineva în vorbă cu dînsul. Doar nume îi 
dăduse oamenii și atîta tot. Îi ziceau: Nevăgatul-în-s 
mă. Și nu se uita nimeni la el. Își spunea bietul om: 
„Măi, parcă-s al dracului, aşa nu caută nimeni să mă ieie 
în seamă ! Te miri că mi-au dat și o poreclă; dar, lusă, 
este o vorbă : «nu-i destul că-i urîtă, încă o mai cheamă 
și Marghioala !» Am să mă fac și eu al naibei, că alifal, 
văd că nu mă ia nimeni în socoteală !...“ 

Zicînd așa, se duce Nebăgatul-în-seamă la primărie 
Acolo era lume multă adunată ; și cum stătea primaru} 
între slujbași, omul nostru zice : 

— Bine, cucoane ! Ce dreptate este asta ? Cum de nu 
mă bagă nimeni în seamă ? Cum aşa ? 

Primarul a prins a rîde şi a prins a rîde şi toată lumea 
de la primărie ; ba și oamenii din sat, de vreme ce Ne- 
băgatul-în-seamă striga de-i pocneau urechile. 

— Iaca e dreptate, zise primarul. Cum ? Tu nu știi 
că eşti Nebăgatul-în-seamă ? Cum dar mai vrei să te 
bage lumea în seamă ?... 

— Așa merge treaba ? 

— Aşa! 

— Și cum? Adică sunt eu om prost, om nebun: ce 
sunt de nu mă bagă în seamă lumea ?... 

— Poate c-o fi și așa! răspunse primarul. Şi ridea 
în hohot şi-n lacrimi cu toții. 

Omul nostru face : 

— E, hei! Nu-i aşa, oameni buni! Rîdeți d-voastră, 
fiindcă mă ţineţi pe mine așa de prost... Dar ia să văl: 
care dintre d-voastră, cuminţilor, ați fi vrednici să vă 

apucaţi în rămășag, că veţi putea sta la masă cu boierul 
satului ?,.. 

Oamenii tăcură, 

— Ei, care ? 

Oamenii iar tăcură. Dar primarul, rizind, zice : 

— Poate tu, măi Nebăgatule-în-seamă ! 

Și rideau toți. 

— laca, chiar eu! strigă Nebăgatul-în-seamiă. Chiar 
eu! Da, da l.. 

— Tu? îl mai întreabă primarul. 

— Eu! 

— Haide la rămăşag ! 

— Haide! 

— Pe cit? 

— Pe-o păreche de boi !... 

— Pe-o păreche de boi !... 

— Şi ai să stai la masă cu boierul ? 

— Am să stau. Dacă nu, îți dau o păreche de boi! 
zise Nebăgatul-în-seamă. Și cum lumea se uita cu gurile 
căscate, se duse întins la curte. Boierul tocmai atunci 
stătea la masă. Omul, într-un suflet, strigă : 

— Cucoane, cucoane ! Stăi să-ţi spun o veste mare! 

— Ce-i, măi? 

— Cucoane, stăi, că mi se moaie picioarele!.. O 
veste mare... 

— Ce-i, măi? 

— Stăi, cucoane ! Cucoane, am găsit pe moșia d-tale 
o comoară mare, mare ! 

— Apăi, ia stăi, bre omule, ici şi mi-i spune... 

— Nu, că mă duc s-o aduc degrabă... 

— Nu, măi... Stăi ici, pe scaun şi spune-mi, unde ai 
găsit comoara şi cînd ? 

În sfîrșit, omul nostru s-a așezat binişor pe scaun și, 
mai din una, mai din alta, pe urmă a prins suflet și s-a 
așternut la spus vestea după comoară... Zice : „Iaca, aşa 
o căldărușă cu bani, așa, aşa...“ Boierul nu mai putea de 
bucurie și, pe urmă, l-a poftit să mănînce și omul. Şi 
omul nostru era băgat în seamă! Mînca el mai cu poftă 
decit boierul, căci acesta se gîndea tot la bani, pe cînd 
Nebăgatul-în-seamă n-avea nici o grijă! Nu după multă 
vreme, iaca vine și primarul, cu notarul. Dau ei să intre 
sus. Slugile îi opresc. 

— Dar de ce ne opriţi, măi? 


— Nu... Căci cuconaşii stau la masă acum... mai aş- 
teptaţi ceva !... 

— Care cuconaşi ? 

— Al nostru și cu mai unul, musafir nou. 

— Măi, ce musafir nou ? Poate o fi tocmai Nebăgatul- 
în-seamă ! zice primarul. 

— Chiar el o fi! — zice și notarul. 

— Ce nebăgat în seamă ? strigă o slugă. De-aţi fi și 
d-voastră aşa ! Că el e cel mai întîi acum băgat în scamă!... 

Crăpa de ciudă bietul primar. Căci Nebăgatul-în-sea- 
mă căpătase și un rîndişor bun de straie de la boier şi 
acum ieşea să se ducă după căldărușa cea cu bani. Şi tot 
căldărusă s-a făcut ! Boierul s-a ales cu atita că a stat 
la masă cu Nevăgatul-în-seamă. Nebăgatul-în-seamă însă 
a cistigat nu numai că a stat cu boierul la masă, dar a luat 
încă și de la primar o păreche de boi. În satul său, astăzi, 
alții sunt nebăgaţi în scamă. El s-a închiaburit şi-i poartă 
cinstea toţi oamenii, încă si din alte sate și, cine-și mai 
aduce aminte, adesea zice despre dinsul : „Măi ! Strașnic 
om o tost şi-acela! Că a stat la masă ṣi cu boierul sa- 
Vi ati UP aa 

Altfel rămînea bietul om străin, cum e de obicei în 
lume, un Nebăgat-în-seamă. 

C-o minciună boierească 
Treci în Tara Ungurească. 


Vlăsineşti — Dorohoi 


P. Danilescu, Alexandru I. Cuza în tradiția popu- 
lară..., p. B6—61. 


CELE ZECE PORUNCI 


Pe vremea lui Nicoluie-vodă Mavrogheni, născindu-se 
război între turci și austrieci, Muntenia a suferit cumplit 
din pricina războiului si a slugărniciei lui Vodă. Între alte 
multe greutăți de care se plingea ţara, cra mai ales căratul 
celor necesare, din Muntenia, pentru întreţinerea fortă- 
rețelor turcești de pe malul bulgăresc al Dunării. 

Nelegiuitul fanariot nu se mulțumise să ia numai pe 
țărani de la lucrul cîmpului și să-i poarte veşnic pe drum, 
cu averi încărcate pe căruțe, ci făcuse ce nu făcuseră alţi 

domni pînă la el, silise chiar şi pe preoți să îmbrace haine 
de salahori și să încarce mărfuri în porturi, ca hamalii. 
Bisericile rămăseseră pustii și morţii erau îngropați păgi- 
nește, fără preoți, căci preoții erau pe drumuri cu zahe- 
reaua turcească. 

Mitropolitul Cozma nu îndrăznea să spună lui Vodă 
că face mare păcat punînd pe preoți să fie hamali ; iar 
marele vornic Dumitru Ghica, tata lui Grigore-vodă Ghi- 
ca, nu știa, bietul, unde-i stă capul de multe necazuri și 
n-avea vreme să se giîndească la preoți. Cine să abată 
gîndul lui Vodă, dacă nu îndrăzmiseră cei puternici ? 

Și cu toate acestea, Vodă şi-a schimbat gîndul și a 
poruncit să nu se mai ia preoţi în salahorie. Iar cine a 
îndrăznit să-i abată gîndul a fost un preot din Muscel. 
Și iată cum: 

Într-o zi, Vodă, zăreşte printre țăranii care mîncau 
şi ei de-o parte, saluhorii cu căruțele încărcate, pe un 
ţăran cu barba albă pînă la briu, pe care ceilalți țărani 
îl aveau, după semne, în mare cinste. 

— Frumos bătrin, zise Vodă către Mitropolit. Și che- 
mă pe ţăran la sine. De cîţi ani ești, moșule ? 

— De 80, măria-ta. Numai popă sînt de vreo cincizezi 
de ani. 

— Da ce popă ești tu? 

— Popă, măria-ta. Ne-au luat și pe noi să cărăm za- 
hereaua. 

— Minti, bătrînule ! zise Vodă. 

Mitropolitul îngălbenise iar boierilor li se făcuse ini- 
ma cît un purice. 

— De ce să mint, măria-ta ? Sint popă. 

— Dacă ești popă, spune cele zece porunci ale bise- 
ricii ! 

. — Să spun, luminate doamne. Și preotul începu să 
numere pe degete așa: Adacle, Vidin, Lom, Rahova, 
Nicopole, Șiștov, Rusciuc, Hîrşova, Brăila și Măcin. 

— Păi bine, popo, strigă Vodă, acestea sînt cele zece 
porunci ? 

— Acestea, măria-ta. Căci poruncile date de Moise 
le-am uitat de cînd ai ieșit măria-ta cu alte zece porunci 
şi ne silești să cărăm zahereaua la cele zece cetăţi turcești. 

— E, bată-te, popo! Şi nu te temi să-mi spui toate 
acestea ? zise Vodă rizînd. Uite, aici e Mitropolitul ţării. 

Te dau pe mîna lui să te înveţe el care sînt cele zece 
porunci ale bisericii. 

Și poate de rușinea Mitropolitului, ori Dumnezeu știe 
de ce, Vodă a chemat pe marele vornic și i-a spus să 
trimeată porunci la toți ispravnicii din țară, ca să scu- 
tească pe preoţi de salahorie. 

Și au rămas de atunci scutiţi. Mitropolitul nu mai 
putea de bucurie și nu știa cum să mulțumească preotului 
din Muscel, că l-a scăpat din încurcătură, căci fără acest 
preot îndrăzneț la vorbă, nu era chip să scape pe preoți 
de sulahorie. Drept răsplată, mitropolitul a făcut pe preot 
protopop şi i-a rămas prieten cîte zile a trăit. 


Ispirescu, Povești, despre Vlad-vodă, Tepeş, p. 20-22. 


AGA ȘTEFAN CATARGI 


Mihalache Sturza, domnul Moldovei, chemă într-o zi 
la dinsul pe cumintele boier Ștefan Catargi și-l întrebă ; 

— Stefane, vrei să te fac apă ? 

— Dă, măria-ta, ştiu eu! Ţi-oi aduce răspunsul mai 
de-apoi. 

Boierul s-a dus acasă să-și întrebe jupineasa. 

„ — Uite, Bălaşo, asa și-așa ! Ce zici ? 

— Ce să zic, Ștefanache! Te-aş îndemna să-ţi cauţi 
de treabă și să te astimperi! Boierie-ţi trebuie ţie? 

Boierul însă nu-și ascultă jupîneasa, ci merse la Vodă 
şi-i spuse că primește să-l facă agă. Vodă Mihalache se 
bucură foarte. 

Vin după asta frămîntările din zilele Unirii, cu Alec- 
sandri, Costache Sturza, fratele domnului, și alții. Aceas- 
ta nu-i plăcea lui Vodă și într-un rînd, aflînd că boierii 
de seamă țin sfat în casa fratelui său, trimise pe aga 
Ştefănache Catargi să iscodească, să vadă ce este și să 
vină cu răspunsul. 

Aga plecă, bate la ușa lui Costache Sturza. Costache 
îi iese înainte și, știindu-l om cuminte de altfel, îl în- 
trebă : 

— Măi Ștefanache, tu ai venit la mine ca agă ori ca 
prieten ? 


205 


— Ca prieten. 

— Ei, atunci, intră înăuntru ! 

În casă, boieri tineri și bătrîni, tineri mai ales, cari, 
cum îl văzură pe Catargi, îndată dădură vorba pe altă 
limbă. Aga stătea și asculta dar de priceput, pace! Își 
ia ziua bună şi plecă să spună veste mare lui Vodă. 

Cum ajunge la curte, Vodă Mihalache îi și iese înainte. 

— Fi, agă, ce-ai aflat ? 

— Ce să aflu, măria-ta ! Nimica toată. 


— Apoi, dacă nu vorbeau moldoveneşte ! 
— Ptiu, diavole, ieși afară ! 
lar aga Ștefănache Catargi, ieşind, ar fi zis cică: 
— „Na, na, na, 
Măria Ta, 
Bine-a zis Bălașa mea !“ 


T. Pamfile, Firișoare de aur..., p. 57—59. 


VODĂ GIIICA ȘI VRINCENII 


Era cam pe la 1850, pe vremea cînd Alexandru Ghica- 
vodă domnea peste ţara Moldovei. 

Voievodul, dorind să-și cunoască mai bine țara ce o 
cîrmuia și să vadă mai de aproape păsurile și necazurile 
locuitorilor, a pornit să cerceteze în de-amănuntul pă- 
mîntul Moldovei. Într-una din zilele frumoase de primă- 
vară, apucă şi drumul de pe apa Milcovului, la decal, spre 
ținutul Vrancei. 

Auzise Vodă că plăieşii lui Ștefan cel Mare trăiesc 
mai altfel decît ceilalţi supuși ai săi. 

Răzeșşii Vrancei, avind în stăpinire munţii acestui 
ținut, lăsați lor danie de Ștefăniţă-vodă printr-un uric 
scris cu litere de aur pe piele de vițel drept răsplătire 
pentru vitejiile străbunilor în luptele ce avusese cu co- 
tropitorii de pe atunci ai Moldovei, duceau într-adevăr 
o viață mai tihnită, pe dealurile și văile de la poalele 
munţilor. 

Aveau vite multe și mai cu scamă turme de oi ce 
păşunau tot timpul verii prin poienile și golurile mun- 
ților, acoperite cu iarbă verde și moale ca mătasa. 

Foarte cu greu a mers Vodă Ghica cu ceata lui de 
curteni și logofeţi, pe drumul îngust și neregulat de pe 
apa Milcovului, înfundîndu-se tot mai mult în inima pă- 
durilor și de-abia putind înainta pe albia piriiaşului Rce- 
ghiu, o vale strîmtă cu maluri înalte și multe cotituri, 
pe unde rar de mai răzbate soarele și cari din ce în ce se 
string mai mult, părînd că se înfundă şi drumul dispare 
în inima codrilor, aceasta fiind singura cale pe unde băști- 
naşii din colțul de sud al Vrancei se putea[u] coborî în 
oraşul Focsani, pentru treburile lor. 

lar cînd a ajuns pe muchea dealului Reghiu, deasu- 
pra satului Năruja, a răsuflat adine m nunîndu-se de 
priveliștea frumoasă ce i s-a desfășurat inaintea ochi- 
lor. Aici, valea largă și mult mai aşezată a Zabalei, pe 
prundul căreia apa curgea nu atit de zbuciumată, unin- 
du-se cu aceca a pîriului Năruja, cum și podişurile : Po- 
dul Năruja, a Peţicului, Martaiului, Meşca și celelalte, 
îrumos acoperite cu fineţe verzi, au fermecat privirile 
călătorilor sătui de drumul rău şi singuratec de pînă 
aici. 

În vîrful dealului, voievodul a fost întîmpinat de o 
ceată de călăreţi, vrănceni, voinici şi înalți ca brazii, cu 
părul lăsat pe spate, îmbrăcaţi cu sarici de lină şi cu că- 
ciuli rotunde și mari în cap, cari, închinîndu-se înaintea 
stăpînului lor ce a venit să-i vadă, s-au lăsat apoi cu toţii 
pe coasta dealului, spre sat. 

Încîntat de plaiurile Vrancei, Vodă Ghica s-a oprit 
un moment locului, pe costişa dealului, si fără să ceară 
cuiva vreo lămurire, puse arma la ochi descărcind un 
foc într-un vițel ce păşuna prin apropiere, împușcîndu-l 
pe loc. 

Toţi cei de faţă rămaseră trăsniţi la întimplarea a- 
ceasta, căci nimeni nu-și da cu ideca din ce pricină făcuse 
voievodul lucrul acesta, iar el, uitindu-se vesel la mul- 
time, glăsui : 

— Nu vă temeţi, că nu-i nimic! Vreau să mi se 
aducă proprietarul vițelului aici. 

Era al unci femei bătrîne, baba Rada, care fu adusă 
pe loc în fața domnitorului. 

Vodă scoase atunci o pungă cu galbeni și, întinzindu-i 
bătrînci, îi zise : 

— Primeşte, bătrînico, banii aceştia de la mine, pen- 
tru juncul pe eare ţi l-am împușcat, ca să-ţi cumperi 

în loc boi de jug. Să nu fii supărată, căci am voit numai 
ca să vă amintiţi de mine. 

Baba, abia clătinindu-se, căzu la picioarele voievodu- 
lui și mulţumi cu lacrimi pentru comoara dată. Apoi, în 
chiote și strigăte de bucurie, întreg alaiul s-a lăsat spre 
sai, unde oaspeţii au rămas pînă a doua zi la Polcovnicu 
loniță, care era zapciu al Vrancei, în vremurile acelea. 

Și de atunci vrăncenii i-au dat voievodului Ghica 
numele de : Împuscă-Viţel. 


S. Hirnea, Povestea Vrancei, p. 15—17. 


DE FRICA LUI ȘTIRBEI 


Pe vremea lui Știrbei-vodă se afla ca ispravnic, sau 
cum s-ar zice azi, prefect, la Romanați, un boier mare 
din localitate, care era bine văzut la Curte și care înde- 
plinea toate condiţiile cerute de Regulamentul Organic : 
să fie de neam mare şi să aibe moşii multe. 

Acest ispravnic, vă închipuiţi, carte nu prea știa, în 
ale administraţiei nu se prea pricepea dar știa să înjura 
și chiar să bată din picior la slujbașii cei mici și săraci. 
Ca director al prefecturii era un biet fiu de negustor, cu 
oarecare învățătură, însă foarte deștept și istoț ; acesta 
ducea greul ; el cîrmuia condicile, delele?!, otnoseniile2 ; 
cunoștea toate ispisoacele * și matrapazlicurile calmesgii- 
lor *, cenușerilor 5, sefilor de masă, cinovnicilor ê etc. Dar 
era de neam prost și prefectul, cu prilej, cu vină sau 
fără vină, îl înjura la fiece clipă. în plină cancelarie, de 
faţă cu obraze și chiar cu iznafi? și mojici. 

Băiatul le înghițea pe toate și tăcea că n-avea ce să 
facă. 


1 Delă — pricină. proces (n. ed.). 
2 Otnosenie — raport oficial (n. ed.). 
-3 Ispisoc — document, hrisov, vechi act domnesc scris sla- 
vonește (n. ed.). 
^ Calmeyiu — scriitor de cancelarie (n. ed.). 


5 Cenușer — copist; cel care punea cenuşă pe hîrtiile scrise 
cu cerneală (n. ed.). 
„3 Cinounic — slujbaș inferior, un fel de instructor adminis- 


trativ (n. ed). 
T Iznaf — aici: meşteşugar, breslaş (n. ed.). 

Vine însă odată ștafetă la Caracăl, că Vodă Ştirbei 
va sosi în curînd acolo, ca să facă inspecţie administra- 
tivă. 

Mare mişcare în tot orașul! Ştirbei era cunoscut ca 
om foarte aspru şi care nu ierta, nici nu îngăduia măcar 
cea mai mică neglijenţă. 

Prefectul vine la prefectură emoţionat și-i spune bă- 
iatului, adică directorului prefecturii : 

— Ai auzit, mă ? 

— Ce, domnule ispravnic ? 

— Vine Vodă la noi în oraş. 

— Vai de mine! 

— De ce te vaiţi ? 

— Păi ştii d-ta, domnule isprawnic, cine e Știrbei ? 

— Cine e? 

— Vai de păcatele mele, ne mănîncă de vii! 

— Ce tot spui, mă ? 

— Pe cinstea mea ! 

— Ce e de făcut? 

— Ce să facem... Cum ne-o fi norocul... 

— E aspru.? 

— De speriat !... Pe unde a mai fost a băgat în răcort 
pe toţi! 

Și directorului îi rîdea mustata de bucurie că are 
prilej să smerească puţin pe ispravnic, care îl plictisise 
cu înjurăturile. 

— Ia ascultă, să mă fac eu că sînt Vodă, iar tu is- 
pravnic în locul meu. Să-mi răspunzi la întrebări, ca să 
mă obisnuiesc. 

— Bucuros. 

Prefectul ieși afară și reintră apoi cu ifos, zicînd : 

— Bună ziua, domnule ispravnic! 

Directorul se sculă în picioare, salută cu respect și î 
răspunse : 

— Mă închin cu toată supunerea măriei-tale. 

— Ce mai e pe aici? 

— Bine, măria-ta. 

— 'Treburile merg bine ? 

— Găitan, măria-ta. 

Apoi tăcu. 

— Păi, să-mi dai voie să-ţi spun că Știrbei nu vor- 
beşte aşa. 

— Dar cum? 

— Altfel. 

— Atunci, fă-te tu Vodă și eu ispravnic şi vino de 
mă întreabă, 

— Bucuros. 

Directorul ieşi pină afară, fumă o ţigară și reintră 
în cancelarie cu un ifos de nedescris. 

— Bună ziua, d-le ispravnic ! 

— Mă închin măriei-tale ! 

— Dar ce porcărie de oblăduire e în judeţul ăsta ? 
Drumurile ca vai de lume ! Era să-mi frîug gitul... Orașul 
murdar şi întunecat... Cite şcoale aveţi ? 

— În oraş două ; prin sate, ici-colo cite una. 

— Cîte felinare aveţi în oraș ? 

— Treizeci cu lumînări de seu. 

— Cite spitale aveţi ? 

— Unul singur cu zece paturi. 

— Birurile se încasează regulat ? 

— Foarte regulat. 

— Arată-mi condicile, te rog! 

— Numaidecit. 

Și ispravnicul se repezi la maldărul de condici ca un 
tînăr şi le aduse pe masă. 

— Ce e batjocura asta? Scoarţele rupte, foile ter- 
felite... Hai ? 

— Sunt vechi, măria-ta. 

— Vechi ? la deschide la fila 37! 

Prefectul deschide cu frică. 

— Ce însemnează, hoţule, răzăturile astea de briciu ? 

— Frau ţifrele scrise reu și le-am dres. 

— Le-ai dres? Dar picătura asta de cerneală de la 
total, ce însemnează, pungașule, hoțule ! 

Și începu să-i tragă prefectului niște înjurături suru- 
giești, mai abitir decît ale prefectului. 

— Te bag în pușcărie, hoţule, pungaşuie ! 

Prefectul tremura și cerea mereu iertare, pînă ce, 
dezmeticindu-se, se răsti la director : 

— Ia ascultă, măgarule ! Înțăleg să mă înjure Vodă, 
dar nu un pirlit ca tine! 

Şi-l luă el la înjurături... 


Dupe Teleor: Hazul satelor, nr. 3, martie 1910, supli- 
ment la Gazeta țăranilor. 


P. Danilescu, Barbu-vodă Știrbei în tradiția populară, 
p. 35—40. 

DESPRE HAIDUCI! 


RĂDOIȚĂ HAIDUCUL 


(Poveste populară de pe Valcea Timocului) 


Printre cei mai vestiți haiduci ai Timocului, a cărui 
faimă si acum se cîntă de cîntăreţii populari, este Rădoiţă 
haiducul. Isprăvile şi faptele lui xitejeşti din timpul 
turcilor sînt cunoscute cu de-amănuntul, tot asa de bine 
ca si a celorlalţi fraţi de cruce ai lui: Stîngă, Velcu şi 
Zdrelea. 

Se duse vestea departe despre puterea. și meșteșugul 
lui, cum se lupta Rădoiţă, încît pașa de la Vidin adună 
o mare oaste, ca să-l prindă. 

El însă se plimba prin munţii Balcanilor, ca o căpri- 
oară, trecînd încoace si dincolo peste Timoc,efără să-i 
pese de cineva. : T 

Dar se întimplă odată 'că el a fost prins de turci. prin 
trădare. Şi atunci turcii hotăriîră să-l omoare: După ce 
l-au condamnat la moarte, Rădoită se rugă de paşă ca 
să-i dea: drumul să-si facă si el ultima rugăciune, spre 
a-l împărtăși preotul după datina strămoșească . 

Dar, după ce se terminară toate aceste, Rădoiţă reuși 
să lege pe preot cobză, îi îmbrăcă haincle:lui şi zise 
turcilor : 

— Poftiti acum că Rădoiţă e gata de spinzurat! Și 
în timpul acesta, scuipîndu-și în tălpile picioarelor, spune: 
„Rădoiţă mă cheamă !“ şi-o rupse din nou în munți. 


1 Cu toate cà legendele despre haiduci sînt numeroase, în 
antologia noastră am cuprins numai cîteva. Aceasta deoarece 
puține sînt. cele mai închegate epic și mai individualizate, mitul 
haiducese circulînd deopotrivă pe seama tuturor celor care au 
avut această îndeletnicire. Ca în nici un alt caz, legendele haidu- 
cești trec cu mare ușurință de la un erou la altul, dată fiind 
comunitatea ue sens social pe care lupta acestor eroi a avut-o. 
Cum s-a putut vedea și din nota lu Novac, mitul hatduçese are o 
circulație mai largă decit cea najională (n. ed.) 

Văzură turcii că au fost păcăliți și jurară că se vor 
răzbuna. Mult timp l-au căutat pe Rădoiţă dar n-au pu- 
tut să-l prindă, căci el se preschimba în tot felul. 

Atunci cadina lui pașa din Dii se hotărăște să dea 
1.000 lire turcești celuia care-l va prinde. Rădoiţă, şti- 
ind pe turci că sunt turlaci, se gîndi să le mai joace încă 
o poznă și se duse la badea Niţă, om sărac luciu, din sa- 
tul lui natal, și îi zise : 

— Niţă, vrei tu să te îmbogăţești ? 

Bietul om, cînd îi văzu pe Rădoiţă, îngheţă de frică. 

— Vai de măiculița mea! M-a ferit Dumnezeu ! răs- 
punse Niţă. 

— Ce, nu vrei să mergi cu mine? se răsti Rădoiţă 
ia el. 

Badea Niţă tremura vargă, de nu știa ce'să facă. În 
fine, se duseră ei pînă la oraș și turcii deteră 1.000 de 
lire sărmanului Niţă, și pe Rădoiţă îl băgară la închi- 
soare. 

Bietul om îşi făcu cruce și rugă pe Atotputernic să 
dea sănătate și putere lui Rădoiţă, ea să scape din nou 
din mîinile bașibuzucilor. 

Ei, iată că turcii îl pedepsiră din nou pe Rădoiţă cu 
moartea, dar mare le fu mirarea cînd auziră că el murise 
în închisoare. Cînd ereau gata să-l ducă la groapă, cadîna 
iui Osman Pașa spuse să nu-i facă nimic pentru că Ră- 
doiță iar îi va înșela. Apoi se adunară la sfat și hotărăsc 
cu să-l supună la cele mai teribile torturi. 

Îl pun în mijlocul orașului, si pentru a vedea dacă 
este mort, aranjază ca o horă de fete mari să joace în ju- 
rul lui, dar Rădoiţă se face că nu vede și nu aude. Numai 
cînd a trecut pe lîngă el iubita lui, a mișcat puţin din 
mustață și ea atunci s-a făcut că-i cade batista pe obra- 
zul lui Rădoiţă. 

După aceea aduc un mare balaur din munți și-l pun 
pe piîntecele lui Rădoiţă, dar sarpele, frate cu haiducut, 
pricepe că Rădoiţă nu este mort și nu-i face nimic. Ast- 
fel, Rădoiţă scapă și din ghearele șarpelui. 

Nu trecu mult și turcii hotăriră să facă foc pe piep- 
tul lui Rădoiță, dar Dumnezeu avu grijă de Rădoiţă, că 
atunci dete o ploaie mare, încît și din pericolul acesta 
scăpă. 

Cadina, nevasta lui Osman Pașa, tot nu vroia să se 
dea bătută şi atunci spuse că Rădoiţă:să fie legat cobză 

şi aruncat în Dunăre, dar el umflindu-se rupse funiile de 
la miini şi de la picioare și ieşi la mal, spre spaima tur- 
cilor. 

În cele din urmă, turcii nemaiştiind ce să mai facă 
cu acest om, aduseră un cal mare si nărăvaş şi-l legară 
de coada lui. Dar cînd să plece, calul. Rădoiţă, căruia atît 
îi trebuia, dintr-o dată se aruncă pe coama calului, ca un 
fulger, şi le' spuse din zbor turcilor: „Să ne vedem să- 
nătoși !“ 

Nu trecu mult timp şi Rădoiţă coboară din nou din 
munţi. Îmbrăcat în haine de derviş’, se duse în pala- 
tul lui Osman Pașa, unde cadina lui îi dete multe și 
scumpe daruri, spre a se ruga Domnului pentru păcatele 
ei, căci mult l-a chinuit pe Rădoiţă. 

La ieşire din palat, însă, Rădoiţă lăsă să se strecoare 
un bileţel în care spunea că dervişul a fost însuşi Ră- 
doiță. Cadîna, de spaimă, a căzut boln:hă. Zi si noapte 
ea îl visa pe Rădoiţă. 

într-o zi însă, pretăcîndu-se în cersetor, intră pentru 
ultima oară la Osman Pasa în palat, unde îl täie pe el 
şi pe cadină. 

Pînă și-a dat sufletul, Rădoiţă a trăit în munții Timo- 
cului, apărînd cu tărie pe creștini şi nevoiaşi. Cîntecele 
populare românești, în zilele de sărbătoare, ne aminteste 
şi acum despre viaţa lui zbuciumată de haiduc. 


Auzită în com. Rahova, jud. Vidin. 


„Izvorașul“, XIV (1935), 2, p. 62—63. 


IPINTEA VITEAZUL) 


Pinte Viteazu, cînd o fost iel fecior holtei, iel o fost 
sărac. O mai avut icl un frate încă. Bogăt, că frate-său iera 
mai bătrîn. S-o băgat slugă. Da o mărs la oriee boier. 
mare boier tare, ş-o spus boieru, i-o dat orice corciuri să 
le tragă din pămînt cu rădăcini cu tătu. Jel s-o dus ș-e 
tras ce-o tras, da puţin o tras. Da o mărs frate-săn ala, 


t Călugâr musulman (n. ed). 


213 


Pinte, p-acolo. Atunci nu l-o stiut nime citu-i iel de tare, 
şi de viteaz. Dac-o mărs acolo, da o dzîs : 

=— Ce faci, frate? 

— Lasă-mă, amaru mieu, că-s năcăjil ! 

— T-oi agiuta cu să le tragi! 

lel atuncenică a mărs la lemn, la cite unu odat, sî nu- 
ma o mină o pus pă iel și tătă o scos afară din pămînt. 
Da fratele lui s-o tare nărăzit că ce putere are. Du o dzis 
Pinte : 

-— lo trag, da spune c-ai tras tu şi nu spune la bo- 
ieri că io am tras, că pe mine nu mă sii nimeni că ce 
putere am io., 

Ş-apoi o tras tăte corciurile, tăt gozu ala si l-o minat 
Pinte acasă pă frate-său, la boier. Ş-atunci i-0 dat bo- 
icru oleac de madzăre cu oțăt ş-o mincat s-orce prehită 
tare. Și dup-acea o mărs Pinte iar la iel. 

— No, ce todat să mîniînci, boieru ? | 

— Lasă-mă, frate, dzice, nu mă năcăji, năcăjit bo- 
gat io! 

Și i-o spus ce i-o dat. N 

— Mă frate, spune-i tu aşa boierului că pe sară să-mi 
gäte cindzăci dă mii. O fost mulți bani atuncenică. i 

Și s-o dus Pinte la boier. $-o spus la boier că dipce 
nu crede la omu sărac și i-o dat madzăre cu oțăt? Pen- 
tru aiasta să dai cindzăci de mii. Atuncenică i le-o 
gătat si le-o dat. O mărs acasă la tată-său. Si pe cela 
frate l-o dus. Ş-atunci o lăsat banii la tată-său. 

— No, tată, ice, să trăieşti cum ei pute cu banii ăș- 
tia, că noi merem mai departe, 

S-atuncenică iei s-o luat şî s-o dus. S-o dus pînă la 
Baia-Mare. Ş-acolo o fost tare mare oameni gazde, grofi, 
avuţ. Numa o mărs si: „Dă atîta o atita“, cîte douădzeci 
de mii, cîte o sută de mii. Ș-o fost musai să deie că, dacă 
nu, îl omoară. Ş-apoi i-o dat. Și ferind pe frate-său de 
moarte, că i-o dat la frate-său și l-o petrecut acasă ca 
să trăiască cu tata lui. Și iel o rămas sîngur. Dup-a- 
cea © rămas în oraş. Acolo, iel, ș-o prins așa o drăguță 
și o stat cu ea cam un giumătate de an. Da amu, iel ce-a 
făcut baiu în oraș, tăt nu l-o putut potroca ! nime. D-apoi 
drăguță-sa, aia, o spus aşa şedzînd la masă: 

— O mă omor, o fac oriceva dacă nu-mi spui din ce-ţ 
stă puterea ! 


1 A potroca — a face mărunt (n. ed.). 

No, apoi iel : 

— Auzi, dzice, dragă, nu-ţ mai spui, că nu pot să-ţ 
spui ! Că io dacă-ţ spui ţiie, atunci mă omoară, da şi eu 
te omor pe tine ! 

Ş-apoi n-o putut, că i-o fost drăguță bună. Ş-o fost 
un domn în oraș ş-o dzis că iei i-o da un milion, numa 
să spuie că din ce-i stă puterea, cum să-l poată omori 
pe Pinte. Bogăt că iel n-o avut ce face, numai i-o spus. 
Dzice : 

— Puterea mea, fătu micu, din puţin stă: nouă gră: 
unțe de grîu de primăvară şi nouă grăunțe de madzăre 
albă. Şi două cuie din potcoava calului de mîndz, dina- 
inte la pichioru sting. Apoi acele dacă le-o băga în pușcă 
şi m-a puşca su mîna stingă susuoară, atuncenică şî io 
îs gata ! 

ȘI s-o dus la oraș. Și cînd o suit domnii în turnu be- 
sericii şi de-acolo a stat domnii a pușca. Şi un domn, ala 
la care-o spus drăguța, ala l-o tilnit că tomna-n susu- 
oară su mîna stingă. Atunci iel o dzîs așa : 

— No, gătatu-m-aţ și pe mine de pe lume! 

Tel s-o dus acasă la drăguță ș-o și omorît. Iel, da o-n- 
gropat. Și iel ş-o făcut copîrșeu! ș-o avut un topor de 
nouă măji?. Iel ş-o făcut șî groapă în pchiatră. Ș-atunci 
s-o pus în copîrşeu și cu toporu ala a dat în pchiatră că 
şî muchia toată s-o băgat în pchiatră şi s-o astupat to- 
poru. Și o dzis așa, c-atunci să nască fecior ca iel, cînd 
a ieşi toporu lui afară. 


„Anuarul Arhivei de Folklor“, I (1932), p. 182—183. 


PINTEA PRIBAGU 


Pintea pribagu l-o omorit la poarta de la Paia Mare. 
L-o omorît cu trei grăunţe de chipor și trei grăunţe de 
grîu de primăvară, și trei cuiuţă de potcoava calului di 
şer şi trei grăunţe de tămiie. 

Cînd o ridicat el mîna-n sus, ca să spargă poarta cu 
băltagu, că poarta şi tăt orașu o fost închis, atunci l-o 


1 Sicriu (n. ed.). 
2 Măsură de o sută deca (n. ed.). 

împușcat subsuoară. L-o împuscat ușa dipce glontele nu 
prindea în el. 

El sîngur a dus o pchiatră de moară din Baia Sprie 
pînă la Tăuţ şi acolo o pus-o gios, ş-apoi acolo e împăr- 
ţitura hotarului dintre Tăuţ şi dintre Baia-Spriia. 

El merea în ţara leşească ș-apoi jăfuia acolo, s-apoi 
punea pă cai desagii de piele, și-aducea aur, argint si-l 
lăsa aici în dealul ăsta ; o avut pîhniţă în dealul ăsta. la 
'Gutui. Acolo o făcut bortă-n pămînt, gaură în pehiatra 
făcută de ei, de pribegii ceia. Că Pinte o avut feciori doi- 
'sprădzăce, cu el treisprădzăce. Unu o fost Drongoș, si unu 
a fost Barbă-Rașcă, şi unu o fost Dăjuc, si Golu, si Vili. 
Apoi Dăjuc acela numai doi dinţ o avut în gură, si din 
'sus și din gios. 

Apoi ăst Pintea o făcut bupăte.! 

După ce l-o omorît pă Pintea, apoi ceialalț au vălă- 
‘jit singuri tăt p-aici, pă hotarele astea. Au avut gazdă-n 
Berbești şi le făcea halube? de iarnă, cioarece, gubă $, lc- 
‘eric î şi cusmă. 

D-apoi Pintea cesta jăfuia numa-n ţara leşească, că 
aici făcea numa bine. D-apoi auru și argintu acolo stă 
şi astădzi, în pămînt, la Gutii. Acolo-n pîhniţă nu poate 
intra nimeni, nu lasă jupînu drac. 


Tache Papahagi. Graiul și folclorul Maramuresului, 
p: 153. 


PINTEA VITEAZUL 


.„„Acuma-s cam 200 de ani, trăia în Mogocea un bo 
cotan numit Stupul, căci era bogat ca un stup, care-i mai 
bogat. Între alți servitori avea Stupul şi unul mut, cu nu- 
mele Cupşa Pintea. Un an de zile îl slugi Pintea pe Stu- 
pul, dar nici un cuvînt din gura lui n-a scos; toți îl cre- 
deau mut, că era tăcut și gînditor, Părinți nu avea Și 
Stupul purta rău pe Pintea, nu-i da nici de mîncare de-a- 


1 Bugăte — multe 

2 Halube — strai 

3 Gubă — haină de iarnă 
4 Lecric — suman 

juns, iar el lucra pină-i pirăiau oasele. Se gîndea adesea 
bietul Pintea la zicala cîntecului : 


Cine-i slugă la altul 

Multe rabdă, săracul ! 

Las’ să rabde, dacă șede, 
Codru-i mare şi nu-l vede! 


Odată fiind la plug Pintea cu stăpinul, acesta, de ce 
de ce nu, destul că ia oticul! şi îl încinge pe Pintea peste 
spate. Aceasta a fost prea mult şi pentru un riut. Deci 
se înfurie, băgă codoristea zbiciului în pămînt și strigă 
răstit cătră stăpinul său : 

— Pînă faece codoriştea asta frunză verde nu mă mai 
vezi; va fi amar de zilele tale de va înverzi pînă de azi 
într-un an! 

Cu aceste vorbe Pintea apucă codrul, iar Stupul ră- 
mase încremenit cînd auzi ameninţarea din gura lui Pin- 
tea, pe care-l ţinea mut. 

La anul veni Pintea chiar în acel loc şi află codoriş- 
tea zbiciului înverzită. Atunci începu a zice-n frunză de 
bucurie că i-a venit vremea. S-a pus şi a belit tuspatru 
boii Stupului, și-i frige și-i mănîncă cu ortacii, iar Stu- 
pului îi plăteşte cu chichii de bani (după alții a dat Pin- 
tea o chivără de bani slujnicii care-i da de mîncare, pînă 
fu slugă la Stupul). Apoi s-a dus şi dus a fost pînă-n ziua 
de azi. è 

Lumea lui de aici încolo a fost codrul, unde-şi avea 
conacul cu ortacii lui, care erau la număr 12. 

Mai mult se ţinea Pintea pe dealul ce este' spre mia- 
zănoapte de la Lăpuș şi care deal, pină în ziua de azi, se 
numește „Șatra Pintii“. De acolo da năvală asupra boga- 
ților, cu deosebire asupra oamenilor neguţători, îi despoia 
de bani, din care făcea parte şi la săracii din satele ve- 
cine. De aceea, suflet de om nu l-ar fi trădat pentru cît 
bine-i în lume, că era spaima bogațţilor și mila săraci- 
lor, iar săraci p-atunci erau mai mulţi în lume decît bo- 
gați. 

Multă vreme, mulți ani de-a rîndul o fi trăit el cu 
ortacii lui prin codrii, ieşind pe la strîmtori după bani 
şi gălbiori pe la cei neguţători. Multă vreme o fi cutre- 
ierat el munții, cîtu-i de la Lăpuș pînă-n Maramureş și 


1 Otic — component de lemn al plugului 

Bucovina și Moldova, ba și în mijlocul Ardealului a in- 
trat, tot prin codrii vezi bine, că doar zice cîntecul : 


C-o lăsat cetăți şi sate, 

Că sînt pline de păcate 
Și-o intrat în codru verde, 
Unde uritul se pierde. 


Pe cînd calicimea, sărăcimea, mulţimea nemulțămită 
cu starea lucrurilor, povesteau cu bucurie de vitejiile lui 
Pintea, pe atunci bocotanii, bănoșii, asupritorii, tremurau 
cînd îi auzeau de nume și ar fi dat oricît, numai să se 
poată mîntui de el. 

Între mulţii lui dușmani erau și cetățenii din Baja- 
Mare, cărora le făcuse în multe rînduri daune însemnate, 
din care cauză aceştia şi erau cei mai însemnați dușmani 
ai lui. Dar Pintea habar n-avea de numărul dușmanilor, 
nu ; el trecea de-a lungul și de-a latul Băii Mari cîn- 
tind : 


De-ar avea duşmanii modru, 
Face-m-ar cenușă-n codru ; 
De-ar avea duşmanii rînd, 
Yace-m-ar cenușă-n vînt! 


Îngrijitu-s, nu mă las 
Să fac voia la pizmaş ! 


Tradiția ne spune că într-o iarnă grea, era Pintea cu 
soţii lui pe „Șatra-Pintii“ și erau în mare lipsă de bu- 
cate ; venise greul traiului, deşi bani aveau destui. 

Dacă el a ținut sfat cu soții, ce ar fi de făcut, și a 
ales pe trei inși și le-a dat bani să meargă la Baia Mare 
s-aducă vin, pîne și sare. Dar cei trei se codeau, că fără 
el nu cutezau a intra în cuibul cel plin de păcate, în 
Baia Mare. Deci au zis cătră Pintea : 


— Căpitane, noi vom merge în Baia Mare și-om adu- 
ce vin, pîine şi sare, dacă ni-i spune din ce ţi-a sta moar- 
tea? — că ei bine știau că pe Pintea nici glonțul nu-l 
prinde. 

Și el le-a spus că din trei fire de grîu de primăvară 
și dintr-un plumb mic de argint, acela, dacă le-a înfunda 
cineva în puşcă, l-or prinde şi l-or omori; dar alt glonţ 
pe el nu-l prinde. 

Şi s-au dus ortacii la Baia Mare și au tîrguit, dar cînd 
la întors înapoi, i-au prins pandurii şi i-au legat şi au vrut 
să-i omoare. Iar căpitanul orașului le-a făgăduit că i-a 
lăsa slobozi, de vor spune ei din ce va sta moartea Pintii, 
că glonțţul din pușcă nu-l prinde. Și aceia, de frică sau 
din răutate, au spus, iar pandurii, s-au dus, conduși de 
soții lui Pintea, pînă la „Șatra Pintii“ şi acolo s-a iscat 
între haiducii Pintii și între pandurii orașului o luptă 
înverșunată. Dar Pintea căzu mort, lovit de un glonț de 
argint și de trei fire de grîu de primăvară, iar capul i 
l-au tăiat şi pus pe poarta cetăţii de la Baia Mare, unde 
în toată săptămîna îl pieptăna o dată o româncă și-l arăta 
poporului, ce venea la tirg, ca să se convingă că de bună 
seamă Pintea e mort, deoarece poporul nu vrea să crea- 
dă că şi Pintea poate muri. 


Din Reteag, Bistriţa-Năsăud, 


IL Pop-Reteganul în „Familia“, nr. 2, din 1895, p. 25. 


[TOT DESPRE PINTEA] 


O mărs un om în Ardeal după mnilă, să capete bani, 
să facă beserică în Ieud. Şi s-o dus pînă pe hotar ş-atun- 
cia s-o tilnit cu Pinte Viteazu, omu cela, că ghinea călare 
și s-o scoborit gios de pe cal și o împlintat sabia-n pă- 
mînt șî o pus căpeneagu! pe ea. Și l-o-ntrebat pe om că 
unde merge. Omu a dzis: 

— leu mă duc în Ardeal, după mnilă, să facem be- 
serică, că sîntem săraci și n-avem cu ce s-o facem. 

Atunci Pinte l-o oprit pă om să nu margă şî i-o dat 
bani. După ce i-o dat bani, o mai ghinit doisprezece or- 
taci de-a Pintii și i-o dat şi-aceia oarecît la om și l-o mî- 
nat înapoi, ca să facă beserică și o dzis să o facă, la doi 
ani să hie gata, că iel a me[rge] șî a vedea cumu-i. Și la 
doi ani s-o-ntors înapoi şi o vădzut că-i bine, gata. Şi 
s-o scris numele pe ea. Și astădz ie scris acolo numele 
Pintii. 


1 Căpeneag — haină de ploaie (n. ed.). 

După aceea, la oricîtă vreme, o mînat Pinte pe orta- 
cii lui în Baia-Mare, după piită, după sare și după vin 
de cel mai tare. Ș-atunci pe ortaci i-o prins domnii ŞI 
le-o dat bani ca să-i spuie puterile. Și i-o spus puterile 
lui că cum stau. Puterile lui o fost așa, că cu nouă gră- 
unțe de grîu și cui din potcoava harmăsarului, cu alea 
pot pe iel să-l pușşte cine l-a pușca. Și dup-aceca, iel o 
vădzut că nu mai vin ortacii lui şi s-o luat şi s-o dus iel 
în Baia-Mare. Şi ceia i-o fost spus la domni puterile lui, 
că cum să-l puste și cînd a sosit iel în Baia Mare, a des- 
chis poarta cu mîna stingă şi l-au pușcat. Dar iel, pen- 
tru aceea, tăt n-o murit pînă nu s-o horit horile ș-o-m- 
blat cu piatra morii-n baltag, de-a umăr. Și apoi o mu- 
rit și s-o dus acolo la munte ș-o-mplintat baltagu-n pia- 
tră şî o dzîs că atunci să nască alt fiu ca și el, cînd va 
ieși baltagul, din pchiatră. Dziîc oamenii că-i ciătit balta- 
gu. S-acolo, la mormînt, a pus patru bradz. Amu, iel 
acolo-i ș-amu. Și orașu Baia-Mare a fost  îndatorită 
să plătească o mierţă de galbeni în tot anul, dare, adecă 
porție pentru iel, pentru ce l-o omorît. Apoi aşa s-o aud- 
zit că i-o plătit, da acuma nu știu. 


Ton Mușlea culege din Cărmăzana — de la Grigor 
Homa, 58. 


„Anuarul Arhivei de Folklor“, I (1932), p. 67—53. 


VASILE-CEL-MARE 


Sătenii din Crucea (comuna Broșteni, judeţul Sucea- 
va) pomenesc des în vorbirile lor despre trecut, pe un 
haiduc cunoscut sub numele de Vasile-cel-Mare, iar po- 
vestea lui se știe pînă și de copii. Din cei cari trăiesc nu 
l-a apucat nimeni, căci a trecut hăt mult peste suta de 
ani de cînd a haiducit Vasile-cel-Mare. Viaţa si faptele 
acestui om, așa după cum se povestesc, sunt vrednice de 
cunoscut. 

Vasile-cel-Mare era de fel din satul Ciocănești. cum 
spun unii, iar după cum spun alții, din satul Boulni. Amîn - 
două satele sînt în Bucovina. În urma unor hoţii făcute 

în Cimpulung (Bucovina) cu tovarășii săi: Ştefan Rusu 
şi Andrei Rusu, urmăriţi de poteră, trec muntele Todi- 
rescu, vin în Crucea și se toemesc slugă pe la oameni. Va- 
sile-cel-Mare s-a apucat slugă la Gheorghe Cozan, care 
era vornicul satului pe vremea aceea. 

Într-o zi, Gheorghe Cozan îi bănuiește lui Vasile-cel- 
Mare că de ce nu scoate afară niste poloboace cu cu- 
rechiu ; era în vreme de toamnă. Atunci Vasile îşi su- 
tlică miînecile, scoate pietrele din poloboace, de pe cure- 
chiu, şi, apucînd pe rînd cite un poluhoc, cu o mină de: 
sus şi cu alta de jos, le-a scos pe toate afară. 

Și Gheorghe Cozan și femeia lui, Sotrovia Groasa, s-au 
minunat de puterea lui Vusile-cel-Mare si au inceput a 
prinde grijă. 

În primăvară, Vasile şi-a luat rămas bun de la Gheor= 
ghe Cozan şi, fără să vrea a-şi lua simbria, a plecat. 

În drum, s-a oprit la o crismă în Gura-Negrii (Dor- 
na), unde a băut în trei zile trei vedre de vin ; în aceas- 
tă vreme puşcă cu pistoalele în gura cuptorului de să- 
reau cărbunii din vatră în toate părţile. 

Mai pe urmă s-a dus tocmai în Pârăul-Pintei, la un 
om Furtună, unde s-a tocmit iar slugă. Tocmai se în- 
tîmplase să vie în sat o laie de ţigani din prundul Iaşu- 
lui, şi făceau multe neajunsuri oamenilor. S-au incercat 
ei să-i scoată, dar n-a fost chip, că erau mulți ţigani și 
îndrăzneți din cale-atară. Era cam o săptămînă pină în 
stintul Gheorghe, cînd oamenii se adunase la crîsmă să 
se sfătuiască pentru văratul vitelor. Din vorbă în vorbă 
ajung la ţigani și nu le da în gind cum să-i scoată. Vasile- 
cel-Mare, care era de faţă, iese dintre ci, ia un gîrneț de 
fag şi merge la un țigan, cerind să-i tacă o măciucă de 
fier. Tiganul, pentru plată, îi face bucuros, ba i-o și toc- 
meşte în giîrneţ, legînd-o în patru verigi. Iese apoi de la 
țigan și plecînd printre corturi răstoarnă cîteva ; ţiganii 
se înşiră după Vasile care o rupe de fugă. Cînd i-a venit 
bine se întoarce şi începe a-i poeni cu măciuca, aşa că pe 
care cum îl pălea şi cădea. Ceilalţi din urmă au rupt-o 
de fugă înapoi, au Inat corturile şi ce mai aveau, și-au 
luat-o la sănătoasa. 

Oamenii, de bucurie, au inceput care de care să dea 
vin şi să-l cinstească, dar el n-a primit. Nici simbria de 
ia Furtună n-a vrut s-o ią şi a plecat. Şi-a adunat tova- 
rășii vechi şi alții noi — cam 12 de toţi — şi a eutreierat 

«munții de la hotarul Bucovinei : Muntele Lung, Goia, Bă- 
ieşescul, prăpădind mai ales prin Humor, Cimpulung şi 
alte locuri din părţile acelea. Poterile îi urmăreau însă 
“in toate părţile. O parte din tovarășii lui au fost prinsi, 
între cure și Creţu. 

Cei rămași cu Vasile-cel-Muare s-au întors în Cruce, 
la Nichita lui Vasile al Nicului. Pe aici au umblat mai 
multă vreme, fără să se atingă de avutul oamenilor si 
fără ca să facă potlogării de rind. De multe ori Vasile- 
“cel-Mare ajuta pe necăjiţi si nu suferea ca tovarășii săi 
să facă rău oamenilor. Cînd au plecat din Cruce, după 
ce au făcut cinste la crişmă cu oamenii din sut, au văzut 
trei corbi : 

— De-acu pierim, fraţilor, a zis Vasile-cel-Mare. 

Au suit Grinţieşul și s-au dus la fundul Bistriței din 
Ardeal, iar de-acolo pe munţii Tibleşului, unde și-a cîn- 
tat Vasile cîntecul : 

„Frunză verde iarbă mare, 
Colea-n jos pe lingă vale, 
Trece-un căpitan călare 

Cu trei sute de cătane, 
După Vasile-cel-Mure, 

— Stăi, Vasile, nu fugi 

Că grea poteră te-ajunge ! 
— Las! potera să m-ajungă 
Că-s voinic, nu-s blăstămat. 
Sunt voinic cu căpeneag 
Știu poterii ce să-i fac. 
M-oi pleca după un fag 
"Şi-oi ridica un baltag 

Și pe toţi i-oi face praf. 
Foaie verde măr mustos, 
Rămii Țibliș sănătos ! 

N-a fi astăzi, n-a fi miine, 
Cînd oi mai călca pe tine !“ 


De aici s-a coborit la fundul Bistriţei. Pe cînd mer- 
gea cu un tovarăș al său pe drum, urmărit de poteră, « 
fost împuşcat de un comis care-l pîndea dintr-un cerdac. 
Tovarăşul său l-a luat în spate şi-l ducea, dar fiindcă-i 
ajungea potera, Vasile-cel-Mare a zis tovarăşului său să ! 
lase pe dînsul, iar el să fugă, să nu-l prindă potera. 

Un prost găsindu-l jos, i-a tăiat capul şi l-a dus la 
Suceava, unde era cerut, 

Rămășițe din timpul lui Vasile-cel-Mare se găsesc în 
dosul Tarniţelor (munte). Cind umbla el în haiducie prin 
Bucovina, îşi aveca făcut un bordeiu între stincile cele 
mari de pe acest munte, unde se adăpostea pe vremuri 
rele. Urme de-ale bordeiului se găsesc şi azi. Se zice că 
© femeie din Gemene ((Bucovinu) a găsit multe odoare 
ün bordeiul lui Vasile-cel-Mare, din Tarniţi. 


„Șezătoarea“, VII (1899), p. 105—106. 


ION PIETRANIU 


Ion Pietrariu n-o fost — să zici — sămînţă de hoț. 
FI, oameni buni, era fecior de gospodar. Tată-su era din 
“Tirgu-Neamţului, avea pămînt mult, vite multe şi stîni 
de oi, numai ca a lui. Avea tată-su și meșteșug bun ; era 
pietrar, da pietrar, nu ceva, de nu se mai găsea altul 
să-l întreacă. Dacă s-apuca de lucru, apoi nu lucru la 
fiecine, fără numai la boierii cei mari. Pe cl îl chema 
Gheorghe Pietrariu, ș-avea doi băieți. Pe cel mai mare 
îl chema Toader și el altă nu făcea, făr-decît umbla la 
plug. Toată treaba cîmpului era în sama lui; iar cel 
mai mic, Ion, păzea oile: 

Da se vede că de mic se cunoaşte omul, pe cè drum 
are să meargă. Aşa și Ion Pietrariu. 

Amu, într-o zi se duce el cu oile pe-aproape de-un 
huciag. Se mai hodineşte ce se mai hodineşte... și nu- 
mai ce într-un tirziu sare ars, nu ceva. S-apucă şi-şi 
pune căciula în virful unci tufuşoare, apoi se depărtează 
pe furiș şi se dă cînd într-o parte, cînd în altă parte, să 
nu-l zărească cineva. Se-nvirte mai pe depărtişor împre- 
jurul tufei... și deodată se răpede la tufă, cum s-ar răpezi 
uliul la găini ; pune mîna pe cușmă, o pune subsuoară 
şi iarăși se uită în toate părțile, ca-n chip de pază. 

Numai de-aieste isprăvi făcea Ionu meu, cînd se du- 
cea cu oile. Lui i se părea că nu vede nimenea ce face 
el; da oamenii vedeau toate drăciile lui. Şi cum n-aveau 


să vadă, dacă era ziua mare şi vreme de primăvară si 
erau ieşiţi mai toţi în țarină, la arat! 

Amu, mai mulți gospodari din Neamţ se-ntilnesc cu 
Gheorghe Pietrariu. 

— Domnu Gheorghe, lonic-a dumitale, cum băgă 
noi de samă, nu calc-a om de treabă, că iacă ce l-am. 
văzut făcînd ! 

Ce vorbă, foc s-o făcut moşneazul, că ce au ci cu 
băietul lui, să-i scoată nume rău și hulă ? 

Amu, într-o sară vine băietanul cel mare de la arat. 

— Fi, măi Todirică, gătit-aţi de arat, dragul tatei? 

— De popuşoi am gătit, tătucă ; da mai avem de arat 
ca o falce de hrişcă... și n-om putea face treabă bună 
că s-o-ngroşăt fierele. 

— Las! dragu tatei, n-avea grijä, că le-om subţia nui! 

Moșneagul atunci luase mai la vo două sute de gal- 
beni, și pe lucru făcut, și arvună, și lăr-de-aceea, avea o 
lădiţă plină numai de galbeni şi de napoleoni. 

— Na, măi Ioane, cheița şi caută în lădiță și ic-ţi 
niște parale, pune „cerăle“ plugului în spate şi du-te la 
cutare meşter să ţi le subţie, c-auzi ce spune frate-tu, 
că nu mai poate face treabă bună cu ele. 

— M-oi duce, tătuţă, cum să nu mă duc. 

Cînd o descuiet lădița ş-o văzut ce-i acolo, părerea 
lui de bine. $-o luat o mînă de galbeni, i-o pus în pungă, 
o pus fierele plugului în spate si s-o pornit să se, ducă la 
meşter. Iacă, la capătul din jos a Tirgului-Neamţariui, îi 
vede un ţigan. 

— Măi, băiete, vină la mine să-ţi ascut fierăle ! 

— Du-te la dracu, măi țigane ! 

Ajunge la alt ţigan, cam prin mijlocul tîrgulwi. 

— Vină, măi băiete, să-ți ascut fierăle ! 

— Du-te şi tu la dracu, măi țigane ! 

Cata el lon, ce cata ; da vedea că en ţiganii ieşti doi 
nu poate face nimic şi nici lor nu le venea prin minte 
ce gînduri are el. Văzind că n-are cu cine sta de vorbă, 
merge înainte pînă ce-ajunge la marginea tirgului din 
sus. Acolo şedea un fierar bătrîn. Cum l-o văzut pe ion, 
o strigat la el: 

— Măi băiete, măi băiete, vină-ncuuci să-ți spun o 
vorbă ! 

Ion Pietrariu o intrat în fierărie. 

— Da ce umbli tu, măi băiete, cu fierele în spate? 
Ce vrei să-ţi fac ? Să ţi le ascut, ori cum ? 

— Vreu eu ce vreu. 

— Măi băiete, ia uită-te tu drept în ochii mei! 

Ion se uită la ţigan cît s-o fi uitat, da amu, ce căută- 
tură a fi avut nu știu, că ţiganul atita o zis: 

— Măi băiete, ştiu ce-ţi pofteşte gîndul. Mi-i da trei 
galbeni, eu ţ-oi face treaba și las” de nu ţ-a plăcea. 

— Atita ţ-oi da, moșule, cît zici dumniata. 

— Să vii, măi băiete, mîni dimineaţa, că lucrul are 
să fie gata. 

Și s-o apucat tiganul s-o băgat fierele în foc şi le-o 
fiert el cum o ştiut, şi toată noaptea o muncă o ţinut, iar 
în ziuă puşca o fost gata. Da ce fel de puşcă? Ia așa 
do lungă, cum îi o carabină de celea. Ţăgea aşa de lar- 
gă, că-ncăpea pumnul! în ea. 

Cînd o venit Pietrariu, dimineaţa, pușca era gata. 

— Na, măi băiete, zice tiganul, numai în plin să 
umbli, oriunde te-i duce. 

— Apoi, să trăieşti, mosule, că văd că mi-ai făcut 
lucru pe plac. Da niște pistoale mi-i face ? 

— Face, măi băiete ; da dacă ţi-i numaideciît, am fă- 
cute gata. 

— Nou, dacă ai... să le vedem ! 

Erau niște pistoale cu ţeava olecuță mai largă la gură 
decît la cela capăt. Numai la Anton Căreja ! am mai vă- 
zut eu de-acelea pistoale. 

— Ce mi-i cere pe ele, moșule ? 

— D-apoi, măi băiete, dă-mi doi galbeni şi las’ dacă 
ţ-a părea rău. 

— Ei, moșule, na-ţi doi galbeni. 

§-o luat Ion pistoalele şi nu s-o mai întors pe-acasă ; 
s-o pornit în lume. 

Cea dintîi prădăciune o făcut-o în marginea Tirgului- 
Neamţ, la un han care-i zicea „hanul lui Pătulă“. Iacă 
cum o fost: Amu, el s-o dus la hanu cela într-o zi de 
sărbătoare. Da la han era plin de oameni, de nu mai stiai 
ce-i. El o pus pușca colea, de-a șoldu, o luat pistoalele 
în mînă. Hanul, și pe-afară gemea de lume. Cînd o în- 
trat în han, s-o-nturnat “supre» susă, unde era oleacă de 
zăvoi, ş-o strigat așa în vînt : 


1 Anton Căreja, un moşneag bătrîn, care în tineretă a fost 
vinător vestit. A murit la 22 dechenăbrie 1927, avind 95 de ani. 

— Nu mai veniţi, bre, și voi! Las’ că fac eu singur 
treaba ! Şi făr-de-aceea, să nu se spărie oamenii și nc- 
gustoriu. 

El n-avea pe nime ; da vre să bage pe jidan în tăte 
răcorile. Apoi o strigat odată : 

— Noroade, auzit-aţi de Ion Pietrariu ? 

— Ba. 

— Noa, dacă n-aţi auzit, apoi eu-s acela și cui îi 
trăbă zile, să se ferească-ntr-o parte, că am oicacă de 
vorbă cu negustoriu. 

Oamenii ca oamenii, s-o dat într-o parte, că doară 
nu erau ei nebuni să se puie cu el. După ce-o întrat în 
han, s-o dus întins la negustor. 

— Giupiîne, auzit-ai de Ion Pietrariu ? 

— Ba. 

— Apoi eu îs și de ţi-s dragi zilele, scoate bani! 

Negustorul nu s-o mai pus de. pricină, pe cum că 
nici nu era chip. 

— Iacă, domnu Ioane, banii — zice jidanu — dîndu i 
lui lon o ladă plină de galbeni, că era putred de bogat. 

Cearcă Ion lada și vede că-i gre. 

— Mai ie-ţi bani din e[a], jupîne, că mie nu-mi tre- 
buie toţi și mi-i voia să-ţi mai rămiie si ţie. Să-mi dai 
și v-un om-doi, să-mi ducă lada pînă la flăcăi. 

După ce-o luat lada cu banii, o chemat doi oameni, 
le-o pus lada în mînă, o mers pînă ce-o'ieșit încolo, la 
larg. Apoi o dat oamenilor cîte-o mînă de galbeni. 

— Na-vă, bre, bani și vă duceţi în treâbă-vă, că eu 
n-am nici un tovarăș ; ia, numai am vrut să-mi mai ien 
de cheltuială de la negustoriu iesta. 

De-acolea s-o-nturnat oamenii la han ; iar el s-o pus 
bani la chimir ; cei ce-o ramas, i-o așezat supt un mal, 
ş-o năruit malul peste ei. 

După trebuşoara asta, el s-o dus tocmai în Şarul 
Dornei la niște stîni. La stînile acelea erau niște ciobani 
și ciobanii aceia slujise cari doi ani, cari patru, cinci, pînă 
la șăsă ani ; da nu le plătise stăpînul nimica. Ştii cum îi 
stăpinul : Las’ bre că v-oi plăti azi, las bre că v-oi plăti 
mîne, şi tot așa de azi pe mine, şi ci nu luase simbria 
nici pe patru-cinci ani. 

Amu, șezînd Ion cîtăva vreme acolo, o văzut ce pu- 
tere au ciobanii ceia, dacă era la dînșii nişte spete cum 
îi hornu cela. 

— Măi, zice Ion Pietrariu, decit îţi şedea voi să slu- 
jiți la stăpînul vostru mai mult degeaba, atiția oameni 
(că ci erau vo doisprezece ciobani), haideţi, bre, cu mine 
că v-oi umplea eu de bani, să nu știți ce-ţi face cu ei! 

— Mergem, căpitane Ioane, mergem unde-i zice, că 
tare ni-i drag de dumniata ! 

Da era la stînă ş-un strungar, un băiet aşa cum îi a 
Paraștivii 1, ca de paisprezece-cincispreze ani — drac de 
băiet. Ş-apoi cînta băietul din fluiere de iesti mici, de 
te-adormea nu altă ! 

Amu, pe cînd se sfătuiau ciobanii cei doisprezece cu 
Ion Pietrariu, strungariu tot umbla cu cele două pis- 
toale şi le ciuce cînd pe-o parte, cînd pe alta. 

— Măi băiete, după cît văd cu, ţie parcă ţi-s dragi 
pistoalele ! 

— Doamne, bădiţă Ioane, cum nu mi-s dragi ?! 

— Ai putea tu pușca cu ele, dacă ţi le-as da? 

— Of, bădiţă, cum să nu pot? Numai să mi le dai. 

Atunci Ion Pietrariu o-ncareat pistoalele, stii cole, ca 
la vreme de trebuinţă... şi le-o dat băietului să deie foc. 
Diavolul de băiet s-o așezat în uşa stînii cu-amîndouă pis- 
toalele în mină... și cînd o tras de cucos, amindouă o 
luat foc ş-o făcut un huiet s-o puşcaruie ca aceea, de s-o 
umplut stina de fum. 

— Brava, măi băiete, dăruite să-ţi fie ţie pistoalele ! 

Apoi, de-acolea, nu mult o șezut Ion pe-acolo, că la 
cîtăva vreme vestindu-se că el îi hoţ mare, stăpînirea (ne- 
putindu-l prinde) o băgat la grosul din Piatra şi pe 
tată-su şi pe mă-sa şi pe frate-su ; iară casa le-o ramas 
încuictă. Cît o șezut Ion în munte, o auzit zvonindu-se 
că tată-su-i la gros. 

— De-amu, bre — zice — să ne ducem să ne băgăm 
noi în gros şi să scoatem pe bietul tătuca şi mămuca şi 
frate-meu, ş-apoi de-acole om vedea noi cum om mai 
tuldui-o ?. 

Cind s-o pornit el cu ciobanii, o luat ṣi băietul, o-ncă- 
iecat ş-o apucat la vale spre Tirgu-Neamţului. 

Băietul era îmbrăcat cu straie „de-ieştea“, avea fes în 
cap și purta steag, jumătate alb şi jumătate roș. Din câţi 
hoţi o hoțit în țara Moldovei, de cînd îi lumea asta, nu- 


1 Un nepot al moșneagului, care nepot — în vremea povestirii 3 
1903 — era ca de 14 ani. 
2 A tuldui — a se înțelege, a se sfătui (n. ed.). 

mai Ion Pietrariu o mers cu steag. Cine vedea băietu ca- 
lare înainte, cu steagul ţinut sus, știa că nu vine altu, 
fără numai Ion Pietrariu. 

Fugeau oamenii care-ncotro, de frică ; (las”, nu-i vor- 
bă, că el nu le făcea nimică), iar boierilor le ţiţiie ini- 
ma-ntrînşii. Și să nu socoţi că lua bani la fiecine. EL lua 
bani de la boierii cei putrezi de bogați, le trimetea seri- 
sori înainte, precum că să se pregate de-atiția galbeni, 
că-i trebuie de cheltuială pentru flăcăi. 

Boierii, după ce primeau răvașul, își întăreau curțile 
cîte-o săptămînă-două, o lună-două, cu străji ; da Pietra- 
riu venea la ci pe cînd uitase de ravaș, şi-n cîte-o sară, 
numai se trezea cu el în casă. Şi scotea boieriu bani, că 
n-avea-ncotro să mai cricnească. 

După ce-i golea de bani, îşi lua ziua bună, cerea să-i 
deie cîţiva oameni să-l petreacă pînă mai încolo, s-apoi 
de-acolea se ducea în drumul lui. Așa o făcut cu Ghica- 
Deleanu. 

Cînd o ajuns Pietrariu la Tirgu-Neamţului, o tras de-a. 
dreptul la casa tătîni-su ; da o găsit-o încuietă, că tată-su 
şi mă-sa și frate-su erau duși de stăpînire la gros. Atunci 
el o întrat într-un han care era peste drum de casele tă- 
tîni-su și s-o dat cu cei doisprezece tovarăși pe băut si 
pe mîncat ; iară băietul, l-o lasat de strajă la poartă. 

Care cum venia și vedea steagul, întreba pe băiet că 
cine-i înnuntru. 

— Bădița Ion Pietrariu. 

Iată că şi poliţia din Tirgu-Neumţ o prins de veste 
că Pietrariu-i la han. Trimes-o o multime de oameni, cù 
chip ca să poată pune mîna pe hoț. Amu se strînsese si 
lume de iastalantă. așa de multă, că să fi zvirlit un ac 
şi nu cădea jos, fără numai oameni. 

Iată că-ntr-un tîrziu vin niște comisari, polițari, nit-s 
ce-or fi fost, și văzînd steagul la poartă, nu le-o cut 
mîna să între în han. 

— Cine-i aici, măi băiete ? 

— RBădiţa Ion. 

— Care bădiţa Ion ? 

— Ion Pietrariu. 

— Du-te de-i zi să ias-afară ! 

— Nu vreu. Dacă ţi-i numaidecit, poftim, du-te cum- 
nia ta, că amu bădița stă la masă. 

După ce-o ospătat Pietrariu cu tovarășii lui, o ieșit în 
ușă s-o strigat băietu-nnuntru. 

— Adă, jupîne, mîncare şi băutură! Dă-te, băiete, 
si aspăteuză si bea cît ț-a fi gustul! 

Băietul s-o dat pe lîngă bucate ş-apoi o băut și cl o 
gurã-două de vin. Da cînd sta băietu la masă, Ion Pietra- 
riu sedea de strajă în uşa hanului cu pușca întinsă si ni- 
‘meni nu cuteza să intre înnuntru. După ce s-o pus băietul 
pintecele la cale, o zis Pietrariu : 

— Mina pe tluieraș, băiete ! 

Măi, şi unde se dă băietul la cîntat, si unde se întartă 
„ceia la jucat... ş-aşa de straşnic, că huiau podelele. De la 
o vreme o tăcut băietul. 

Atunci iesă Pietrariu în ușa hanului cu pușca-n mînă 
şi face şă cu mina (la dreapta și la stînga), să se ferească 
„oamenii. Cari n-aveau nici o nevoie cu el s-o ferit; da 
nu mulți. Mai face Pietrariu a doua oară cu mîna, da 
fără să zică batăr un cuvînt. 

Nu s-o ferit nime. 

Mai face a treia oară şi cînd o dat foc cu pusca în 
stilpul porţii, aşa de mare putere ce-o avut, că tăt l-o 
făcut numai ţănduri şi cică pînă la iforie o ajuns bucăţi 
dintr-acel stilp... şi pe care l-o ajuns, acolo o ramas mort 
pe loc. Treizeci si opt de oameni o murit din împușcătura 
acere. 

Ceilalţi o fugit care-ncotro, iară Pietrariu cu tova- 
răsii lui o plecat la drum... Băietul cu steagu-nnainte. 
Moergind ei supre Piatră, zice Pietrariu : 

— Măi, iacă ce-i vorba : Voi ştiţi că tătuca meu îi la 
închisoare din pricina mea. Eu, bre, mă duc să mă dau 
prins, numai să scape bietul moşneag. Voi puteţi să vă 
duceţi unde v-or îndrepta-vă ochii, că bani aveţi destui. 
(Se vede că mai făcuse prădăciuni.) 

— Ba noi, căpitane Ioane, de dumniata nu ne lăsăm 
în ruptul capului. Te dai dumniata prins, ne dăm și noi. 
Unde-i merge dumniata, acolo mergem și noi. 

— Da tu, măi băiete, ce zici ? 

— Ce să zic, bădiţă? Ce-i zice dumniata, aceea oi 
zice gi eu. 

— Fe! Poi bine! 

Şi doanda-doanda ; doanda-doanda, pînă ce-o ajuns în 
tirg în Piatră. Dac-o ajuns in Piatră, Ion s-o dus de-a 
dreptul la ispravnic. 

— Domnule ispravnic, ori cucoane, cum i-a fi zis, eu 
îs Ion Pietrariu.., ș-am auzit c-ați închis pe tătuca și pe 
mămuca și pe frate-meu, din pricina mea. Iacă mă dau 
prins, numai să daţi drumul moșnegilor, că-i pacat să 
canuniască ci pentru mine. Las’ că pentru faptele mele, 
eu mi-oi trage osînda! Da, așa cucoane! Nu mai umbla: 
a te gîndului și ne bagă pe noi la închisoare! 

Pe vremea aceea, se vede că pe hoţi nu-i punea în: 
lanţuri ; îi punea cu picioarele-n butuci. 

Amu, cînd o dat Ion Pictrariu cu ochii de tată-su si 
de mă-sa, n-o zis alta, fără numai: 

— Tertați-mă, tătucă și mămucă, pentru că din pri- 
cina mea aţi șezut la opreală. Iaca, tătucă, ai de la mine 
cinci mii de galbeni ! 

Moșneagul a luat banii ș-o venit acasă. Pietrariu să 
cu tovarășii lui bărăneau ! de tot, cătră ispravnic, că să-l 
lese în gros să-și facă osînda. 

— Măi Ioane, tu te-i apuca măi, și mi-i sparge gro- 
sul și-i da drumul la tăț câţi îs acoalea. 

— Pune-mă-n butuci, cucoane ! 


Atunci ei o întrat în gros; iar cei mari le-o pus pi- 
cioarele-n butuci. Cînd s-o văzut ci singuri într-o odaie, 
o zis Ion Pictrariu : 

— Mina pe fluieraș, băiete, şi zi ! 

Ș-apoi unde-o-nceput băictu a zice așa de îndrăcit, 
că huie grosul. Ș-apoi, unde nu s-o-ntartat cei doisprezece 
la jucat, și erau așa de tari, că jucau cu butuci legaţi de 
picioare. S-asa i-o tot izbit unii de alţii, pînă ce i-o fă- 
cut țănduri ș-o ramas slobozi și s-o apucat de-o spart 
grosul, și la șăpte sute de arestanţi ciţi erau acolo, la 
toți le-o dat drumul. Şi s-o dat apoi la hoţit cu cei șăpte 
sute. Ei erau împărţiţi în cete ș-aveau de căpitan pe Ior 
Pictrariu. 

Da el, tot cu cei doisprezece umbla. Săpte ai de zile 
o hoţit așa. Locul lui de hoţie, mai cu samă, cra la 
Lunca-Mare. Amu, la șăpte ai?, s-o dus la crisma Ol- 
teanului, din ținutul Neamţului. 

Olteanu iesta avea o fată frumoasă peste samă. Las’, 
nu-i vorbă, că nici Pietrariu nu cra urit. Și hîr azi, hîr 
mîne, s-o dat în dragoste cu fata. 


1 A bărăni — a stărui (n. ed.). 
2 Ani. 

Din pricina asta, el o tot dat drumul la tovarășii lui 
cei mulţi să se ducă pe la casele lor. Rămăsese numai 
cei doisprezece. La urmă le-o dat drumul şi-aiestora, să 
se ducă pe la casele lor, spuindu-le că de-amu, dac-o 
ciștigat bani destui, să se ducă să s-apuce de gospodărie. 

Băiatul ajunsese băietan stătut. Şi lui i-o dat Pietrariu 
bani de-ajuns și de-ntrecut, ba încă l-o și cununat si 
ș-o făcut casă în Neamţ. 

Si azi mai sînt în Neamț urmași de-a băictanului 
celuia. 

Amu, vezi dumniata, muierea tot dracu... că dacă Iom 
Pictrariu s-o dat în dragoste cu ca, apoi toată lumea știa. 

Potera cata să prindă mină bună cu femeia, ca să 
poată pune cabja pe Pietrariu. Şi ce-o făcut potera cu 
femeia, cum o potrivit-o, c-o prins pe bietul Pietrariu 
şi l-o dus la Ieşi. De-atunci o ieşit cîntecul lui Ion Pietra- 
riu 1, 

După ce l-o dus la Jeși, nu-i era hotărită altă pedeapsă,. 
fără numai spînzurătoarca. 

Da o fată de boieri, cam proastă la faţă, văzînd pe 
Ion așa de frumos, o zis în gîndul ei: Păcat de om ca 
aista să se piardă! Și într-un suflet s-o dus la doamnă? 
ş-o-ngenunchiet înaintea ci. 

— Mă rog mnitale, pre cinstită și pre înalțată dom- 
niţă, dăruiește-mi mie pe Ion, c-aș vre să trăiesc cu el! 

— Ei, dăruit să-ţi fie! 

Și cum o zis domniţa așa, o și scris un răvăşel pe 
cum că Ion Pietrariu-i iertat de spînzurătoare, dacă se 
făgăduiește c-a trăi cu fata cutărui boieriu care are 
douăsprezece moșii. Fata o luat răvășelul și steag alb, și 
mai pe cînd să puie lui Ion șfacu-n git, iacă soseste și 
ca cu porunca doamnei ?. 

Unul de-acei mai mari l-o cetit și văzînd ce scrie, o 
zis cătră Ion: 

— Ei, Ioane, ce zici, îi vre să te cununi și să trăieștr 
cu fata as[ta] de boieri, că iucă, pre înalțata domniţă îti 
dăruieşte viața ? 

Ion Pictrariu, cînd s-o uitat la fată s-o văzut-o așa 
de uriîtă, o tăcut deodată, n-o zis nimica. 

1 Este publicat în culegerea mea de cîntece din Tătăruși, ci 
cuvintele și melodia. . 

2 Doamna ţării. 

— Fi, ce zici loane, te cununi cu fata asta, ori să-nde- 
plinim porunca domnească ? 

— Apoi oi trăi, m-oi cununa, zice Ion cam cu gura 
altuia, că el era om frumos ; iar fata aceea era așa de 
urîtă, că să nu-ţi fi venit vremea să-nsărezi cu ea în casă. 

Cum o zis că se cunună, o venit un popă și i-o cu- 
nunat acolo pe loc, și de-acole s-o dus la curţile fetei. 

Amu o venit vremea chiar în ziua aceea, de-o ramas 
numai Pietrariu cu fata, într-o odaie. Și cum și ce fel 
de căutătură a fi avut el atunci, că s-o uitat drept în 
ochii fetei : 

— Ei, fată hăi, socoţi tu că-i putea trăi cu mine, ori 
să mă duc înapoi la spinzurătoare ? 

Da fata s-o cutremurat de căutătura lui ș-o zis așa ! 

— Ba, Ioane, cu tine văd cu că n-are să fie chip de 
trăit ; da nici la spînzurătoare nu te-oi mai da (adică, nu 
te-oi da pe mîna stăpiniiii), că-i pacat să se piardă aşa 
frumusețe de om ca tine! Mergi sănătos, mai bine, si 
du-te unde te-or îndrepta ochii ! 

Atunci Ion o mulţămit fetei de cuvintul cel bun, ș-o 
luat ziua bună de la fată ş-o plecat iarăși în ţinutul 
Neamţului, şi iarăş s-o dat cu fata Olteanului. 

Ei umblau în cîșlig numai amindoi. Într-o zi, cam 
pe-nserate, Ion Pietrariu și cu ibovnica lui, cu fata Ol- 
teanului, veneau călări de la Mănăstirea Neamţului înspre 
'Tîrgul-Neamţului. Iată că cum mergeau ei așa, vede 
femeia un om prin niște tufe, trecînd în sus. Muierea 
dracului pune pușca la ochi și-mpușcă omul. 

Atunci Ion Pietrariu se mînie strașnic și zice : 

— D-apoi bine, muiere, ce-ai avut tu să-mpușşti o- 
mul ? Pe cum văd eu că-i treaba, mîni-poimîni ai să dai 
cu pușca și-n mine ! 

Ea n-o zis nimica, fără numai s-o-nturnat înapoi ș-o 
vrut să-ntindă pușca să-l culce și pe Ion la pămînt. D-apoi, 
că n-o avut vreme să facă una ca aceea, că el, asa de 
iute o pus mîna pe-un pistol, și, cum ședea ea călare, 
drept în pîntece mi-o-mpușcat-o, de i-o ieșit maţele și 
plămînii de ceea parte, ș-o ramas moartă pe loc. 

El a lasat-o acolo şi s-o dus iarăş la Lunca-Mare ; da 
nu s-o apucat de hoţii, că lui nu-i veneau întotdeauna 
fiorile hoţiei... ia !, rar, la un an-la doi. încolo. era cel 
mai bun om. De făcut ghidușii, era mare mester. S-atunci 
cînd te uitai la el nu-ţi mai venea prin minte c-aista-i 

hoţul cel vestit, Ion Pietrariu. Da şi cînd îi veneau fiorile: 
şi s-ar fi uitat la cineva s-ar fi cerut bani, îl trecea pe: 
cela toate nevoile. 


* 


Aici la Lunca-Mare s-o pus ca în chip de fecior boie- 
resc, ori de vechil, la un boier, care-i zicea Negrea. Doi 
a[n]i o slujit el la boieriu-aesta, ş-aşa de bine s-o purtat. 
cu boieriu, c-amu boicriul toată nădejdea n-o avea în 
altul, fără în Ion. 

Boieriu-aiesta, Negrea, era plin de bogății ș-avea o 
mulțime de moşii. Și pe la Huși avea curți şi moşii. 
Amu-ntr-o vreme avea el s-aducă niște bani mulţi de la: 
Huşi. N-o avut pe cine să trimeată, decit tot pe Iom 
Pietrariu. O făcut un răvăşăl, o pus doi cai la o tră- 
sură de cele boiereşti, s-o suit Ion în trăsură şi, l% 
drum, băiete ! 

Mergînd Pietrariu înspre Huşi, ajunge din jos de- 
Ies[i] o mulțime de cară. Ei erau niște negustori bogați 
și se duceau înspre Huși, ori veneau înspre leşi. Cum i-o 
văzut, i-o oprit în drum. 

— Aţi auzit voi de Ion Pietrariu ? 

— Cum nu, am auzit! 

— Nea, dac-aţi auzit, apoi eu îs acela şi de socotiți 
c-a fi bine, să-mi dați bani; da știi, cu treabă bună, că: 
nu mi-i voia să mai fac moarte de om. 

Negustorii, cînd o auzit de Ion Pictrariu și l-o și 
văzut în faţa lor, nu s-o mai pus de pricină, fără o zis 
câtră dînsul : 

— Iacă banii noștri, în cutare căruță ! 

— Duceţi-vă și luaţi lăzile cu bani și le puneţi colea-n 
trăsură la mine ! 

După ce-o pus banii acolo, o făcut (pe jidani) de i-o 
dat hîrtie la mînă, pe cum că cutare negustori o-mpru- 
mutat pe Ion Pietrariu cu-atitea mii de galbeni. Şi să-l 
cate la boierul Negrea de la Lunca-Mare. 

Apoi, de-acolea, Ion s-o dus la Husi, o făcut slujba 
boieriului, cum se cade şi, la cîteva zile, o fost înapoi 
la stăpînu-su. 

Cînd colo, ograda curții era plină de negustori carr 
se jăluiau boieriului că Pietrariu i-o pradat. 

— D-apoi bine, Ioane, de ce te-ai apucat ? zice boie-- 
riul rîzînd. 

— Da nu m-am apucat de nimica, cucoane! Întrea- 
bă-i ! l-am bătut, le-am făcut ceva ori le-am luat banii 
cu de-a sila? Forească Dumnezeu! Ei mi i-o dat de 
voie cu-mprumut, și pe cum că-i aşa, iaca am hirtie la 
mînă, dată de negustori ! 

Boieriu o văzut hiîrtia ; da o avut el atita cap să pri- 
ceapă cum o capatat-o. 

— Las' Ioane, că nu-i nimica! 

Ş-o luat ş-o dat banii negustorilor înapoi. 

— Ilcei, cucoane, la ce le-ai dat banii ? 

— Lasă-i amu şi tu la dracu, măi Ioane ! 

Ion atunci s-o supărat şi s-o dus de la boier ş-o um- 
blat prin lume. 

La vo doi ani l-o prins patera ṣi l-o dus la Iesi, la 
spînzurătoare. Atunci, mitropolitul cică o mers la domn 
şi s-o rugut că să-i dăruiască lui pe Ion Pietrariu. 

— Că l-oi lua la mine, zicea mitropolitul, şi socot eu 
că cu ajutorul lui Dumnezeu am să-l fac om de treabă. 

— Ei, dăruit să-ţi fie, pre cinstite mitropolit! 

$-o dat domnitoriul poruncă să nu spînzure pe Ion, 
că l-o scos mitropolitul de la moarte. 

Ion, dac-o scapat sş-amu de moarte, l-o luat mitro- 
politul pe lîngă dînsul. 9 șezut el și la mitropolit o bu- 
cată de vreme; d-apoi parcă-şi lasase naravul? El se 
ducea în tirg și toate poznele le făcea. În toată ziua era 
plin de jidani la mitropolie, şi se jeluiau că Ion le ie 
paralele. 

— Da cum vi le ieu, măi? Nu mi le daţi voi de voie, 
cu mina voastră ? 

Şi cîteodată mitropolitul mai da la alţii banii înapoi; 
iar la alţii ba. 

— Voi, zicea mitropolitul, la ce-i daţi bani? Nu-i 
daţi ș-atunci nici el nu vi i-a lua! 

Ion avea mare trecere la mitropolit. Cind se ducea 
mitropolitul în primblare cu trăsura, Pietrariu mergea 
calare lîngă fereastra trăsurii, ca cum ar fi fost un ar- 
năut. 


Într-un an, mitropolitul avînd treabă la Galaţi, o luat 
şi pe Ion Pictrariu cu dinsul. Cînd venea înspre casă, 
era în sărbătorile Paştilor. A doua zi de paști ajung ei 
la Gura Berheciului, aproape de un rateş mare și-i zicea 
ateşul Grecilor. 

Știu rateșul cela, domnule, c-am trăit vo cîţiva ani 
pe-acolo și prin satul Tepu, ș-am fost și surugiu la că- 
pitanu Konate. 

Acolo, la rateșul cela erau adunaţi oameni din vo opt 
sate ; era lume multă de tot. 

Văzind mitropolitul de departe atita norod, zice cătră 
Pietrariu : 

— Ioane, de-i putea tu să scoţi sipetul cu bani din 
hanu ista și să-l aduci la mine, apoi să știi măi că eşti 
om vrednic. 

— Pre cinstite mitropolit, dacă n-oi putea cu face 
treaba asta, apoi la ce mai trăiesc pe lume ? 

Și cum zice Ion aşa, lasă pe mitropolit în trăsură, 
acoperit, să nu se-nţeleagă cine-i ; iară el luîndu-și pis- 
toalele și pușca, se-ndreaptă cătră oameni : 

— Noroade, auzit-aţi voi de Ion Pietrariu? 

— Auzit. 

— Noa, dac-ați auzit, eu îs acela și in dați-vă-n lă- 
turi, c-am să mă duc în rateș, că am oleacă de vorbă cu 
stăpinii ! 

Lumea ce-o avut să facă ? S-o dat în lături, iar Pie- 
trariu o întrat în rateș. 


— Măi, zice cătră greci — că ei erau doi ori trei 
frați auzit-aţi de Ion Pietrariu ? 
— Auzit. 


— Apoi dac-aţi auzit, scoateți-mi bani, ori vă fac 
leasă la pămint! 

Atunci grecii l-o dus într-o odaie, la un sipet mare 
plin de galbeni și de napolioni. 

Ta chemaţi vo doi-trei oameni să mi-l ducă pînă la 
trăsură ! 

Da el şedea cu pușca întinsă, ca să nu mai poată 
grecii vîşca nicăiri. O vinit vo patru oameni ș-o luat 
sipetul și l-o dus și l-o pus în trăsură. 

Cînd o văzut mitropolitul că-i aduce sipetul, o-nghe- 
ţat nu alta. Da s-o acoperit bine să nu-l cunoască oa- 
menii. 

Apoi, de-acolea, Pietrariu o zis cătră oameni : 

— Noroade, datu-v-o negustorii ieştia v-o cinste, așa 
de la dinșii, c-amu-s sărbători, măi, și le faceți atita 
vînzare ? 

— Nu ne-o dat, căpitane Ioane! 

— Odată la tevniţi, băieţi, și dați drumul la vin și 
beți cît v-a trebui ! 

Apoi să deie Dumnezeu bine! C-o năvălit lumea la 
poloboace și... cari cu cofe, cari cu cofițe, care cu cant 
ori cu oale, scotea mereu la vin, ș-apoi pe beţie. 

— Să trăieşti, căpitane Ioane, și Dumnezeu te pă- 
zească de cele răle, că știu că ț-ai făcut mare pomană 
cu noi, ales la o zi ca asta! 

Ce să vorbesc !... Ciîtă amar de lume o fost acolo, toată 
o fost îndestulată de vin ; iar poloboacele grecilor o rămas 
goale. 

Ion Pietrariu n-o făcut mulți purici acolo, că după 
ce-o așezat sipetul în trăsură ş-o dat de băut la oameni, 
s-o pornit la drum. 

Da amu, mitropolitul văzind isprava lui Pietrariu, se 
miera ce fiori să aibă, de-o putut el lua bani de la rateșul 
acela. 

— Ioane, zice după ce-ajunge la Ieşi, la mitropolie, 
ia să-mi arăţi și mie ce fiori ai tu cînd te duci să ici 
bani de la cineva ! 

— Hei, pre cinstite mitropolit, ce-ai grăit și mneta! 
Pe cum văd eu, de-amu nu-i mult pînă departe! 

— Nu, nu, Ioane, nu-ți fac nimica, numai mi-i voia 
să-ți văd fiorile tale! 

— Apoi, pre cinstite mitropolit, întîi să mă spovedu- 
iești, să mă precistuiești, ș-apoi de-acolea îi vedea cwn 
mi-oi mai lua pe samă. 

S-o minat de cîteva zile şi mitropolitul nu-l slăbea 
pe Ion. 

— T-am spus, pre cinstite mitropolit, că-ntii să mă 
precistuiești, că văd că de-amu mi s-apropie veletu. 

— Da ce fel de vorbă-i asta, Ioane ? 

— D-apoi, pre cinstite, ia as’ care ț-o spun eu! 

Atunci mitropolitul l-o spoveduit pe bietul Ion, l-o-m- 
părtășit şi de-acolea iarăși zice : 

— Ioane, de ce nu vrei să-ţi arăţi tu fiorile tale ? 

— De-amu să mă mai leşi, că mi le-oi arăta eu. 

O trecut cîte zile or fi trecut și mitropolitul iarăși 
nu-i mai sta de pe cap. Ion tot mîna lucrul de azi pe 
mîne, că știa el bine că arătîndu-și fiorile, îl așteaptă 
spînzurătoarea. Tot a mînat-o el asa, pînă ce într-o zi 
văzînd că nu-i chip de scapare, o catat să-mplinească voia 
mitropolitului. Iacă cum o fost! 

Mitropolitul s-o așezat pe-un divan ; iar Pietrariu o 
zvîrlit hainele care le-avea pe el și s-o-mbracat cu hai- 
nele lui cele haiducești, o pus ceacul! colea pe-o ureche, 
pistoalele-n brîu și pușca de-a șoldu. Apoi s-o pornit de 
lîngă mitropolit însupre ușă și pe urmă s-o-ntors înapoi, 
ca cum ar fi mînios. Și cînd o ajuns în fața mitropoli- 
tului o ridicat pușca, ca cum ar fi vrut să-l izbească cu 
patul în piept, ș-o răcnit odată 

— Haaai, bani! 

Da aşa de cumplită căutătură avea, ş-aşa de tarc-o 
răcnit că pe mitropolit l-o trecut — să ierți — toate ne- 
voile, ș-o ramas ca și mort. Leşinase. 

Slugile, cum o auzit huietul, o venit fuga în odaie, 
l-o stropit cu apă şi hăt într-un tîrziu s-o mai deșteptat 
olecuță, da tot slab. S-așa slab cum era, o poruncit de 
i-o adus hîrtie și doi îl ţineau de subsuori iar el o scris 
un răvaş pe cum că pe Ion numaidecit să-l spînzure. 

Şi l-o luat pe bietul Ion și l-o dus la spînzurătoare. 
Iară după ce i-o fost pus șfacul în git, nu mult o trecut, 
ca vun șfert de ceas, ce ca vun șfert de ceas!, mai pu- 
țin, că numai ce vine poruncă domnească pe cum că s-o 
rădicat spînzurătoarea?. 

Pietrariu încă nu murise de tot ; se mai zbătea săracu, 
din mîni și din picioare, acolo sus. Cum o venit porunca, 
l-o scoborit jos. O mai dat și jos, ia așa, de vo cîteva 
ori din mîni și din picioare și de-acolea a muriit ! 

Olecuţă să mai fi zăbovit slujitorii, Ion Pictrariu ar 
fi scapat de moarte. 


Această istorie am auzit-o de la moşncagul Toade: 
Mihai Buchilă, în sara de sîmbătă, 23 august 1903. 
Lui i-a povestit-o în copilărie tatăl său, numit Iordache 
Buchilă şi Iordache Pădurariu. Variante : C. Erbicea- 
nu, Istoria Mitropoliei Moldovei și Sucevei, p. LXXI, 
nota subpaginală 3; Radu Rosetti, Alte povești mol- 
dovenești : Hoţul Mitropolitului, p. 135. 


Alexandru Vasiliu, Povești şi legende, p. 236—247. 


1 Ceac — chipiu înalt (n. ed.). 
2 Adică de azi înainte nu se vor mai spînzura oameni, nu 
va mai fi pedeapsă cu moartea. 

[INESPĂLATUL ȘI BARONUL] 


Nespălatu a fost haiduc mare. Într-o zi s-a făcut fe- 
meiește — n-avea barbă — şî s-o dus la pluguri si s-a 
făcut o proastă ; o zîs că-i bolîndatică!. Și s-o dus sara 
cu plugurile la curtia lu baron, în haia țară?2. După ce 
s-a-nnoptat, a tras drugurile ș-a mers iei, toţi tovarășii, 
di-a-ntrat la baron. Și i-a-ntrebat : 

— Ce cătaţ? 

— Ană? bani, zîseră iei! 

Și a luat din casa baronului aur mult ș-argint, s-a 
umplut poverile. 

Da o slugă diedeasă larmă șî baronu o pus o păcură 
die harmată? ș-a-mpresurat curtia. 

Și atuncea hoţii ziseră lu Nespălatu : 

— Tu ne-ai adus, tu să ne scapi! 

— Sufletele s-o duce, da banii nu, zise Nespălatu. 
Eu v-am adus, tot eu o să vă scot! 

Ș-atuncea Nespălatu a luat un copil di-ai lu Baronu 
în brață, și harmata n-a putut să dia-n ei, și așa o scăpat. 
Și după ce-a plecat s-o dus înt-o vale, înt-o ţigănie și 
s-a pus de i-a topit acolo pă toţ țiganii. 


Radoși — Anghel Mărăcine, 80- 


„Graiul nostru“, vol. 1 (1906), p. 20—21. 


DĂIANU 


Cică numele lui era Ion şi era din satul Daia. De 
aceea-i ziceau Dăianul, că conumele lui era altcum. Cum? 
N-am putut afla. 

Cică el a umblat la școală în Sibiiu, pînă era holtei. 
Atunci, ce-i veni în minte, ce nu, destul că luă frunză-n 
buză și se făcu hoț de codru. 


1 Nebună (n. ed.). 

2 Peste munți (n. ed.). 

3 Adu-ne (n. ed.). 

4 Mulţime de ostași (n. ed.). 

Unii spun că profesorii saşi şi unguri îl batjocoreau, 
din care cauză el și-a răzbunat asupra lor și apoi s-a 
dus ; alții spun că sărac fiind foarte tare, a lăcomit de 
a furat ceva lucru puţin, ca să-și astîmpere foamea. Dar 
fu prins cu furtul şi alungat din școală. Atunci s-a ho- 
tăriît el să-şi răzbune asupra bogațţilor. Cel dintîi pe 
care l-a jefuit a fost popa de la ei. Iată cum se povestește 
această ispravă a lui Dăianu : 

Cică tocmai cînd mergea cătră casă, cum îl alungase 
din Sibiiu, se întîlni cu popa de la ei, care era călare, 

— Bună ziua, părinte ! 

— Bună să-ți fie inima Ioane! Dar încotro? 

— Merg spre casă. Dar dumneata unde ai fost? 

— Am fost la Sibiiu, am vîndut nişte bouleni. 

— D-apoi, bine-i! Dar fii bun, dă-mi oleacă de foc, 
să-mi aprind pipa ! 

Preotul își opri calul şi scociori prin buzunare după 
lemnușe ; ci calul era neastimpărat, nu voia să stea lo- 
cului. Atunci Dăianu îl prinse de dirlogi, să nu cadă 
cumva popa. După ce-i dete popa lemnușele, Dăianu mul- 
tumi și zise : 

— C-o cale, fii bun, dă-mi și vreo doi bani, că nu 
poţi zice că n-ai! 

Popa atunci înlemni de spaimă, văzînd că Dăianu cu 
stînga ţine calul de diîrlogi iar dreapta o ţine întinsă să 
primească banii. Nu zise nimic popa, ci scoase budilarul! 
(portmoneul) și-l dete Dăianului. 

— Mulţam părinte ! 

Cu aceste se despărţiră. Popa zbirniîi ca vîntul cu 
paripul? lui, iar Dăianu merse încet, ca omul care nu are 
nici o grabă. Ajuns acasă, e chemat peste cîteva zile la 
judecătorie, unde fu întrebat de ce a ţinut calea popii 
şi de ce l-a jefuit de bani. T=-r el a răspuns așa: 

— Nu-i adevărat că aş f: ținut calea părintelui, că 
dumnealui a fugit în ruptul capului, pînă m-a ajuns. 
După ce m-a ajuns, l-am rugat să-mi dea oleacă de foc, 
să-mi aprind pipa. Și mi-a dat lemnușe. Văzîndu-l atît 
de bun, m-am gîndit: dar de mi-a da şi vro doi bani, 
că are, iar eu sunt mai mort de foame. l-am cerut, mi-a 
dat și s-a dus. Nu-i așa părinte ? 

— Ba așa. 


1! Budilar — pungă cu bani (n. ed.). 
2 Parip — telegar, armăsar (n. ed.). 


— Atunci ce mai vrei cu mine ? 

— Să-mi dai banii! 

— Dar de ce ? Ți-am cerut împrumut ? 

— Ba nu, dar de frică ţi i-am dat. 

— De ce de frică ? Te-am ameninţat doară ? 

— Ba nu, dar vezi că-mi ţineai calul de dirlogi, de 
nu se putea mişca. 

— Şi cine-a zis să-l ţin, nu dumneata, ca să nu cazi 
de pe el? 

— Ba eu, dară... 

— Ce dară ? Ce vrei cu mine ? 

— Ce vrei de la omul acesta părinte? îl întrebă şi 
judele. 

— Deci... Nu mai cer nimic. Să fie sănătos! 

— Noa, vezi așa !... 

Din minuta aceea el sc făcu hoţ ca hoţii. Ţinea dru- 
mul la bogaţi, intra la ei noaptea prin case și-i jofuia 
de bani, dar de omorît el nu omora pe nimenea. În co- 
dru el era mai mare. Ciobanii de la stini, toţi îl cunoșteau 
şi-l cmeneau ca pe un frate de cruce. Ba unii flăcăi mai 
cutezători, de cari nu prea aveau ce pierde, se luară cu 
el în ortăcie și trăiau zile dalbe. Era spaima bogaţilor dar 
săracii-i pofteau voie bună și sănătate. Prin Sibiiu umbla 
ca la cl în sat, fără să-l cunoască cineva, fără să-l bănu- 
iască. Numai auzeai: de la bogatul cutare s-au furat 
astă noapte doi cai în preț de 800 florini ; din lada boga- 
tului cutare lipsesc 2 000 de galbini ; doamna cutare nu-și 
găseşte scumpiile! de vreo patru zile... Și orice lipsea, 
orice se fura, toate le încărcau în spatele lui Dăian, cu 
drept ori fără drept. Aveau hoţii cei mici după al cui 
spate se ascunde ! 

Dar o dată fu prins chiar el, Dăian, la o casă bogată 
din Sibiiu si fu pus la răcoare, pînă să-l judece și să-i 
facă sama. Bucuria bogaților! Dar scurtă bucurie, că 
ortacii îl furară din închisoare. Acum să fi văzut spaima 
bănoșilor ! 

El nu hoțea numai în Sibiiu şi jur, nu! El umbla „în 
negustorie“, cum spunea el, cît e Ardealul si România 
și Bănatul de mare. 

În România zice că era la un sat un arendaș grec, 
vestit de bănos. Pînă la el merse Dăianu cu șase ortaci ; 


1 Scumpie — bijuterie (n. ed.). 

el îmbrăcat domneşte, ca negustorii cei mari și ortacri 
lui îmbrăcaţi mocăneşte. Era toamna tirziu. Arendașul 
avea o turmă mare de porci, ţinuţi bine. Dăianu știa de 
aceasta, deci începu : 

— Domnule arendaș! Eu sunt negustor de porci. 
M-au îndrumat la dumniata unii cunoscuţi, spunîndu-mi 
că ai o turmă de porci de vînzare. De aceea venii, de ne 
putem uni din preț, să-ţi iau o grije din cap. 

Bucuria grecului ! Îndată lăsă să-i prindă caii la tră- 
sură şi merseră la pădurea cu ghindea, unde-i erau por- 
cii. Acolo se tîrguiră și-i plăti toţi în bani buni, de aur 
și de argint. Apoi a zis Dăian : 

— Acum, dumneata fii bun și lasă să aducă porcii 
în ogradă la dumneata și în deseară le dă o mîncare de 
cucuruz — parte pentru plată — iar pe noi ne conăcește 
pînă dimineaţă, că nu mai putem pleca acum, spre seară. 

Grecul s-a învoit bucuros. A lăsat de au dus porcii 
la el în ogradă, le-au dat o mîncare bună de cucuruz, la 
miînători le-a dat de cină și le-a arătat un șopru unde 
pot dormi, iar pe Dăianu l-a pus cu el la masă şi l-a 
culcat în casă cu el. Dar colo, într-o vreme, Dăianu s-a 
ridicat din pat, a deschis ușa și ortacii au intrat înlăuntru, 
au legat pe grec, i-au luat toţi banii și s-au cam mai 
dus. A doua zi aflară pe grecul legat bulz în pat, ci nevă- 
tămat. 

Căutat-au pe făptuitori cruciș și curmezis, prin toată 
țara, dar nu i-au putut afla nici urma. 

Dar Dăianu, pe cît era de fără milă cu bogatii, pe atit 
cra de milos cu săracii. 

Zice că odată mergea pe jos din Sibiiu cătro Sălişte. 
Era îmbrăcat ca un domn de cei bogaţi. Pe drum sc întil- 
neşte cu o biată muiere care mîna o vacă frumoasă, cu 
vițel. Şi se luă cu ea de vorbă : 

— Unde mergi, nană ? 

— La Sibiiu, domnule. Duc văcuţa asta, doară voi 
putea-o da. 

— Dar de ce-o vinzi? Doară nu-i bună đe lapte, or 
n-ai nutreţ s-o poți ierna ? 

— O, Doamne! Ba de lapte-i tare bună și nutret 
încă i-am adunat, dar cu ce să mîncăm lăptiserul ci? 
Am patru prunci, bărbatul mi-a murit, cucuruzele le-a 


bătut bruma între Sîntă-Mării, cît un brus! de mămăligă 
1 O bucată mică si tare de mămăligă (n. ed). 

n-am din ce mai face. Trebuie s-o dau cu cît voi da-o, 
să cumpăr bucate la prunci. 
` — Cât ceri pe ea ? 

— D-apoi n-oi cere mult. Numai șaizeci florini. 

-— Uite, muiere, eu îţi dau șaizeci florini dar acum 
nu am unde o băga, că acum îmi fac grajd. Fără, dum- 
niata du vaca acasă, o ţine bine și-i mînîncă lăptișorul, 
pînă voi trimite după vacă. O să-ţi scriu numele dumitale 
la mine în carte, iar pe ţidula vacii o să însemn numeie 
meu. Du-te cu ţidula la primărie, să însemne cui o aş 
dat ! lată, aici ai zece bănuțţi, cît trebuie să plătești la 
primărie. Dar să nu dai vaca pînă trimit după ea! 

— D-apoi, domnule, doară nu-s ţigan, să vînd o vacă 
la doi inși. 

Aşa, muierea întoarse cu vaca acasă, îi dădu de mîn- 
care și merse la primărie să scrie în ţidula vacii numele 
cumpărătorului. 

Primarul ia ţidula, cetește și prinde a rîde, apoi începe 

— Pe bună ai ieşit azi din sat, tu, muiere! 

— Dar cum așa, jupîne primar ? 

— D-apoi aşa, că tu ai vîndut vaca la Dăian cars 
scrie că să nu o vinzi cumva, să aibă copilașii lapte. 

Bucuria muierii ! Cum îi mai ierta din păcate și-i de- 
rea bine de la Dumnezeu ! 

Dar Dăianu era și poznaș. 

Odată, pe drumul dintre Sibiiu și Cristian, întîlneşte 
vreo patru vărari cu carăle încărcate cu var. Mergeau }a 
Sibiin. Dar ei erau cam beuţi. Deci, se dă cu ei în vorbă $ 

— Unde duceţi varul, oameni buni ? 

— În Sibiiu. 

— E vîndut cumva ? 

— Ba nu, că-l ducem de vînzare. 

— Atunci îl cumpăr eu. Cît var aveţi pe tuspatra 
carăle ? 

— O sută de mierțe. Cîte douăzeci și cinci pe un car. 

— Ce să vă dau pe mierţă ? 

— Cite cincizeci creiţari. 

— E bun varul ? Bine-i ars ? 

— Bine, domnule ! Mai bine nu se poate. 

— Cit se vine dară de o sută de mierţe ? 

— Cincizeci florini. 

— Bine! Iat-aci aveţi banii! Mergeţi numai și staţi 
cu carăle înainte la spitalul cel cătănesc, că eu vă ies 
înainte pe cărare, printre holde. 

— D-apoi, de ni-a întreba cineva cui am dat varul, 
ce să spunem ? 

— Să spuneţi că la doftorul cel mare, care-i mai 
mare la spitalul milităresc ! 

— Dumnezeu s-ajute la domnul ! 

— Să trăiţi! Vedeţi să vă-mbătați, să nu puteți 
descărca ! 

— Nu te teme, domnule ! 

Și s-au despărţit. 

Dăianul s-a dus în calea lui zicînd în frunză, cu pușca 
de-a umăr, iar vărarii s-au dus la Sibiiu, mulţămind lui 
Dumnezeu că le-a scos domnul cel bun în cale, care le-a 
plătit varul cum au cerut ei. 

— D-apoi, zise unul, e lesne să nu se țigănească la 
tîrg, că nu dă din punga lui. Din banii țării dă. 

— Așa-i de fost ! răspunse altul, dar și din banii ţării, 
alții atîta se mai ţigănesc și te descos, de ţi-e mai mare 
groaza. 

Colea pe la prînzișor erau cărăle dinaintea spitalului. 
Așteaptă oamenii, așteaptă, dar nu le vine nici un doftor 
să le jeie varul în seamă. Nu-i întreba nime, ce stau acolo. 
Ti se urăște așteptînd. 

— Ia-n intraţi careva și întrebaţi unde să descărcăm ! 

Intră unul, întreabă-n dreapta, întreabă-n stînga, ordi- 
nanţii nu le știu da nici un răspuns. În urmă intră căpi- 
tanul ce era șef peste spital, unde-l îndreptă ordinanţa. 
Tar acela le spuse aşa : 

— Dragii mei, pe seama spitalului numai eu cumpăr 
ce lipsește, iar acuma chiar, nu avem lipsă nici de un 
sdrob de var. Puteţi merge cu varul unde voiţi, și-l puteţi 
da cui l-a cere, că din partea spitalului militar nu veţi 
avea nici o imputare. 

— Dar ni l-a plătit domnul acela. 

— Tot atita! De vi l-a plătit, să fi venit cu voi, să 
vă arate unde să-l descărcaţți! Altcum, eu cred să aş- 
teptați pînă la două după amiazi; dacă nici pînă atunci 
nu va veni cumpărătorul, atunci mergeţi de înștiințaţi 
ła căpitanul orașului. 

Acum ştiu că le ieşi beutura din cap. Stau ca pe spini, 

bieţii oameni. Nu știau ce face, încătrău să meargă. Tre- 
cuse de amiazi. Seara se apropia şi nu le mai venea cum- 
părătorul varului, să le spună unde să descarce varul. În 
urmă, merg la căpitanul orașului şi-i spun ce-i şi cum. 
Acela-i ascultă pînă în capăt, apoi îi întrebă cum era 
domnul acela. Iar după ce i-au spus oamenii din fir în 
păr statura lui, el le zise aşa: 

— Faceţi cu varul ce-ţi voi! Îl puteţi vinde cui v-a 
da bani, că domnul acela nu v-a căuta-n veci, nici de 
bani, nici de var. Acela-i Dăianu. I-a plăcut a mai face 
o ștrengărie. 


* 


Iarna anului 1872 spre 1873 l-a apucat singur, fără 
ortaci, prin apropierea Sibiiului, unde se ținea mai cu 
drag. Conac avea la un țigan din Cacova. Acolo omora 
vremea peste zi, iar noaptea lua pe țigan cu sine și mer- 
gea de-și căuta cele de lipsă. Potecile munților erau în- 
fundate ; nu era modru? a străbate prin ele. Deci mer- 
gea pe la cei avuți din satele mai apropiate. Nu le fă- 
cea nici un rău, ci cerea merinde și beutură. Și toți îi dau 
pîni, burdufuri de brînză, cărnuri de porc şi-i umpleau 
plosca de vinars. El nu le făcea nimica; ei nu mai fă- 
ceau vorbă pentru așa lucru puţin. 

Odată, cam de cătră primăvară, iar s-a dus Dăianu cu 
tiganul pînă în Săliște, la un popă bogat, care i-a omenit 
cu mîncare și beutură, le-a umplut plosca cu vinars şi de- 
sagii cu merinde și cînd se omizia?2 de ziuă și-au luat 
rămas bun şi au plecat. Colea, cînd răsărea soarele, c: 
se apropiau de Cacova. Era o zi senină și lui Dăianu îi 
era sete, după vinarsul ce beuse. Deci, zice cătră ţigan : 

— Mă, hai să bem apă din părăul ăst limpede ! 

— Nu mi-e sete, răspunse ţiganul, fără tu — dacă 
vreai — poţi bea, că eu te aștept. 

Și pune țiganul desaga cu merindele jos, iar Dăianu 
se lungește lingă părău, să-și plece capul, să bea apă. 
Cînd bea el mai pe ticneală, numai aude îndărătul lui: 
pof! Și ca un fulger îl străbate prin tot trupul. Numai 
atita a putut striga : 

— M-ai mîncat, cioară ! Dumnezeii tăi! Dar roagă-te 
la Dumnezeu să mă ia dracul, că de scap cu zile, nici un 


1 Putinţă, chip, mod (n. ed.). 
2 A se omizi — a se crăpa de ziuă (n. ed.). 

țigan nu mai scapă de miînile mele : la toţi le sucesc gru- 
mazii, ca la puii cei de cioară ! 

Dar ţiganul se făcuse iepure. Fugea mincînd pămîn- 
tul. Nici desaga cu merindele nu o luase și rău ce-i pă- 
rea, Doamne, după prescurile cele multe și bune și după 
dărabele cele mari de slănină, ce erau în desagă ! El mer- 
se aţă la primărie și înștiință, drag Doamne, că el a pușş- 
cat pe Dăianu, colo, la părăul cela. Dar primarul, om cu- 
minte, numaidecît își făcu socoteala: „Hm! Tiganul a 
fost la furat cu Dăianu. Acum, după ce s-a săturat, fara- 
onul vrea să pună capul celui ce l-a hrănit. Ba încă trage 
nădejdea că va căpăta şi suta de florini de la Sibiiu, care 
era pusă pe capul Dăianului. Dar se poate culca p-acea 
ureche.“ 

Deci porunci numaidecît să pună doi cai la o sanie 
şi sc urcă în ea primarul cu doi jurați şi suiră și pe ți- 
gan, să le arate locul unde a lăsat pe Dăianu. 

Acum să fi văzut necazul! 

Tiganu da să se codească, că nu poate, că-i bolnav, 
că l-a apucat spăriatul de groaza Dăianului, ba că a ui- 
tat si calea de frică, dar nu-i folosiră nimic. Primarul po- 
runci la juraţi : ; 

Logaţi-l bulz și dați cu el în șireglă!! 

Asa au dus pe ţigan pînă la faţa locului, unde zăcea 
Dăianu într-o baltă de sînge și lîngă el ciesaga cu me- 
rinde și un piștol aruncat. Dăianu pierdu mult sînge. Era 
slab și nu se putea ridica. Deci, l-au pus jurații în sanie, 
pe paie, și l-au învălit cu cojoacele, apoi au mers numai 
în pas pînă la Săliște, unde au predat pe Dăianu și pe 
țigan, în seamă la judecătorie. Pe atunci era jude la ju- 
decătoria de cerc din Săliște unul cu numele Maxim, iar 
acţișor era unul cu numele Troancă. Medic era doctorul 
Pascu, de origine din Salva, de lîngă Năsăud. Acesta era 
medic de regiment în pensiune. 

Dăianu dară era prins și bolnav. Dar fiind atît de 
bolnav nu au pus fiare pe el, ci îl ţineau cu mare îngri- 
jire, să se poată vindeca, doară va putea scoate de la el 
lămuriri despre toate faptele lui. Dar vindecarea era ane- 
voioasă, că pistolul cu care l-a pușcat fusese încărcat cu 
alice şi acelea străbătură şalele şi partea stingă a foa- 
lelui. În fiecare zi îi scotea doctorul cîte una-două alice, 


1 Lădoi, targă (n. ed.). 


care le afla. Tăia în carne pînă da de ele. Dureri mari 
suferea bietul Dăianu, dar nu zicea nimic, numai crișnea 
din dinţi şi gemea : 

— Dumnezeul lui de ţigan ! 

Odată zise doctorul că toate a scos alicele, altele nu 
mai sînt. Cel puţin el nu mai află. Dar Dăianu răspunse 
că trebuie să mai fie. Apoi ceru să-i dea cureaua lui de 
la cioareci. Şi i-a dat-o. Şi s-a strîns cu ea pe din jos de 
foale şi şi-a ţinut nările nasului cu degetele și cu palma 
şi-a astupat gura şi așa s-a umflat odată de au mai ie- 
şit două alice din el. Atunci a răsuflat una din greu : 

— Așa se scot acestea, domnilor. 

Și toţi s-au mirat, cîți au văzut acest lucru. 


Din minuta aceea, Dăianu se afla mai bine. Pe zi ce 
mergea prindea putere. Acum începură a-l lua la proto- 
col, a-l întreba cîte toate. În fiecare zi îl ispiteau cîte 
un ceas-două. El spunea multe de toate : cîte drepte, cîte 
nedrepte. 


Într-o zi, cînd ieşea de la ascultare să intre în chilia 
lui, prinse a bate roata prin curte. Şi era o zi frumoasă 
de primăvară. Judele n-are ce lucra, îi face imputare : 

— Hei, Dăiane ! Pin-acum te țineam slobod, ca pe un 
bolnav, dar mă tem că vom fi nevoiţi să te legăm, că tu 
încă-i face o bazaconie și ti-i cam mai duce. Și-l puse 
în fiare, iar la uşa chiliei lui puse doi păzitori, că pînă 
într-aceea nu fusese decît unul. Accasta era într-o zi se- 
nină, cătră sfîrşitul lui aprilie. În chiliuța unde cra în- 
chis Dăianu nu se afla nimic, decît un pat, o masă şi o 
cofă cu apă. Seara i-au dat cîteva bucăţi de lemne, să-și 
facă foc, iar păzitorii se preumblau p-afară, pe dinain- 
tea uşei lui. Afară era lună de se vedea ca ziua. Atunci 
își gîndi Dăianu să scape. Şi a scăpat. Și iată cum! 

Uşa lui era închisă şi cheia era la păzitor. Zarul ușei 
era înlăuntru, că înlăuntru se deschidea şi uşa. Deci el 
luă de pe cofă cele două cercuri de fier, le înfierbîntă 
în foc pînă erau roșii, apoi le luă unul de unul cu cleş- 
tele de la foc şi arse cu ele uşa jur-împrejurul zarului, 
pînă se deschise singură. Atunci, spre mirarea lui, văzu 
că puştile păzitorilor erau răzimate de uşă. El le apucă 
repede şi zise păzitorilor : 

— Care face vorbă e mort! 

Ceia înlemniră. Iar el, cu o săritură fu peste păla- 


nul ! cel înalt în grădină și de acolo în tufiş. Acum mai 
ajungă-l cine poate ! Toată tufa da sălaș. 

Dimineaţa aflară o pușcă în grădină, iar pe masă a- 
flară scris cu cărbune: „Dăianu s-a duuus*! Din mi- 
nuta aceea nu l-au mai văzut domnii de la judecată, nici 
păzitorii închisorii. Oamenii din satele vecine spuneau 
că l-au mai văzut. Unii susțineau că trăiește prin moara 
de hîrtie cea părăsită, din Orlat. Alții spuneau că-i prin 
Gura rîului, iar ciobanii spuneau pe la Rusalii, că l-au 
văzut prin munți și că a fost şi pe la stînile lor. Destul 
că iar intrase groază în oamenii bogați !... 


Ion Pop-Reteganul, Din Tara Hațegului, p. 30—48. 


[CÎND ERAM EU HAIDUC] 


Cînd ieram io haiduc, băgam pă boieri în draci. Cin 
iera luna la amiaz, mă puneam cu bolovani pă polata 
căști, si boierii tremura dă frică cin’ tunam? la iei în 
casă. La unu, Niculaie Bădoi, am găsit poli şi n-am pu- 
tut să-i duc. Era unu-n Cărbunești șî mi-a dat șaizăci 
dă mii dă poli, două puști ş-un pistol. M-am dus la Tîr- 
gu-Jiu la unu Bărbucean; l-am găsit cu calu pin obor 
și i-am zis 1! 

— De tine doream, domnule Bărbucene. 

— Da ce-ai cu mine? 

— Să mă-mprumuți și pă mine. 

— Dă mulţ bani ? 

— Cît oi putea duce eu în cîrcă. 


Cărpinişu — Ion Făsui, 86. 


„Graiul nostru“, vol. I (1906), p. 19. 


1 Pălan — gard, împrejmuire (n. ed.). 
2 Intram (n. ed.). 


DIN LEGENDELE TOPONIMICE 
CARE CUPRIND UNELE RELAȚII 
ISTORICE! 


DRAGOŞ-VODĂ 


Dragoș-vodă era un român deștept și voinic din Ma- 
ramureş. El era un bun vînător și-i plăcea să străbată 
pădurile, ca să ucigă fiarele sălbatece. Într-o zi se porni 
la vînătoare cu haită de cîini. Apucă prin niştre codri 
mari ; umblă cît umblă și cîinii dibuiră, în sfîrșit, un 
taur sălbatic cu niște coarne tare încovoiate si cu o 
barvă stufoasă. Era un bour sau un zimbru, adică un 
fel de fiară puternică și mare ce nu se mai găseşte acum 
prin țară la noi. Câinii luară la goană pe acel bour care 
fugea ca turbat prin codri și părea că are aripi la picioare. 
Dragoș-vodă alerga și el călare în urma haitei de cîini, 
cari lătrau toţi de urlau pădurile. 

Astfel fugiră cu toţii o zi și o noapte, fără ca să se 
oprească. Bourul fugea tot mai repede, iar ciinii, cîte u- 
nul-unul, cădeau morţi de oboseală. Numai o cățea mai 
rămăsese, care nu se lăsa de fugă și p-aci, pe-aci era să 
ajungă pe bour. Dar fiara, sosind la malul unui riu mare, 
se repezi în apă ca să treacă girla înot. Căţeaua se a- 
runcă și ea în apă, dar puterile nu o mai ţinură; ca se 
zbătu din răsputeri, pînă ce deodată se afundă în valuri 
și se îneacă. Dragoș sosi și el acolo și, văzînd pierzania 
bietei căţele, azvirli după bour ghioaga sa cea ţintuită 
cu cuie de fier. Ghioaga izbi fiara drept în croștet și 
apa rîului se roși de sîngele ei. Atunci Dragoș prinse bo- 
urul, îi tăie capul și-l luă cu sine, ca un semn de iz- 
bîndă. 

1 Legendele toponimice incluse în acest volum reprezintă mutt 
prea puțin din ceea ce ar putea fi grupat în cadrul aarațiunilor 
explicative cu această temă. Am recurs numai la cîteva, pentru 
a atrage atenţia asupra însemnătăţii lor istorice, cîtă vreme oferă 
date preţioase despre atmosfera socială a timpurilor la care se 
referă (n. ed.). 

Dragoș se făcu stăpîn pe ţara unde se petrecuse a- 
ceastă vestită vînătoare. Girlei în care se înecase vred- 
nica lui cățea îi dete numele de Moldova, fiindcă pe că- 
ţea o chema Molda ; și toată țara dimprejur, luă numele 
girlei, iar semnul noii domnii din Moldova fu capul bo- 
urului ucis în apa Moldovei de viteazul Dragoș. 


A.R. Budacov, Legende din istoria românilor, p. 3—4 


DRAGOS-VODÂ! 


Zice că dintru început Dragoș-vodă era domn și stă- 
pînitoriu peste Maramureș. Mai pe urmă, însă, avînd 
foarte multe și mari neplăceri, neajunsuri și daune de 
suferit din partea ungurilor, precum și a altor limbi stră- 
ine și dușmane, cari voiau numaideciît să-i schimbe le- 
gea şi să-i răpească moștenirea străbună, s-a hotărît să 
părăsească țara strămoșească, să treacă peste munți în păr- 
țile noastre şi apoi să se așeze aice pentru totdeauna. 

Dar fiindcă ţările dincoace de munți, adică Bucovina, 
Moldova și Basarabia de astăzi erau pe timpul acela cer- 
cetate și cutreierate în lungiș și curmeziş de către o 
mulţime de popoare străine și barbare, cari ca niște lă- 
custe nesățioase veneau din părțile răsăritene, de-aceca 
și Dragoș-vodă, necunoscîndu-le pînă atunci cît de mari 
sînt, cum arată și ce feliu de oameni locuiesc într-în- 
sele, a voit mai întîi să le cerceteze și să se încredinţeze, 
ori de-i va fi cu putinţă a le cuprinde și a le stăpîni, și 
abia după aceea să descalice într-un loc, care-i va veni 
mai bine la socoteală. 

Și ca întreprinderea lui să nu fie bătătoare la ochi, 
ca înverșunații și neîmpăcaţii săi dușmani să nu prindă 
de veste despre ceea ce voiește el să facă și să-i zădăr- 
nicească apoi întreg planul ce și l-a fost făcut, a che- 
mat într-o zi la sine pe toţi sfetnicii și mai-marii oști- 


L] 

' Cum se poate observa din materialele provenite din cule- 
gerile lui Simion Florea Marian, cultura latinistă, istorico-arheo- 
logică, teologică a acestuia, n-a putut rămîne fără urme asupra 
operei pe care ne-a dat-o. Abundenţa de detalii contravine însă, 
flagrant, atmosferei specifice legendare pe care, în loc de a o 
susține astfel, o alungă (n. ed.). 

lor precum și pre mulţi boieri și alți bărbaţi aleși cari 
aveau aceleași dureri și erau de-aceeași părere cu dîn- 
sul şi cu aceia s-a pus apoi la cale, cum și în ce chip 
să iscodească ţara care avea de gînd să o cuprindă. 

Și după ce s-au adunat toţi cei chemaţi la un loc și 
s-au sfătuit mai multe oare, ce și cum să facă ca s-o 
scoată mai bine și cît mai degrabă la capăt, se-ntoarseră 
pe-acasă, prinse fiecare a se pregăti cu cele trebuin- 
cioase de drum și cînd fură acuma gata de pornire, ie- 
șiră cu toţii în chip de vînătoare din țara lor și, apu- 
cînd spre răsărit, deteră să treacă dincoace de munți. 

Dar fiindcă pe timpul acela partea despre apus și 
miazănoapte a Moldovei, adică munţii Bucovinei de as- 
tăzi erau mai toţi pustii, de-aceea Dragoș-vodă si to- 
varășii săi, vrînd-nevrînd, cutreierară mai multe zile de-a 
rîndul cei mai înalți munţi despre Maramureș, precum : 
Bratila, Fluturica, Iedul, Tapul, Lucina, Tătarca, Opci- 
oara, Diîrmocsa, Dadul, Manaila, Lefele, Senatorii, Ora- 
ta, Botoșul Mare, Botoșul Mic, Runcul şi Runculeţul, 
fără să deie prestre un singur suflet de om care să le 
arate vreun plai și să le spuie pe unde ar putea mai les- 
ne și mai degrabă ieși la ţară 

La vreo cîteva zile, însă, de cutreierare și zbuciumare 
încolo și-ncoace, şi anume tocmai cînd nu mai puteau de 
osteniți şi vlăguiți ce erau şi nu știau încotro s-o mai 
apuce și ce să mai facă, iată că Cel-de-sus le scoate îna- 
inte un săhastru cucernic care ieşi din desișul unei pă- 
duri. 

Dragoș-vodă, cum îl vede, bucuria lui !... Se duce drept 
la diînsul, îi dă bună ziua, îi spune cine-i, de unde-i 
și ce caută și apoi îl întreabă: ori de nu știe el vreun 
plai sau vreo potică care duce spre ţară? 

Săhastrul îl măsură mai întîi cu privirea din cap 
pînă-n picioare, apoi văzînd că atît el cît și tovarășii săi 
sînt foarte obosiţi, nu-i dete răspuns la întrebare, ci le 
făcu semn tuturora ca să meargă după dînsul pînă într-o 
poieniţă care se afla din întîmplare în apropiere, zicînd 
că acolo le va spune ceea ce are de gînd să le spuie. 

Atît Dragoș cît și tovarășii săi nu se puseră de pri- 
cină, ci, urmînd cucernicului săhastru care plecase îna- 
inte, se duseră pînă în poiana arătată şi-acolo se pu- 
seră cu toţii pe iarbă, ca să se odihnească. 


1 La cîmpie (n. ed.). 

După ce au stat, acuma cît or fi stat, pe locul unde 
s-au fost pus și după ce s-au odihnit puţintel, zise să- 
hastruul : 

— Dacă aveţi de gînd numaidecit să vă coborîți spre 
ţară, atunci să nu umblaţi ca pînă acuma, horhăind în- 
colo și-ncoace prin munţi, căci numai degeaba vă pier- 
deţi timpul, ci să luaţi bine sama și să urmaţi sem- 
nului ce vi se va arăta și care v-a duce spre răsărit ; nici- 
decum însă să nu vă luaţi după semnul ce vi se va ivi 
spre apus, spre miazănoapte ori spre miazăzi, căci a- 
tunci nu veţi ieși bine la capăt! Și acuma, Dumnezeu 
să vă binecuvînteze și să vă împlinească toate dorin- 
tele ! 

Și rostind săhastrul cuvintele acestea, se porni înco- 
tro era îndreptat. 

Dragoș-vodă îi mulțămi din toată inima pentru sfa- 
tul ce i l-a dat și, luîndu-și rămas bun de la dînsul, se 
porni asemenea în cale-i. Și mai îmblînd el dimpreună 
cu tovarășii săi cît timp va mai fi îmblat, prin munţii 
de prin apropiere, iată că se ivește dintr-o smidă! un 
cerb cu 12 coarne, care porni îndărăpt, spre apus; de 
altă parte sare un vier sălbatic, dintr-o sihlă, și înce- 
pînd a grohăi apucă spre miazănoapte ; și iarăși din altă 
parte se arătă un pluton? care prinse la fugă spre amiazi. 
În urmă se ivește un bourel murg cu trei stele în frun- 
te, care-și luă cursul spre răsărit. 

Dragoș-vodă, căruia i se-ntipărise bine în minte sfa 
tul ce i l-a dat săhastrul, care sălbătăcime, cum o ve- 
dea, o lăsa să se ducă în treabă-și. Cînd dete însă cu 
ochii de bourelul cel cu trei stele în frunte, atît el, cit 
și tovarășii săi se ținură lipcă de dînsul, ca să nu-l piar- 
dă din vederi, urmărindu-l necontenit, atît pe vîrfurile 
munţilor celor mai înalți, cît și prin prăpăstiile cele mai 
adînci și mai primejdioase ; atit prin văgăuni și vîlcele, 
cît și prin poieni şi preluci, pînă ce ajunseră la apa 
Moldovei. 

Aice, fiind bourelul pre care îl urmăreau ei foarte 
ostenit și asudat de fugă, se aruncă deodată în valurile 
cele repezi și limpezi ca lacrima ale apei acesteia, și cît 


1 Pădure tînără și deasă (de molift, jnepeni) (n. ed.). 
2 Varietate de cerb (n. ed.). 
3 Prelucă — Poiană mică într-o pădure (n. ed.). 

ai bate în pălmi se făcu nevăzut, ca şi cînd ar fi intrat 
în pămînt. 

Dragoş-vodă și tovarășii săi, pierzîndu-l din ochi şi 
nemaiputîndu-i da de urmă, cugetară că a apucat pe linia 
apei în jos și de-aceea merseră și ei o bucată bună de 
loc la vale, alăturea cu Moldova, pînă ce ajunseră într-o 
poiană răsfăţată şi frumoasă de pe malurile acestui rîu. 
În poiana aceea apoi, fiindcă înnoptase acuma hăt-bi- 
nișor şi nu puteau merge mai departe de întuneric și 
osteniți ce erau, se opriră locului ca să miie. 

Iată însă că în revărsatul zorilor, cînd le era som- 
nul mai dulce, se aude un muget străbătător de bour, 
în partea despre miazănoapte și amiazi. 

Dragoş-vodă, cum îl aude, cugetînd că e bourul după 
care s-au fost luat în ziua premergătoare, sare drept 
în picioare, deşteaptă și pre ceilalți inşi şi se pornesc 
apoi iarăși cu toții în partea aceea, în care se auzise mu- 
geiul bourului, adică pe apa Moldovei la vale, şi mer- 
seră timp de mai multe oare, pînă ce deteră într-o si- 
hlete * mare, care se afla în capătul despre miazănoapte- 
apus a Cîmpulungului de astăzi. De aice, auzind iarăși 
mugetul bourului dincolo de apa Moldovei, apucară în 
mîna stîngă, trecură Moldova de cealaltă parte, se suiră 
pe Isvorul sau Părăul Morii, la deal, pînă ce ajunseră la 
Curmătura Feredeului ; de-aice apucară pe coama mun- 
telui Feredeul în sus şi merseră pînă ce ajunseră mai 
pînă în vîrful acestuia. Aice, stînd puţin locului și po- 
posind, iată că li se arată iarăși un bour, care venea des- 
pre muntele Păușa și care li se păru că e același ce-l pier- 
dură din videri în sara zilei premergătoare. 

Dragoș-vodă, cum îl zăreşte, mînios că l-a purtat cine 
ştie pe unde, pune arcul la ochi și dă să-l culce la pă- 
mînt. Însă bourul în aceeași clipă face în dosul unui pal- 
tin înalt și gros și să te cam mai duci la fugă spre răsărit! 

Dragoș-vodă şi ceialalți inși se ieu repede după dis- 
sul, ca să nu-l scape și de astă dată din videri, urcă și 
coboară ca săgeata mai multe dealuri și dimburi, pînă 
ce ajung aproape de un părău care curge drept spre ră- 
sărit și la care, fiind bourul prigonit foarte însetat, se 
opri puțin ca să sorbească vreo cîteva guri de apă. Ur- 


1 Pădure deasă de copaci tineri, drepţi, subțiri şi cu crengi 
puține (n. ed.). 

măritorii săi, care s-au fost împrăștiat unii în dreapta și 
alții în stînga, se opresc asemenea, îl încunjură din toate 
părțile, întind arcurile și, cît ai clipi din ochi, îl culcă 
la pămînt. Dragoș-vodă, cum îl vede că a căzut jos şi 
nu se mai clintește din loc, bucuria lui, se repede de- 
grabă la diînsul, să-l vadă cît e de mare și de gras. Dar 
cînd ajunge la starea locului, dă, spre cea mai mare mi- 
rare a lui, că sălbătăcimea săgetată nu e bour, după cum 
crede el, ci un simplu bou sălbatic. Deci întorcîndu-se 
cătră tovarășii săi, carii asemenea alergase ca să vadă 
sălbătăcimea răpusă, zise într-un ton cam supărăcios : 

— Bată-l pîrdalnicul să-l bată 1... Acesta nu e bour, 
ci bou sălbatic! Şi fiindcă e bou, Bou să se numească 
de-acum înainte şi locul acesta, unde a fost săgetat! 

Şi cum a spus Dragoş-vodă, aşa s-a și întîmplat, căci 
atit părăul din care a băut boul cel sălbatic apă, cît si 
locul unde a fost el săgetat, din momentul acela Boul 
li-a rămas numele, și tot așa se numesc și-n ziua de as- 
tăzi. 

După aceasta porunci Dragoş-vodă la vreo cîţiva fe- 
ciori voinici să taie vro cîțiva brădani tineri, să facă un 
fel de leasă dintr-înșşii, să ieie boul săgetat, să-l puie pe 
leasa aceea, să-l ridice pe umere şi să plece apoi cu toţii 
mai departe, pînă ce se vede, căci apropiindu-se soarele 
spre apus, și fiind locul acela foarte sălbatic, nu voi să 
rămiie şi să miîie acolo. 

Feciorii, cît ai bate în pălmi, făcură ceca ce li se 
spuse și apoi se porniră cu toţii mai departe, la vale, pe 
țărmurile părăului lîngă care a fost boul cel sălbatic să- 
getat. 

Ajungînd la Gura-Boului, care trecea alăturea cu 
munţii Senatoriul și cu Runcul-Boului și se revarsă în 
Moldoviţa, trecură de iastalaltă parte și apucară apoi pe 
țărmul stîng al Moldoviței în jos și merseră pînă la Gu- 
ra Dragoşei, care curge din munții despre răsărit și se 
revarsă în dreptul muntelui Scăuelele, asemenea, în Mol- 
doviţa. Aice, văzînd ei că dacă s-ar duce mai departe, 
la vale, ar merge mai mult spre amiazi şi nu, după cum 
le-a fost spus săhastrul, spre răsărit, stătură locului, se 
odihniră puțin și apoi, după ce dete locului acestuia nu- 
mele de Popasul lui Dragoș, apueară pe părăul la care 
au fost ajuns, în sus, și în mai puțin de trei pătrari de 

oară ajunseră într-o cîmpie largă şi frumoasă care se-n- 
tindea pe de-o parte și pe de alta a părăului acestuia. 

În cîmpia aceea plăcîndu-i foarte mult, atît lui Dra- 
goş-vodă, cît și tovarășilor săi, hotărîră să se oprească, 
să steie un timp mai îndelungat și să se odihnească, căci 
alergăturile și sbuciumările din zilele trecute le sleiră 
mai toate puterile. 

Și cum au hotărît, așa au şi făcut. Își aleseră un loc 
mai larg și mai îndemînatic, și fiindcă soarele începuse 
acuma a se ascunde după piscurile munţilor, unii se apu- 
cară să doboare niște ciungi ca să facă foc, alţii se puse 
să jupească boul ce-l adusese cu sine, și iarăși alții în- 
cepură a tăia feliuriți brădani, făgani, precum şi alți 
copăcei, și a face dintr-înșii un fel de lagăr. Şi așa, în 
scurt timp, lagărul era făcut gata, focul aprins, boul jupit 
şi carnea lui pusă pe cărbuni ca să se frigă. 

Însă pînă a se frige carnea, unii dintre dînşii, mai 
sprinteni și deprinși cu pescuitul, bucăţeliră un ciung 
uscat ca sfarocul, făcură — cît ai scăpăra dintr-un am- 
nar — mai multe fachii! dintr-însul, aprinseră fachiile, 
se duseră la părăul cel limpede ca lacrima din apropie- 
re, şi începură a pescui. Și n-a trecut mult timp la mij- 
loc și se-ntoarseră c-o mulțime de pești îndărăgt, pre- 
cum : păstrăvi, lostoce, lipeni, mrene, cleni şi ochene, de 
cari era bucșit părăul, căci se vede că pînă atuncea nime 
nu îmblase pe acolo, ca să prindă pești. Ajungînd la la- 
găr, cinătuind? peștii, îi puse și pre aceștia pe jăratic, 
ca să se frigă. 

După ce s-au fript peștii și carnea de-ajuns, scoaseră 
pînea și ploscele cu vin ce le-au fost luat cu dînșii cînd 
s-au pornit d-acasă și începură a mînca, a bea și a se 
veseli. Iară după ce au mîncat, au băut și s-au veselit 
de-ajuns, fiind acuma hăt tîrziu, şi ei osteniți și somno- 
roșşi, puse Dragoș-vodă pre vreo cîțiva inși mai sdra- 
veni să steie de strajă, iar ceilalţi se culcară și nu s2 
sculară pînă a doua zi la prînzul cel mare. 

A doua zi, după ce s-au deșteptat şi după ce fiecare 
s-a spălat în apa cea curată și răcoritoare a părăului din 
apropiere şi s-au închinat lui Dumnezeu, Dragoş-vodă 
se puse în cale cu tovarășii săi să cerceteze locurile de 


1 Fachie — făclie (n. ed.). 
2 A cinătui — a scoate măruntaiele și a curăți (de obicei 
păsările ce urmează să fie fripte) (n. ed.). 

prin împrejurime și abia după aceea, adică după ce le 
va fi cercetat pre toate și le va fi văzut singur cu ochii 
săi, să plece mai departe, mai degrabă nu. 

Şi în ziua aceea, lăsînd pre vro cîțiva inși de pază 
lingă lagărul ce l-au făcut în seara zilei premergătoare, 
toţi ceilalți, în frunte cu Dragoș, plecară pe ţărmul Dra- 
goşei de sus și se duseră pînă la obiîrșia acesteia, adică 
pînă la Poiana Mărului, de pe culmea căreia cînd e timp 
senin şi frumos, se pot vedea nu numai munții din îm- 
prejurime, ci şi o parte bună din șesul despre răsărit, 
care se-ntinde pînă la apa Sucevii. De aice se-ntoarse 
îndărăpt cutreierînd mai toate văile, dealurile și munții 
care se-ntind de-a dreapta și de-a stînga Dragoșei, pre- 
cum:  Macrișul, Bîtca Macrișului, Bobeica-Frumosului, 
Smidovaticul, Fusa, Lupoaia, Cucureasa și Arșiţa Ta- 
nului. Și abia pe la înserate se întoarseră îndărăpt. 

A doua zi apucară pe apa Moldoviței în sus și tre- 
cînd pe locul unde se află satul de astăzi Vatra-Moldo- 
viței, și unde mai tîrziu Alexandru-vodă cel Bun făcu 
o monăstire, merseră pînă aproape de obirșia Moldoviței, 
adică pînă nu departe de Ardgel, și cercetară dealurile, 
munții și văile care se-ntind de-a dreapta și de-a stînga 
acestui rîu, precum Ionul, Ciocanul, Dămăcușa, Vulca- 
nul, Bouleţul, Măgura, Strigoiul, Pietrosul, Făgeţelul şi 
mulți alţii, de ale căror nume nu-mi mai pot aduce 
acuma aminte. 

A treia zi apucară pe apa Moldoviței la vale, mer- 
seră pînă pe locul unde se află satul de astăzi Frumo- 
sul, și începură a cutriera dealurile și munții de prin 
împrejurimea acestuia, pînă spre Poiana-Micului, pre- 
cum : Arșicioara,  Higa,  Arsura, Comarnicul, Rotunda, 
Dealul-Bradului şi Dealul-Mărului. 

Iată însă că tocmai cînd ajunseră pe muntele Bobeica 
și voiau acum să se întoarcă îndărăpt de unde s-au pornit, 
li iesă înainte iarăși un bour cu trei stele în frunte, ca 
și cel dintii, care cum dete cu ochii de dinșii, o şi rupse 
la fugă în jos, spre răsărit. 

Dragoș-vodă şi tovarășii săi, cum îl zăresc, deauna 
se şi ieu după dînsul, îl urmăresc cînd în dreapta, cînd 
în stînga, cînd spre răsărit, cînd spre miazăzi, pînă ce 
ajung pe ţărmul cel drept al părăului Homorul, ceva mai 
la vale de Monăstirea Homorului de azi. Aice, nemai- 

putînd fugi bourul de ostenit și asudat ce era, îl strim- 
toresc din mai multe părți și-i curmă viaţa. 

— Locul acesta se va chema de-acum înainte Bouri, 
spre aducere aminte de bourii carii i-am urmărit pînă 
aicea! — strigă Dragoș plin de bucurie, după ce s-a 
apropiat de dinsul și s-a încredințat că într-adevăr: e: 
bour și nu bou sălbatic ca cel ce îl săgetase cu vreo 
cîteva zile mai 'nainte. 

Şi de-atunci şi pînă nu de mult, Bouri s-a și numit 
atît locul acesta cît și un părăuaș care se revarsă în 
Homorul şi la gura căruia a fost bourul săgetat. De-un 
timp încoace însă, unii neștiutori și nepăsători de numi- 
rile străbune şi mai cu samă veneticii străini, adică 
Taișpinii 1, carii locuiesc în acest loc, au început a-l numi 
Bori. 

Şi-acuma, după ce au săgetat bourul și botezară cu 
numele lui locul unde i-au curmat firul vieții, îl luară 
vro cîțiva feciori zdraveni, pe niște pari, și se-ntoarseră 
apoi cu toţii îndărăpt, de unde s-au pornit în demineaţa 
zilei aceleia. Și cum ajunseră la starea locului, începură 
iarăși, ca și-n ziua întîia, a mînca, a be și a se veseli 
pînă cătră miezul nopţii. 

Și așa petrecură ei mai multe zile de-a rindul, parte 
pe cîmpia cea întinsă şi frumoasă, unde și-au fost făcut 
lagărul, cînd au ajuns în aceste părți, parte cutrierînd 
și cercetînd munţii şi văile de prin împrejurime şi vi- 
nînd sălbăticimile ce le ieșeau în cale. 

În același timp însă, cît a petrecut Dragoș-vodă cu 
soții săi pe cîmpia unde și-au rădicat lagărul, au făcut 
ci şi o fîntînă sub poalele unui deal pe care avea Dra- 
goș-vodă mare plăcere de-a se sui, mai ales demineața. 
pe la răsăritul soarelui și a privi de acolo în toate păr- 
tile. De-atunci s-a numit fîntîna aceea : Fîntîna lui Dra- 
goș şi tot așa se numește ea și-n ziua de astăzi, măcar 
că acuma nime nu poate bea apă dintr-însa, pentru că 
în anii din urmă s-a risipit și s-a astupat mai cu totul. 
Iară dealul, sau mai bine zis coasta, sub poalele căreia 
s-a făcut fîntîna aceea, s-a numit dintru început Dealul 
lui Dragoș, mai pe urmă însă au început oamenii a-t 
numi Dealul sau Coasta Dragoșii. 

Tot după numele lui Dragoș s-a numit de atunci în- 


1 Taispin — Deutsch — Böhme (german din Bohemia), 

coace și cîmpia unde și-a așezat acesta lagărul său: 
Cîmpul sau Cîmpia lui Dragoș, iară părăul de-a lungul 
căruia se-ntinde această cîmpie s-a numit Dragoşa şi tot 
aşa se numește cel și astăzi. Cîmpul sau cîmpia lui Dra- 
gos însă s-a schimbat mai pe urmă în Cîmpul sau Cim- 
pia Dragoșii. 

Și după ce a petrecut Dragoş-vodă cu oamenii săi mai 
multe zile și nopți în lagărul de pe cîmpul despre care 
ni-a fost pînă acuma vorba, s-au rădicat cu toţii și au 
plecat mai departe pe Dragoșa în sus și merseră pînă în 
Poiana Mărului. De-aice, cîrnind spre miezul nopții, se 
duseră mai departe pînă ce se apropiară de munţii de pe 
malul drept al Suceviţei. Aice, dînd iarăși de-un părău 
care se revarsă în Suceviţa și fiind foarte obosiţi de 
drum, se opriră într-o prelucă de pe malul acestui pă- 
rău, se odihniră puțin și după aceca porniră iarăși mai 
departe, la vale, pe părăul acesta, care, de cînd a poposit 
Dragoș și cu oamenii săi lîngă dînsul, s-a numit și se 
mai numește încă și astăzi : Dragoșinul ; iară muntele pe 
lîngă care curge acest părău, Piciorul și Dealul Dragoși- 
nului. 

Ajungînd la Gura-Dragoșinului, apucară pe malul Su- 
ceviței în jos și nu steteră mai mult locului pînă nu 
ajunseră în marginea despre răsărit a munţilor, adică 
pe locul unde se află în timpul de față satul Marginea. 
Aice steteră iarăși locului și poposiră. 

După ce s-au odihnit și aici de-ajuns, se porniră iarăși 
mai departe, tot spre răsărit, pînă ce ajunseră în par- 
tea despre apus a satului de astăzi Volovăț, și anume, pe 
dealul care se numește Arşiţa. Ajunși aice se puscră iarăși 
în cale să stoeie mai multe zile, ca și-n Cîmpul lui Dra- 
gos de lingă Dragoşa, şi să cerceteze cu deamăruntul 
locurile de prin prejurime. 

Și cum se hotărîră, făcură și aice un lagăr. 

Sfirșind lagărul de făcut, așeză Dragoș-vodă străji, 
jur împrejurul lui, iar el și cu ceilalți tovarăși ai săi, 
adică cu sfetnicii, căpitanii oștilor și alţi boieri şi fii de 
boieri carii veniră cu dînsul, după ce cinară şi se ve- 
seliră plini de bucurie că au ieșit cu ajutorul lui Dum- 
nezeu la țară, se puseră ca să se odihnească. 

A doua zi dimineaţă, cum se sculară, trimise Dra- 
goș-vodă pre trei inşi dintre cei mai aleși, mai iscusiți 
si mai viteji căpitani, în părţile de prin apropiere, ca 

să iscodească ţara în care au întrat și anume, pre 'unut 
spre amiazi, pre al doilea spre miazănoapte, iară pre al 
treilea și pre cel din urmă spre răsărit. 

Cei doi căpitani dintii, după ce merseră în părțile în 
care li s-au spus și după ce cutrierară timp de mai multe 
oare, adică pe cît li-a fost cu putinţă, locurile pe unde 
trecură, se-ntoarseră înapoi cu vestea că locurile cer- 
cetate de dînşii sînt foarte frumoase și mănoase, dar 
nicăiri nu deteră peste vreo urmă de om. 

Cel din urmă însă, cum s-a pornit la iscoadă, nu a- 
junse departe și dete de-o prelucă răsfăţată și împreju- 
rată cu tot feliul de pomi. lară în mijlocul prelucei ace- 
leia erau niște pietri frumoase cu tot felul de scrisori 
și împestrituri pe dînsele și-ntre pietrile acelea se afla œ 
colibioară. 

Căpitanul nostru, cum zări colibioara, se și apropie 
de dînsa și întră înnuntru ca să vadă de este cineva în- 
tr-însa ori e părăsită şi deșartă. Și cum întră înnuntru 
dete de-o bătrînă care sta înaintea icoanei Maicii Domnului 
şi se ruga. Uimit de ceea ce văzuse, se opri deodată lo- 
cului neștiind ce să înceapă ; să înainteze mai aproape 
și să vorbească la dînsa, ori să aștepte pînă-şi va sfîr- 
și rugăciunea ! 

Dară bătrîna, cum simţi că a întrat cineva la dînsa, 
deauna își întoarse capul ca să vadă cine-i și, cum dete 
cu ochii de dînsul, se și rădică în picioare și, întorcîn- 
du-se cu fața cătră el, începu a-i spune cu deamăruntul : 
cine și de unde este cl, cu cine și cum a venit pînă 
acolo și că ea îi așteaptă acuma de mult să vie. Iară 
după ce-i spuse toate acestea îl rugă ca s-o ducă îndată 
la Dragoș. 

Căpitanul, mirîndu-se de celea ce le văzu și le auzi, 
crezu la început că se află înaintea unei vedenii și de 
aceea nici nu mai cuteză a o întreba de unde vine ea 
acolo, cine este și cum se chiamă, ci o duse îndată la 
Dragoş. 

Dragoș-vodă, cum o văzu, se miră și el, ca şi căpitanul 
ce-o aduse, de unde a răsărit deodată femeia aceasta. 
Apoi o întrebă cum se chiamă, cine este și de unde vine 
să locuiască în acele locuri singuratice ? 

— Numele meu e Uţa! — răspunse bătrîna — sunt 
născută în munţii Bradului și-s fecioară de cînd trăiesc. 
Părinţii mei au fost boieri de neam dar răutăţile şi ne- 

stătorniciile timpului m-au făcut să părăsesc lumea încă 
din tinerețe și să trăiesc aice singură, în rugăciuni, că 
doară s-a îndura bunul Dumnezeu și ne-a mîntui de lif- 
tele cele spurcate și rele. Pe tine, doamne, te stiu cine 
eşti; știu de ce ţi-ai părăsit ţara și moșia strămosească, 
si de aceea vin acuma să-ţi spun, în numele Domnului 
ce m-a trimis, că te aşteaptă mare mărire. În scurtă 
vreme ai să ajungi domn și stăpinitor peste întreaga 
țară în care ai intrat şi neamul tău are să fie mare și 
vestit, și numele lui nu se va șterge niciodată cit timp 
va mai fi urmă de creștin în ţara noastră. Deci locul pe 
care ţi-ai pus piciorul cînd ai ieşit din ţara părintească 
să nu-l mai părăsești, ci să-l cuprinzi și să-l stăpineșşti, 
că nime n-are să ţi se poată pune împotrivă ! 

Și cum rosti bătrîna cuvintele acestea, un nour negru 
cu fulgerare și tunete o cuprinse, și cît ai clipi din ochi 
se făcu nevăzută, şi de-atunci încoace nime nu i-a mai 
dat de urmă, nime n-a mai văzut-o, măcar că Dragoş- 
vodă puse oameni anume ca s-o caute în toate părțile. 

Și era femcea aceea în vîrstă cam de-o sută de ani, 
la față cam slută şi urîtă, la privire însă blîndă, și cine-a 
văzut-o i se părea că vede o minune înaintea sa. 

Și mai stînd Dragosș-vodă, cît timp va mai fi stat 
după întîlnirea și vorbirea ce-a avut-o cu bătrîna Uta, 
pe locul unde și-a fost așezat el lagărul din urmă, cer- 
cetă toată ţara în care a întrat, în lungiș si-n curmeziş. 
Iară după ce s-a încredinţat că e mai mult deșşartă decît 
împoporată, dar foarte întinsă, frumoasă și mănoasă, fi- 
ind pe lingă această încă și împănată cu tot feliul de pă- 
duri și codrii, dumbrăvi și rediuri și adăpată cu o mul- 
time de rîuri și păraie cu apă limpede ca lacrima și pline 
cu tot soiul de peşti, s-a hotărît ca să se puie luntre și 
punte s-o cuprindă toată, și-apoi să se facă el domnitor 
și stăpinitor preste dînsa. Dar fiindcă el a fost venit de 
astă dată numai ca s-o iscodească și avea numai foarte 
puțini oameni cu dînsul, de-aceea, ca să aibă cu cine o 
cuprinde și stăpîni, cum a iscodit-o de-ajuns, s-a întors 
îndărăpt în ţara sa, în Maramureș, şi a prins a îndemna . 
pre supușii săi şi pre alți români, ca să vie şi ei cu 
dînsul. 

Și nu mult după aceasta, iată că s-an rădicat mai 
mulți boieri și popor de rînd și s-au pornit cu toţii, și 
au venit ca să se așeze de iastalaltă parte de munti, în 

țara cea nouă, adică în Moldova, căci aşa s-a numit tara 
aceasta după ce a cuprins-o Dragoș-vodă. 

Și de astă dată, Dragoş-vodă şi cei care au venit cu 
dînsul nu se porniră de-acasă în chip de  vînătuure, 
ca-ntiia oară, ci ei luară şi toată averea lor cu dinsii şi 
ţinură calea drept spre locul acela unde a stătut Dra- 
goş-vodă de vorbă cu Uţa. 

Şi după ce au sosit şi au descălecat pe locul ucciu, a 
pus Dragoş-vodă să facă o întăritură pe dinsul, adică 
o cetățuie, ca la timp de rebelie, de mare cumpănă și 
nevoie, să aibă unde a se retrage și de unde a se apă- 
ra împotriva dușmanilor. 

Și-au făcut o întăritură cu cinci şanţuri, din sus de 
satul de astăzi Volovăț, şi anume sub poalele dealului 
Arşiţa. Și întăritura aceea ale cărei urme de ziduri se mai 
pot vedea încă și astăzi, s-a numit Fortăreţ. 

lată însă că, nu mult după ce s-a rădicat întăritura 
despre care ne-a fost vorba, mergînd vestea în toate 
părţile că Dragoș-vodă a descălicat în Moldova, îi veniră 
soli de la Siretiu şi de la Suceava, cu daruri prețioase. 
și-l rugară să ajute pre bieţii creştini împotriva căpcău- 
nilor, a tătarilor, a leşilor şi a altor litfe rele care nă- 
văleau în ţară de-o bîntuiau și-o prădau și multe ne- 
ajunsuri şi neplăceri făceau locuitorilor, din care pri- 
cină cei mai mulți dintre dînşii, de frică şi groază, luară 
lumea-n cap, şi ascunzîndu-se prin crierii munţilor. 

Dragoş-vodă, ascultînd rugămintea solilor, nu se co- 
di, ci adunînd pre toţi voinicii săi precum si pre alţi 
români la un loc, se porni fără întîrzicre cu dînsii îm- 
potriva duşmanilor şi luptindu-se cu toții ca niște lei, în 
scurt timp curăți țara de dînșii. 

Însă nu trecu multă vreme la mijloc, după biruința 
aceasta, și se iscă din nou război din partea tătarilor si 
a leșşilor. Dar şi Dragoş-vodă, cum prinse de veste că 
dușmanii iarăși voiesc să între și să prade ţara, nu stete 
mult pe gînduri ce să-nceapă și să facă, ci văzind că 
tara e în primejdie, deauna și sări la luptă si răsfrinse, 
cu ajutorul lui Dumnezeu, și acest rău, alungînd litfele 
cele rele pînă departe peste hotar. 

După această nouă învingere asupra dusmanilor, s-au 
adunat căpitanii oștilor și boierii cei mai de frunte, la 
un loc, şi ţiind sfat laolaltă îl aleseră pre Dragos-vodă 
de cap şi domnitoriu preste întreaga țară, căci Moldova, 

pe vremea aceea nu avea domnitor, și-l rugară să. nu 
locuiască mai mult în cetățuia ce și-a fost făcut-o el după 
descălecarea Moldovei, ci să se așeze în Siretiu, și-acolo 
să locuiască. 

Dragoș-vodă, fiind un om cu multă chibzuială, nu 
se puse de pricină, ci ascultîind de îndemnul sfetnicilor 
şi al mai marilor oștilor sale, şi voind a împlini dorinţa 
poporuiui băștinaș care locuia pe-aceea vreme în. ora- 
șele Suceava, Siretiu şi Cotovăţ?, precum şi prin vro 
citeva sate reslățite de-a lungul și de-a latul ţării, des- 
pre ul căror nume nu-mi mai pot aduce acuma aminte, a 
părăsit cetăţuia sa și s-a pornit cu căpitanii oștilor și cu 
sfetnicii săi spre Siretiu, unde se hotări să petreacă pînă 
la sfîrsitul vieții sale. 

Seretenii, cum au auzit că Dragoş-vodă vine spre 
dînșii şi voiește să se aşeze pentru totdeauna în tirgul 
lor, s-au bucurat și au ieşit cu mic cu mare ca să-l în- 
timpene şi să-l ducă cu pompă mare în oraș. 

Locul unde au ieşit seretenii întru întîmpinarea lui 
Dragoș, precum și a sfetnicilor şi căpitanilor săi şi pe 
care se află astăzi un sătișşor mic, s-a numit de atunci 
incoace Drăguşenii. Unii însă, și mai aies străinii, pe 
lîngă Drăguşeni, îl mai numesc însă si Drăgușana . sau 
Drăgușanca. 

După ce s-au aşezat Dragos-vodă în Siretiu și după 
ce-a luat acuma cîrma întregii ţări asupra sa, aducîn- 
du-si aminte de prorocia babei Uţa, făcu pe locul unde 
a trăit si s-a aflat aceasta, o biserică de lemn deste- 
iar și, alăturea cu biserica aceea a făcut cl mai pe urmă 
şi curţile domnești. Și trimise apoi pre mai mulți insi 
dintre cei ce venise cu dînsul din Maramureş, ca să 
meargă şi să se așeze la acel loc, să-şi facă case și să 
prindă a lucra pămîntul de prin împrejurime, iar la vre- 
me de nevoia să sară cu toţii și să steie ca un zid întru 
apărarea ţării. 

Cei trimişi nu se deteră într-o lature, ci se duseră 
cu toțiii-si făcură fiecare cîte o casă mare și frumoasă, 
din jos de biserică, pe locul care se numeşte astăzi Să- 
lista. i 

* în timpul de față orașul acesta nu mai există, ci în lo- 
cul lui se află un sătişor „care se numește mai mult Mihkuceni 
decit Cetovăţ. 


Și fiindcă atît biserica lui Dragoș-vodă cît și casele 
de pe lîngă dînsa s-au clădit pe țărmul unei vălcele sau 
părăuaș, pe ţărmul căruia a fost coliba Uţei, de-aceea 
atit satul care mai pe urmă a crescut hăt-mare încit avea 
şepte biserici, cu o mulţime de curţi boierești, cit şi pă- 
răuașul care izvorăşte de sub dealul Pleşa și se revarsâ 
din jos de sat în Suceviţa, s-au numit dintru început 
Valea-Uţei, întru aducerea aminte de baba Uţa, iară mai 
pe urmă Olovăţ. 

Murind Dragoş-vodă care a fost cel dintii domnitor 
preste românii din Moldova și care în scurtul timp cît 
a domnit, mare și mult bine a făcut el ţării și supușilor 
săi, fu dus și înmormîntat în biserica din Valea-Uţei, fă- 
cută de dînsul. 


La vro cîteva sute de ani după moartea și înmormiîn-- 
tarea lui Dragoș-vodă, suindu-se pe tronul Moldovei Şte- 
fan-vodă care a fost unul dintre cei mai înţelepţi, mai 
voinici și mai vestiți domnitori români, și din care pri- 
cină s-a numit el apoi și Ştefan cel Mare, rădică bise- 
rica cea de stejar a lui Dragoş din Valea-Uţei și o mută 
pe locul unde se află astăzi sătișorul Putna și mănăsti- 
rea Putnei și unde se poate vedea și astăzi, iară în locul 
ei făcu altă biserică de piatră, cu mult mai mare și mai 
frumoasă, care asemenea se poate vedea și acuma. 


După moartea lui Ștefan cel Mare și înmormîntarea 
sa în mănăstirea Putnei, viind în decursul timpului alţi 
domni la cîrma ţării și fiind Moldova, mai ales în par- 
tea de sus, adică unde locuim noi astăzi, foarte adeseori 
căleată, prădată şi pustiită de neastîmpăraţii și neîmpă- 
cații săi dușmani carii ca niște fiere sălbatice năvăleau 
asupra ci, precum mulți alţi locuitori, așa și cei din Va- 
lea-Uţei, de frica și groaza dușmanilor, părăsiră satul şi 
fugiră cu toţii spre munte, nădăjduind că mai pe urmă 
se vor întoarce iarăși îndărăpt. Dar ţiind răzmiriţele și 
rebeliile un timp mai îndelungat și nernaiputîndu-se nime 
dintre cei fugiţi întoarce îndărăpt la vetrile lor, au în- 
ceput cu timpul, pe locul unde erau mai înain. casele 
lor, biserica cea nouă a lui Ștefan cel Mare și cetăţuia 
lui Dragoş-vodă, a crește dudău și tot feliul de copaci, 
astfel că la vreo cîteva zecimi de ani după acąę 2, atit 
vatra satului, cît și locurile de prin împrejurime se pre- 
făcură într-o pădure mare și deasă, ca toate pădurile. 
Ba, ce este încă și mai mult, nici chiar cetățuia și biseri- 

ca nu se mai puteau vedea de-nălțimea și desimea tu- 
farilor şi a copacilor care crescuseră nu numai pe lîngă 
dinsele, ci pînă şi pe zidurile lor. Iar în loc de oameni 
întilneai acum numai fiare și alte sălbăticimi care cu- 
trierau pădurea de-a lungul și de-a latul, fără cea mai 
mică grijă că le va face cineva vreun rău. 

lată însă că într-o zi, cine mai știe cîți ani vor fi 
de-atuncea, ieșind un cioban cu oile la păscut, ajunse 
cu dinsele pînă la locul dintre Cainovăț și Surupana, 
două văi curi se află în partea despre amiezi a satului 
de astăzi. Acolo își păscu el oile sale pînă ce a început 
a se îngina ziua cu noaptea. Cînd a prins acuma a se 
întuneca hăt-binișor şi voi a se-ntoarce cu oile acasă, 
dă că vro cîteva oi cari cu puțin mai înainte de-aceea 
se despărțise de celelalte și întrase în desişul pădurii, ii 
lipsesc din turmă. Și cum dete el că-i lipsesc oile, prinse 
a le căuta încolo și-ncoace. Dar degeaba, căci fiind a- 
cuma prea tîrziu și pădurea în care au fost intrat ele 
prea deasă și întunecoasă, nu le putu nicidecum afla și 
de aceea le lăsă în stirea Domnului și se-ntoarse fără 
de dinsele acasă. A doua zi însă, cum se zări de ziuă, 
se porni dimpreună cu alți ciobani, ca iarăși să le caute. 

Ajungiînd şi intrind ciobanii în pădurea în care se 
pierdură oile, îmblară mai lung timp încolo și-ncoace 
dar degeabă, că nici unul nu le putu afla. Şi neaflîndu-le 
nu le rămase alta decît să se întoarcă înapoi fără de 
nici o ispravă. Dar iată că la întoarcere dau cu ochii 
de-o stincă foarte mare. Ei, văzînd stînca aceea, dau să 
se apropie de dînsa dar nu pot, căci era încunjurată din 
toate părţile de o mulțime de tufari și copaci împleticiţi 
cu iederă, ca şi cînd ar fi fost întărită cu niște ziduri. 
Văzînd ei că cu una-cu două nu e chip a se apropia de 
dînsa, începură bărbătește a da într-o parte și-ntr-alta 
tufarii și iedera ce le sta în cale și a se apropia în chi- 
pul acesta de diînsa. Iară după ce au ajuns cu mare chiu 
şi vai în apropierea stîncii deteră cu ochii de o peșteră. 
Și cum deteră ei cu ochii de peștera aceea, îndată se și 
băgară înuntru, cugetînd că vor afla într-însa oile pier- 
dute. Şi-ntru adevăr că le și aflară. Dar pe cît de mare 
le-a fost bucuria la început, cînd zăriră oile culcate în- 
tr-un ungheriu și rumegînd, pe-atita de mare le-a fost 
mai după aceea mirarea, cînd căutară mai bine în dreap- 
ta și în stînga și văzură că ei nu se află într-o peșteră 

de rind, cum se găsesc foarte adeseori pe unele locuri, 
şi mai ales prin munți, ci într-o încăpere largă si fru- 
moasă, încunjurată din toate părțile cu ziduri şi deasu- 
pra cu boltituri. Și plini de uimire cum erau, îndată cu- 
noscură şi se încredinţară, de pe icoanele cele mucegăite 
care atirnau pe păreţi, precum şi de pe crucile, sfeșni.- 
cile și prapurile cari sta răzimate sau aruncate pe jos, 
că ei nu se află într-o peşteră, ci într-o biserică pără- 
sită. Îşi luară deci oile şi întorcîndu-se cu dînsele spre 
casă, pre cine-l întiîlneau în drum îl opreau și-i istori- 
secau că iac-acolo şi-acolo au dat peste o biserică pără- 
sită. 

Oamenii și mai ales sătenii, de unde erau ciobanii 
cu oile pierdute, cum auziră ceea ce le-au istorisit a- 
ceștia, se şi porniră cu cîrdul spre pădurea cu pricina, 
și cum ajunseră la starea locului începură care diacotro 
a tăia copacii și tufarii de pe lîngă biserică și a o scoate 
la iveală din întunericul pădurii, unde a stat ascunsă 
cine ştie cît timp de ochii oamenilor. Iară după ce o 
scoaseră la lumină, chemară pietrari și stoleri și-i puseră 
s-o tencuiască și s-o văruiască atît pe dinafară cit și 
pe dinăuntru, și s-o acopere. 

Pietrarii chemați, începînd a o tencui, deteră de o 
ușă tainică care ducea într-o pivniță. În pivnița aceea 
deteră ei de-un săcriu mare de piatră, în care se aflau 
oase de om. Iară pe o cruce de aur, care asemenea s-a 
aflat în săcriul acela, stă scris Dragoș-vodă, un semn că 
oasele din săcriu erau ale lui Dragoș-vodă, cel dintii 
domnitor român al Moldovei, care după moarte a fost 
înmormîntat în biserica cea de lemn, făcută de dinsul. 

Nu mult după aceasta veniră si alți oameni din sa- 
tele de prin apropiere și începură a-si face case pe lîngă 
biserica descoperită de ciobani. Și cu cît mai mulţi co- 
paci cădeau la pămînt, cu atîtea mai multe case se rădi- 
cau şi satul se mărea pe zi ce mergea. Dar de astă dată, 
satul nu s-a făcut pe locul acela unde a fost cl mai 
înainte, ci din sus de biserică, mai spre apus, și nici nu 
s-a mai numit el ca de la început, Valea-Uţei sau Olo- 
văț, ci Volovăţ. Și tot aşa se numește el şi astăzi. 

Și cu cît se înmulțeau sătenii, cu atita și pădurea 
despre răsărit și despre apus se rărea și scădea mai tare, 
pînă ce, în sfirșit, ajunseră ei cu răritul dincolo de dea- 

lul Arşiţa, la poalele căruia a fost cetățuia lui Dragoş- 
vodă. 

Şi fiindcă în timpul de faţă locul unde a fost cetă-— 
țuia, precum şi împrejurimea acesteia e imaș sau to- 
loacă pe care pasc vitele şi porcii voloviceniior, şi deoa- 
rece din toată cetățuia de odinioară nu se cunosc acuma 
decit numai nişte rămăşiţe de ziduri şi șanțurile cari au 
înconjurat-o, de aceea locul acesta nu se mai numește 
Fortăreţ, ca la început, ci Porcăreţ. 

Timpul şi împrejurările, toate le schimbă şi le pre- 
face. Unele se uită cu desăvirşire iar altele se schimo- 
nosesc. Aşa se vede că s-a întîmplat și cu numirea fortă- 
reţei lui Dragoş-vodă ! 


S. FI. Marian, Tradiţii poporane române... p. 40—ti3. 


SAS-VODĂ 


Cînd s-a suit Sas-vodă pe tronul Moldovei, zice că 
Siretele, deşi era cel mai vechi oraş din toată țara şi 
măcar că locuise înainte de aceasta tatăl său, Dragos- 
vodă, într-însul, n-avea nici o singură cetățuie sau altă 
întăritură şi nici o casă mai de Doamne-ajută, în care 
ar fi putut locui un domnitor. De-aceea se văzu el cons- 
trins a-și zidi singur o cetățuie. Dar unde ?... În ce loc 
s-o zidească ? După ce Siretele eru așezat, ca şi-n tim- 
pul de faţă, între dealurile Ruina, Miezeni și Tătarcira, 
cari se află în partea despre amiazi, apus și miazănoapte, 
iară în partea despre răsărit, și mai ales peste rîul Si- 
ret, care trece alăturea cu oraşul, un ses mare cît poți 
vedea cu ochii. 

După mai multă chipzuială și socoteală, se hotări în 
sfirşit să o zidească în partea din urmă, și anume pe 
locul acela unde se afla din vechime o mică rădicătură 
de pămînt cu rămășițele unei capiște! pe dînsa, căci 
trebuie să știți că Siretele a fost înființat cu vro cîteva 
sute sau mii de ani mai nainte de aceasta, de cătră un 
popor străin și păgîn, al cărui nume n-a putut străbate 


1 Templu păgîn, biserică de alt rit decît cea greco-ortodoxă 
(n. edj. 


265 


pînă la noi. Dar fiindcă rădicătura despre care ni-i vorba 
i s-a părut prea mică și nensemnată, de-aceea a porun- 
cit el soldaţilor săi s-o facă mai mare, mai lungă, mai 
lată și mai înaltă. 

Soldaţii cărora li s-a dat porunca aceasta nu aștep- 
tară să li se mai spuie încă o dată, ci apucîndu-se de 
lucru, prinseră a săpa bărbătește lut de pe malul drept 
al Siretului și cărîndu-l unii cu căciulile, alţii cu coifu- 
vile, adică care cu ce avea și cum putea, în nici mai 
mult, nici mai puţin decît o zi și o noapte, rădicară și 
făcură o întăritură mai dehai de cum și-a dorit-o însuși 
Sas-vodă. 

Pe rădicătura și întăritura aceea, care de atunci în- 
coace s-a numit de cătră unii Întăritură, iar de către 
alţii Horodiște, puse apoi Sas-vodă să i se zidească ce- 
tăţuia dorită, în care avea să locuiască și din care, la 
timp de mare nevoie și greutate, avea să se apere îm- 
potriva dușmanilor ce ar fi venit asupra sa și a orașului. 

Dar el nu se mulţămi numai cu atita, ci fiind om 
cu frica lui Dumnezeu și neaflîndu-se pe timpul acela 
nici o singură biserică de piatră în întreg oraşul, cum 
sfîrși cetățuia de zidit, puse să i se zidească și o biserică 
în care să aibă atît el, cît și supușii săi unde se închina 
și ruga în ticnă părintelui ceresc. Însă el nu voi ca bi- 
serica aceea să se zidească în nemijlocita apropiere a ce- 
tățuiei, ci ceva mai departe, pe un tăpșan care se afla 
dincolo de părăul Ciîcăina, şi anume în partea despre 
miazăzi-apus de la cetăţuie. 

După ce a fost acuma şi biserica gata şi după cea 
sfinţit-o în numele Sfintei Treimi 1, fiind biserica des- 
părțită de cetățuie prin părăul Cicăina, și prin urmare 
neputîind Sas-vodă, cu una, cu două, merge ca să se în- 
chine într-însa, de răul părăului care uneori venea foarte 
repede și tulbure, nimărui nu-i era cu putință să treacă 
de ceealaltă parte, puse să se dureze un pod preste 
dînsul, și anume, după spusa unora, din piele de bivol, 
după a altora — de fier, și iarăși după a altora, de 
aramă. Pe podul acela apoi, care lega cetățuia cu bise- 
rica Sfintei Treimi, se ducea atit Sas-vodă, cît și curtenii 


1 Unii orășeni spun că Sfinta Treime ar fi zidită de Petru 
Mușat, iară Sas-vodă ar fi zidit biserica cu patronul Sfîntului 
Ioan, care se află în mijlocul orașului. 

săi la biserică, ca să se închine. Jar după ce se închinau 
și se întorceau înapoi acasă, trăgeau podul după ci. 

Vázînd doamna lui Sas-vodă că soţul ci şi-a zidit o 
biserică atît de frumoasă, voi să-și zidească şi ea una. 
Dar fiindcă ea era săsoaică din Ardeal și nu-și schimbă 
legea, cînd s-a măritat după Sas-vodă, de aceea dorea 
să-și zidească o biserică păpistășească, care ar corespunde 
credinței sale și dorinţei celor de-o lege cu dînsa. 

Însă Sas-vodă nu-i încuviinţă să zidească o asemenea 
biserică, ci-i spuse din capul locului că cine dorește și 
voieşte să se închine lui Dumnezeu, să meargă şi să 
se închine în biserica ce-a zidit-o cel, cine nu  ducă-se 
unde-i place, că el nimărui nu-i dă voie să zidească ast- 
fel de biserici în ţara sa. 

Dar doamna, încăpăţinată și înţinată cum era, nu 
voi să-l asculte. Dimpotrivă, luîndu-se după sfatul şi în- 
demnul celor de-o lege cu dînsa, adică al papistașilor, 
carii căutau toate chipurile şi mijloacele ca să tragă pre 
români la legea lor, făcu în ciuda soţului său, chemă pre 
mai mulţi zidari străini şi-i puse să zidească biserica 
dorită, la vro cîteva sute de pași mai spre apus de 
Sfinta Treime. 

Zadarnică i-a fost însă toată încercarea și munca, 
căci Sas-vodă nu era unul din ceata acelor oameni că- 
rora le cînta găina în casă. Văzînd că soţia sa nu vrea 
să-i ţie cuvîntul în samă, nu-i spuse mai mult nemică, ci 
o lăsă să înceapă lucrul. Iar cînd văzu că zidarii au pus 
temelia bisericei şi încep acum a zidi, chemă pe vro cîţiva 
oameni de încredere la sine şi le spuse să sape în taină, 
în timp de noapte, cînd toată lumea doarme dusă, un 
şanţ pe sub pămînt, începînd de la malul drept al pă- 
răului Cicăina și pînă sub temelia bisericii doamnei sale. 
lar cînd fu șanțul gata, le zise să așeze un vas cu prav 
sub zidul bisericei, să prindă la gura vasului o funie 
scămoasă și lungă, care să ajungă pînă la capătul şanțu- 
lui, și-n fiecare noapte următoare să deie foc funiei. 

Oamenii de încredere făcură toate celea ce le po- 
runci Sas-vodă, săpară șanțul, luară în fiecare sară cîte 
un vas de prav şi o funie lungă și scămoasă, puneau atît 
vasul, cît și funia unde trebuiau să fie puse, şi cînd cu- 
getau ci acuma că tot orașul doarme dus și nime nu-i va 
putea oblici și descoperi ce fac, da foc funiei; funia ar- 

dea pînă ce ajungea la prav, iar cînd lua pravul foc, 
tot ceea ce zideau zidarii preste zi noaptea zbura în aier. 

Doamna și mai ales zidarii se mirau foarte mult: 
cum și de unde vine că aceca ce zidesc ei preste zi se 
dărîmă peste noapte ?... Să nu fi zidit ei cum se cade ?... 
Să fi fost vreun cutremur de pămînt ?... Să fie locul ne- 
curat ?... Sau ce păcatele să fie ?... Destul că nimărui 
nu-i plesni prin minte care e adevărata pricină... Dar şi 
Sas-vodă cu oamenii săi de încredere încă nu se deteră 
de gol, dimpotrivă, voind a veni de hac doamnei și ce- 
lor de-o lege cu dînsa, ridleau în pumni și nu spuncau 
nimăruia nici un cuvințel. 

Și așa biserica ce-a voit s-o zidească doamna lui. Sas- 
vodă nu putu de feliu ajunge la îndeplinire. lar doam- 
na, văzînd că nu-i chip s-o scoată la capăt, scăpăra de 
ciudă și numai dacă ar fi fost în stare, nu știu ce-ar fi 
făcut. Dar fiindcă nu putea nemică face, înghiți noduri 
și tăcu. Nu mult după aceasta, născînd ea un băieţel, ii 
plesni acuma alta prin minte : voi adecă numaidecît să-şi 
boteze băietul în legea sa. Și nu știu ce făcu și ce direse, 
destul că-și împlini dorința. Dar tocmai împlinirea aces- 
tei dorinți a fost nenorocirea ei și-a nevinovatului ei co- 
pil. 

Sas-vodă adică, cum prinse de veste despre ceea ce 
s-a întîmplat, se făcu foc și pară de mînie. Și fără a 
mai sta mult pe gînduri, porunci cîtorva oameni să în- 
juge opt bivoli albi la un tun, să urce tunul în partea 
despre amiazi a orașului și de-acolo să-l sloboadă apoi 
în casa în care a fost botejunea și-n care se afla atît 
doamna cu nounăscutul și botezatul băiețel, cît și pre- 
oţii ce l-au botezat, dimpreună cu cumătrii, precum si cu 
mulți alţi papistași. 

Și cum a poruncit Sas-vodă, așa s-a și întîmplat. Cît 
ai scăpăra dintr-un amnariu, bivolii fură prinși la tun, 
tunul scos în vîrvul dealului și-acolo îndreptat și slo- 
bozit în casa unde a fost botejunea și care, cît ai clipi 
din ochi, s-a făcut mii și fărîme, dimpreună cu toţi cei 
ce se aflau într-însa. 

După această tristă şi înfiorătoare întîmplare, nemai- 
vrînd Sas-vodă să petreacă mai mult în Siretiu, se ho- 
tări să-l părăsească și să se ducă unde l-or duce ochii 
şi picioarele. Și cum se hotărî așa și făcu. La vreo citeva 

zile părăsi Siretiul dimpreună cu curtenii săi şi nu se în- 
toarse mai mult îndărăpt. 

Părăsind Sas-vodă Siretiul și rămîind cetăţuia sa în 
voia întîmplării, fără nici un scut şi privighere, în scurt 
timp a început a se ruina și a se dărîma, iar mai pe 
urmă materialul din care era făcută fu întrebuințat la 
zidirea altor locașuri, astfel că în timpul de față nu se 
mai află nici o singură urmă dintr-însa, care ni-ar pu- 
tea arăta locul unde a locuit odinioară Sas-vodă. 

Tot aşa s-a întîmplat și cu podul ce lega cetățuia cu 
biserica Sfintei Treimi. 

Po rădicătura de pămînt unde a fost odinioară cetă- 
tuia lui Sas-vodă se află acum ţinterimul jidovesc, iară 
la poalele acesteia o cărămidărie unde se fac cărămizi şi 
unde s-au aflat în anii din urmă o mulţime de lucruri 
străvechi de pe timpul popoarelor păgîne, cari au locuit 
în aceste părţi. Din pricina aceasta apoi au şi început se- 
retenii, de un timp încoace, a numi rădicătura şi întări- 
tura de pămînt de odinioară : La cărămidăric sau Dealul 
poduiui, în loc de Horodiste sau la Cetăţuie, cum îi spu- 
neau mai înainte. 

Iară pe locul unde ducea podul cel de piele de bivol 
sau de aramă duce astăzi numai o punte îngustă. Și nu- 
mai râdicăturile de pămînt cari au slujit de căpătii în 
partea despre miazăzi-apus si cari se pot vedea şi astăzi 
în grădinele de primprejuru! bisericii Sfintei Treimi ne 
mai arată că a trebuit să fie odinioară un pod aice. 

Biserica Sfintei Treimi, însă, ca un locaș sfînt și dum- 
nezeiesc, a rămas pînă în ziua de astăzi. Atîta numai câ 
ca, dintru început, nu era simplă ca acuma, ci avea ṣi un 
turn. În anul 1831 însă, după cum spun bătrînii oraşu- 
lui, fiind un cutremur mare de pămînt, i-a picat turnul, 
si cînd a picat, toată măhălaua s-a cutremurat. 

Tot atunci a căpătat biserica mai multe crăpături 
mari cari nu le avea mai 'nainte și din a căror pricină 
lung timp nu s-a liturgisit într-însa, temîndu-se atît pre- 
oții, cît şi orășenii, ca nu cumva să se răsipească și să 
omoare pre toţi cei ce vor fi adunați într-însa. Mai pe 
urmă însă, venind niște ingineri și cercînd-o cu de-a- 
măruntul, au spus că se poate fără de nici o frică litur- 
gisi într-însa, numai dacă mai întîi se va îndrepta, adică 

dacă se va înfereca și întări bine cu niste pente și cercuri 
de fier. 

Și cum au spus inginerii așa a şi fost, căci înferecîn- 
du-se bine cu pente şi cercuri de fier, tencuindu-se şi 
văruindu-se atit pe dinăuntru, cît și pe dinafară, şi aco- 
perindu-se cum se cade, acuma preoţii iarăși liturgisesc 
intr-însa, fără să se teamă că li se va întîmpla ceva, pen- 
tru că îndreptată și înferecată cum este, poate să dureze 
mai tot atita timp cît a durat şi pînă acuma. 


S. FI. Marian, Tradiţii populare române..., p` 64—71. 


DOAMNA LUI SAS-VODA 


În partea despre miazăzi a orașului Siretiu se află 
un deal cu numele Sasca. 

Pe acest deul, pe ale cărei coaste se mai pot vedea 
încă și acuma remășițele de piatră ale unei cetăţui stră- 
vechi, se zice că a fost reşedinţa lui Sas-vodă. 

Doamna lui Sas-vodă, zice că era de acasă săscaică 
și asa de tare înţinată și aplicată spre credinţa părinți- 
lor săi, că ea nicidecum nu voia să ţie sărbătorile, deo- 
dată cu bărbatul său, cu Sas, care era de legea noastră, 
adică răsăriteană, şi care ţinea sărbătorile străbune deo- 
dată cu românii, ci ea le ţinea totdeauna deodată cu pă- 
pistaşii. 

Sas-vodă, de la un timp văzînd că numai degeaba 
îsi bate capul cu dînsa, că soţia sa e așa de înţinată și 
îndărătnică că n-o poate nici într-un chip înduplica să 
ție sărbătorile deodată cu dinsul, nu-i zice mai mult ne- 
mică, ci-i dete pace să ţie sărbătorile cînd va vrea și 
cu cine-a vrea. Ba, el îi dete voie să-și zidească încă si o 
bisericuţă mică, în care să se închine în legea sa. 

Iată însă că pe la Florii, nu se știe acuma anume în 
care an, Sasca, adică soţia lui Sas, îi zise soţului său 
că ea are mare sărbătoare, că ziua aceasta e o zi foarte 
însemnată pentru dinsa, deci nime dintre curteni, nici 
dintre tîrgoveţi să nu cuteze a lucra, nici a face ovareşi- 
care veselie, că ea, dacă n-or asculta-o, are să se supere 
de moarte. 

Sas-vodă, ca un om de pace ce era, o ascultă... El 
dete îndată poruncă tuturor curtenilor şi tîrgoveţilor ca 
nime să nu lucreze nemică, nici să se veselească, că 
doamna sa are sărbătoare mare și că poate să i se întîm- 
ple ceva de cumva vor cuteza și vor lucra sau se vor 
veseli, și apoi... să nu fie vina lui atunci cînd îi va pe- 
depsi pre toţi cei ce n-or asculta de dînsul; care după 
cum a cîştiga... 

__Curtenii şi toți tirgoveţii îl ascultară pre Sas ṣi nime 
n-a lucrat, nici nu s-a veselit în acea zi și Sasca a petre- 
cut Floriile după placul ei. 

Scurt timp după aceasta sosiră şi Floriile lui Sas-vo- 
dă, adică Floriile noastre, ale românilor. 

Acuma spuse și el doamnei sale că pe cît timp va fi 
la biserică şi se va ruga, nici ea și nici un curtean de 
legea ci să nu lucre, nici să se veselească, fiindcă săr- 
bătoarea aceasta pentru dînsul încă e o sărbătoare foarte 
mare şi de vor cuteza unii și vor lucra sau se vor veseli, 
pe urmă, dacă-i va pedepsi, să nu le pară rău! 

Dar Sasca să fi zis atunci ! 

"— Ce-mi pasă mie de sărbătorile tale ! 

Iară după ce s-a dus soţul său, adică Sas-vodă, la 
biserică, ea îndată a chemat lăutari peniru că la dînsa 
trecuse acuma postul mare, şi cum au venit lăutarii, în- 
dată au poruncit să cînte. 

Lăutarii... ce puteau ei face ?... Se supuseră și ince- 
pură a cînta. lar Sasca cu curtenii carii erau de-o lege 
cu dînsa şi cu ceilalți străini începură a juca şi a se ve- 
seli, făcînd prin aceasta în ciudă lui Sas-vodă şi tuturor 
românilor. 

Sas auzi tot ce se întîmplă în cetătuia sa şi se su- 
pără foarte tare dar nu spuse nimărui nemică, ci stete 
în biserică și se rugă lui Dumnezeu pînă la sfîrsitul li- 
turghiei. 

După ce s-a sfîrşit acuma liturghia și după ce a luat 
Sas nafură și miţişoare, se întoarse acasă de la bise- 
rică și văzînd că lăutarii încă tot cînta si că soţia sa n-a 
voit să-l asculte ci încă i-a făcut în ciudă, s-a mîniat 
foc, şi-ndat-a poruncit ostașilor săi să dărîme toată ce- 
tăţuia, precum și biserica soţiei sale, care se afla în mîna 
stîngă a drumului cum se merge la biserica de azi a Sfin- 
tei Treimi. 

Această poruncă a lui Sas-vodă îndată s-a și împli- 
nit, căci oamenii săi, toți neaoși români cari erau de-o 
lege cu dînsul și aveau mare pocsie pre toți veneticii 
străini, cît ai scăpăra dintr-un amnariu sfărmară toată 
cetățuia şi biserica Sascei, dîndu-le foc și bombărdîndu-le 
din toate părţile şi omorînd atit pre Sasca, cît și pre toți 
cei de-o lege cu dinsa carii îndrăzniră de-a călca porunca 
domnească si-a se veseli, pe cînd Sas-vodă era dus la 
biserică și se ruga lui Dumnezeu. 

Minia lui Dumnezeu ce era |... Cînd începură românii 
a se arunca asupra veneticilor necinstitori şi batjocuritori 
de sărbătorile române, într-o clipă de ochi pre toți îi fă- 
cură fărimi, asa că lung timp după aceasta nu s-a mai 
zărit prin Siretiu sămînță de-a lor... 

Sas-vodă însă, după ce a poruncit ostașilor să sfarme 
cetăţuia şi biserica doamnei sale, zice că pînă într-atita 
i s-a împietrit inima, că îndată a părăsit Siretiul și s-a 
cam mai dus. Dar unde s-a dus ?... nu se știe nici pînă 
în ziua de astăzi... Nime nu știe încotro a apucat... cit 
a mai trăit după această întimplare și unde a murit... 

Ceca ce însă se știe este că dealul unde a fost reșe- 
dința lui, precum și rămășițele bisericii doamnei sale 
s-au numit după aceea și se mai numesc încă și pînă în 
ziua de astăzi Sasca, după numele soţiei sale, care și-a 
aflat moartea, dimpreună cu cei de-o lege cu dînsa, sub 
zidurile cele sfărmate și dărimate ale cetățuiei.... 

lar ce se atinge de cetăţuie și de biserica Sascei, spun 
tirgoveţii din Siretiu, că au rămas părăsite, că nu le-a 
mai tocmit de-atunci încoace nime și că ruinile lor cu 
vreo citeva zeci de ani mai înainte (de an. 1880) erau 
cu mult mai mari, însă nesocotința și nepriceperea tîr- 
goveţilor români de-a păstra cu scumpătate remășiţele 
străbune și mai ales lăcomia strinsurilor străine, îi îm- 
pinse într-acolo că mai mulți au scăpat și au luat piatră 
de-aceasta și au întrebuințat-o pentru zidirea mai mul- 
tor case și crisșme din oraş... 

Dar să nu ne mirăm de-această faptă, căci cam așa 
se întimplă mai pretutindene cu remăşițele moștenite de 
la străbunii noştri ! 


S. FI. Marian, Tradiţii poporane române..., p. 78-81. 

COMOARA LUI NEGRU-VODĂ 


Spun bătrînii că pe meleagurile astea ale Jiului ar 
fi fost stăpîn Negru-vodă, care cică coboriîse de peste 
munți. 

Într-o noapte, pe cînd el dormea, i s-a năzărit în vis 
cineva în alb, și i-ar fi zis : 

— Măria-ta ! Lasă-ţi legea și ie-te după a ăstor creș- 
tini ce-i ai în grija ta, și, ca să nu fii uitat, fă și o mî- 
năstire... 

Și ar fi întrebat el: 


b ij 


Și unde, Doamne, să-i pun temelia 2... 

— S-o iei la deal, zice, spre munte; întreabă pe nro- 
văceni de locul zis Gura-Văii. 

— Bine, Doamne! 

Cînd s-a deșteptat și-a și schimbat gindul. Că de ce 
n-ar face-o în legea lui ?... Bag-seamă, era letin de din- 
colo. 

Așa că ce-și pusese în gînd să facă? O minăstire 
despre care să se ducă vestea de mîndrețea ei. Nu și-a 
lăsat gîndurile bătute. 

Şi așa a colindat el toate drumurile și potecile, pla- 
iurile și livezile, în sus, întrebînd mereu de Gura-Văii, 
pînă a dat de plaiul Novacilor, loc frumos și încîntător. 

Ajuns în sat a întrebat : 

— Ia ascultați oameni buni, Gura-Văii, nu care cum- 
va mai e departe ? 

—- Nu ! Iac-aici, aproape... i-au fost răspuns. 

A luat pe unul călăuză și s-a dus într-acolo și, cînd 
a ajuns, așa de mult i-a plăcut locul că s-a și hotărit că 
acolo să facă mînăstirea. 

Bun. 

— Da locurile astea ale cui sunt? întrebă el. 

— Ale noastre, ale novăcenilor... 

Şi-și făcea socoteala cam cum să facă s-o brodească 
mai bine : cu puterea să-și pună mînăstirea acolo... dar 
inima nu-i da brînci aşa. Şi ce-a făcut ? 

S-a intors acasă, a dat poruncă să se umplă un bu- 
toi cu aur şi cu mulţi ortaci împrejur, au luat iar ca- 
lea spre Novaci. Dar socoteala de-acasă nu se nemerește 
cu cea din tîrg! Îi trăsnise lui prin cap de „drum bătut 
degeaba și grabă de surda 7% 


Nu! Căci novăcenii nici n-au vrut s-audă de miîunăs- 
tire „letinească“, pentru 


„Letini spurcaţi 
Și de lege lepădaţi“... 


pe pămînturile lor, măcar că aveau de-a face cu domn 
mare... 

— Apoi, de nu vreţi voi, vreau eu aşa !... Cic-a zis 
atunci Negru-vodă, negru de minie că nu i s-a făcut pe 
chef, să dureze mînăstirea lui. 

Şi cică aşa de tare s-au îndirjit ṣi novăcenii, că l-au 
pus pe fugă... 

— Auziţi dumneavoastră, cic-au zis, nu este deajuns 
cîte sunt.... Şi acum și mînăstire letinească ?.... 

Şi a sters-o repede, c-altfel îi lua spinarea foc. Şi în 
grabă a lăsat şi carul cu aur cu tot, luînd-o pe Gilort 
la vale, fără ca să se mai uite măcar în urmă.... 

Iar oamenii atunci au găsit cu cale aşa: că pe lo- 
cul unde avea de gînd Negru-vodă să zidească miînăsti- 
rea, să îngroape butoiul cu aur. 

Aşadar s-au apucat de-au săpat o groapă de nouă 
stînjeni și, punînd butoiul pe gura gropii, au jurat ca ni- 
meni să nu se atingă de el și de banii din el, cît va fi 
lumea... 

Au mai fost ursaţi apoi ca banii să joace pe tot 
anul o dată, în ziua de Pasti. 

Și de-atunci cică, joacă o comoară la Gura Văii, dar 
nu are nimeni îndemn să se apropie, că e blestemată. 

Iar comoara aceca este a lui Negru-vodă. 


Auzită cu ocazia unei manevre, prin 1910; manu- 
scrisul distrus cînd cu năvălirea armatelor străine, 
și scrisă a doua oară din memorie, în 1918. 


N. I. Dumitrașcu, Moşteniri, Povestiri... p. 14—16. 


[BAIA ȘI DIVANUL LUI NEGRU-VODĂJ] 


Negru-vodă a avut aici, la Cetăţuia, un palat mindru 
și frumos. Palatul cra clădit în spatele șanțului ăluia și 
avea multe încăperi — chiar în pămînt — încăperi ale 
căror urme sc văd și astăzi. 

Mai în vale de el, se vede baia lui Negru-vodă, baie 
în care se aduceau apă cu burduful și cu scripetele ; iar 
mai în spate, divanul. Se vede și azi piatra pe care ar fi 
stat sfinta cruce şi se cunoaşte şi locul pe care şedea 
Vodă şi acela pe care ședeau divaniștii. 

Masa pe care mînca Negru-vodă e în faţă; un tur- 
țudan ! de stîncă, avînd în cap o piatră lată. 


Spusă de d-nul învățător Constantin Geantă, din 
Stoeneşti. D-sa a auzit-o de la bătrini. 


C. Rădulescu-Codin, Legende, tradiții si amintiri.. 
p. 4. 


CATELINA 


In Cotnari, pe șăsul Bahluiului, este un deal mare și 
rotund, drept ca un stog de fîn. Dealul aista, pînă amu 
nu demult, era plin de podgorii cu vii, crame, (zămnice) 
ca acelea, grădini frumoase ; ba şi case erau şi oame-: 
nii îi zic dealului aistuia : Dealul lui Vodă, adică a lui 
Ștefan-vodă cel Mare și Sfînt. 

Tot în Cotnari este un deal mare și lungăreț, parcă-i o 
gireadă mare de grîu, și pe poalele lui erau păduri, vii, iar 
pe virful lui era o cetate împrejurată înspre miază- 
noapte de două pogoară : Pogorul Mare, despre Steclă- 
rie, şi Pogorul Mic, cam aproape de dealul Porcului. 
Dealul aista să cheamă Dealul Catelinei sau Dealul Doam- 
nei, de la o doamnă a lui Ștefan cel Mare, care-o chema 
Catelina. 

Catelina asta, zice că era o domniţă, și sta cu șederea 
în cetatea de pe Dealul Catelinei și Vodă stătea în curţile 
lui domnești de pe Dealul lui Vodă. 

Amu, cică, din una, din alta, s-a împricinat Ştefan- 
vodă cu domniţa ceia şi s-au luat la sfadă. Ciudă si mî- 
nie ca aceea și nu știu cum se făcea că Ştefan n-o pu- 
tea răpune și rămiînea rușinat. De voie, de nevoie, s-au 
împăcat — chipurile — da Ștefan-vodă nu era slobod 
să se ducă în cetatea domniţei, ca doară nu i-a afla tai- 
nele cetăţii și pe urmă s-o icie el în stăpînire. 


1 Coastă ripoasă, prăpăstioasă (n. ed.). 


Lui Vodă nu-i venea la-ndemînă învoiala cu domniţa. 

— Cum adică? De mine nu s-a bătut joc în chipul 
aista, împărați în toată legea şi crai vestiți, și amu, un 
cap de muiere să mă rușineze pînă-ntr-atiia ? Barbat îs 
cu ? Ș-a căzut Vodă pe gînduri. 

Dar Dumnezeu l-a scos și din beleaua asta care era 
mai s-o pățască. 

Pe-atunci, podgoria lui Ştefan-vodă din Cotnari era 
vestită de vinurile cele bune, că nu mai avea potrivă în 
toată ţara ; și domniţa Catelina a trimes la Ștefan-vodă 
ca să-i deie și ei vin de-acela, lăudat și vestit. 

Amu, venise vremea lui Ştefan ca s-o răpuie pe Ca- 
telina, că-i trăsnise prin cap un şiriclic, potrivit drept 
pentru dînsa. S-a apucat s-a-ncarcat 50 de buţi mari şi 
le-a pornit cu mare halai. 

Cînd a ajuns la poarta din Pogorul cel Mic, li-a des- 
chis porţile, tot aşa și cele de la cetate, de aici, oame- 
nii domniţei li-a legat ochii cărăușilor lui Stefan-vodă, 
ca să nu vadă și să afle tainile cetăţii. 

După co-a tras carele în ograda cetăţii, toți curtenii 
și domniţa s-au strîns în jurul buţilor, au dat cep la 
butea cea dentăi și tot au gustat vinul, ba unul ba altul, 
pînă ce s-au chefăluit cu toţii, de nu știau ce-i cu dînșii. 

Peste noapte, din 48 de buţi, care gîndea domnița 
că-s cu vin, au ieșit ostași într-armaţi și s-au împrăștiet 
ca furnicile în toate părțile întărite ale cetăţii, așa că 
dimineaţa, domnița. cînd s-a văzut răpusă, s-a închinat 
de bună voie lui Ștefan-vodă, că n-avea încotro. 

Iar Stefan cel Marc, cînd a văzut că o femeie ca asta 
cra mai-mai să-l răpuie, a luat-o de nevastă; că așa-i 
plăcea și lui să aibă o femeie bărbătoasă și cu inimă de 
voinic. 

De-acolea, Ștefan-vodă s-a pus pe treabă ca să-ntă- 
rească cetatea și mai și. În partea despre miazăzi a tăiet 
dealul de-a curmezișul s-a făcut un șanț adînc, mai ca 
de şapte stînjeni, și l-a lungit cătră asfinţit si miazăzi, 
prin satul Horodiștea, pînă la satul Cîrjoaia, sfîrșindu-se 
la Fintîna Doamnei ; fîntina zice c-a făcut-o doamna Ca- 
telina. A mai făcut un șanț (canal) pe sub pămînt, de 
la cetatea Catelinii pînă la curtea domnească din Hiîrlău. A 
zidit o biserică cu hramul Sfîntul Stefan și doamna Cate- 
lina a făcut si ea o biserică în Cotnari, dar biserica ei 
era pentru cei care ţin de legea catolică, adică de-o lege 

cu doamna Catelina. La biserica doamnei veneau unguri 
din satul Iosupeni, care erau împăminteniţi de Ștefan- 
cel-Mare. 

După ce s-a dărmat biserica făcută de Ştefan-vodă, 
zidăriile le-a carat unul, Grigore Radu, de a tăcut mito 
cul. Mănăstirii Neamţului. 


După Narcis Crețulescu şi cupă Miet. geogr. al jud. 
Iaşi, f. 49 și 591. 


S.T. Kirileanu, Stefan cel Mare si Sfint. Istorisiri.. 
p. 209-211. 


CETATEA NEAMȚULUI 


Despre întemeierea Cetăţii Neamțului, spun bătrînii, 
că înainte de Ştefan-vodă, cu mult înainte, au venit nişte 
nemți pe-aici s-au silit pe oameni de le-au cârat piatră 
și le-a clădit cetatea. 

Și așa de mult ce i-au năcăjit pe oameni nemţii ceia, 
c-au rămas oameni saraci lipii pămîntului! pierindu-le 
vitele cărînd la piatră, şi după ce s-au miniuit boii și 
caii, au pus şi vacile la jug. 

Cînd s-a mîntuit cetatea, rămăsese în imprejurimile 
acestea numai un bou fără coarne și o vacă fără coadă. 

Mai tîrziu s-au sculat oamenii de-au alungat pe nemți 
şi le-a dărîmat cetatea, dar venind Ştefan în scaunul 
Moldovei, a clădit-o iarăşi. 

Stefan n-a mai chinuit lumea ca nemţii ceia, că el 
a fost om mare, bun și sfînt, cum n-a fost ṣi nici n-a mai 
fi altul pe faţa pămîntului. 

Am auzit că-n cetatea Neamţului erau case dom- 
nesti şi biserică, dar acum nu se mai cunoaste nimica. 

Şi-n mijlocul ogrăzii din cetate era o firtînă adîncă 
tare... Te coborai cu găleata pînă la jumătate si de-acolo 
puteai intra într-o hrubă care răspundea în fintină si 
prin hruba aceca mergeai, mergeai și ieşeai la capătul 
muntelui, de ceea parte, în pădure, spre Oglinzi, după 
cum se ştie c-au fost de la cetate şi pînă-n Tîrgu Neamţ. 

Am apucat şi eu pe un boier, unul Belibou; avea 
a-şi face un han ; curţile cele vechi, zicea că nu mai sînt 
la modă. 

Si a-nceput a căra piatră de la cetate. 

Dărîmau zidurile aici și pietrarii îi zideau în tirg han 
şi curți nouă. 

Nu zicea nimeni nimic. Ce să zică? Boierul, boie: 
mare, ce să-i faci ? Cum să te pui cu dînsul ? 

Pînă ce-a dat Dumnezeu și s-a sculat alt boier, care 
acu era sarac și umbla așa, bezmetic : îi zicea Alexan- 
dru Nebunul !... 

S-a sculat şi pe jos a pornit la Iași, la domnie. 

Minca pîne si bea apă la sipote, pe marginea dru- 
mului... 

Și pînă ce n-a răzbit la Vodă nu s-a lăsat... 

Pe-atunci cra domnitor, la Iași, Grigore-vodă cel 
frumos... 

A zis boierul acela, Alexandru Nebunul, cătră Vodă: 

— Măria-ta, pacat să se dărîme cetăţile bătrînești si 
să-și facă nevrednicii de azi crîşme din ele! 

S-a căzut în genunchi. 

Și cînd s-a întors nebunul la cei cuminţi, avea hîrtie 
la mînă, de la domnie către isprăvnicie... 

Și s-a-nfățişat la ispravnic ş-a zis : 

— Uite porunca să iasă oamenii din toate satele dim- 
prejurul cetăţii, cu cîte trei nuiele şi cu cîte-un par și 
să-ngrădească cetatea ! Și de azi înainte, piatră de zidit 
crîşme și curţi boierești să nu se mai ridice... Cine nu 
ascultă rău va pătimi. 

Au ieşit oamenii cu nuiele și cu pari ş-au manei 
cetatea, dar pe urmă au venit vremuri noi... şi s-a stri- 
cat gardul... . 


Șt. Georgescu-Sergeu, Lumea ilustrată, rev. an. JI, 
f. 86 şi M. Sadoveanu, Oameni şi locuri, f. H şi 46. 


S. T. Kirileanu, Ștefan cel Mare si Sfint. Istorisiri.. 
p. 192—195. 


DUMBRAVA ROŞIE 


Ștefan-vodă cel Mare şi Sfînt a fost apucat de turci, 
într-un rînd, negata de război, pentru că tocmai atunci 

dăduse răgaz oamenilor săi să-și mai caute şi de-ale 
gospodăriei, după ce se întorsese dintr-o întîlnire cu 
leşii. 

Şi erau turcii aşa de mulţi, că nu-i mai încăpeau 
văile Moldovii si Bistriții. 

Si Vodă ce era să facă? A dat de veste în toate păr- 
tile numaidecît, și-a adunat în pripă cîteva sute de voi- 
nici, dar poate dovedi unul pe-o mie, şi mai ales la un 
loc întins ? 

Nu ! Și așa, Ștefan-vodă a fost biruit. 

Unde să se ducă el acuma ? Ce să facă Vodă, măcar 
pînă s-or strînge gloatele din țară ? Că turcii, vedeți dum- 
neavoastră, nu-i dădeau pas de loc, și-l urmăreau ca să-l 
piardă. 

Se repezi la Cetatea Neamţului unde era maică-sa și 
domniţa. Și cum cra într-o sară răcoroasă, bătu la poartă 
să-i deschidă și zise : 

— „Domniţă, 

Domniţă, 

Vin pin-la portiţă. 
Vintul suflă tare, 
Rana-n trup mă doare.“ 


Iar maica lui Vodă, auzind acest glas, grăi nurorii sale : 
— Nu! Ștefan e departe ṣi de bună samă că la poar- 
tă-i vrun străin care vrea să ne înșele. Nu-i deschide ! 
Și Vodă Ștefan iar a bătut la poartă. Atunci maica 
lui a mers și fără a-l cerceta la faţă, i-a răspuns: 

— Ce baţi ? În cetate nu poate fi loc pentru tine. Lo- 
cul tău, de-ai fi prieten ori de-ai fi dușman al Moldovii 
și al lui Vodă Ștefan, nu-i aici, ci acolo unde oștile se 
bat, unde unii mor și alţii rămîn să lupte înainte. Du-te 
unde ți-or fi părtașii ! Du-te! 

Auzind Stefan vorbele acestea, porni singur-singu- 
rel spre Piatra, unde și ajunse. Și pentru că pe acolo 
crau o mulţime de mocani și de crescători de vite, Ște- 
fan îi sfătui să-și amestece fiecare turmele și cirezile 
și apoi să deosebească oile de o parte, berbecii cu telenci, 
de altă parte, vacile de alta, și tot așa viţeii, caii, tot, 
tot. Și după ce le-au osebit, cu fiecare cireadă și turmă 
au împănat cîte o vale, iar cînd Vodă Ștefan dădu de 
veste din bucium, deodată începură să-i răspundă mo- 
canii și toţi cei ce erau cu cirezile. Şi pe lingă larma 
aceea de buciume, adăogîndu-se behăitul oilor, vacile și 

viţeii care răgeau, caii cari ncchezau, strigătul oameni- 
lor cari minau cirezile, toate la un loc făceau să nu se 
mai audă nici în cer, nici în pămînt. ' 

Turcii tăbăriseră in vremea asta pe șesul Pietrii, pe 
unde-s astăzi satele de la Roznov pînă cătră tîrg. Au- 
zind ei mînia ceea nedesluşită, şi cum era și în revăr- 
satul zorilor, tare s-au fost buimăcit, şi-au început s-o 
rupă de fugă, care încotro vedea cu ochii. 

Oastea de strinsură sare de la Răsărit şi tunurile ase- 
zate pe dreapta Bistriţii încep să rărească dușmanii. 

În chipul acesta duşmanii au fost răpuşi. Cei care au 
scăpat cu zile au fost prinși și judecați : 

— De ce nu ne lăsați în pace — le-a fost zis Vodă 
Stefan — să ne căutăm de treburile noastre ? Că noi n-a- 
vem supuși să ne-aducă toate de-a gata. Noi arăm, noi 
sămănăm, noi prăşim şi secerăm ca s-avem bucate. De ce 
nu ne lăsați în pace, vă zic vouă? 

Şi îndată i-a pus pe toţi la jug de-au arat șesul care 
se vede din Piatra și pînă la Roznov, și încă mai de- 
parte ; iar în loc de grîu şi popuşoi, puse Ștefan-vodă 
ghindă, să crească pădure mare, că pădurea trăieşte mai 
mult și: aduce tuturor aminte povestea izvodirii ei. 

Și pădurea a crescut mare şi frumoasă şi a rămas 
pînă mai anii dincoace, numindu-se Dumbrava Rosie. 
Dar lumea înmulțindu-se, pădurea s-a tot tăiat și în anii 
din urmă nu mai rămăsese din toată faţa ei decît un 
pile de stejari, unde-i astăzi sătucul care poartă numele 
codrului domnesc. 


T. Pamfile, Mănunchi nou de povestiri..., p. Gl—tiă. 


LEGENDA MINĂS"TEII PUTNA 


Cică trăia în chilia aceasta un călugăr: Daniil Să- 
hastru. Îi zicea lumea săhastru, pentru traiul său sin- 
gur. Acesta a fost coborit din cer, de Dumnezeu, pentru 
a face bine oamenilor rătăciți prin pustietatea aceasta. 
El nu mînca aproape nimica. 


! Cu privire la întrebuinţarea cirezilor, c. f. S. Teodorescu Ki- 
rileanu, ed. H, p. 30 şi 57. 

Într-o seară veni peste dealul acesta, pe apa Viţeu- 
lui, Ștefan şi cu un argat de-al său. El a fost dovedit de 
dușmani şi cata amu loc de odihnă. Și s-a aşezat să se 
odihnească pe piatra aceia mare. Cum sta el aşa, iacă 
vede o lumină în fereastră la Săhastru, căci atunci cl își 
făcea rugăciunea sa de seară. Îndată ei merg către chilie, 
căci erau tare flămînzi. 

Ajunşi acolo, Ştefan bate în ușă. 

— Cine-i acolo ? întrebă Daniil. 

— Om bun, răspunde Ștefan. 

— Dacă e om bun, să intre! 

Ei intrară înăuntru. 

— Ce-ai păţit de-ai venit şi pe la mine ? 

Necăjit și amărit cum era, nu zise nimic. 

— Eu știu ce-i cu tine. De mă asculţi ce ţi-oi spune 
eu, să ştii că dovedeşti păgînătatea ! Altminterea e rău ! 

— Jur pe feciorul meu că ţi-oi asculta toate po- 
runcile ! 

— Atunci, pune urechea la piciorul mei Sting! Ce 
auzi ? 

— Ce s-aud? Numai plînsete și jăluiri. 

— Bine zici! Acestea, Ștefane, să ştii că-s ţăluirile 
tării! Pune amu urechea la piciorul meu drept! Amu 
ce auzi ? 

— Amu aud cîntece frumoase. 

— Bine zici! Pune gind că de unde ai auzit acele 
cîntece, faci o mînăstire ! 

— Dar unde cîntă ? întrebă Ştefan. 

Ştii unde, Ștefane! ? Iacă acolo acel deal, suie 
mini desdedimineață pe el şi trage cu arcul, iar unde 
o să găsești săgeata înfiptă, să ştii că de acolo s-aude 
cîntind ! 

— Dar amu, părinte, te rog să ne dai un pic de mîn- 
cure că tare flămînzi suntem ! 

— Bine dar cu, Ștefane, nu mănînc nimic. De unde 
să-ți pot da ceva ? 

— Caută, părinte, că nu ne mai putem ţine pe pi- 
cioare de flămînzi ! 

Căută Daniil în toate părțile, în urmă găsi un pic 
de prescure din care dădu și lui Ștefan o bucăţică, și ar- 
gatului, și-i mai rămase şi lui un pic; că era blagoslovită 
prescurea ce le-o dăduse. 

După ce au terminat ei ospăţul, s-au culcat airîndei 
în chilie, iar săhastru a rămas afară ca să-i păzească. 
Cînd răsări soarele, Daniil bătu la ușă : 

Scoală Ștefane și du-te ! 

Ei se sculară pe-ndată şi se suiră sus pe deul. Scoate 
Ştefan arcul şi trage, dar săgeata s-a împlintat hăt în 
pădure. Pe-ndată ci merseră în căutarea locului unde 
s-a împliîntat. După lungă căutare, ei o găsesc împlîn- 
tată într-un paltin bătrîn. Dar cu cine să zidească el 
minăstirea, cînd ei erau numai doi! Atunci, se duce 
Ștefan noaptea, la Volovăţ și ia biserica de acolo și 
pînă-n ziuă o aduce aici. Tot pînă în ziuă o și propteste. 
Însă nici nu o proptește bine, cînd iată vede venind 
pe turci. Ei l-au văzut pe Ştefan cînd a dus biserica iar 
acum au venit să-l prindă. Ștefan, văzînd aceasta, in- 
tră în biserică și se rugă lui Dumnezeu ca să-l scape. 

Ascultiîndu-i ruga, dădu o ceaţă grea de nu vedeai 
la un pas. Amu, turcii se zăpăciseră şi începuse a se o- 
mori între ei. Se bătură ei așa pîn-la amiaz, că nu mai 
rămase de ci decit doi ofițeri care, de frică ca Stefan 
să nu-i ucidă, o luară la fugă. Pierind cu toţii, cerul 
începuse să se lumineze. Ștefan, bucuros, merse la Su- 
ceava şi aduse meșteri ca să zidească o mănăstire mîn- 
dră. Au fost aduși și din Țara Românească mulţi robi 
ca să locuiască pe aici. Din unul din aceia mă trag şi 
cu. Această poveste mi-au spus-o şi mie bătrini, s-o 
spun și eu urmașilor mei. 


„Tuder Pamfile“, V (1927), n. 1—2, p.95—1. 


POVESTEA VRANCEI 


Demult, pe timpul domniei lui Ştefan cel Mare, pe 
cînd țara românească nu era unită încă și ţinuturile Mun- 
teniei și Moldovei aveau fiecare domnii lor, a fost o luptă 
mare între plăieșii lui Ștefăniță și armia turcească care 
năpădise ca frunza și iarba pe pămîntul Moldovei. 

Bătălia a fost aprigă și, din cauza numărului prea 
mare de dușmani față cu oastea lui Ștefan, moldovenii 
au căzut biruiţi. 

Voievodul, amărit în suflet de această pierdere, fu- 
gise din fața puhoiului vrăjmaș, ca să nu fie prins si, 
rătăcind singur prin munţi, a ajuns pe valea Putnei. 

Pe atunci, în Vrancea nu erau sate cu lume multă 
ca în vremea de astăzi şi nici locuri goale şi dealuri 
chelbase, cum se văd acum. Codrii stăpîneau mai peste 
tot şi abia unde şi unde cîte un pile de case se găseau 
înşiruite şi ascunse pe la poalele pădurilor, lăturiş cu 
scurgerea apelor, iar oamenii erau mai toţi ciobani ca- 
re-și păşunau oile prin golurile şi poienile munţilor. 

După atîta umblătură prin codri nimeni, prin asfin- 
titul soarelui, la o casă de pe dumbrava Birseștilor. 

Aici, o babă bătrînă torcea dintr-un fuior de cînepă, 
pe prispa casei. 

— Bună ziua, bătrînico, zise voievodul cescălecînd 
şi legînd calul de țîțîna porții. 

- Bună să-ţi fie inima, voinice, răspunde blind bă- 
trîna, care, uitînd să mai tragă fir din caier, privea mi- 
rată pe viteaz, căci nu-l cunoştea cine este. 

— Fă bine, mătuşică, de-mi dă ceva de mîncare şi 
lasă-mă să mă odihnesc puţin că tare am ostenit de cînd 
umblu pe coclaurile astea ! 

Baba, fără să mai facă vorbă multă, puse masa şi îi 
dete străinului să îmbuce lapte cu mămăligă şi brînză 
de oi, repezindu-se apoi la coşar de așeză armăsarul la 
iesle. 

Cînd se înapoie în casă, găsi pe străin culcat. Se aşe- 
zase pe o laviță, aşa îmbrăcat cu sarica, cum se afla, 
și ațipise, căci după cum se cunoştea pe trăsăturile feţei, 
era tare obosit. 

Îl privea acum nedumerită baba și nu înţelegea cine 
să fie streinul acesta cu părul bălai şi cu faţa rumenă 
şi frumoasă, de a rătăcit tocmai prin inima codrilor a- 
ceştia, unde doar numai mocanii de aici sălășluiau în 
voie cu oile lor, fără să tulbure cineva liniştea. 

Tot uitîndu-se aşa cu luare-aminte, bătrîna observă 
că voinicul purta haine ostășesti de domn, cusute în fi- 
returi și aur, pe sub sarica greoaie de lînă de oaie, care 
se lăsase puțin la o parte, dezvelindu-i pieptul de vi- 
teaz. 

Îndată își dădu cu ideea că nu poate fi altul decit 
Ștefan-vodă, domnul Moldovei, despre care auzise că fu- 

sese învins de turci într-o bătălie, că oastea i-a fost ri- 
sipită şi alungată, iar el s-a retras în munți. 

Fără să mai stea pe gînduri porni la fugă pînă la 
stîna din vale, ca să-și vestească feciorii, lăsînd pe Ște- 
fan-vodă singur, să se mîngiîie cu somnul. 

Baba avea șapte feciori voinici, tot unul și unul, nalţi, 
spătoși și vînjoși, cari nu se temeau de nimeni în calea 
lor. În ei își pusese acum nădejdea și, ajungind la stînă, 
le povesti cele întîmplate cu voievodul,  îndemnîndu-i 
ca să plece cît mai curînd și, răscolind ţinutul Vrancei, 
să strîngă pe toţi voinicii plaiului acesta, cu care Ștefan 
să pornească la luptă și să alunge pe turci din țară. 

De cuvînt, feciorii babei, toţi șapte, se răspîndiră din 
șapte părți a Vrancei, buciumînd pe văi și dealuri, pînă 
a doua zi în zori, strîngînd fiecare cîte o ceată de voi- 
nici cu care se lăsară pe dealul Dumbrăvei. 

Dimineaţa, cînd baba își văzu feciorii venind, des- 
chise larg ușa de la odaia în care se afla Ștefan-vodă şi, 
voioasă, îi zise : 

— Măria-ta, nu fii întristat ! Scris este ca un așa de 
bun viteaz să nu rămînă învins de mîna dușmanului. Ia 
te uită cum îţi vin ostașii cu care vei învinge lifta pă- 
gînă! 

Ștefan ieși în prag și rămase mirat cînd văzu curgînd 
din toate părțile cete de voinici înarmați cu lănci și ar- 
curi, coase și topoare ce străluceau în razele soarelui 
de abia răsărit. 

— Dar de unde sînt acești voinici, bătrîno, şi cine 
i-a adunat așa ? 

— Sînt plăieșii Vrancei, măria-ta și vin cu toții ca 
să pornești cu ei la luptă. Te-am văzut cît de amărit 
crai cînd ai venit asară și știam că oastea ţi-a fost ni- 
micită în luptă cu turcii. De aceea, am trimis pe cei 
sapte feciori ce-i am și, uite, pînă dimineaţă ti-au strîns 
oaste nouă la loc, toţi voinici și dornici de luptă. 

Apoi, chemîndu-și feciorii lîngă ea, urmă : 

— Aista-i Bodea, aista Spirea, celălalt Negrilă, apoi 
Bîrsan, Spulber, Pavăl și cu Nistor. Toţi sînt feciorii 
mei și acum ţi-i dau măriei-tale. Cu ei şi cu întreaga 
«ceată ce au adunat, mergi fără teamă si cu voia lui Dum- 
nezeu șoimanul, vei scoate pe dușmani din ţară. 

Voievodul, înveselit acum, privea mindru la oștenii 
aceştia adunaţi în pripă în jurul său, cari i se păru vred- 
nici de luptă, apoi întorcindu-se către babă îi zise: 

- Dar cum te numesti, bătrino ? 

— Tudora Vrăncioaia. 

- Să trăieşti, mătusă Tudoră şi Dumnezeu să-ţi dea 
sănătate pentru sprijinul şi dragestea de ţară ce arăţi. 

Apoi, îmbărbătindu-și oastea adunată, plecară cu toți 
peste dealuri și, străbătîinu codrii la vale, izbi în coastă 
pe vrăjmaşi. 

Toţi s-au luptat voinicește. Ștefan-vodă era printre 
cei dintăi înconjurat de flăcăii Vrăncioaiei cari se luptau 
ca niște lei, lovind în dreapta şi în stinga tigvele păgîne 
cari cădeau ca bostanii, înroșşind pămîntul. 

Si astfel, cu ajutorul lui Dumnezeu, Ștefan a învins 
și de data asta pe turci, izgonindu-i din ţară afară. 

Atunci, de bucurie, voievodul se puse de petrecu şi 
veseli cu ostașii săi, iar în urmă chemă lingă el pe cei 
sapte feciori ai Vrăncioaiei şi le zise + 

— Flăcăi, cu voi am cîștigat izbinda și am alungat 
pe vrăjmași. Dacă nu nimeream la casa mamei voastre, 
multă vreme turcii ne sccătuiau ţara. Sunteţi vrednici, 
de râsplată domnească. 

lată, voi sinteţi sapte fraţi, iar în Vrancea sunt sapte 
munţi. Ai voştri să fie în veci, cu văi, ponoare și tot 
ce se află acolo! intoarceţi-vă dar înapoi în codrii voş- 
tri şi să-i stăpîniţi sănătoși, din neam în neam ! lar ma- 
mei voastre duceţi-i multă sănătate din partea voievo- 
dului Ștefan, care la vreme de strimtoare a găsit la casă 
ei pat pentru odihnă și braţe vitejesti de luptă. 

Le făcu ocolniţă ! pe piele de vițel, scrisă cu litere 
de aur pentru dania domnească, docurnent în puterea că- 
ruia fiii Vrăncioaiei ajunseră stăpinii munţilor Vrancei, 
de la Trotuș pînă în valea Bisca, a Buzăului. 

Şi de atunci, fiecare din cei șapte fraţi, înapoindu-se 
pe plaiurile Vrancei, s-au aşezat la poalele munţilor, în- 
temeindu-şi fiecare sate după numele lor : Bodești, Spi- 
resti, Negrilești, Birsăști, Spulber, Păulești, Nistoreşti ete.. 


S. Hîrneu, Povestea Vrancei..., p. 6—10. 


1 Planul, harta indicind hotarele unei moşii sau ale unui 
sat (n. ed.). 

MOVILA LUI BURCEL 


Cică erau doi fraţi, unul bogat si celalalt sărac. Cind 
să ducea” cel sărac la cel bogat ca să-i deie plugul, cel 
bogat nu să îndura să-i deie plugul să are și el, decit 
numai duminica și sărbătoarea. 

Aşa, într-o duminică, cel sărac vrînd să are s-a suit 
pe virful movilei ş-a prins să strige la frate-su, ca să-i 
trimată plugul cu boii. 

Drept atunci a trecut pe-acolo Ștefan-vodă și cum l-a 
auzit a și trimes să-l aducă la dinsul. 

Cum l-o adus, Ștefan l-a-ntrebat : 

— Măi creștine, de ce ari sărbătoarea ? 

Burcel a spus pricina şi domnul, cum a auzit, a po- 
runcit : 

— Plugul frăţine-tu, de-amu al tău să fie, și cu îţi 
dăruiesc movila, să fie a ta veci de veci, ca să fii și tu 
în rîndul gospodarilor chiaburi 1. 

Movila lui Burcel îi în comuna Miclești, ţinutul Vas- 
lui. 


După C. Chiriţă, Dicţ. geogr. al jud. Vaslui, f. 122. 


S. Kirileanu, Ștefan cel Mare şi Sfînt, p. 291—292. 


CERDACUL LUI ȘTEFAN-VODĂ 


Pe culmea care încunjură tîrgul Huși se află un pisc 
care se cheamă : Coţoiu. Numele și-l trage de la unul 
Coţoiu, care-a stăpînit locu-acela. 
= Pe vîrful dealului acestuia, Ștefan cel Mare, domnul 
Moldovei, avea locul său de pravăt? înspre partea de 
miazănoapte și asfinţit a tirgului, unde este un loc des- 
chis și aici năvăleau dușmanii ; din pricina asta piscul 
purta numele de Cerdacul lui Ștefan-vodă. Din locul a- 


cesta se vede înspre Prut şi pină cine știe unde peste 
Prut. 


1 Înstăriţi (n. ed.). 
2 Supraveghere (n. ed.). 


De-aici Ștefan cel Marc, după ce-a răpus hoardele 
turcești sau tătărăşti, a tras el cu arcul cătră miazănoapte, 
şi unde s-a oprit săgeata, poronci să se clădească o bi- 
serică pentru pomenire, Domnului Dumnezeul nostru. 

Biserica asta venca drept în ograda curților domneşti 
și după ce-a mai trecut o sută de ani, s-a făcut Episcopie 
a Huşului. 

Piscul Coţoiu amu scade, din pricină că poalele dea- 
lului dinspre tîrg se dărimă în vremea ploilor înde- 
lungute. 


După C. Chiriţă, Dict. geogr. al jud. Fălciu. 


S. Kirileanu, Ştefan cel Mare şi Sfînt..., p. 196—197. 


BRAN VOINICUL 


_Mult necaz făcut-au turcii lui Ștefan-vodă, dar ca 
într-un rînd cînd năpustiseră-n ţară fără veste, prădînd 
ori pîrjolind tot ce li ieșea în cale, nu-i pricinuiseră. Dar 
Vodă nu-și prăpădi nădejdea-n Dumnezeu, ci merse de 
vesti-n calea dușmanului să pornească bătrinii, femeile 
şi copiii la munte, iar voinicii să se stringă în preajma 
lui, că-i Moldova în grea cumpănă. 

Și rătăcea Vodă prin cei codri, cum era pe atunci, pină 
ce, ajungînd cam la răsărit de tirgul Nicoară (Nicoreștii 
cei cu podgorii), aude că o ceată mare de dușmani ii 
aţin calea pe culmea dealului. 

Vestea asta i-o aduse feciorul unui pădurar, anume 
Bran și poreclit Voinicul, pe vremurile și meleagurile a- 
celea. 

Şi a grăit către Vodă : 

— Măria-ta, te știam că ești viteaz, dar drumul 
şi: gîndurile te-au mai slăbit, ni pare, și bine ar fi să 
te duci la bordeiul tatei, să te odihnești, să-ţi mai întă- 
resti firea, iar eu şi cu voinicii codrului acestuia, ț-om 
sta sprijin credincios. 

Şi domnul s-a-nduplecat ; a mers la bordeiul pădu- 
varului de s-a sfătuit cu el, iar mai înspre sară veni şi 
Bran Voinicul cu ceata celorlalți flăcăi și spusu-i-a cum, 

înșelind pe turcii cei ce erau mai mulţi ca ai lui, i-a 
tras la un aluniş des, de unde n-a ieşit nici unul cu 
zile. 

Însuși Vodă a mers de-a văzut cele întimplate, iar 
la întoarcere scrise cu mîna lui be-o stîncă mare de 
piatră, care stă şi azi pe jumătate îngropată, toată istoria 
întimplată, şi o scrise-n slove vechi, încît cei cărturari 
o citeau cu grai frumos, pină mai ieri. 

Pe Bran Voinicul l-a pus Vodă-n fruntea altor cete 
de voinici, strîinși de glasul domnului, cu cari izbuti 
să-nfringă o parte din turci. 

Iar după ce pacea iar veni în țară, puse domnul de 
se ridică o biserică, cu altarul peste piatra grăitoare din 
timpurile celea, iar lui Bran Voinicul i-a dat, lui si ur- 
maşilor lui, atita pămînt cit putea să cuprindă cu ochii. 

Și din neamul lui se trage obștea satului Branistea, 
la răsărit de tîrgul Nicoreştilor. 

Urmele bisericuţii se văd mai în sus, înspre Hănteşti, 
că sătenii se traseră mai în jos cu s-o lase în mijlocul 
codrului și s-o ferească de pîingărire, dacă mai aducea 
pustiul iar vreun dusman. 


Auzită de d-l T. Pamfile de ja Stefan Dragoş, din sa- 
tul Hiînţeştii Tecuciului. 


S. Kirileanu, Ștefan cel Mare si Sfint..., p. 191—202. 


CURTEA DOMNEASCĂ DIN COTNARI 


În vremea lui Stefan cel Mare si Sfint, Cotnariu cra 
tîrg în toată legea. Numele lui zice că i se trage de la 
vorba : Cot n-are, adică n-are cot de cotit vasele: că 
pe atunci vinul se măsura cu hirgăul şi de la vorba 
hîrgău ! zice că se trage numele tîrgului Hîrlău. 

Aici la Cotnari avea Ștefan-vodă curţi domnesti, în- 
coniurate de o gospodărie mare și frumoasă ; că Stefan- 
vodă era gospodar în toată regula şi era dornic să vadă 
în țara lui numai sate mari și bogate, grădini. de pomi, 


1 Vas mare de lut, smălţuit, pentru fiert mămăligă (6. ed.) 

dealuri cu podgorii, iazuri cu pești, munți plini de fel de 
fel de vite de soi și frumoase. De-aceea dăruia mereu pă- 
mint și făcea mereu răzeși pe oamenii viteji și cinstiți, 
ca să trăiască din belșug şi să-l pomencască veac de veac 
c-a fost cu priință asupra lor. 

El avea podgorie pe dealul Mîndrului, de la vale de 
biserica săsească, și Ștofan-vodă zice c-ar fi răsădit în- 
tii și întii vie în Cotnar. Dar podgoria domnească nu cra 
tocmai soi, așa că dealul Mindrului nu-i da vie mîndră 
st nici vin bun. Erau alţi cotnăreni care aveau vie cu 
poamă într-ales şi făceau vinuri bune, mai dehai ca 
Vodă ; cum era viu lui Zluciu și a altor podgoreni. 

Ștefan-cel-Mare nu s-a lăsat să fie de risul podgore- 
nilor, ci s-a apucat ṣ-a adus niste poamă ungurească, de 
soi bun, că nu se mai afla aşa soi de poamă bună în 
toată ţara Moldovei. 

Înia spun că a adus-o de la sfintul Munte și iată 
cum : Ștefan cel Mare, în tinereţea lui, a învățat la Ta- 
rigrad meșteşugul turcesc de a se război şi acolo s-a îm- 
prictenit cu nişte călugări de la mănăstirea Zugravului, 
din sfîntul Munte. 

După ce s-a făcut el domn, li-a trimes călugărilor de 
la sfîntul Munte, în mai multe rînduri, o mulțime de 
bani, si călugării, auzind că via lui Stefan-vodă de la 
Cotnari nu-i tocmai soi, i-au dăruit din partea lor vreo 
5 000 de butuci aleşi din viile cele mai vestite, în ciu- 
bere cu pămîntul de pe loc şi asa i-a trimes în Moldova. 

Ștefan-vodă a primit darul cu multă bucurie și a pus 
de i-a răsădit cum a știut mai bine, ş-a dat Dumnezeu 
de s-a prins şi s-a ridicat niște viţe lungi și butucănoasă, 
și cu nişte struguri mari cu bobiţele mașcate, şi la gust 
erau sălcii ca merele hultuite în răchită. Mustul era tot 
sălciu și așa cra pînă la un an, de-acoleu, după ce se-nve- 
chea se făcea de-o bunătate strașnică, încît nu se mai 
găsea vin de potriva lui, toată ţara Moldovii, da nici în 
tările megiașe cu ţara noastră. Vinul din podgoria dom- 
nească de la Cotnari cra căutat amarnic și era floare 
ospețelor domnești și boierești 

Oricine cerca să răsădească cîrligi din via lui Vodă, 
nu izbutea de fel, că nu-i pria locul; pentru că în pod- 
goria domnească fiecare butuc avea pămînt din locul de 
unde a fost adusă via. 

Cu vremea, via lui Ştefan cel Mare a ajuns pe multe 
mini, ş-a căutat-o fiecare după cum s-a priceput şi a 
putut, așa că după ce a stăpinit-o vesternicul Neculai 
Roseti Roznoveanu, via a pierit și locul a rămas în pa- 
ragină. 

Pe cînd petrecea Ştefan cel Mare la Cotnari, mai pe 
toţi gospodarii de prinprejur i-a făcut răzeși şi le-a dat 
de toate cu îndestulare, ca să trăiască mulţumiţi. Le-a dat 
celor din satul Domneştii-Mari, care făceau felurite sluj- 
be la curte, de hăituit la vinători, cu căratul pinilor si 
a lemnelor la curtea domnească ; de aceea se şi chemau 
oamenii domnești, iar satul s-a numit Domnesti si cu 
vremea ş-a schimbat numele în Dumești. 

Gospodarilor din satul Gropniţa, tot Ştefan cel Mare 
le-a dat pămînt, că aveau ș-aiştia slujbe la curtea dom- 
nească. Unul Ciohodariu, din Gropniţa, îngrijea de în- 
călțările domneşti şi din viţa lui sînt urmasi si-n ziua 
de astăzi. 


* 


Pe dealul din partea de răsărit a satului Scohinţi din 
comuna Badeni, Ștefan cel Mare a avut altă curte dom- 
nească. 


După arhiereul Narcis Crețulescu și după Dicţ. geoyr. 
al jud. Iași, f. 93 și 110. 


S. Kirileanu, Stefan cel Mare şi Sfint..., p. 267—269. 


DEALUL PICIORUL DRAGOLEI 


Turcii venise la noi, cîtă puzderie. Da Vodă Ştefan 
i-o bătut şi i-o împrăştiet, aşa că ei au apucat care în- 
cotro au putut. 

După asta, la oamenii care s-o bătut cu cl, le-o dat 
pămînt, să-și facă case. Și cică de atunci îi sat pe-aici, 
pe unde-i satul nostru. Mai înainte, pe aici erau păduri. 
Și, s-aista, mai înainte, era mai la vale, la lutărie. 

Da, pîn-să-i bată Ștefan pe turci, ei pradase si cmo- 
rise tot ce-ntilnise în cale. Numai aceea puteau să scupe, 

care fugeau si se ascundeau prin păduri și pe unde ve- 
deau cu ochii. 

O cucoană, de frica turcilor o fugit și s-o ascuns în- 
tr-un copac, ca să n-o găsească căpciînii. Da, cum şedea 
ascunsă în copac, un turc o zăreşte și-i taie un picior, 
cu paloşul. Şi de-atunci dealului istuia îi zice : Piciorul 
Dragolei, că aşa o chema pe cucoană: Dragoleu. 


A. Moisei în „Ion Creangă“, XII (1919), n. 2—3, 
p. 24—25. 


MÂNĂSTIREA ARGEȘULUI 


Peste Muntenia a domnit odată Neagoe Basarab. A- 
cestui domn îi plăcea foarte mult să ridice la biserici şi 
la mănăstiri. El plănui să clădească pe malul frumos al 
Argeşului o mănăstire cum nu se mai afla alta. 

Neagoe tocmi la lucru pe cei mai iscusiţi lucrători 
de pe atunci, pe vestitul meşter Manole, cu alţi nouă to- 
varăşi ai săi. El le făgădui averi mari și ranguri înalte, 
dacă îi vor înălța o mănăstire frumoasă cum nu mai era 
alta ; dacă nu, îi ameninţă să-i zidească de vii, chiar în 
temelii. 

Mesterii se apucară de lucru. Ce să vază însă ci? 
Zidul ce făceau ziua se dărîma noaptea. Azi aşa, miine 
asa, vreo patru zile lucrară în zadar. Domnul, văzînd că 
zidul nu sporește, se încrunta la ci şi-i amenința să-i 
pună de vii, chiar în timelii. Cel mai întristat dintre toți 
ora meşterul Manole. El îşi frîngea mîinile, nestiind ce 
să facă. 

Într-o zi, adormind, el visă că zidul se va surpa tot 
mereu, dacă nu vor zidi pe cea dintîi soţie sau soră care 
va veni a doua zi, să le aducă de mîncare. Povestind 
acest vis tovarășilor săi, toţi se jurară să facă ceea ce le 
spunea visul, adică să zidească în zid pe cea dintii so- 
țioară sau surioară care se va ivi între ei, a doua zi, în 
Zori. 

A doua zi, Manole se urcă sus pe schele să privească 
care sofie se vede. Cînd, vai! Ce zări? Soția lui venea 
încărcată cu de-ale mîncării. Bietul Manole începe să 

plîngă și, căzînd în genunchi, se rugă lui Dumnezeu ast- 
fel: 

„Dă, Doamne, pe lume 

O ploaie cu spume, 

Mindra să-mi oprească ; 

S-o opreuscă-n vale, 

S-o-ntoarcă din cale." 


Dumnezeu îi ascultă ruga. Dete ploaie cu nemiluita 
de se umplură drumurile de apă. Soția lui Manole însă 
nu se întorcea. Ea venea mereu. Manole se rugă din nou 
cu foc lui Dumnezeu să sufle un vînt puternic ca să-i 
întoarcă soţia din drum. Dumnezeu îl ascultă si acum : 
suflă un vînt aşa de puternic, încit smulgea copacii din 
rădăcină. Pe soția lui Manole încă nu o putut întoarce. 
Ea ajunse cea dintii la clădire. 

Meșterul Manole, plin de durere, îi ieși înainte, ©» 
sărută și o duse pe zid. Prefăcîndu-se că glumește, el. ii 
zise : | 

„Stăi, mîndruțn mea, 
Nu te speria, 

Că vrem să glumim 
Si să te zidim 


La început, dînsa se încrezu. Cînd însă văzu că zidul 
se ridică pe lingă ea, începu să plingă și <ă se roage : 
„Manole, Manole, 
Meştere Manole, 
Zidul rău mă strînge, 
Trupușoru-:ni fringe !* 


Manole însă ofta şi zidea mereu. Peste puţin, soția 
lui nu se mai vedea. Numai din zid se auzeau cuvintele z 


„Manole, Manole, 
Meștere Manole, 
Zidul rău mă strînuo, 
Viața mi se stinge m 


De acum înainte, zidul nn se mai surpa. Meşterii pu- 
tură să isprăvească măreaţa mănăstire. Neagoe-vodă, u- 
uzind că mănăstirea este isprăvită, veni s-o vază si să 
se închine în ea. Cind dinsul văzu falnica zidire, între- 
bă pe meșteri dacă ei pot să-i facă o mănăstire mult 

as 


mai frumoasă ca aceea. Meşterii, ca să se mîndrească, îi 
râspunseră într-astfel, de sus de pe acoperiș: 

„Ca noi meşteri mari, 

Calfe și zidari, 

Alţii nici că sînt 

Pe acest pămînt. 

Află că noi stim 

Oricînd să zidim 

Altă mănăstire, 

Pentru pomenire, 

Mult mai luminoasă 

Și mult mai frumoasă !* 


Neagoe rămase atunci pe gînduri și, ca să nu mai fie 
altă mănăstire mai frumoasă ca aceasta, hotărî să piarză 
pe mesteri. El porunci să ridice schelile şi scările, și meş- 
terii să fie lăsaţi sus, pe acoperiș, să putrezească. Aceștia 
își făcură aripi din şindrilă și cu ele se aruncară de sus. 
Nu le folosiră însă la nimic aripile, căci, cum cădeau 
jos, rămineau morţi pe loc. Pe locul unde a căzut Ma- 
asle, a ieşit un izvor cu apă sărată ca lacrimile. 


A. R. Budacov, Legende din istoria românilor, 
p. 11—12. 


LEGENDA SIBIULUI 


La început, Sibiiul nu era decît un sătuleţ care, se 
zice, purta numele de „Sibiel“, şi cu aşezări româneşti 
ca în' toate aşezările vecine. Dar sărac și fără nici un 
mesteşugar unde să-si poată oamenii lucra cîte ceva 
ce-aveau de lipsă... 

Asadară, de unde pină unde, află ăşti locuitori despre 
un cizmar neamţ, Hermann, şi se duc la el și-l roagă să 
vină in satul lor unde n-au nici un meșteșşugar, și va 
avea destul de cîştigat, ca unul ce era să fie singur... 

— Pine, le zice Hermann, om şiret la vorbă, bine, am 
să vin; dar găsesc și cu acolo loc de casă, masă și ce-i 
trebuie omului ca să se aşeze ? 

— Cum nu, cum nu... îi răspund sibielenii... Să vii 
şi-ţi facem loc de casă cît vei vrea l... 

— Bun! Atunci să facem legămiînt ca tot ce vorbim 
sfint să rămînă... 

— Taca na! Să facem ! 

— Ascultaţi ! le zice Hermann... 

— Noi... 

— Nu vă cer loc mai mare pentru casă, decît atît 
cît pot întinde cu o piele de bivol... 

— Ba-ţi mai dăm noi încă și de zece ori pe-atita, da 
numai să vii... 

— Bine! Atunci, pe miine... 

— No, seară-bună ! 

A doua zi, Hermann, neamțul, vine cu pielea de bi- 
vol, s-aşeuză turcește pe eu, și începe să taie o făsie, o 
nojiță de-alea numai ca dunga cuțitului de lată. Si după 
ce isprăvește, cheamă pe săteni să-i ajute la măsurat 

Cînd văd românii că sînt păcăliţi de Hermann, cr cra 
să mai facă ? S-au apucat de măsurat întinzînd nojiţa cît 
n-avuseseră ei cu toţii de gînd; iar pe deasupra au tre- 
buit să-i mai dea încă pe atîta loc, după cum făcuseră 
legămiîntul, ba încă tot loc bun și pe ales... 

lar Hermann s-a apucat de şi-a durat casă, şi-a adus 
atîtea neamuri meșteșugari împrejurul lui, cari cu vre- 
mca s-au tot înmulțit și satul a tot crescut, atit cu ro- 
mâni cît și cu nemți, pînă s-a făcut, uite, cît se vede 
de mare... 

Românii i-au schimbat numele în Sibiiu, pentru că 
mereu le creștea satul și nu mai era Sibiel; iar odraslele 
lui Hermann l-au botezat Hermannstadt, orașul lui Her- 
mann, că pe măsură ce creștea, se făcea și mai bogat și 
cu mai mulți meșteșugari înstăriți... 

Și astfel e legenda Sibiiului ! 


Povestită în 1919 de d-l I. Cheţan, învăţător, Bratei, 
lîngă Mediaş, cu ocazia serviciilor amindorora în gara 
Copșa-Mică. 


N. I. Dumitraşcu, Moşteniri..., p. 17—19. 

DE UNDE ÎȘI TRAG NUMELE SATELE : SLOBOZIA, 
STOENEȘTI ȘI COTENEȘTI 


Cînd s-a făcut zidul de pici de bivol, apa s-a ridicat 
la deal îndărăt, pînă la localitatea ce se chiamă azi Slo- 
bozia. 

Cind tătarii au spart zidul de piei de bivol, apa Dim- 
boviţei a plecat iar devale, s-a slobozit şi d-aia i s-a zis 
d-atunci locului aceluia Slobozia. 

Mai devule, apa a mai stat din talaz, iar localităţii 
unde a stat i s-a zis d-atunci Stoeneşti. 

Cind s-a pornit iar cu zorul devule, a ajuns pînă la 
un loe unde s-a cotit. D-aia i s-a zis acelui localități : 
Cotenești. 


De la L C. Geantă. 


C. Rădulescu-Codin, Din trecutul nostru, p. 99. 


ILĂPUȘNEANU A FĂCUT MÂNĂSTIREA SLATINA] 


Alexandru-vodă Lăpuşneanul, fiind domnu, au făcut 
mănăstirea Slatina. Și ase dzicu oamenii că, trăind un 
săhastru acolo și fiind un paltin, copaciu mare, unde este 
acum prestolul în olariuf, vide acel săhastru spre du- 
minici și alte dzile mari, multe lumini întru acel paltin, 
la vremea slujbii bisericii. Şi i s-au arătat Maica Pre- 
cistă în vis şi i-au dzis să margă la Alexandru-vodă, să-i 
dzică să facă mănăstirea. Şi mergînd săhastrul la Alexan- 
dru-vodă, s-au îndemnat Alexandru-vodă de săhastru 
de au făcut mănăstirea Slatina întru acel loc, unde au 
fost paltinul. Și au adus și capul Sfîntului Grigore Bo- 
goslov, de stă pînă astădzi la sfînta mănăstire la Slatina, 
ferecat cu argint și cu pietri scumpe. 


I. Neculce, O samă de cuvinte, p. 28. 


i Altar (n. (ed.). 

COLENTINA 


Cind aga Matei din Brincoveni veni cu oastea răs- 
culaților împotriva domnului Țării Românești, Radu A- 
lexandru, care proteja pe greci, lupta s-a dat în partea 
de răsărit a Bucureștilor, lîngă mînăstirea Plumbuita. 

După terminarea luptei, Radu Alexandru fiind în- 
vins a plecat din țară, iar domnia țării o luă Matei Ba- 
sarab, conducătorul răsculaților. Lucrurile liniștindu-se, 
boierii veneau şi întrebau pe locuitorii de pe lingă Plum- 
buita, unde a avut loc lupta. Și aceștia răspundeau : „co- 
lea în tină“. Şi de aici, zice-se că se trage numirea de 
azi : Colentina. 


M. Popescu, Legendele istorice ale românilor, p. 59. 


MÎINÂĂSTIREA DE LA SOVEJA 


Cică în vremea de demult ar fi trăit prin locurile 
Vrancei un călugăr blînd și bun, numit ieromonachul 
Partenie. 

El cra cu adevărat credincios a lui Dumnezeu şi iu- 
bea mult biserica, din care pricină părăsind pe frații 
săi călugări de la Bisericani, s-a îndreptat spre codrii 
singuratici ai Vrancei și, oprindu-se ceva mai sus de 
satul Țifeşti, a făcut pe locul zis La Babe, cu cheltuiala 
și truda lui neobosită, un mic schit, lăcaș de închinare, 
unde călugărul nostru își găsi odihnă și liniștea sa su- 
fletească atît de mult dorită. 

În drumul lor, plăieșii se abăteau de multe ori pe la 
“schitul ieromonachului Partenie, pentru a se închina în 
fața altarului unde omul se credea mai aproape de Dum- 
nezeu, și uitînd cu totul de grijile lumești își îndrepta 
cu adevărat gîndul către slăvile cerești, de la care aş- 
tepta iertare, milă și dragoste nețărmurită. La plecare, 
fiecare pocăit strecura cîte un ban în mîna cuviosului 
părinte, pentru vreo liturghie sau acatist, spre ușurarea 
păcatelor săvirșite din ştiinţă sau neștiință... 

Cu bani strînși așa, cu țiîriita, de pe la credincioşi şi 
din economiile sale, blîndul călugăr își împodobi schi- 

tul cu tot felul de icoane şi podoabe prețioase aduse de 
prin alte părți, înfrumuseţînd lăcașul acesta din ce în 
ce tot mai mult, spre cinstea și bucuria sa. 

Dar vezi că, pe atunci lumea nu era astîmpărată ca 
acum şi războaiele se ţineau lanţ. Nu se terminau bine 
luptele cu ungurii ori polonii şi pe de altă parte năpă- 
deau în ţară turcii sau tătarii, așa că bieţii români se 
găseau mereu în tragă !, de nu știau, sărmanii, ce-i tra- 
iul liniștit și voia cea bună... 

Pînă și ţărișoarele românesti, Muntenia și Moldova, 
trăind depărţite se aflau în vrâjmăşie și porneau de 
multe ori războaie între ele, de se bătcau frate cu frate, 
vărsîndu-se sînge nevinovat pentru te miri ce neînţăle- 
geri şi gusturi ale stăpînitorilor, unii streini, în dauna 
poporului. român care cra unul şi acelaşi de amîndouă 
părţile. 

Asa, pornește într-un rînd Vasile Lupu, domnul Mol- 
dovei, cu oaste multă împotriva valahilor, cuprinzînd o: 
bună parte din ţara Muntenici, pînă aproape de Tîrgo- 
viște. 

Dar nici domnul Munteniei nu se lăsa mai pe jos şi 
cu ajutorul unguresc din Ardeal, tinu piept moldove- 
nilor pe care îi bătu și îi puse pe goană. I-a urmărit pînă 
la graniță, ba în furia lor oarbă înaintară și peste Mil- 
cov, cuprinzînd țara de jos a Moldovei, pe care o pră- 
dară fără milă, mai avan ca păgînii cei răi !... 

Schitul de la Babe fu și el cuprins de năvălitorii 
munteni şi unguri, cari, izgonind pe călugări, prădară 
sfîntul lăcaș, despuindu-l de toate odoarele, cărţile şr 
podoabele sale sfinte. Ba unii unguri i-au spart și pe- 
reții, desprinzînd scîndurile și punîndu-le pe foc, așa că 
din iureșul acesta a rămas cu totul golit și schilodit. 

Bietul călugăr plînse amarnic cînd își văzu biserica 
pustiită pînă într-atîta și fiindcă alte mijloace nn avea: 
ca să o refacă, hotărî să meargă la Tîrgovişte, în țara 
Munteniei, şi să se jeluiască lui Vodă Matei. 

Cînd a ajuns la scaunul domniei, cuviosul Partenie 
îngenunche în fața Voiovodului şi cu lacrămi în ochi 
îi povesti toată întîmplarea cu schitul său... 

Vrednicul domn, ascultînd cu luare aminte plingerea 
călugărului, se înduiosă așa de mult, încît se milostivi și 


1 Săniuţă de copii; aici: nesiguranţă (n. ed). 


îl răsplăti cu patru sute cîble! de grîu, cu doisprezece 
ugri şi cu veștminte de biserică, iar călugărul, mulţu- 
mind adînc pentru această danic, se înapoie fericit în 
țară. Vînzînd griul, cu banii rezultați îşi cumpără un 
vad lingă satul Țifeşti, unde clădi mori din venitul că- 
rora să se poată întreţine în viaţă. 

Harnic cum era din fire, părintele Partenie se puse pe 
muncă, și cu ajutorul oamenilor, desfundă viile ce fusc- 
seră dăruite schitului pustiit. Dar schit nou nu a mai fă- 
cut aici, căci îl socoti prea în calea hoardelor năvăli- 
toare și se temea că poate să fie și altă dată prădat de 
gloate, iar munca să-i rămiie zadarnică. 

Dar el, omul credincios și supus bisericii, nu se pu- 
tea lăsa așa... Și porni spre munţi în sus, spre locuri 
pustii, pînă ajunse sub muntele Zboina, la obîrşia Şu- 
șiţei, unde află loc bun pentru biserică, pe păriul Dra- 
gomirci, la Soveja. 

Și întovărășindu-se cu răzeșul Negrea din Vrancea, 
începură clădirea unui nou schit aici, în mijlocul pădu- 
rilor străvechi. 

Dar firea oamenilor fiind cu mult mai pre jos de- 
cît iscusinţa și blindeţea dumnezeiască, cu toată buna 
înțelegere de la început a celor doi creștini, iată că mai 
apoi urmă ceartă între dînşii, încît desfăcură tovărășşia 
înainte de terminarea schitului, iar călugărul Partenie 
scăpă ca prin minune de otrava ce i se pregătise, ca să-l 
răpună. 

încrezător ca întotdeauna în sprijinul Atotputerni- 
cului creator, ieromonahul nu dete înapoi nici după a- 
coastă întîmplare, ci își puse toată sirguinţa ca să ducă 
singur planul la bun sfîrșit. 

Și nu i-a fost zadarnică truda, căci cu ajutorul Cre- 
atorului termină cu bine schitul pe care îl împodobi cu 
odoarele ce vremea îi îngădui. Apoi îi închină acestuia 
toate viile vechiului schit de la Babe, cum și morile din 
Tifești, cerînd vlădicilor moldoveni să-i facă zapis de 
întăritură daniei sale, pentru ca să se știe în veci... 

Dar povestea mai spune că apoi s-au împăcat domnii 
celor două ţări surori și pentru a întări mai bine această 
pace între ei, au hotărît ca să ridice fiecare cîte o mînăs- 
tire în țara vecină. 


t Măsură veche pentru cereale şi poame (n. ed). 

Și în timp ce Vasile Lupu, domnul Moldovei, înăl- 
tă o miînăstire frumoasă și bogat împodobită, la Tîrgo- 
viște, care s-a numit apoi miînăstirea Stela, Matei-vodă 
Basarab, după arătările vlădicilor moldoveni, și poate 
în semn de cinste pentru cuviosul Partenie pe care îl 
cunoscuse mai dinainte, refăcu schitul într-o mînăstire 
măreaţă de zid, care se vede şi în timpurile de astăzi. 

Mînăstirea face fală satului Soveja, purtînd o vie a- 
mintire asupra trecutului zbuciumat al ţării noastre. 


S. Hiîrnea, Popa Șărban, și alte legenale şi istorioare, 
p. 13—18. 


LA POMANĂ 


În faţa satului Nistorești, aflat pe valea Nărujei, se 
înalță falnicul deal cu numele de Furtuncasca, nume ră- 
mas de la șugubățul popa Furtună, care, prinzînd dragos- 
te de o mireancă din sat, a fugit în lume cu ca. 

Poalele acestui deal sînt ripoase și dărîmate, roase 
fără milă de nebunaticele valuri ale apei Năruja, cari 
vin uneori așa de înfuriate și negre de miînie, încît ni- 
mic nu le poate sta împotrivă. 

Dar urcînd pe culme ceva mai sus, Furtuneasca își 
schimbă cu totul înfățișarea sa sălbatică pe care o avea 
la început. Aici se deschid poieni încîntătoare, cu ierburi 
şi flori de tot felul, ale căror miresme te îmbată, apoi 
pîlcuri de livezi cu pruni și grădini cu tîrle vechi, lo- 
cuințele de vară ale păzitorilor de vite, cari dau cu toate 
o înfățișare plăcută, nebănuit de frumoasă... 

Tocmai sus, creasta dealului rămîne goală și tot vîr- 
ful e numai iarbă măruntă și deasă care-l acoperă de 
jur împrejur, ca un covor mare, verde și mătăsos. 

Vîrful acesta se cheamă „La pomană“. 

Și, acum iată și povestea lui: 

În vremurile de demult, cînd țara noastră se găsea 
sub jugul turcului, oamenii trăiau mult mai greu ca a- 
cum, căci lifta păgînă cotrobăia satele și lua tot ce gă- 
sea mai de preţ la casa omului. 

Din această pricină, strămoşii trăiau mai mult prin 

păduri, unde își ascundeau vitele, iar avutul îl îngropau 
în beciuri ascunse, săpate anume în pămînt. 

În coasta dealului de care vorbirăm, acoperit pe a- 
tunci cu păduri bătrîne, nistoreștenii au boltit un beci 
mare, cu gura ascunsă sub rădăcina unui copac bătrîn, 
unde ci își ascundeau tot avutul, atunci cînd prindeau 
de veste că păginii vin ca să le prade satul. Era multă 
iubire și înţelegere între străbunii noștri, căci trăiau şi 
lucrau numai cu frica lui Dumnezeu. 

De aceea, ei nu ajungeau niciodată la ceartă și se 
sprijineau la nevoie, frățește, unul pe altul. 

După ce trecea zurbava asta, oamenii se adunau pe 
creasta dealului și, înjunghind cîte o vită, făceau pome- 
nire cu mîncăruri și băuturi, mulțumind și aducînd la- 
ude bunului Dumnezeu că le-a ajutat de au scăpat cu 
avutul neprădat de dușmani. 

De la o vreme, nistoreștenii, s-au deprins a ieși în 
fiecare an, la o anumită zi, în vîrful dealului, făcînd 
prăznuire în amintirea zilelor de grea povară, trăite sub 
jugul turcului. 

Încetul cu încetul s-a pierdut acest obicei dar vîrfu- 
lui i-a rămas și astăzi numele „La pomană“ și cine cer- 
cetează locurile acestea găsește și acuma urmele beciului 
în care străbunii își ascundeau averile lor. 


S. Hirnea, Popa Șărban şi alte legende, p. 28—30. 


TUZLA 


Multe bătălii s-au dat pe vremuri între turci şi ruși! 

Se zice că oștirile sultanului, mergînd să se întiîlnească 
cu cele ale ţarului, o luau întotdeauna pe malul mării, 
ca să nu se rătăcească. 

La un popas făcut pe o vară foarte caldă, în apropie- 
rea lacului Techirghiol, oastea turcească s-a scăldat în 
apa ghiolului. Cu acest prilej, un ostaș a văzut ceva alb 
presărat peste o piatră din marginea lacului. 

A gustat și şi-a dat seama că e sare. S-a uitat apoi 
spre lac, mirat, spunînd: „tuzlu-ghiol“, adică „lac să-- 
rate. 

Se duse îndată și dete de veste pașei care comanda 
oștirea. Pașa a poruncit atunci să se facă un pod de pia- 
tră lată, care să fie udat din ceas în ceas cu apă din 
lac. Apa se preschimba în aburi, iar sarea rămînea pe 
pod și era strînsă. 

În felul acesta, cu vremea, s-au format aici așa zisele 
„armane de sare“. Locul s-a numit „Tuzla“, de la vorba 
turcească „tuz“, care înseamnă sare. 

Au fost în trecut două Tuzle: Buiuc Tuzla = Tuzla 
Mare şi Kiuciuc Tuzla = Tuzla Mică. Cea din urmă a 
pierit și au rămas doar urmele armanului, iar pe locul 
Tuzlei Mari s-a înființat Tuzla de azi. 

Cei dintii creștini, descălecători aici, au fost moca- 
nii cu oile, veniți din părțile Sibiului, prin anii 1850— 
1870. După războiul din 1877, au început a veni și bul- 
garii, dinspre Tulcea. Ei erau brutari și grădinari. 

Cu timpul însă, mulți din ei au împrumutat limba 
românească și și-au românizat și numele. 

Copiii lor vorbesc astăzi numai românește. 


Cergău, Papazissu, Legende dobrogene, p. 19. 


PIRIIAŞUL SERAFIM (NEANȚU) 


Numirea acestui pîriiaș nu este veche. În cursul res- 
meriţei de la 1821 o tînără necunoscută îmbrăcată în 
negru a pribegit în aceste locuri sălbatece, iarna stînd 
prin vizuini, iar vara prin scorburile copacilor. Adeseori 
schimba locul locuinţei sale și se ferca de întîlnirea si- 
haștrilor și a păstorilor. Întîmplîndu-se odată să se îm- 
bolnăvească greu, a pronunțat niște cuvinte cari arătau 
că ea a sosit acolo de departe, străbătînd munţii Car- 
pați. Muntenii, de atunci o numiră Serafina. În acest 
chip a viețuit ea acolo cinci ani și locul unde se părea 
că ca petrece mai cu plăcere era piîrîiașul. 

Într-o zi, ieșind la răsăritul soarelui pentru a strînge 
burețţi, din întîmplare căzu într-o cursă ce întinsese viî- 
nătorii pentru prinderea unei vulpi ; fierul i-a sfărîmat 
tot piciorul. La gemetele ei, un păstor alergă găsind-o 
aproape moartă, într-un lac de sînge, și luînd-o în brațe 
o duse la un piriiaș. 


Spune legenda că îndată ce a băut din această apă, 
a adormit și nu s-a mai sculat. O cruce de lemn înfiptă 
în stîncă amintește locul unde repauzează trupul Sera- 
finei, iar de atunci și piriiaşul acela se numește Serafim. 


Dicț. geogr. al jud. Neamţu, p. 347. 


E. Densusianu, Tradiţii și legende populare, p. 48. 


MĂGURA IEPEI 


O să se uite și povestea cu Măgura Iepei, cum s-au 
uitat multe în vremea de astăzi... Ba, ca să fiu drept, 
poate oamenii din Rădovan — Radovanul — o să-i mai 
ducă numele pînă mai tîrziu, cît l-o mai duce... Şi-o să 
mă-ntrebaţi de ce ?... De ce, că cine se mai duce acum 
de prin părţile astea, pe jos, cu carul, călare, ori cu că- 
ruța la Craiova, așa fel făcînd ca să pice seara la du- 
cere, ori la întoarcere, în Rădovan ?... Cine? Căci cine 
nu știe că Rădovanul era hanul, ca să zic așa, unde se 
întîlneau atîţia, zi și noapte, de prin toate satele, ca să 
poposească ?... 

Astăzi ?... Astăzi fiecare ia trenul din pragul casei 
şi după vreme de două ceasuri coboară scara în Cra- 
iova |... Așa e?.. 

— Aşa! 

Şi cum, zic, despre Măgura lepei. Fusese iar o bă- 
taie mare între ruși şi turci, tot în părţile astea ale Băi- 
lestiului şi rușii au fost bătuţi. Mai rămăseseră ei din- 
tre ruși ce-or fi mai rămas, între cari şi un căpitan. Ce-a 
făcut, ce-a dres ăst căpitan, c-a scăpat cu viață și s-a 
răznit ! de ceilalţi tovaroși și a luat-o la fugă încotro 
a văzut cu ochii. Și fugi, fugi, fugi... Şi l-a văzut un turc, 
s-a luat după el și l-a gonit, l-a tot gonit, așa fugă a 
dracului, drum de două-trei poşte, pînă dincolo de Ră- 
dovan... Şi cînd să urce măgura din faţă, apoi să coboare 
şi să-și piardă urma în pădure, cum a fost să fie, i-a 
plesnit iapa ! I-a plesnit drept pe măgură, de-atita fugă ! 


1 A răzni a — răzleţi (n. ed.). 


Atunci, rusul, ne mai avînd ce face, s-a predat tur- 
cului. 

Şi de-atunci i se zice măgurii aceleia, Măgura lepei, 
de la iapa rusului, care a plesnit de-atita fugă subt el... 


După cele povestite de-ai mei, din com. Boureni- 
Doljiu, cu ocazia mai multor drumuri făcute cu că- 
ruța, la Craiova. 

O însemnare, în loc de-o... povestire: 

Cine nu știe că şi astăzi, la cotul drumului cînd 
ieși din pădurea Rădovanului, către Craiova, loe 
unde se odihnesc drumeţii, se chiamă „Greaca“? 
Pînă mai anii trecuţi au fost și nişte conace; iar 
într-unul din salcîmii de lingă drum era aşezată o 
întruchipare de om, făcută din tablă de fier sax 
lemn, căreia i se zicea „Sfîntul de la Greaca“. As- 
tăzi, însă, dacă mai dăinuiesc doar pomii pe acolo. 


N. I. Dumitraşcu, Moșteniri. Povestiri, p. 45—46. 


CARAHARMAN 


Sub povara celor peste 80 de ani, moș Abil își de- 
păna cu multă părere de rău firul aducerilor aminte care 
cresta, ca o subţire dîră de lumină, ceața vremurilor tre- 
cute... Cu ochii umezi de duioşie, începu a povesti: 

„Pe locul Caraharmanului a fost mai demult o ce- 
tate foarte veche... o frumoasă şi puternică cetate negus- 
torească. În ea mişunau negustori turci și greci care ziua 
încărcau bucate și vite multe, iar seara se adunau să-și 
împartă de ale gurii, mai ales măsline și smochine. 

Spre miazăzi, lîngă capul Midia, era o biserică spre 
care ducea o şosea pietruită şi ale cărei urme se văd şi 
astăzi. Locul unde a fost biserica se numește și acum 
Kilisegic. (Bisericuța). Dealul care se află la miazănoapte 
şi răsărit de Caraharman poartă numele de Ghiaurchioi, 
adică satul creștinilor. 

Cînd au venit bătrînii noștri pe aici, au găsit acolo 
pe deal un sat de creștini. Ei se numeau capsomani şi 
vorbeau un fel de turcească. 


În vremea turcului, aici în Caraharman, se găsea una 
din cele mai mari tîrle ale lui Asan Paşa, care își avea 
conacul la Babadag. Tot aici își zidise pașa vestitele lui 


303. 


grajduri, în care își adăpostea iarna hergheliile de cai 
ce pășteau toată vara pe întinsele cîmpii de la balta Ca- 
raharmanului, pînă dincolo de Idriscuius, la Dunăre. 

Se zice că, odată, Asan Pașa adusese șase cai arăbești, 
buni de coșie *, pentru tamaslic”. Cel din urmă mînz s-a 
prăpădit în timpul războiului de la 1877, cu moscovul 
şi românul. 

Multe vite păşteau pe atunci în Dobrogea, dar se fă- 
ceau și bucate din belșug. De aceea i se spunea şi 
Dobrogea de aur. 

Geamia din sat a fost zidită de un negustor bogat, 
Iazîgi Amet, care venise tocmai din Asia Mare, anume ca 
să încarce bucate. 

În curtea geamiei este și acum o piatră scrisă tur- 
ceşte, înnegrită de vremuri, pe care poţi citi aceasta...“ 

Şi moş Abil scoase un lung și trist oftat, ștergindu-și 
abureala ochilor săi blînzi, în care se oglindeau atîtea 
lucruri minunate din trecutul depărtat. 


Cergău, Papazissu, Legende dobrogene, p. 11. 


MARCOPRICIUL 


Se povestește că mai demult, pe vremea cînd se aflau 
călugări mulți la mînăstirea Vodița, un călugăr care se 
chema Marcu s-a îndrăgostit de o fată din satul Jido- 
stița. 

Ca să nu i se descopere însă fapta, știți ce făcea? 

Atît apa Vodiţei, cum și o bucată bună de drum, pînă 
intra în pădure, nu o trecea și nu mergea ca oamenii, ci 
mergea în picioroange. 

A petrecut el în chipul acesta, cu mîndra lui, a pe- 
trecut mult și bine, fără să-l afle cineva. Dar într-o 
zi i s-a-nfundat. 

Îl zăriseră că iese cam des din mînăstire și atunci, 
ce s-or fi gîndit, s-au luat călugării după el, urmărin- 
du-l cu privirea și mirîndu-se că-l vedeau mergînd în 
picioroange, pînă a intrat Marcu în pădure. 


1 Cărăuşie (n. ed.). 
2 Cireadă de bei sau vaci (n. ed.). 

Acolo însă, nebănuind că e urmărit de cineva, lăsă 
jos picioroangele şi începu să meargă ca oamenii. Așa 
i-au cunoscut urma și l-au ţinut din scurt. 

— Uite, mă! Uite-l! Marcu p-ici, Marcu p-ici! 

Şi s-au ţinut după urma-i pînă l-au prins chiar în 
casa fetei de care se îndrăgostise. Şi l-au adus îndărăt 
la mânăstire. 

Cînd a aflat mai marele Vodiţei, s-a făcut catran : 

— Nemernicul, a strigat el, oare se poate găsi o pe- 
deapsă de măsură cu fapta lui așa de grozavă ? 

S-a gîndit mult şi bine şi apoi a întrebat: 

— Pe unde spuneţi că se ducea Marcu la Jidostiţa? 

— Prin munți, mergea din Valea-Vodiţei, intra în 
pădure şi se ducea pe munți, spre Severin. 

— Era drum p-acolo ? 

— Nu. 

— Nici cît a mers el nu s-a făcut măcar potecă ? 

— Nu, cuvioase, că Marcu trecea Vodița şi mergea 
o bucată bună de loc nu cu picioarele, pe jos, ca oa- 
menii, ci în picioroange. Apoi intra în pădure. 

— Așa? Apoi dacă n-a fost și nu e drum, iată ce 
pedeapsă îi dau. Să facă Marcu pe cărarea ce şi-a croit, 
să facă singur un drum, de la mînăstire peste munte. 
Să-l facă, dar nu cu orice unealtă, ci numai cu sapă de 
lemn. 

Și așa... s-a pus bictul Marcu ; sapă și sapă de ieșeau 
din el sudori de moarte... 

Tirziu de tot, cum o fi făcut, bietul călugăr a is- 
prăvit drumul, așa cum i se rînduise canunul. 

Cînd l-a sfîrşit de-a binele și a ieşit în virful mun- 
telui la cap(ul) drumului, era rupt de osteneală. 

A pus sapa căpătii și s-a culcat. 

Apoi, cît o fi dormit acolo nu se știe. Se știe numai 
că pe seară l-au găsit călugării, chiar pe locul unde se 
culcase, adormit pentru totdeauna. 

Își ispăşise păcatul. 

Din pricină că cei cari îl căutau pe Marcu, cînd îl 
bănuiau, se luau după urmă-i și ziceau: „Uite, Marcu 
p-ici, Marcu p-ici !...* Şi din pricina asta, vezi, i-a ră- 
mas drumului numele de Marcopriciul. 


De la preotul G. Pitulescu 
C. Rădulescu-Codin, Legende, tradiții şi amintiri is- 
torice..., p. 62—63. 


IUSUF PUNAR 


Un caic turcesc aducea, prin anul una mie opt sute 
şi ceva, pe grecul Vanghele, în turceasca dobrogeană. 
Urmărit de judecățţile stăpiînirii, dase bir cu fugiţii. Alţii 
spun însă că sărăcia din țara lui îl alungase. 

Oricum ar fi, kir Vanghele, venind aici, nu s-a apu- 
cat de negustorie, ci și-a așezat o tîrlă în apropierea 
unei fîntîni cu apă dulce. Fîntîna se numea lusuf Pu- 
nar, pentru că fusese zidită de un turc bogat și milostiv, 
anume lusuf. 

Pe la 1870, Vanghele îmbătriînise de tot; de aceea 
mult s-a bucurat cînd a văzut că, alături de el, se mai 
durează două tirle de creștini: a lui Ţurcan și a lui 
Tărcatu, veniți de prin părțile Sibiului. 

Nu după mult, simțind că dorul țării lui nu-l mai 
poate ţine pe meleaguri străine, Vanghele și-a vîndut 
tîrla lui Ion Lupu — venit din Albacul Abrudului — și 
s-a dus să moară în Grecia. 

Satul care luase ființă s-a numit Iusuf Punar, după 
numele fîntînii. 

Mai tirziu, însă, coloniștii sosiți aici din Vlașca, i-au 
zis Cucuruz, pentru că așa se numea și satul de unde 
veniseră, 


Cergău, Papazissu, Legende dobrogene, p. 13. 


DE CÎND I SE ZICE AFUMAȚI SATULUI 
VECIN CU BOURENI 


Să vezi !... Unii vorbesc și în alte chipuri; dar eu 
unul am auzit că odată s-a dat de veste că are să trea- 
că pe „drumul Berciit, către Băilești, un pomojnic!. Şi 
cum drumul trecea printre niște bordeie ce erau făcute 
pe vatra satului Afumații de astăzi, un dipotat de pe 
vremurile acelea le-a poruncit lăcașilor să dea foc gu- 
noaielor și bălegarelor, să nu le vadă stăpînirea... 


1 Ajutor de zapciu, șef de birou la subprefectură (n. ed). 

Cînd să treacă cu trăsura printre bordeie, pomojni- 
cul, de-aș să poată răzbi |... 

— Da ce afumaţi aici voi, oameni buni ?... îi în- 
treabă. 

— Ce să afumăm ?... N-afumăm nimic ; am dat foc 
la băligare... zic ei. 

— Ca să vă afumaţi voi, bătu-v-ar Maica Domnu- 
lui ; nu vedeţi ce-aveţi pe voi ?... 

Iar către vizitiu : 

— Dă bice, băiete, și mînă să nu ne afumăm și noi 
ca ăştia... 

Se uită bieţii oameni unii la alţii și... văd c-așa erau: 
plini de fum, afumaţi, parc-ar fi stat numai la coșuri... 

Și de-atunci le-a și rămas cioporului aceluia de bor- 
deie numele de Afumaţi, nume ce-l poartă satul Afu- 
maţii de astăzi ! 

Și încă ceva : n-ai să găsești în tot satul nici acum 
un om spelb! la față cum sunt ai noștri; toți sunt ne- 
gri și uriîţei, cum i-a lăsat moşii lor şi cam ocoliți de 
vecini... 


După cele povestite de unchiul meu, D-tru Ilie Du- 
mitrașcu, din com. Boureni, jud. Doljiu, prin 1905, și 
care, foarte des, în loc de „Afumaţi“, îi vine mai 
uşor a zice... „Afurisiţi !* 


N. I. Dumitrașcu, Moșteniri. Povestiri..., p. 39—40. 


DE CE LE ZICE TOBOȘŞARI LA O PARTE 
DIN VULTUREȘTI 


Apoi, se tot judecau într-o vreme Vultureștii de Sus 
cu Bîrdiganii. Bîrdiganii însă erau mai bogaţi și ăilalți, 
fiind mai săraci, nu se puteau ţine de judecăţi. 

Paralele erau pe sfîrșite, erau goi, desculți și nebă- 
gaţi în seamă şi n-aveau bieții Vultureşteni nici tre- 
cere, ca să dea petiția lui Vodă. 

Da așa, în dorul lelii, tot dau și ei în toată vremea 
tîrcoale, palatului domnesc. Se gîndeau că doar or pute? 


1 Roz-alburiu (n. ed.). 

răzbi să-i dea petiția. S-au înviîrtit așa vreo lună de 
zile, dar fără ispravă. 

Atunci, ce să facă, bieţii de ei ? 

Au prins un iepure, l-au jupuit și din piele au fă- 
cut o tobă minunată. Apoi au început s-o bată: Bum! 
Burn! Ru! Bum!... 

— Ce se-aude acolo, oameni buni? a strigat Vodă 

— Ce să fie! Ia, nişte creștini, nu știm ce rost tot 
au p-aci... 

— Faceţi-le loc, oamenilor ! Nu ştiţi că la mine este 
dreptate pentru toţi ? 

Și atunci, lumea care era adunată postomol ', s-a dat 
în lături de au intrat ăia săracii la Vodă, care le-a fă- 
cut dreptate. 

Şi iacă! De-atunci li s-a zis Toboșari; că bătuseră 
toba ca să fie auziţi. 


De la Niţă Troneciu din Uluba. 


C. Rădulescu-Codin, Din trecutul nestru... p. 158—159. 


DE UNDE-ȘI TRAGE NUMELE SATUL BOURENI 


Așezat pe drumul Bărca-Băileşti, între satele Afumați 
şi Băileşti din județul Doljiu, satul nostru nu este aşa 
de vechi... Chiar bătrînii noştri au apucat vremea cînd 
s-au bătut, vorba ăluia, întîi, țăruşii. 

Nu era nici un drum mai de Doamne-ajută, iar alde 
tata bătrîn își aveau așezate pătulele care pe unde apu- 
caseră. Nici măcar un șanț de despărţire între bordeie 
nu era! Drumul a fost făcut încoa mult, de către stă- 
pînire, cînd oamenii au fost scoși la lucru... 

Dar, văd că ne luarăm cu vorba de-alte lucruri, și 
era cît pe-aci să uităm povestea înfăptuirii lui. 

În Rast, sat lingă Dunăre, la miazăzi de Boureni, 
trăia pe-atunci un om și-l chema Renea. Āst Renea avea 
un bic? care, Doamne, păzeşte să aibă cineva curaj să-l 


1 Grămadă (n. ed.). 
2 Taur (n. ed.). 

poată prinde !... Colinda toate coclaurile, toată valea Du- 
nării, toate bălțile ; umbla prin toate cirezile de vite și 
nu se oprea decît prin părțile astea ale noastre, unde 
păștea liniștit şi bea apă, știi dumneata, din sus de sat. 

Începuseră oamenii să vină de prin alte părți; ba 
alții de prin satele vecine, și căutau loc să se așeze cu 
vite cu tot. Dar unde? Unde puteau găsi loc mai po- 
trivit ? 

— Unde ? 

— Unde?! Unde e iarbă și apă pentru vite... 

Şi astea unde erau? Pe unde paşte boul lui Renea 
din Rast. 

Și hotărît a fost! 

Apoi, care mai de care și-au adus vitele, calabalicul 
și, ici un bordei, dincolo un zămnic, o coșare, au început 
satul... 

Iar într-o dimineață au înjugat doi boi negri la plug 
și au tras o brazdă adîncă împrejurul ăstor așezări, ca 
să fie ocoliți de boale, și brazdă a rămas pînă astăzi, că 
satul nu s-a mai întins mai mult ; dar nici boale nu s-au 
putut atinge de sat. Apoi brazda s-a mărit, au săpat-o și 
s-a făcut tabie ! împrejurul satului, care se mai vede și 
acum, iar casă afară din tabie încă nu s-a durat! 

Şi cum zic, au aflat și alții, că pe meleagurile astea e 
bine, şi mulţi veneau aici la „boul Renii“, din multe 
părţi, ba tocmai de pe la Zăvideni, de lîngă Drăgășani, 
de unde a venit și moșul nostru cu vitele și și-au du- 
rat bordeie și argele. Că se dusese vestea cu vremea de 
iarba bună și apa dulce de la „bou' Renii“, cu pămînt 
bun și în drumul oamenilor... 

Apoi omul e om, are picioare, treburile îl făceau să 
mai plece și prin alte părţi, și cum nu putea fi cunoscut 
de toată lumea, era întrebat : 

— Dincotro spui că ești ? 

— D-apoi acum, cum să zic, dintr-un loc de la „bou 
Renii, din părțile Băileștiului... 

— Boureni ? 

— D-apoi!... 


1 Redută, bastion (n. ed.). 


Și... iaca aşa, din om în om, din gură-n gură, a ajuns 
ca satului nostru să i se zică astăzi Boureni, după boul 
lui Renea, de la Rast ! 


După cele povestite după 1900, atit de tatăl meu, 
răposatul Ion I. Dumitraşcu, părinţii săi, apoi lon I. 
Stancu, precum şi de pe la alti bătrini, toţi din sa- 
tul nostru — Boureni, jud. Doljiu. 


N. I. Dumitraşcu, Moșteniri. Povestiri... p. 30—32. 


BIELIOTEDA JUDe EANA 
VASLUI 


Nire MMe 


INDICE ALFABETIC 


al personalităţilor istorice la care legendele din 
antologie fac referiri 1 


Aron-Vodă, domn al Moldovei între 1591—1592, și (după o scurtă 


descăunare) între 1592—1595. 
Alexandru cel Rău, domn al Ţării Româneşti, între 1592 şi 1593. 
Alexandru Ioan Cuza, primul domnitor al României unite între 


anii 1859—1866. 


Basarab Matei, domn al Țării Româneşti între 1633 și 1654. 

Basarab Neagoie, domn al Ţării Româneşti între 1512 şi 1521. 
Bathori Andrei, voievod al Transilvaniei între 1598 şi 1599. 

Bogcdan-vodă, domn al Moldovei între 1449 și 1451. 


Corvin Ioan, voievod al Transilvaniei între 1441 şi 1456. 

Corvin Matei, rege al Ungariei între 1458 și 1490. 

Dregoș-Vodă, domn întemeietor al Moldovei, a domnit între 
1332 şi. 1355, 

Gheorghe Stefan-vodă, domn al Moldovei între 1653 și .1658. 

Gheorghe Ghica-vodă, domn al Moldovei între 1658 și 1659. 


Horia, conducător al răscoalelor țărănești ale românilor din 
Transilvania, la 1784. 


Kiselef, guvernator în Principatele Române, din partea arma- 
telor ţariste de ocupație, între 1829 și 1834. 


Lăpușneanu Alexandru, domn al Moldovei între 1552 şi 1561 şi 
între 1564 şi 1568. 


1 Pentru ca cititorii să aibă la îndemînă unele date privind 
existenta în timp a personajelor din legendele prezentului vo- 
4um, dăm aici lista lor, în ordine alfabetică, cu indicaţii privind 
eaii în care au avut roluri politice însemnate. 

Leri-Împărat (Aurelian), împărat al romanilor între 270 și 275. 
Lupu-vodă Vasile, domn al Moldovei între 1634 şi 1653. 


Mavrogheni Nicolae-vodă, domn al Țării Românești între 1786 şi 
1789. 

Mihai Viteazul, domn al Ţării Românești între 1593 și 1600, 
moare în 1601. 

Mihalache Sturza, domn al Moldovei între 1834 și 1849. 

Mircea-vodă (cel Mare) domn al Țării Românești între 1386 şi 
1418. 


Negru-vodă (sau Radu Negru-vodă), legendar întemeietor a) 
Țării Românești, pe la jumătatea veacului al XIV-lea. 

Pavel Cneazul (Chinezul), voievod transilvănean de ţinut, care 
pe la jumătatea secolului XV opunea o dirză rezistență 
înaintării turcilor. 

Petru Rares, domn al Moldovei între 1527 și 1538, revenit la 
tron între 1541 şi 1546. 


Radu Șerban, domn al Țării Româneşti în mai multe rînduri, În- 
tre anii 1601 şi 1620. 


Sas-vodă, domn al Moldovei între 1355 și 1359. 
Sobieschi, rege al polonilor între 1674 și 1696. 


Ștefan-vodă (Ştefan cel Mare), domn al Moldovei între 1457 şi 
1504. 

Știrbei Barbu, domn al Ţării Românești între 1849 şi 1853, re- 
venit la tron între 1854 și 1856. 


Traian, împărat al romanilor între 98—117, cuceritor al Daciei. 
Tudor Vladimirescu, conducător al răscoalei de la 1821, din Ţara 
Românească. 


Vlad Țepeș, domn al Țării Româneşti între 1456 și 1462, revenit 
pe tron pentru cîteva luni, în 1476. 


Utilă ni se pare și indicarea unor date cu totul generale. 
privind cronologia haiducilor despre care este vorba în mate- 
rialele din antologie : 


Rădoiță este un erou probabil legendar, cu circulaţie în eposul 
haiducesc bulgăresc, sirbesc și românesc, încă din veacul 
al XV-lea. 

Pintea a condus un număr impresionant de răzvrătiți, în jurul 
anului 1700, în Transilvania de Nord. Se pare că a avut 
rolul de căpitan în oștirea prinţului Racoți. 

Vasile cel Mare înspăimînta boierimea şi neguţătorimea moldo- 
veană din primele trei decenii ale veacului al XIX-lea. 

Ion Pietrariu a haiducit în Moldova, în veacul al XIX-lea. 

Dăianu a fost unul din puţinii haiduci transilvăneni în a doua 

jumătate a veacului al XIX-lea. 

